
UVOD. 


ahtjev, štono se odvajkada stavljao na svakog čo- 
vjeka kao izvor i početak mudrosti, a glasi: upo- 
znaj sama sebe, ne proteže se danas jedino na 
duševna svojstva čovjekova, nego također i na mate- 
rijalnu građu njegova tijela. Opravdano se drži, da 
građa čovječjeg tijela igra osobitu i važnu ulogu u 
svimitolikun manifestacijama života. Ne može se zato zamisliti iole 
dublji pogled u strasti i stradanja života, u radosti i bolesti, što čo- 
vjeka u životu stizavaju, u vascijeli rast i razvoj čovjekov od prvog 
zametka do smrti njegove, u borbu i potragu za jelom i pićem, za odi- 
jelom i stanovanjem, a napokon i u šarenilo kulturnog života čovje- 
čanstva od prvih početaka do danas, a da se kod toga sasma pusti 
s vida materijalna građa čovječjeg tijela i materijalni procesi i pro- 
mjene, što se u njemu zbivaju. 

Čovjek je dio i dijete Prirode. To će reći, život je njegov usko 
povezan ne samo s biljkama i životinjama, koje ga okružuju, nego ta- 
kođer s rudama i kamenjem na našoj Zemlji, a ponajpače s toplinom i 
svijetlom, što dolazi k nama s našega Sunca. Ne može se zato prouča- 
vati građa čovječjeg tijela i promjene, što se u njemu zbivaju, same za 
sebe. odijeljene od grandiozne cjeline, u kojoj je čovjek iako ne naj- 
glavniji , 1 a ono svakako za nas najinteresantniji maleni odsjek. 

Ponajprije je i čovječje tijelo, kao i svih biljaka i životinja , gra- 
đeno od sićušnih životnih jedinica, što ih zovemo stanice ili celule. 


Varka, da je naša malena Zemlja i prema tomu čovjek centar, 
najglasniji dio vascijelog svijeta, vuče se kroz čitavu povijest misaonog 
čovječanstva ; ona je sadržana jednako u rečenici grčkih sofista : 
tlčTOOV ndvT(DV (čovjek je mjera svemu), u skolastičkoj nauci katoličke 
crkve, isto tako kao i u filozofiji Kantovoj ili u poviku Maksima Gorkog: 
„Sve je u čovjeku, sve je za čovjeka !“ 

Bubanović : Kemija živih bića. 

Svaka takova stanica sama je za sebe doduše već živo biće sa svim bit- 
nim svojstvima, ali život je njezin moguć istom u harmoničnom sklopu 
i odnosu jednako s mirij adama drugih stanica i živih bića, kao i s iz- 
vanjskim, na žalost vrlo omeđenim uvjetima života. Kad imamo to na 
umu« ne može se povući lako granica između živih bića na našoj Zemlji, 
što ih obično vrstamo u dva carstva, u carstvo bilinsko i životinjsko. 
Životna tajna sakrivena je već u najmanjem životnom individuu, u ma- 
lenoj stanici, a sva su živa bića građena bilo od jedne jedine stanice, bilo 
od nakupine stanica i produkata, što ih stanice stvaraju. Nauka o ži- 
votu, koja se obično zove biologija, a proučava život biljaka i ži- 
votinja na našoj Zemlji, mora početi s naukom o stanici i polazeći 
s tog osnova ima obuhvatiti i protumačiti pojave života svih živih 
bića na Zemlji. 

Predaleko bi nas odvelo, da se pobliže upustimo u prikazivanje 
pojedinih rezultata nauke o stanici. Istaknut ćemo na o v om mjestu tek 
nekoje na j glavni je stvari. 

Nema sumnje, da se je pogled u živu prirodu svestrano produbao 
istom otkrićem i uporabom mikroskopa, pomoću kojeg je aparata 
iskrsnulo pred čovjekom carstvo neizmjerno sićušnih tjelešaca i čes- 
tica materije. 

Jedna spoznaja, koja je nikla iz rezultata mikroskopije, osobito 
je važna za razvoj prirodnih nauka, a to je spoznaja, da se svi orga- 
nizmi sastoje od vanredno malenih samostalnih i elementarnih život- 
nih jedinica, koje se nazivaju stanice ili celule. Već su mikro- 
skopici 17. i 18. stoljeća kao na pr. M a 1 p i g h i, T r e v i r a n u s, 
Mohl i Meyen opazili, da su b i 1 j k e izgrađene od nekih sićušnih 
sobica i cjevčica, ali istom botanik jeSchleiden zastupao općenito 
za sve biljke, a za njim zoolog Schwann za sve životinje, da su i 
bilinski i životinjski organizmi izgrađeni od nekih malenih elementarnih 
organizama, stanica, koji su tako nazvani poradi vanjske sličnosti s pče- 
linjim saćem. K tomu je doskora pristupila još i spoznaja, da se svaki, 
osobito savršeniji organizam razvija od same jedne stanice, nazvane jaje 
ili jajna stanica. Cjelokupna primjerice građa čovjekova, milijuni stanica 
i masa produkata, što ih stanice stvaraju, svi organi čovječjeg tijela, 
razvili su se od jedne jedine malene stanice, koja se je odronila od 
zrelog jajišta materinjeg, da postane prvotni zametak, prvotni skromni 
i neugledni početak novog čovjeka. 

Šta karakteriše stanicu ? 


Ako sebi predočimo, kako su bilinski i životinjski organizmi pre- 
različ'm s obzirom na formu, veličinu, i. t. d. počevši od »nevida« do 
gorostasnog guštera i razumnog čovjeka, — a svima je tijelo izgra- 
đeno od stanica, to je jasno, da ni stanice nijesu sve jednake. One su 
sad sićušne, da ih jedva i najboljim mikroskopima zamjećujemo, sad 
opet relativno znatne veličine, ali ipak im promjer ne preseže više od 



1. i. Nekoji oblici stanica po Zarniku: a) jaje morske spužve (poveć. 600 puta) 
6) stanica iz crijeva morskog puža (poveć. 750 puta), c) pigmentna stanica iz 
riblje koze (poveć. 190 puta), d ) žlijezna stanica morskog puža (poveć. 475 
puta), e ) glatka žablja mišićna stanica (poveć. 400 puta). 


nekoliko centimetara. Tako je na pr. žućanjak ptičjeg jajeta, koji je pri- 
mjerice u jajetu nojevu znatnih dimenzija, tek jedna stanica, a isto tako 
i spermatozoj, mikroskopski maleno živo biće u muškom sjemenu, koje 
mj'eri tek 0.003 mm (3 (i ; 1 ^ = 1 tisućinka milimetra) i opet tek jedna 
jedina stanica. S obzirom pak na oblik, stanice su sad krugljaste, sad 
pohgonalne, ali i trakaste i zvjezdaste, kako nam to pokazuje slika 1. 

Kakogod su oblici stanica prerazlični, ipak se mikroskopskim pro- 
matranjem može uglaviti, da se u svakoj stanici nalaze stanoviti stalni 
sastavni dijelovi. Pogledajmo u tu svrhu građu znatno povećane bi- 
ljevne stanice na našoj slici 2. Ta je naoko vrlo jednostavna. U tankoj 
kožici, u omotu, što ga nazivaju stanična membrana, nalazi se ne- 
kakova zrnata, drhtaliniča-sta tvar, protoplazma. U toj proto- 
plazmi nalazi se jedno ili više malenih tjelešaca, što ih zovu stanična 
jezgra (nucleus) i onda jedna ili više vodenom otopinom napunjenih 
šupljinica, t. zv. vakuola. 

Svi ovi sastavni dijelovi ne nalaze se uvijek i u svakoj stanici. Ona 
je često još jednostavnija. Gotovo sve su životinjske stanice gole, bez 



SI. 2. Bilinska stanica, znatno povećana. 


stanične kožice, tako da ne preostaje drugo za karakteristiku stanice, 
nego da kažemo : stanica je gvalica protoplazme s jed- 
nom ili više staničnih jezgara (R. Hertwig). 

Ali u neuglednoj i sićušnoj gvalici drhtaliničaste i sluzave tvari 
usredotočena je sva tajna života, jer stanicom možemo nazvati samo 
takovu gvalicu drhtaliničaste i hladetinaste tvari, koja ima sve oznake 
života t. j. sposobnost gibanja, podr^žljivost, sposobnost hranidbe i 
sposobnost umnažanja. A te oznake ima stanica kao najjednostavnija 
životna jedinica, pa bila ona po svojoj veličini i formi i te kako ne- 
ugledna. Samo po tim oznakama poznajemo pravu, živu stanicu. 

Nauka o stanici govori nam nadalje, da ima živih bića, ko- 
jima je tijelo tek jedna jedina stanica (na pr. alge ili resine). Ta bića 
nazivamo onda nižima, za razliku od viših organizama, u čijem 
se tijelu nalaze milijuni i milijuni stanica razne veličine i oblika. Ali 
kako već gore rekosmo, — i takova velebna zgrada starfica počinje 
obično od jedne stanice, i to na osnovi njezine zasebne i nada sve važne 
životne sposobnosti rasta i umnažanja. Stanice se naime umnažaju i 
to ponajčešće dijeljenjem: od jedne stanice matere postaju dvije sta- 
nice kćeri, od ovih četiri, osam, šesnaest i t. d. sve do milijuna i mili- 
juna. No tako nastale stanice ne slažu se uvijek jednoliko jedna uz 
drugu, kao na pr. stanice u pčelinjem saću. One se diferenciraju 
prema stanovitom planu, koji mora da je već sadržan u prvoj onoj 
zametnoj stanici, koju i kod biljaka i kod životinja nazivljemo oplo- 
đenim jajetom, a od nje se počinje rast i razvoj biljci, životinji i čo- 
vjeku. 

U nakupini stanica, što su nastale od jedne prvotne, od jajeta, 
nijesu sve stanice jednake; one se grupiraju u s k u p i n e sličnog oblika 
i građe, a u tim se skupinama nalaze stanice, što osim sličnosti još i 
produciraju stanoviti materijal, specifičnu građu, koja zajedno sa sta- 
nicama vrši u dotičnom organizmu specijalnu zadaću ili funkciju. Jer 
stanice ne rastu samo od hrane, koju u sebe primaju; one iz te hrane 
izgrađuju poput marnih kemijskih malenih tvornica produkte, t. zv. 
plazmatičke tvorevine, koje se obično naslažu uz stanice i s ovima čine 
staničje ili tkivo u tijelu dotičnog organizma. Tako na pr, mišične niti, 
od kojih su sastavljeni naši mišići, nastaju od stanica, što na svojoj 
površini izlučuju specifičnu mišičnu tvar, a ta se slaže u niti ili fibrile, 
koje su kod sisavaca i ostalih kralježnjaka sad poprijeko prutaste sad 
glatke. Tih se niti oko svake stanice, koja ih neprestano producira, na- 
slaže toliko, da na koncu, kad je mišić izgrađen i dorastao, od stanice 
ostaje tek neznatni p*eostatak, t. zv. mišićno tjelešce, uklopljeno u 
snopiću mišićnih niti. Na taj način nastaju i druga staničja ili tkiva u 
tijelu, kao na pr. živčano tkivo, koštano i t. d„ u kojima se onda razbi- 
raju stanice, što izgrađuju, hrane i nadoknađuju dotično tkivo, i 
onda plasmatični produkti., koji po svojim svojstvima upot- 
punjuju zadaću dotičnog tkiva u organizmu. Evo nekoliko takovih 
tkiva sa svojim stanicama na našoj 3., 4. i 5. slici. 

Iz pojedinih tkiva izgrađuju se organi. Pod organom u našem 
životinjskom ili bilinskom tijelu razumijevamo kompleks tkiva ili sta- 

ničja, koji je zadobio zasebnu, od okoline ograđenu formu, da može 
obavljati stanovitu funkciju u organizmu. Tako su n. pr. naša pluća 
organ za disanje, jednako kao i riblje škrge, a zeleni bilinski list 
je organ za izmjenu plinova između uzduha i biljke, t. j. organ za trans- 
piraciju i asimilaciju, priugoiavl janje hranive građe iz plinova u uz- 
duhu. Pluća, škrge i lišće jesu organi živih bića. Harmonično udruženi 
organi sačinjavaju organizam ili živo biće. Što je u nekog orga- 
nizma više organa i što su savršeniji i razvijeniji, to se i dotično živo 
biće nalazi na odličnijem, višem mjestu u šarenilu organizama na našoj 
Zemlji. Skala, stepenica savršenstva ide dugim nizom, počevši od jed- 
nostaničnih organizama, do krune živih bića na Zemlji, do čovjeka. 
Pa kaošto se svaki čovjek postepeno razvija iz jedne jedine stanice 



SI. 3. Prorez kroz hruštov jednjak po Zarniku. 
(Poveć. 175 puta). 


do harmonične grupacije savršenih upravo organa u našem tijelu, tako 
se drži prema nauci prirodoslovaca, koja nosi ime descendentalna teo- 
rija, da su se i sva živa bića na Zemlji polagano i postepeno razvila do 
današnjeg savršenstva i šarenila od sasvim primitivnih početaka, t. j. 
od organizama, kojima je tijelo sačinjavala samo jedna jedina stanica. 
I ovo, što smo ukratko spomenuli o stanici, bit će dostatno, da nam 
predoči, kako stanica kod promatranja života na našoj Zemlji zauzimlje 
centralno mjesto, pa nije zato čudo, da je znanost okupila sve svoje sile 
oko proučavanja građe i svojstava stanice. 

Organizmi su dakle nakupine stanica i njihovih produkata. Ali 
tako zgodno sastavljene nakupine, da predstavljaju ne samo strojeve, 
koji mogu raditi i gibati se, nego još povrh toga sami se po sebi, t. j. 

automatski uzdržavati, razvijati i umnažati. Parostroji, elektrijski 
motori, aeroplani i svi ostali ne znam kako savršeno konstruirani izumi 
čovječji, daleko zaostaju za tim »živim« strojevima, jer nemaju spo- 
sobnosti, da se sami po sebi, automatski uzdržavaju, razvijaju i umna- 
žaju. Oni su »mrtvi«, ma da živahno rade na korist čovječanstva. 

I sad nastoji nauka, da prouči i objasni život organizama! 

No pojavi života bilinskog, životinjskog i čovječjeg tako su mno- 
gostrani, komplicirani i još uvijek prekriveni velom tajnovitosti, da je 
cjelokupni naučni napredak čovječanstva još vrlo daleko od toga, da 
ih potpuno obuhvati, upozna i protumači. Zato se biologija kao nauka 
o životu ponajviše ograničuje na to, da opisuje pojedine životne 
pojave i promjene kod biljaka i životinja, ograničuje se na to, da sa- 
bere što točnijih i što više činjenica, koje se očituju kod rasta i raz- 



Sl. 4. Prorez kroz salamandrovu kožu po Zarniku. 

(Poveć. 350 puta). 

voja živih bića, i samih za sebe, i u društvu s drugima, te s okolinom, 
u kojoj se kreću. 

No ona nastoji da pođe i korak dalje od konstatovanih činjenica. 
Ona hoće da životne pojave i procese također i p r o t u m a č i. Uz bi- 
ologiju kao nauku o vasci jelom životu, kako se neprestano odigrava 
pred nama u prirodi, nastala je tako posebna naučna grana, koja se 
nazivlje fiziologij a. Fiziologija, i to fiziologija čovjeka, fiziologija 
životinja i fiziologija bilja, prihvatila je važnu i tešku zadaću, da či- 
njenice biologije objasni i protumači, t. j. da riješi problem ži- 
vota, koji je sakriven već u najjednostavnijoj stanici. 

I eto, dižu se veliki laboratoriji, u kojima rade isto tako medicinari 
kao i zoolozi i botanici, pišu se na svim kulturnim jezicima rasprave 
o tom radu, izdaju se mnogobrojni časopisi, priručnici i udžbenici, a 

sve je to u službi velikog i važnog problema života, što ga je smioni 
istraživalac prirode, čovjek, ne prezajući pred zaprekama i ogradama, 
koje mu staju na put, metnuo u centar naučnog svoga rada i nasto- 
janja. 

I čuju se glasovi malodušnika: sve vam je uzalud! Put, kojim 
ste udarili, nikad vas ne će dovesti do cilja; nikad ne ćete na taj način 
riješiti problem života, koji je sakriven već u najmanjoj životnoj jedi- 
nici, u sićušnoj bilinskoj ili životinjskoj stanici ! Uzalud je stavljate 
pod svoje mikroskope i ultramikroskope, uzalud je draškate elektrij- 
skim šiljcima i kemijskim raznim kiselinama i solima. Jer život nije 



SL 5. Prorez kroz hrskavicu čovječjeg uha po Zarniku 
(Poveć. 280 puta). 


uopće fizikalna i kemijska pojava, pa ga zato ne ćete ni objasniti fizi- 
kalnim i kemijskim sredstvima i pomagalima. 

Ali oni drugi, oni smi-oni, koji su zasukali rukave i koji su se du- 
šom i tijelom bacili na rad, da se pomoću fizike i kemije primaknu bliže 
k riješen ju problema života na našoj Zemlji, odgovaraju: fiziologija, 
u kakvom se stadiju razvoja nalazi danas, ne obuhvata još nauku o 
vasci jelom životu. Ona iznosi na vidjelo samo one sastavne dijelove 
životnih procesa bilinske i životinjske stanice, koji se sada mogu e le- 
sa k t n i m metodama istražiti. Zato se i proučavaju u pravoj nauč- 
noj fiziologiji u glavnom fizikalni i kemijski događaji, koji se zbivaju 
u živim bićima, jer kemija i fizika daju u svojim otkrićima i svojim za- 

sadama siguran, solidan, čvrst i eksaktan put istra- 
živanja, koji dosad nije zatajio, a jamačno ne će ni u budućnosti. 
Ne će zato, jer te nauke same nijesu došle još na mrtvu točku, nego 
godimice zapanjuju svijet novim tečevinama, pa je onda opravdano, 
da se i fiziologija neprestano okorišćuje tim tečevinama i tako stupa 
dalje rukom o ruku s napretkom kemije i fizike. A ovo treba osobito 
imati na umu: naše je znanje na svim područjima fiziologije još tako 
manjkavo, da nam ne ostaje odviše vremena za filozofske rasprave o 
pitanju, da li se Život i životni procesi mogu svesti jedino na fizikalne 
i kemijske promjene ili se u pojavama života očituje sila, koja stoji iz- 
van dosega kemije i fizike. Svaki i najmanji napredak na području 
eksperimentalnog istraživanja zasad je daleko važniji od debele ras- 
prave o postojanju i nepostojanju posebne »životne sile«. Vitalisti, neo- 
vitalisti, mehanisti, materijalisti, i kako se sve zovu te razne struje na 
području istraživanja života, rade, — ako su predstavnici, koji ih za- 
stupaju, doista pravi fiziolozi, — istim smjerom i istim metodama, t. j. 
nastoje oteti živoj stanici, koliko se može više tajna, sakrivenih u njoj. 
A na tom mučnom putu prodiranja u tajne života pokazala je kemija 
i fizika zasad najveće i najsigurnije uspjehe! Nema zato smisla, da 
se napusti sigurno oružje kemijskih i fizikalnih metoda na području 
istraživanja života i njegovih pojava i da ustupi mjesto nesigurnim, 
ma i duhovitim i dubokoumnim nagađanjima i špekulacijama. I onako 
u samoj kemiji i fizici ima obilje teorija i hipoteza, a prema tomu još 
više u fiziologiji, tako da treba dobro razlikovati interesantne hipoteze 
od suhih, ali važnih i dobro utvrđenih činjenica! Bude li se pak jednom 
pokazalo, da su kemijske i fizikalne metode kraj sveg svoga napretka 
posve zatajile s obzirom na proučavanje i objašnjenje životnih pojava, 
onda dakako moraju položiti svoje oružje i odreći se riješenja onog 
problema, kojemu se danas tako hrabro i marljivo posvećuju. Morat 
ce ustupiti mjesto drugim putovima istraživanja, koji su iznad fizike. 
Sve dotle, dok se to ne zbude, bit će fiziologija ili nauka o životu u 
glavnom samo kemija i fizika živih bića t. j. biokemija i biofizika. 

Tako evo odgovaraju pravi fiziolozi onima, koji hoće da blistavim, 
zamamnim i tajnovitim riječima o nikad nedokučivima tajnama života 
uliju malodušje u misli njihove i tako zaustave svježu bujicu njihova 
rada i napretka. 

Kemija živih bića ili b i o k e m i j a ne sadržava dakle u sebi rije- 
senje problema života. Ona je samo jedna skromna stepenica k tomu 

riješenju. Ali ona obuhvata one činjenice, misli i zasade, koje moraju 
biti ponajprije uglavljene i poznate, da se može baciti iole dublji i jas- 
niji pogled u pojave i promjene života, što ih neumorno sabira i opisuje 
biologija, nauka o svimkolikim manifestacijama bilinskog i živo- 
tinjskog života na našoj Zemlji. 

Svaki od nas promatra te pojave i promjene i na sebi i oko sebe, 
u igri i šarenilu najrazličitijih živih bića, što nas okružuju i s kojima 
je život naš nerazrješivo povezan. Oni nas, rekli bi, formiraju iz dana 
u dan. A kako su te pojave nadasve zamršene i tajnovite, nije lako 
reći, zašto se upravo tako odigravaju, t. j. koji su razlozi i faktori, što 
ih pokreću i u normalnim i u bolesnim ili patološkim slučajevima. Baš 
zato je čovjek odvajkada o životnim procesima u sebi i oko sebe, o 
zdravim, a još više o bolesnima, satkao najčudnovatije i najfantastič- 
nije zamisli i predodžbe. Neznanje je svoje prikrivao i prikriva još danas 
čarobnim pričama o silama i faktorima iz podzemnih i nadzemnih 
sfera, umjesto da bistro otvori oči i upotrebi lijepu svoju misaonu snagu 
u to, da upozna glavne i jednostavne zasade o životu i životnim proce- 
sima, što ih je do danas nauka otkrila i objasnila. Baš zato ga kao 
trstiku na vjetru potresa svaka nenadana pojava u njegovu tijelu, baš 
zato ga biju tolika zla i nevolje, kojima bi se lako bio uklonio, da se 
je upoznao i poslužio, doduše još krnjim i neznatnim, ali već danas 
sigurno uglavljenim znanjem o životu i životnim prilikama na našoj 
Zemlji. Baš zato ga izrabljuju i moralno i materijalno razni »čarob- 
njaci«, počevši od seoske babe vračare, do previjane velegradske mas- 
seurice i patentiranih »izumitelja« najrazličitijih masti, fluida i elek- 
trijskih križeva. 

Mislim, da nije potrebno trošiti riječi o značenju i važnosti bioke- 
mije i biofizike u jednu ruku za nauku, za biologiju, a u drugu za pri- 
like i potrebe svakidašnjeg života čovječjeg. Biokemija i biofizika jesu 
osnova, solidni početak, koji ima dovesti biologiju do ostvarenja naj- 
viših njezinih ciljeva, a ujedno su općenite zasade biokemije i biofizike 
jasno svijetlo, što misaonu čovjeku rasvjetljuje gustu tamu teških 
životnih prilika, s kojima mu se je boriti na svakom koraku, da se održi 
i popne na što višu stepenicu života i kulture. Nazori naši o zdravlju 
i bolesti, o hrani i stanovanju, o vodi i uzduhu, o biljkama i životinjama 
i o svimkolikim pojavama u nama i oko nas, moraju se oslanjati o 
čvrsto tlo naučnih rezultata, a ne o lijepe riječi čarobnih priča i du- 

hovitih nagađanja. Moramo se probuditi iz snohođenja i bistro, vedro 
i odvažno pogledati životu i prirodi u oči onako, kakove one jesu u svoj 
svojoj suštoj ali ipak veličanstvenoj zbilji! 

A zato se moramo upoznati s njima! Moramo općenite i najvaž- 
nije rezultate spomenutih nauka učiniti svojom duševnom svojinom. 

Svrha je narednim poglavljima ove knjige, da upozna hrvatski 
narod s glavnim zasadama nauke, što smo je nazvali kemija živih bića 
ili biokemija. Pisac ove knjige, poznajući prirodoslovnu naobrazbu 
širokih slojeva hrvatske inteligencije, smatrao je podesnim, da ne prijeđe 
odmah u prikazivanje zamršenih i teže shvatljivih rezultata o građi i 
kemijskim procesima živih bića. Zato je cijelu knjigu podijelio u tri 
glavna dijela. 

Prvi dio govori o vanjskim, fizikalnim i kemijskim uvje- 
tima života uopće na našoj Zemlji. To su kemijski i fizikalni fak- 
tori, koji omogućuju život, a u građi su i svojstvima našeg Sunca, 
zatim u sastavu naše atmosfere i napokon u kemijskoj i fizikalnoj 
građi kore zemaljske. Nema sumnje, da moramo uvijek imati 
pred očima značenje ovih gore navedenih uvjeta za život čovjeka, bi- 
ljaka i životinja i da ne možemo promatrati i proučavati taj život bez 
neprestane veze s tim, iako vanjskim, ali nadasve važnim uvjetima ži- 
vota. Zato sam ih najprije prikazao u krupnim crtama. 

Drugi dio obuhvata prikaz glavnih skupina onog kemijskog 
materijala, od kojega su živa bića izgrađena. Počevši od naj jednostav- 
nijeg organizma, koji se sastoji samo od jedne stanice, pa sve do naj- 
kompliciranijeg, do čovjeka, sva su živa bića izgrađena u glavnom od 
istog kemijskog materijala, a to su: soli i voda, masti i lipoidi, uglji- 
kovi hidrati ili sladori, proteini ili bjelančevine i napokon od još točno 
neuglavljenih i neproupenih kemijskih sastojina, kao što su na pr. vi- 
tamini. Soli i voda jesu rudni ili anorganski materijal živih bića, 
a masti, lipoidi, ugljikohidrati, proteini i vitamini jesu organska 
građa živih bića. Nastojao sam na Što jednostavniji način iznijeti ke- 
mijska i fizikalna svojstva navedenog materijala, kao i raširenje nje- 
govo u živim bićima, jer je jedno i drugo od važnosti za razumijevanje 
uloge, što je ima dotični sastojni dio kod kompliciranih manifestacija 
života organizama. 

Treći đ i o ove knjige iznosi konačno neke osnovne kemijske i 
fizikalne procese, koji se zbivaju u živim bićima. Kako smo već spo- 

menuli, nijesu još danas objašnjene sve važne pojave i promjene,^ što 
se neprestano zbivaju u našem tijelu, a isto tako i u tijelu ostalih živih 
bića. Kemija i fizika im nastoje ući u trag. Ukoliko im je to pošlo za 
rukom, prikazao sam u nekoliko primjera, na kojima se ujedno raza- 
bira, kakovim sve posebnim i interesantnim kemijskim pomagalima 
radi živa stanica u svom vječno zaposlenom kemijskom laboratoriju. 
Nema sumnje, da moramo najprije dobro uočiti jednostavne i 
osnovne kemijske i fizikalne procese, što neprestano teku u našem ti- 
jelu, jer će nam istom po njima postati jasniji, iako još danas nepro- 
tumačivi, drugi važniji i kompliciraniji fiziološki i patološki procesi, o 
kojima ovisi naš život i naša smrt. 

Još nešto moram posebno istaknuti. 

Pažljivi će čitalac naći dosta nedostataka, i kod iznesenih naučnih 
rezultata, i kod načina prikazivanja tih rezultata. Kako je kemija živih 
bića ili biokemija još mlada nauka, to je vrlo teško iz mnoštva sad 
manje sad više sigurno konstatovanih činjenica, teorija, hipoteza i na 
učnih nagađanja izabrati najbolje i najvažnije. Zato su kod većine 
poglavlja navedena i imena istraživača i djela njihova, u kojima ce 
moći onaj, tko se bude pobliže zainteresovao za koje pitanje, naći po- 
tanko obrazloženje pitanja. A što se tiče načina prikazivanja, to mi 
je istaknuti, da sam prema svojim silama nastojao, da prikazane stvari 
budu jasne i shvatljive svakom inteligentnom čovjeku, ma da se otprije 
nije pobliže zanimao kemijom. No kako se u biokemiji radi o zamr- 
šenim kemijskim tjelesima i vrlo kompliciranim procesima, to dakako 
ni ovdje ni jesam mogao lako prebroditi sve poteškoće, što u tom po- 
gledu stoje na putu. Možda će to ponukati mnogog čitaoca, da zasuče 
rukave i da se potrudi oko toga, kako bi polučio najpotrebnije i naj- 
važnije poznavanje kemijske nauke, s kojim bi morao raspolagab 
danas svaki inteligentni čovjek. Ali će možda te poteškoće biti razlo- 
gom, da će mnogi čitalac odbaciti ovu knjigu. A to bi mi bilo žao! 


I. 


Izvanji fizikalni i kemijski uvjeti života, 

ako bi tužno izgledala naša majčica Zemlja, da neka viša 
sila odjednom skine s nje vascijeli život: i ljude, što se 
sada nemilosrdno kolju, i životinje na kopnu, u vodi i u 
zraku, i biljke, počevši od sićušnih bakterija i zelenih 
travka do golemih debala neprohodnih prašuma! Tužnije i jadnije no 
oderani i izgoljeni kostur. 

Baš zato nas napunja osobitim strahopočitanjem pitanje, zašto je 
upravo naša malena Zemlja u neizmjernom broju svemirskih tjelesa, 
iako ne jedino, ali jamačno jedno od rijetkih odabranih mjesta, na kojima 
se razvila šarena i grandiozna slika života? Zašto su upravo na njoj usre- 
dotočeni svikoliki uvjeti života, ona dobro udešena okolina, u čijem 
se blagom okrilju ljulja život već milijone i milijone godina? Jer nema 
sumnje, između izvanjskih prilika na našoj Zemlji i životnog šarenila 
na njoj postoji dugotrajna i stalna harmonija, koja podržava život na 
Zemlji počevši od prvog početka do danas. Čim se ta harmonija pore- 
meti, čim nestane sa Zemlje jednog od prijeko' potrebnih uvjeta života, 
ugasit će se na njoj i iskra života, što se je razbuktala u velebni oganj 
života, koji gori na Zemlji već milijone godina. 

Nije lako odgovoriti na ta pitanja. 

Početkom minulog stoljeća bila su takova i slična pitanja pred- 
metom diskusije u nauci, koja se je pod imenom »Natural Theology« 
osobito gojila u Engleskoj i Americi, Tako na pr. kaže znameniti 
\V h e v e 1 1 u svojoj »Astronomiji i općenitoj fizici sa stanovišta pri- 
rodoslovne teologije« (London 1834, god.) ovo: »U pređašnjim je po- 
glavljima prikazano, kako se čini, da je upravo odabran veliki broj 
kvantiteta i zakona kod postanka svijeta; da je prilagodbom tih veli- 
čina i tako odabranih zakona svijet postao onakovim, kakovog ga gle- 
damo, t. j. podesan za životne potrebe bilja i životinja, kakav jamačno 

ne bi bio, kad bi svojstva i brojčani odnošaji tih elemenata bili drugo- 
jačiji, nego što jesu.« 1 I sad nabraja Whewell te veličine i zakone, 
kao na pr. udaljenost Sunca od Zemlje, veličinu oceana, zakon i veli- 
činu rastezanja vode ispod 4° C, količinu topline, što se veže kod ispa- 
rivanja vode i t. d. i dolazi do općenitog zaključka, da nije dostatna 
za život samo materija sa svojim svojstvima, nego da postoji posebna 
viša tendencija, koja je svojstva . materije udesila prema stanovitoj 
svrsi. 

Savremeni prirodoslovci rijetko zadiru u takova pitanja. Oni ih 
kao takozvana »posljednja pitanja« ostavljaju filozofiji i religiji. Iz 
tih razloga ističe na pr. i najveći prirodoslovni filozof, Herbert Spen- 
cer u svom sistemu sintetične filozofije, da je religija nužni korelativ 
znanosti. 2 * 

Govoreći dakle o izvan j im uvjetima života mi ćemo nastojati, da 
ih prema savremenom stanju fizike i kemije uočimo samo kao nemi- 
novno nužne faktore kod postanka i razvoja života na našoj Zemlji. 
Nastojat ćemo da upoznamo vezu njihovu sa životom i ulogu njihovu 
u njemu. Kod toga zauzimlje očito prvo i najvažnije mjesto naše 
Sunce. 

1. Sunce, 

Kroz živahnu vrevu ljudi prolaze tramvaji, fijakeri, teretna kola 
i brzi automobili. Čuje se zvonjava, povici i drndanje kotača. Doba- 
cuju se pozdravi, pogledi, a preko mnogog lica preleti ljubezni smi- 
ješak na jarkom Suncu. Život! 

A Sunce? 

Šeće se veličanstvenim mirom visoko nad tom bukom i vrevom, 
kao da ga se ništa i ne tiče. Ali i na nj se rijetko tko obazire. Između 
stotine i stotine ljudi najrazličitijeg soja, što sudjeluju u ovoj vrevi i 
igri života, jamačno nijedan ne pomišlja, da je baš ono Sunce nad 
nama pravi izvor, darovatelj i podržavač jednako brzog gibanja tram- 
vaja i automobila, kao i šarene boje cvijeća i vatrenog pogleda djevo- 
jačkog. Nikomu to ne pada na um, jer mu se mozgom natiskuju druge 

1 Citirano iz L a w r e n c e F. Henderson: Die Umwelt des Lebens, 
Wiesbaden, J. F. Bergmann. 1914. 

2 Herbert S p e n c e r, System der synthetischen Philosophie. I. Bd. 

Stuttgart. 1876. 

misli i skrbi: kako će za vremena stići na određeno mjesto, kako će i 
danas sastaviti kraj s krajem, šta će biti sjutra i t. d. A Sunce će i 
onako darežljivom rukom rasipavati blagotvorni dar svoj na Zemlju, 
a nikoga ne će zato zaboljeti glava! 

A šta je Sunce? 

Već u vrijeme Amonhotepa IV. (1400. god. pr. Kr.), koji je 
reformirao egipatsku religiju i postavio Sunce za vrhovno božanstvo, 
kazano je ovo: 

»Slava tebi, oj R e kod izlaza, At um kod zalaza! 

Ti izlaziš, uspinješ se i sijaš i sijaš 

Svijetlom svojom krunom na glavi kao kralj bogova. 

Gospodar si neba i zemlje! 

Jer ti si onaj, koji je stvorio zvijezde gore i ljude dolje. 

Ti si jedini bog, koji postoji od početka. 

Razasuo si zemlje i stvorio si narode! 

Dao si nam svetu vodu Nil, 

A poklonio si i sve druge vode i život u njima.« 

Od tog vremena do dana današnjega izrekli su premnogi pjesnici, 
mudraci i mislioci, da je Sunce početak i izvor svijeta. Ta je misao 
izražena i u himnama o postanku svijeta primitivnih naroda, i u sa- 
vremenim rezultatima prirodnih nauka: jer prema L a p 1 a c e-ovoj 
hipotezi građa (materijal, materija) vascijele naše Zemlje potječe 
od Sunca, a kemija i fizika uči, da gibanje i život na našoj Zemlji ima 
izvor svoj u živoj sili (energiji), koja dolazi k nama sa Sunca u 
obliku svijetla i topline. 

Kraj sve izvanredno velike važnosti Sunca za životne prilike na 
našoj Zemlji, naše je znanje o Suncu još uvijek dosta krnje, nepot- 
puno i nesigurno. Evo ukratko najvažnije za našu temu, što se zna i 
nagađa o Suncu. 

Sunce je plinovita kruglja kolosalnih upravo dimenzija. Po 
svojoj masi Sunce je neko 750 puta teže od svih svojih planeta (Zemlja, 
Merkur, Venera, Mars, Jupiter, Saturn, Uran i Neptun) i njihovih mje- 
seca zajedno. Volum (obujam) Sunca je 1 i *4 milijona puta veći nego 
volum naše Zemlje, koji iznosi 1,„082,, 841, 315.400 km 8 . 

Pa od čega se sastoji ta golema kruglja? Sve, Što se u njoj nalazi, 
jesu sami užareni plinovi. Oni dakako nijesu posvuda jednake gu- 

stoće. Na površini te kolosalne kruglje, u t. zv. kromosferi, drži se da 
vlada relativno niski tlak od neko 1 — 5 atmosfera, dok se tlak u unu- 
trašnjosti, u sredini, cijeni na više od IO 10 atmosfera; kod tako velikog 
tlaka mora da je i gustoća plinova u unutrašnjosti vrlo velika. Uzme li 
se kao obično gustoća vode za jedinicu (1 cc vode kod -|- 4° C važe 
1 gr!), to se drži, da je gustoća plinova u sredini Sunca oko 10 jedinica 
t. j. 1 cc plina važe 10 gr. Zato u sredini Sunca, kao i u sredini Zemlje, 
ne pomišljamo onakove plinove, kako ih poznamo kod običnog tlaka, 
nego to moraju biti vrlo stlačeni plinovi, koji se zato ne razlikuju 
onako od tekućina i krutina, kao obični plinovi. No da su u unutraš- 
njosti Sunca, a isto tako i unutrašnjosti Zemlje kod kolosalnog tlaka 
plinovi, slijedi opet odatle, što ondje vlada vrlo visoka temperatura, 
tako da ne možemo zamisliti nijedno tijelo, koje bi se ondje nalazilo 
ispod svoje kritičke temperature, t. j. ispod temperature, koja je 
potrebna, da se neki plin zgusne pomoću tlaka u kapljevinu. * 1 

Na površini Sunca nalaze se dakako razrijeđeni plinovi i pare* 
Oni sačinjavaju t. zv. sunčanu atmosferu i nijesu užareni do bi- 
jelog usijanja, te zato ne dopire od njih do nas svijetlo u običnim pri- 
likama. Istom za pomrčine Sunca postaju donekle vidljivi. Sunčano 
svijetlo potječe od dubljih slojeva Sunca, usijanih do bijelog žara, pa 
su ti slojevi nazvani sunčana fotosfera. 

Newton je otkrio, da bijelo, obično sunčano svijetlo nakon 
loma kroz staklenu prizmu stvara bojadisanu sliku, t. zv. spektar, koji 
se sastoji od bojadisanih sličica otvora u prozoru, kroz koji je svijetlo 
palo na prizmu. Bojadisane su te sličice poslagane jedna na drugu* 
F rauenhofer, monakovski optik, dosjetio se misli, da pusti svi- 
jetlo sunčano na prizmu, umjesto kroz okrugli otvor u prozoru, kroz 
uski rasporak, tako da se spektar sastoji iz niza sličica tog rasporka, 
a ne okruglih otvora. Na taj je način dobio kontinuiranu vrpcu duginih 
boja, koja se počinje na jednom kraju crvenom bojom i prelazi poste- 
peno i polagano preko narančaste, žute, zelene i modre u ljubičastu 
na drugom kraju vrpce. 

No još je nešto opazio F rauenhofer. Bojadisana ta vrpca 
bila je ispresjeckana tankim, crnim crtama. Narav tih crnih linija 


1 N. pr. vodena se para može stlačiti u tekućinu; no ugrijemo li vo- 
denu paru iznad + 365® C, to je ne možemo ni najvećim tlakom pretvoriti 
u kapljevinu. Zato kažemo: + 365° C je kritična temperatura vodene pare. 

objasnio je Kirchhoff. Svijetlo, što dolazi s nekog tijela usijanog 
do bijela žara, pokazuje spektar, u kojem postepeno prelazi jedna boja 
u drugu. Mora li pak to svijetlo, prije nego dođe na prizmu, kroz pare 
koje kovine, na pr. kroz natri j eve pare, to će one progutati jedan 
dio spektra. Tako uzrokuju natrijeve pare u žutoj boji kontinuiranog 
spektra dvije tamne crte, koje stoje nablizu jedna do druge. U drugu 
ruku, užarene pare natrijeve odašilju upravo takovo svijetlo, koje 
u spektru stvara dvije žute linije na istom mjestu. I sad se je isposta- 
vilo, da položaj dviju Frauenhoferovih linija u žutoj boji sunčanog 
spektra upravo odgovara obim žutim linijama u spektru užarene pare 
natrijeve. Iz svega toga je Kirchhoff zaključio, da se natrij 
nalazi kao para u sunčanoj atmosferi, kroz koju prolazi 
bijelo svijetlo sunčane fotosfere, F rauenhofer je nazvao obje 
ove linije Dj i D 2 « Tako se je i za ostale tamne crte u spektru sunčanog 
običnog svijetla našlo analogno podudaranje s linijama spektara ze- 



SI. 6. Tamne crte u sunčanom spektru. 


maljskih elemenata. Slika 6. pokazuje nam najznačajnije tamne crte 
u sunčanom. spektru. Aparat, kojim se obavljaju takova promatranja, 
potječe od Kirchhoffa i Bunsenai zove se spektroskop. 

Postupak, što ga obavljamo pomoću tog aparata, nazvan je spek- 
tralna analiza, jer na osnovi spektra nekog užarenog tijela utvrđujemo 
njegov kemijski sastav. Dugotrajna su istraživanja pokazala, da naj- 
glavnije Frauenhoferove linije odgovaraju ovim kemijskim elementima: 

656.3 [Ajj, 1 vodik. 

589,6 „ ^ a .. 

589.0 „ / natn >* 

527.0 ,, kalcij. 

518.4 „ magnezij. 

517,3 „ magnezij. 

516,9 „ magnezij i željezo. 

486.1 „ vodik. 

1 * ^ nn001 UĆin ^ a mi ^ metra = 0*001 mm, a 1 ^ je milijuntina mili- 
metra = 00 mm * Brojevi ti označuju debljinu tamnih crta. 

Bubanović: Kemija živih bića. 2 


C 

D x 

D 2 

E 



F 

Gi 434,0 „ vodik. 

G 430,8 „ željezo i kalcij, 

h 410,2 „ vodik. 

H 396,9 n \ t t 

K 393,4 „ / kalci J* 

Prema tomu se ovi elementi u plinovitom stanju nalaze u s u n- 
čanoj atmosferi, dok linije A (759,4 ^ ), a (718,6 i B 
(686,7 (ifi) pripadaju zemaljskoj atmosferi, 

Spektralna je analiza nadalje pokazala, da se na Suncu, u svi- 
jetlu f oto sfere nalaze gotovo svi elementi, koji su i na Zemlji 
otkriveni. Kod tog istraživanja zadaje osobito velikih poteškoća, što 
mnogi zemaljski elementi ne daju jasan spektar, ili ga daju vrlo teško, 
na pr. dušik, klor, sumpor, a drugi se opet, kao na pr, zlato, platina 
i živa nalaze poradi svoje znatne specifične težine jamačno u dubljim 
slojevima Sunca, pa se zato ne daju otkriti spektralnom analizom. 

No nije samo to. Spektralna je analiza iznijela dokaze, da se na 
Suncu nalaze i elementi, koji ni jesu poznati na Zemlji. Tako je na pr. 
u sunčanoj koroni, plinovitom, kruni sličnom plaštu na površini Sunca, 
koji se pokazuje istom za pomrčine Sunca, otkriven elemenat, kojemu 
su dali ime k or oni j. Sunčana korona (vidi sliku 7.\ prema spek- 
troskopskom istraživanju pokazuje osobito izrazito jednu liniju, 
kojoj ne odgovara nijedan od poznatih elemenata, a dolazi ta linija 
kao tamna crta i u sunčanom spektru i nosi na Kirchhoffovoj skali 
oznaku 1474 K. Kako se opravdano drži, da se sunčana korona sastoji 
od vrlo laganih plinova, to» je veliki ruski kemik D. I. M e n d e 1 j e- 
jev stvorio zaključak, da je koroni j plinovit elemenat, laglji od 
vodika i helija, do sada poznatih najlaganijih plinova, i prema 
tome mu je dao mjesto u svom prirodnom sistemu elemenata. Uzme 
li se gustoća vodika jednaka 1, to jeMendeljejev gustoću koro- 
nija procijenio na 0,2. Elemenat helij, koji je otkriven kao tamna 
linija u sunčanim pjegama i kao svijetla u svijetlu kromosfere i sun- 
čanih protuberancija, nije bio također isprva na Zemlji poznat. Zato je 
i nazvan helij t. j. sunčani elemenat. Istom 33 godine kasnije otkrio je 
znameniti engleski kemik Sir W. Ramsay taj elemenat i na Zemlji 
u nekim uranovim rudačama. Nije zato isključeno, da bi se i hipote- 
tički elemenat koroni j danas s jutra našao i na Zemlji ili u njezinoj 
atmosferi. 

Toliko o kemijskoj građi Sunca. Sve u svemu proizlazi, da se na 
Suncu jamačno nalaze isti elementi, koji su nam dosad poznati i na 
Zemlji. U kakovom su oni međusobnom odnosa ju, t. j. koji i kakovi 
spojevi i smjese nastaju na Suncu između tih elemenata, o tom ne 
znamo ništa sigurno. Još manje možemo pravo zamisliti, kakova se 
igra kemijskih procesa neprestano valja u toj kolosalnoj plinovitoj 
kruglji uz onakove odnošaje temperature i tlaka, kakovi vladaju u njoj. 


SI. 7. Sunčana kruna (corona). 


Za život na Zemlji najvažnije je Sunce po svom svijetlu i 
toplini, što ih šalje na Zemlju. 

Svijetlo i toplinu uopće nazivi jemo oblicima ili formama ener- 
gije. Obje te veličine jesu jedna te ista sila, koja nam se prikazuje 
sad u jednom, sad u drugom obliku. Ali svijetlo i toplina nijesu jedini 
poznati oblici energije. Najvažniji su uz svijetlo i toplinu još giba- 
nje, radnja, elektriciteta i kemijska energija. 

Spoznaja ta nije stara. Istom god, 1842. izrekao je njemački li- 
ječnik J. R. Mayer zakon ili princip energijicvim riječima: »Postoji 
samo jedna jedina sila u priredi. U vječitoj mijeni kruži ona u mrtvoj 
i živoj prirodi, a u jednoj i drugoj nema pojava bez ajezine promjene. 
Kao što kemija proučava promjene materije, ima fizika prouča- 
vati metamorfoze energije. Izvan dosega čovječjeg mišljenja i dje- 
lovanja leži bilo stvaranje, bilo uništenje energije: iz ničega ne nastaje 
ništa, ništa može samo ništa postati. Naučava li kemija neuništivost 
materije, to mora fizika naučavati kvantitativnu nepromjenjivost 
energije kraj sve promjenljivosti u obliku. Sila teže, gibanje, toplina, 
magnetizam, elektriciteta, kemijska energija, sve su samo razne forme 
jedne te iste prirodne sile, koja vlada u svemiru, a jedna se forma pre- 
tvara u drugu uz zgodne uvjete.« Princip taj učvrstili su kasnije, oso- 
bito eksperimentalno i teoretski, Englez J. Joul i Nijemac Helm 
holtz, tako da spada danas među najsigurnije i naj dalekosežnije 
prirodne zakone, do kojih se je došlo dugotrajnim iskustvom. Smisao 
tog zakona predočit ćemo ukratko ovako: 

Sunce je za nas neiscrpljivo vrelo energije. Ono je šalje na Zemlju 
u formi svijetla. Ali energija, sadržana u svjetlosnim sunčanim zra- 
kama, ne propada na Zemlji. Ona prelazi u druge forme. Neizmjerno 
mnoštvo zelenog bilja na našoj Zemlji pruža svoje lišće i ostale zelene 
dijelove prama svijetlu. Svijetlo u njemu izazivlje kemijske procese, o 
kojima će u ovoj knjizi biti još potanjega govora, a rezultat je tih pro- 
cesa, da se u biljkama nagomilavaju razne tvari, kao škrob, drvo, mast 
i t. d. U tim tvarima ostala je sunčana svj etlosna energi j a po- 
hranjena u obliku kemijske energije. Zapalimo li na pr. drvo 
ili ugljen, koji je postao također od biljaka pod kotlom parostroja, to 
će se kemijska energija iz uglfena pretvarati gorenjem ugljena u ener- 
giju topline. Toplina, što se tako razvija, prelazi na vodu u kotlu, 
ona se ugrije i konačno* počne vreti t. j. prelazi u vruće vodene pare. 
koje se u kotlu sve više i više rastežu, pritišću na stijene energij om 
gibanja svojih čestica. Taj pritisak ili ekspanzija vodene pare pre- 
nosi se dalje na pomični čep, a s njega na kotač zamaš- 
njak, pa ako se na primjer nalazi naš parni motor u elek- 
tričnoj centrali, to možemo gibanje kotača zamašnjaka pre- 
nijeti na željezno kolo, što se okreće između polova jakog elektro- 
magneta, na kojem se nalazi namotana izolirana žica. Takovim ure- 
đajem prelazi energija gibanja u električnu struju, električnu. 

energiju, koju mi onda odvodimo dalje u grad. U elektrijskom 
tramvaju prelazi električna energija opet u energiju gibanjaiu 
r a d n j u, u žaruljama i lučnim svjetiljkama uenergiju svijetla, 
u električnom glačalu u energiju topline i t. d. Tako evo prelazi 
jedan oblik energije u drugi, a izvor je svima sunčano svijetlo. Da 
njega nema, ne bi bilo ni života, ni rada, ni gibanja na Zemlji. A kod 
svih tih za nas tako važnih prelaza jedne forme energije u drugu niti 
se energija gubi u ništa, niti se stvara iz ničega. Kad 
bi se kod jednog takovog prelaza stvaralo više energije u nekom stroju, 
nego li je u nj ušlo, mogao bi se taj suvišak upotrebiti za tjeranje 
samog tog stroja t. j. pošlo bi za rukom konstruirati perpetuum 
m o b i 1 e. Kraj sveg mučnog nastojanja kroz stoljeća nije još do 
danas načinjen takav stroj. Zato se ozbiljna nauka i ne bavi više tim 
problemom. Nemogućnost perpetuuma mobile dokaz je opravdanosti 
zakona o konstantnosti energije. 

Ali zakon o energiji ima još jedan osobito važni i za nas i za život 
na zemlji fatalni nadopunjak u obliku drugog jednog zakona, koji nosi 
ime: zakon ili princip o entropiji (Carnot 1824. C 1 a u s i u s 
1850.). 

Forma energije, koju najobičnije i najčešće želimo realizovati, 
jest radnja. Energija, što dolazi sa Sunca, ne tjera direktno naše stro- 
jeve i ne prelazi direktno u gibanje i rad naših i životinjskih organa. 
Ona je pohranjena, kako smo već rekli, u obliku kemijske energije u 
tjelesima, iz kojih je mi kao toplinu oslobađamo kemijskim procesima, 
na pr. gorenjem. Toplina tjera naše strojeve. I sad je fatalno to, da 
dok sve ostale forme energije mogu bezuvjetno i potpuno prijeći jedna 
u drugu, to upravo toplina prelazi u radnju samo uz stanovite 
uvjete i djelomično. U nijednom naime stroju, što ga tjeramo pomoću 
topline, t. j. gorenjem drva, ugljena, ulja, benzina i t. d., ne prelazi 
sva toplina u radnju, nego samo jedan dio, samo stanoviti procenat 
cjelokupne topline, što se oslobađa gorenjem i što se nalazi u ugri- 
jamm parama. Osim toga, samo ona toplina može prijeći u radnju, 
koja se slično kao voda u vodopadu spušta s višeg niveaua na niži, t. j. 
s v i s e temperature na n i ž u. Samo od topline, koja putuje iz usijane 
(vruće) vodene pare u parnom kotlu na vodu u hladilu, može jedan 
dio prijeći u radnju i gibanje parnog motora. 

Iz toga nam je odmah jasno, zašto je baš sunčana energija tako 
važna za život, rad i gibanje na našoj Zemlji. Upravo zato, jer postoji 

velika razlika između usijanog Sunca i relativno ohlađene Zemlje u 
temperaturi, pa sunčana energija, stru ječi kroz vijekove s užarenog 
Sunca na hladnu Zemlju, može u jednom svom dijelu prijeći u druge, 
nama potrebne forme energije, dok konačno ne padne na tempera- 
turni niveau naše Zemlje, Ona se dakako kod toga nije izgubila ili 
uništila. Ona je samo prešla u takovu formu energije, koja se dotle, 
dok ne postoje razlike u stupnju ili intenzitetu energije, sama od 
sebe ne može više krenuti u akciju; ona miruje, ona je, kako kažu 
fizici, razasuta, disipirana. Koliko je primjerice sunčane energije pro- 
ždrlo more u kolosalnim masama svoje vode! Ali toplina, pohranjena 
u morskoj vodi, ne može sama od sebe stiipiti u akciju u stroju, u kojem 
ne bi postojale razlike u temperaturi. Još nije do danas pošlo za rukom 
načiniti takav stroj, koji bi po moru gonio brzi parobrod jednostavno 
tako, da se toplina, pohranjena it morskoj vodi, pretvara u radnju, u 
gibanje njegovih kolesa. Vodu treba najprije pretvoriti u vruću paru, 
a to nije kadra učiniti toplina morske vode, jer se nalazi na preniskom 
niveau, ma da je ima u moru upravo nedokučivo velika količina. 

Kod prelaza dakle topline u radnju treba osobito pažnju 
obratiti na stupanj topline ili temperaturu. Temperaturu možemo na- 
zvati faktorom intenziteta ili jakosti topline kao energije« Označimo li 
samu toplinu slovom Q, a temperaturu slovom T, to se pokazuje, da 
se kod svih procesa, koji se osnivaju na prelaženju topline, kvocijenat 
9. na koncu procesa povećava. Ili matematički kazano, kod svih pri- 
rodnih procesa je razlika između 9 na početku i koncu procesa 
veća od ništice. Izraz 9 nazvao je fizičar Clausius entropijom i 
bilježi se obično slovom S. Dakle: 

s = ? ili Q = S . T 

Na osnovu ove potonje jednadžbe zaključuje kemik W. O s t- 
w a 1 d, da se toplina (Q) kao energija može rastaviti na dva faktora, 
naime na T ili temperaturu, t. j. faktor intenziteta i na S, entropiju, 
t. j. faktor ekstenziteta. 

Entropija dakle za vrijeme promjena, što se zbivaju u prirodi na 
osnovu prelaženja topline, uvijek raste. Rekli smo pak, da život 
i promjene na našoj Zemlji imaju izvor svoj u sunčanoj energiji, u 
sunčanoj toplini (Q). Nastaje pitanje, da li je taj izvor neiscrpiv? Šta 
nam veli u tom pogledu zakon o entropiji? 

Taj nam važni iskustveni zakon govori, da će sunčana energija 
moći samo dotle podržavati život i rad na Zemlji, dok postoji razlika 
i to znatna razlika u temperaturi između Sunca i Zemlje, Jer energije, 
kako veli fizičar Boltzmann, imamo mi i na Zemlji u preobilju; 
samo što se ona nalazi u smirenom, razasutom ili disipiranom stanju, 
pohranjena u obliku topline u tjelesima na našoj Zemlji, i ne stupa 
zato u akciju, u radnju i gibanje na zemlji, jer ne postoje znatne raz- 
like u temperaturi, u intenzitetu njezinu. Čim se dakle faktor inten- 
ziteta sunčane energije izjednači s faktorom intenziteta zemaljske ener- 
gije, nastupit će zastoj, mir, smrt. Entropija će u sistemu tjelesa: Sunce 
i Zemlja postići svoj maksimum, toplina ne će moči prelaziti u radnju, 
nastupit će potpuno mirovanje, smrt. Nazvali su tu smrt: toplinska 
smrt (Warmetod), jer može nastupiti kraj sveg obilja topline, koja 
je još -pohranjena na Zemlji i u Suncu. 

No izjednačenje temperature Sunca s onom naše Zemlje traje po- 
radi enormne udaljenosti (iznosi 149,487.976 km!) već vije- 
kove, a trajat će jamačno još u nedogledno vrijeme. Ali naj odlični j i 
fizičari novijeg vremena razbijali su ipak glavu pitanjem, odakle na- 
miče naše Sunce tolike količine, tolike kvantume enegije (topline), da 
se nije iscrpla u tako dugo vrijeme. Jer po računu geologa traje život 
na Zemlji dulje.već od sto milijona godina. Za sve to vrijeme morale su 
prilike između Zemlje i Sunca biti u glavnom iste kao i danas. Za sve 
to vrijeme odašiljač je Sunce isto onoliko topline — možda još i 
više — u svemir, koliko odašilje i danas. A to su upravo kolosalni kvan- 
tumi. Fizičari su izračunali, da Sunce šalje u svemir godišnje 
3.8 X IO 38 kalorija topline. 1 Na Zemlju našu dolazi od toga samo 
2,,260,000.000ti dio od cjelokupne godišnje isijane sunčane topline, pa 
je i taj maleni dijelak tako znatan (iznosi 1,68 X IO 24 kaloriia), da po- 
država cjelokupni život i gibanje na njoj. 

A sad nadovežimo na to' ovaj račun : Uzmemo li, da je spec. te- 
žina t. j. težina jednog cm 3 naše Zemlje poprijeko 5.5, to iznosi masa 
naše Zemlje % rcr z X 5.5 = 6 X IO 27 grama. Sunce je 324,000 puta teže 
od Zemlje; prema tomu iznosi njegova masa 1.9 X IO 33 grama Budući 
da Sunce gubi godišnje 3.8 X IO 33 kalorija topline, to svaki gram sun- 


Pod jednom kalorijom razumijeva se toplina, potrebna da jedan gram 
vode ugrije za 1° C n. pr. od 15° na 16° C. Jedan gram drvenog ugljena 
producira, kad izgori, 8.080 kalorija topline. 

čane mase gubi godišnje nešto oko 2 (dvije) kalorije topline. Ako je 
tomu tako, to Sunce ne bi moglo dugo izdržati toliki gubitak, a da nje- 
gova temperatura ne bi znatno pala. I onda, kad bi na Suncu vladala po- 
prijeko temperatura od 10 milijona gradi, a spec. toplina 1 Sunca kad bi 
bila dvaput veća od spec. topline vode, to Sunce ne bi moglo uz koli- 
činu topline, što je sada posjeduje i što godišnje gubi u svemir, zadr- 
žati svoj žar dulje od neko 10 milijona godina. A kad tamo, život na 
Zemlji, kojemu dostaje samo neznatni dio od vascijele isijane sunčane 
topline, traje jamačno već više od 100 milijona godina. A u to se vri- 
jeme sunčani žar nije mogao znatno promijeniti. Mora dakle da Sunce 
namiče odnekale kolosalne količine topline, što ih tako darežljivo ra- 
zasiplje u svemir. Ali odakle? 

Prije nego pokušamo odgovoriti na to pitanje, promotri! ćemo, 
na koji način zaključuju geolozi i mineralozi, da život na Zemlji traje 
već više od 100 milijona godina. Zašto se ne bi s manjim odsjekom vre- 
mena zadovoljili, n. pr. s 5 ili 6 milijona, pa bi nam onda preostalo za 
daljnji život na Zemlji još neko 4 milijona godina, dok Sunce ne izgubi 
svoj sadanji žar, i sve bi bilo u redu; ne bi trebali fizičari razbijati 
glavu teškim pitanjem, odakle Sunce producira uvijek novu svoju to- 
plinu. Ono naime, što je ima, dostajalo bi za 10 milijona godina, a to 
bi bilo od početka do konca života dosta ! Ali ne daju geolozi ! Saxa 
loquuntur — kamenje govori, vele oni. 

Evo, kako se od prilike može to prikazati na osnovu istraživanja 
našeg mineraloga Tućana : U vapnenačkom gorju, na pr. u našem 
hrvatskom Kršu, nalaze se često naslage neke crvene zemlje, zovu je 
zemlja crljenica ili terra rossa. Istražujući hrvatske vapnence opazio je 
Tućan kod svojih kemiČkih analiza, — obavio ih je na stotine, — 
da vapnenci ostavljaju kod otapanja u razrijeđenim kiselinama neki 
talog, dakako u neznatnoj količini. Obrativši pažnju tom talogu, došao 
je Tućan mineraloškim i kemijskim putem do zaključka, da se 
taj talog pokriva po svojoj građi i sastavu sa zemljom crljenicom u kraš- 
kom, vapnenačkom gorju. Odatle je pošao korak dalje i iznesao inte- 
resantnu misao o postanku terrae rossae, koja je i u stranom naučnom 
svijetu obratila na sebe pažnju, naime, da je i zemlja crljenica u pri- 


1 Specifična toplina je količina topline, koja je potrebna, da se jedan 
gram nekog tijela ugrije za 1° C. Za vodu je ona n. pr. 1, a za željezo 
samo 0,1. 

rodi postala kao talog, što preostaje, kad voda ( pomoću ugljične ki- 
seline u sebi) tijekom dugog vremena iz jede i istroši vapnenačke gor- 
ske grebene. I sad treba duhom zaroniti u prilike vremenske, u kojima 
se je to odigravalo. Ponajprije nam iskustvo govori jasno kao sunce, da 
vanredno dugo vrijeme treba, dok voda iz jede jedan ovakav greben 
i dok se tako stvori naslaga zemlje crljenice. Jer na mramornim spo- 
menicima, koji postoje već i hiljadu godina, jedva se opaža početak 
djelovanja vode ! A kuda vapnenac iz grebena ? Voda ga nosi sa so- 
bom, dok konačno ne prispije u more. U moru ne ostaje miran potop- 
ljen. Postaje plijenom neizmjernog mnoštva morskih životinjica, raznih 
pužića, foraminifera i koralja, koji od njega grade svoje kućice i ske- 
lete. Životinjice morske pogibaju i kućice njihove padaju na dno. Ali 
ni ondje nema vapnencu mira. Voda, koja sadržaje u sebi ugljične ki- 
seline, opet ga počne polagano otapati i kad ga otopi toliko, da ga ne 
može više u sebi držati, počne se vapnenac obarati, taložiti i krista- 
lizirati u obliku gorskih grebena, koji tijekom vremena izlaze na 
površinu kao visoko vapnenačko gorje. Na taj su način jamačno na- 
stali grebeni našega Velebita, isto onako, kao i oni vapnenačkih 
A 1 p a ili Himalaje. I sad je osobito važno ovo : Preostaci skeleta 
i kućica, uklopljeni u njima, govore nam, da su kolosalne mase vapne- 
načkog kamenja njihova nastale uz sudjelovanje organizama mor- 
skih. Mora dakle da su ovi bili u vrijeme njihova postanka na Zemlji. 
A kada je to bilo? Jamačno nije pred godinu ili dvije, nego pred sto- 
tinu i više milijona godina 

Sunce dakle mora producirati uvijek nove količine topline, da za- 
drži žar svoj kroz tako dugo vrijeme. 

J. R. M a y e r, osnivač zakona o energiji, nastojao je izvor sun- 
čane topline naći u tome, što u Sunce upadaju neprestano- meieo- 
riti, a brzina se njihova gibanja pretvara onda u Suncu u toplinu. 
Oni hrane Sunce toplinom tako, da ostaje kraj sveg kolosalnog gu- 
bitka u svemir neprestano stalna. Što više, J. R. Mayer je istaknuo, 
da će se i planeti, prema tomu i naša Zemlja, vratiti natrag u Sunce ; 
oni će žrtvovati vlastitu svoju eksistenciju u tu svrhu, da se snaga nji- 
hove roditeljice, Sunca, ne oslabi. Ali Mayerovo tumačenje nailazi na 
prigovore, koji ga vrlo lako obaraju. Da se uzdrži sunčana toplina stal- 
nom kroz 10 milijona godina, to bi morala u Sunce upasti tolika koli- 
čina meteora, da odgovara gotovo trećini čitave sunčane mase. A 
odakle toliki meteori? Kad bi ih toliko bilo u blizini Sunca, zašto se 

ne obaraju i na sunčane planete i zašto se ovi od njih ne zažare kao 
i Sunce? Osim toga bi se i brzina sunčane rotacije morala mijenjati 
od tolikog prirasta mase sunčane. Računa se, da bi za svakih 30 go- 
dina morala pasti za jednu tisućinku. A to se sve ne opaža. 

Veliki Helmholtz označio je puno opravdaniji izvor, iz kojega 
proizlazi vanredno velika zaliha sunčane energije. To je neprestano 
stezanje samoga Sunca. Kako je on izračunao, dostatno je, da se 
Sunce stegne svakih sto godina toliko, da mu se polumjer umanji za 
6 km., za pokriće cjelokupne isijane energije. Stisne li se pak Sunce 
samo toliko u sto godina, to* ne može zamijetiti astronomsko mjerenje. 
Ali ipak ne može biti stezanje Sunca jedini i dostatni izvor sunčane 
topline. Kad bi se naime Sunce od neizmjerne veličine stisnulo do sa- 
danje, to bi se kod toga produciralo samo toliko topline, da je dostatna 
tek za pokriće gubitka kroz neko deset mili j ona godina. A kad bi se 
dalje Sunce stisnulo od sadanje svoje veličine tako, da bi dosegnulo 
gustoću naše Zemlje, t. j. otprilike na četvrtinu svog obujma, to bi se 
oslobodila količina topline samo za neko 17 mili j ona godina. Ali već 
davno prije toga dobilo bi Sunce čvrstu koru na površini; isijavan je to- 
pline ne bi više bilo toliko, da bi moglo podržavati život na našoj 
Zemlji. Helmholtz je poradi toga procijenio trajanje Sunca u ona- 
kovom stanju, kakovo je danas, najviše još na 6 milijona godina. 
Lord Kelvin ponovio* je kasnije Helmholtzove račune i pomoću no- 
vijih data postignuo je nešto veće ( za 25^) brojeve. Ali sve to nije 
ni približno suglasno sa zahtjevima geologa, koji cijene trajanje života 
na Zemlji, a prema tomu otprilike i jednako isijavan je topline iz Sunca 
kao i danas, kroz vrijeme od 100 milijona godina. Nastala je prepirka 
između geologa i fizičara, — ali se sve više i više sakupljaju fakta u 
prilog geologa. 

Šta nam onda preostaje ? Zar nam kemija i fizika ne mogu naći 
pravi izvor sunčane topline ? 

Na Zemlji vidimo, da je gorenje drva, ugljena, rasvjetnog plina itd. r 
t. j.da su kemijski procesi najobičniji izvor topline. Nije li možda tako 
i na Suncu? Ali račun, što ću ga navesti, prestrašio je prirodoslovce 
od takove kombinacije. Kad bi se Sunce sastojalo samo od ugljika 
(potpuno čistog ugljena), to bi izgaranje ugljika u ugljični dvokis pro- 
duciralo za svaki gram Sunca nešto oko 8.000 kalorija topline. Ta pak 
količina topline dostajala bi najviše 4.000 godina za pokriće potroška 
sunčane topline. 

Ali ipak ima prirodoslovaca, na pr. franceski astronom Faye i 
švedski fizičar A r r h e n i u s, koji drže, da su kemijski procesi na 
Suncu, kao i na Zemlji, najvažniji izvori topline. Dakako da je vrlo 
teško zamisliti, kakovi se sve kemijski procesi mogu odigravati na 
Suncu u onakovim prilikama, kakve mi na Zemlji ne možemo realizi- 
rati. Arrhenius predočuje stvar u glavnom ovako: 1 ) Spektralna 
nam analiza govori, da u na j redim slojevima sunčane atmosfere prevla- 
đuju, kao i na površini Sunca uopće, elementarni plinovi. U 
dubljim slojevima — na osnovu iskustva gledom na spektar najdubljih 
mjesta u sjeni sunčanih pjega — prevladavaju kemijski spojevi. 
Nadalje nam iskustvo na Zemlji govori, da postoje nama poznati neki 
spojevi, koji se stvaraju kod velikog tlaka uz apsorpciju (po- 
trošak) topline. Možemo dakle zamisliti, da se u unutrašnjosti Sunca 
stvaraju nama dakako sasvim nepoznati plinoviti kemijski spojevi uz 
vrlo visoku temperaturu (nekoliko milijona gradi) i vanredno veliki tlak. 
Na površini pak Sunca drži se da vlada temperatura tek od neko 
4000° C. Plinovi u Suncu ne miruju; oni se neprestano valjaju s jednog 
mjesta na drugo. Tako dolazi do premještanja kemijskih plinovitih spo- 
jeva u Suncu iz unutrašnjosti prema površini. Arrhenius drži 
opravdanim, da oni spojevi, koji su nastali u unutrašnjosti Sunca kod 
vanredno visoke temperature, prelazeći i kemijski se mijenjan 
j u ć i u sve hladnijim zonama Sunca, produciraju daleko više topline 
nego spojevi, koji nastaju kod običnih temperatura. Tako računa, da 
kemijski procesi, koji se odigravaju na putu ohlađivanja 3 — 4 milijona 
gradi vrućeg Sunca, od unutrašnjosti do površine, gdje je temperatura 
samo neko 4000° C, davaju deset hiljada puta više topline, nego nama 
poznati procesi, koji produciraju najviše topline uz obične prilike. In- 
terval od unutrašnjosti (nekoliko milijona gradi) do površine Sunca 
(nekoliko hiljada gradi) vrlo je opsežan, pa se onda na njemu mogu 
odigravati kemijski procesi, koji jamačno* uz mehaničke uzroke (ste- 
zanje Sunca po Helmholtzu) namiču onu kolosalnu količinu topline, 
što je Sunce neprestano isijava u svemir. 

Tako fizičari. Oni nas tješe, da ne će tako brzo ugasnuti naša 
sjajna zvijezda danja, t, j. da će život na Zemlji s obzirom na energiju, 

1 S. A. A r r h e n i u s, Lehrbuch der kosmischen Physik. Leipzig. S. Hirzel. 
1903. Nadalje popularni spisi istoga autora: Das Werden der Weben i Die 
Vorstellungen vom Weltgebaude im Wandel der Zeiten. Leipzig. Akad. Ver- 
lagsgesellschaft, 1906. i 1908. 

koja ga uzdržava, trajati još milijone godina, ako mu ne presiječe nit 
koja druga sila ili promjena. 

Ali čovječanstvo je oduvijek naslućivalo i bojalo se, da će mu 
ipak jednom nestati Sunca s neba. Osim himni, kojima se slavi vječno 
mlada božanska moć Sunca, čuli su se od najstarijih vremena do danas 
i očajni glasovi bogoduhih pjesnika o utrnuću te božanske moći. Naš 
Kranj čević pjeva: 

Svjetlonoša se izmorio s’jedi 
I mrča mu se lice, 

Niz zlaćane mu nekad trepavice 
Za suzom samo suzica se ledi. 

Bez smrtne sv’jeće, bez samrtnog zvona 
Mru bozi, sv'jetlo, vasiona . . . 

A s v. Ivan govori u knjizi otkrivenja ove gromorne riječi: »I 
vidjeh, kad otvori šesti pečat, i gle, zatrese se Zemlja vrlo, i Sunce 
posta crno kao vreća od kostrijeti, i mjesec posta kao krv; i zvijezde 
nebeske padoše na zemlju, kao što smokva odbacuje pupoljke svoje, 
kad je veliki vjetar zaljulja. I nebo se izmače, kao knjiga kad se sa- 
vije, i svaka gora i ostrvo s mjesta svojijeh pokrenuše se« . . . 

»I prvi anđeo zatrubi, i posta grad (tuča) i oganj smiješani 
s krvlju, i padoše na zemlju; i trećina drva izgorje ... I treći anđeo 
zatrubi, i pade s neba velika zvijezda, koja goraše kao svijeća, i pade 
na trećinu rijeka i izvore vodene (gl. 8.). I vidjeh nebo novo i Zemlju 
novu; jer prvo nebo i prva Zemlja prodjoše, i mora više nema (gl. 21.).« 

2. Atmosfera. 

Prije nego se sunčane zrake spuštaju na Zemlju, gdje stupaju u 
igru života kao pokretna sila njegova, prolaze kroz uzdušni plašt, u 
koji se je oprezno umotala naša Zemlja, a obično ga nazivljemo at- 
mosfera. I atmosfera naše Zemlje stoji u najbližoj vezi sa životom 
na njoj; i u njoj se takodjer nalaze važni faktori, bez kojih se ne bi 
mogao održati život na našoj Zemlji, kraj sveg obilja energije, što nam 
dolazi sa Sunca. Zato se veli : bez uzduha nema života. 

Zrak ili uzduh je smjesa plinova, koja obuhvata Zemlju u visini 
od neko 80 km, a od eminentne je važnosti za život zato, jer sadržaje 
u sebi sastojine, koje bilinski i životinjski organizmi trebaju kao ne- 

ophodno nužnu hranu, a u drugu ruku, cirkulacija uzduha i fizikalne 
promjene, što se zbivaju u njemu s vodenim parama, reguliraju k 1 i- 
matske prilike naše Zemlje tako, da su podesne za procvat života 
na Zemlji. 

Do nedavna se držalo, da se u uzduhu nalaze plinovi dušik i 
kisik (oko 4 / 5 dušika i 1 / 5 kisika) kao glavne njegove sastojine, a uz 
njih još nešto vodene pare, ugljičnog dvokisa i ono ze- 
maljske prašine, što je vjetrovi vitlaju sa sobom. S obzirom na život 
osobito se je isticala važnost kisika; već smo u pučkoj školi učili, da 
bez kisika nema disanja, dakle ni života. 

Novija prirodoslovna istraživanja pronašla su osobito zaslugom 
engleskog kemika Sir W. Ramsaya (preminuo 24. srpnja 1916.) 
u uzduhu u malenim količinama niz interesantnih plinova, koji su po- 
radi loga, što ne će da se spajaju, t. j. da stupaju u uže društvo 
s drugim elementima, nazvani plemeniti plinovi. Imena su im 
Helij, Neon, Argon, Kripton i Xenon. A u današnje dane ne smatra se 
znamenovanje atmosfere za život u prvom redu poradi njezina kisika, 
nego poradi ugljične kiseline i vodene pare; ova potonja 
tjelesa nazvana su pravi »životni uzduh«. Zašto, čut ćemo kasnije. 

Zrak je smjesa navedenih plinova. Oni nijesu međusobno udru- 
ženi ili kemijski spojeni u jedinstveno tijelo. Ali ipak je omjer između 
dušika, kisika i plemenitih plinova u uzduhu gotovo posvuda stalan, 
i to> : 

Dušik 75,60 uteznih procenata 

Kisik 23,10 

Argon i drugovi . 1,30 „ „ 

Ukupno . . . 100,00 uteznih procenata. 

Količine vodene pare i ugljičnog dvokisa u uzduhu podvrgnute 
su znatnim varijacijama. Kao srednja se vrijednost uzimlje: 

Vodena para .... 0,28 uteznih procenata 
Ugljični dvokis . . . 0,044 „ „ 

Tlak uzduha na svaki cm 2 površine zemaljske jednak je stupcu 
žive od 76 cm visine i 1 cm 2 prereza, t. j. 1,0333 kg, jer svaki cm 8 žive 
važe (kod 0 C C) 13,6 grama. Površina Zemlje iznosi 4 7 t r 2 m 2 , a to je 
5,097X10 14 m 2 ; prema tomu iznosi totalna masa uzduha 5,27X10 15 
Metričkih tona. Težina cijele Zemlje računa se na 5, 985 X 10 24 metrič- 

kili tona, pa je prema tomu atmosfera samo 1,136.000-ti dio cjelokupne 
mase našega malenoga planeta. 

Prema navedenom postotnom sastavu uzduha i prema totalnoj ko- 
ličini uzduha ima dakle u vascijeloj našoj atmosferi : 


Dušika 

. 398,4 X 

IO 13 tona 

Kisika 

. 121,6 

u ii 

Argona i drugova . . 

6,84 

ii u 

Vodene pare . . . . 

1,46 

ii u 

Ugljičnog dvokisa . . 

0,23 

u ii 


Kako se vidi, vrlo je velika razlika gledam na pojedine sastojinc 
naše atmosfere. Da uzmognemo što bolje proniknuti u sudioništvo 
svake ove sastojine kod životnih prilika i procesa na našoj Zemlji, 
potrebno je, da ukratko upoznamo narav njihovu. Uzet ćemo ih na oko 
redom prema njihovim količinama u uzduhu. 

Dušik. Već ime mu kaže, da je od njega slabe koristi životu, on 
guši ili duši. U čistom dušiku ugiba čovjek ili životinja. Zato ga nazi- 
vaju neki slavenski narodi prema franceskom nazivu a z o t. To je 
dakle neki mrtvi plin. 

Razlog, zašto je dušik takav spram života, leži u tome, što se on 
uopće vrlo nerado spaja s drugim elementima. On je kemijski trom, 
mrtav, indiferentan. Životinja ili čovjek ne pogiba u čistom dušiku zato. 
što bi se njime otrovala; ne, ona se uguši, jer nema kisika za disanje. 
Otrovati se nečim znači, da se ono tijelo, na pr. ugljikov kis, koje nas 
truje, kemijski spaja s našom krvlju ili s našim živčevljem. A dušik 
je kemijski mrtav, indiferentan. Tek visoka temperatura ili elektrijska 
iskra budi dušik iz njegova mrtvila. Onda se on spaja s drugim elemen- 
tima, n. pr. s kisikom, vodikom i t. d. Zato ipak ima na Zemlji duši- 
kovih spojeva i mi ćemo vidjeti, da su baš ti dušikovi spojevi od 
osobitog znamenovanja za život i životne promjene na našoj Zemlji. 

Sam plinoviti, elementarni dušik naše atmosfere slabo za- 
sijeca u ekonomiju života na našem planetu. Njegova je važnost za 
život u prvom redu indirektna. Dušik razredu je kisik u zraku. Kad bi 
naime u uzduhu bilo previše kisika, ne bi bio moguć na našoj Zemlji 
život, isto onako, kao ni onda, kad bi Sunce slalo na Zemlju znatno 
više nego 2,,000,000.000-ti dio od cjelokupne energije, što je isijava u 
svemir. 

Poradi dušikove tromosti i kemijskog mrtvila njegova se masa u 
atmosferi ne troši. Ostaje stalna i nepromijenjena kroz mili j one godina. 

Ali život ipak nastoji, kako bi ga povukao u svoje velebno kolo. 
Ima naime bakterija, koje žive u korjenčićima leguminoza, na pr. dje- 
teline, graška, a posjeduju sposobnost, da vežu dušik iz zraka, pretva- 
raju ga u dušikove spojeve, koji im služe za hranu. To je i razlog, 
zašto se polja obrađuju po t. zv. ophodnjama ili turnusima, gdje iza 
žitarica dolazi djetelina. Ona popravlja tlo, t. j. pomoću bakterija na 
svojim korjenčićima privodi tlu dušikovih spojeva, što ih biljke tako 
nužno trebaju za svoj rast. 



SL 8. Shematički prikaz Birkeland-Eydeove metode. 

U drugu ruku pokušavaju i ljudi, kako bi umjetno, pomoću zgod- 
nih strojeva priveli dušik iz zraka u igru života na Zemlji. Tako su n. 
pr. norveški profesor Birkeland i inženjer E y d e konstruirali stroj, 
što nam ga u principu prikazuje slika 8. za dobivanje dušikovih spo- 
jeva iz zraka, t. j. iz elementarnog dušika i kisika iz uzduha. 

Radi se o tom, da se pomoću elektricitete spoji dušik iz zraka s ki- 
sikom, koji se također nalazi ondje. Takav se spoj natjera u vodu 
ili vodenu otopinu lužine ili vapna i dobije se tijelo, koje se kao sa- 
litra iz zraka iliNorge-salitra šalje u trgovinu i služi kao umjetno 
dušikovo gnojivo. Stvar nije sasvim jednostavna. Između polova (P, 

P) vanredno jakoga *elektromagneta (E, E) preskakuje preko elektrode 
od ugljena električna struja napetosti od 5.000 volta. Djelovanjem 
jakog elektromagneta rasteže se plameni luk u plamenu ploču, koja je 
na našoj slici prikazana točkicama. Ta plamena ploča ima preko 
2 m u promjeru, a u njoj vlada temperatura od 3000° C. Ako se preko 
takove plamene ploče duše struja zraka, to se kod te visoke tempera- 
ture udruže kisik i dušik u dušikov oksid, koji odmah struja zraka 
ponese sa sobom. Kad bi spoj dušika i kisika ostao dulje vrijeme u 
visokoj temperaturi, brzo bi se opet raspao na elementarni dušik i 
kisik. Saš zato i nije dugo pošlo za rukom na veliko producirati du- 
šikove spojeve iz zraka, jer se ni jesu aparati udesili tako, da stvoreni 
spojevi odmah dođu u prostor, gdje vlada temperatura barem ispod 
1000° C. To je pošlo za rukom na gore spomenuti način, ali se po toj 
metodi dobiva iz uzduha samo 1% dušika i kisika u obliku spojeva; 
struja se zraka vrlo naglo natiskuje preko plamene ploče. A troši se 
mnogo elektricitete! Zato su po toj metodi radile tvornice, gdje je na 
raspolaganju jeftina električna struja, t. j. u krajevima s velikim vo- 
denim slapovima. A u drugu ruku, nastojale su se iznaći metode za 
dobivanje dušikovih spojeva iz uzduha, koje će trošiti manje elektrici- 
tete, a producirati veći procenat dušikovih spojeva. I ovo je nasto- 
janje okrunjeno već lijepim uspjesima, no mi se ne ćemo dalje upu- 
štati u prikazivanje tih rezultata. Za našu je temu od važnosti samo 
lakat, da se i tromi, indiferentni plin dušik, koji se nalazi u kolosalnim - 
masama u uz duhu kao tijelo bese j eno za život na Zemlji, da se evo i 
taj mrtvi plin budi polako i privodi u život. Od kojeg je to znameno- 
vanja, razabrat ćemo još i bolje kasnije, kad se pobliže upoznamo s 
dušikovim spojevima i s njihovom ulogom u živim bićima. 

Argon i ostali »plemeniti« plinovi naše atmosfere nadmašuju 
po svojoj kemijskoj indiferentnosti i neaktivnosti daleko s&m dušik ; 
oni se uopće ne spajaju s drugim tjelesima, pa prema tomu ne mogu 
direktno stupiti u igru života na našoj Zemlji. Osim toga iščezava i 
količina njihova spram ostalih bitnih sastojina uzduha, t. j. spram ki- 
sika i dušika, ^ 

Kisik. Bezbojni ovaj plin naše atmosfere zauzimlje jedno od 
najvažnijih mjesta na Zemlji. Poradi svoje kemijske srodnosti s ostalim 
elementima ne nalazi se on samo u elementarnom stanju u atmosferi, 
nego su njegovi spojevi, ukoliko nam je sastav kore zemaljske 
poznat, — u tolikoj količini prisutni, da kisik čini 50% t. j. polovicu, 

a svi ostali elementi drugu polovicu vascijele nama poznate i pristu- 
pačne materije na Zemlji. Najvažniji i najobičniji njegov spoj je 
voda, spoj kisika s vodikom. 

Kisik dakle ne miruje kao tromi dušik u atmosferi, nego živahno 
i aktivno neprestano sudjeluje u procesima na našoj Zemlji. 

Gorenje, taj najobičniji kemijski proces, nije ništa drugo, nego 
spajanje drva, ugljena, plina i t. d. s kisikom iz zraka. Kod toga se 
kemijskog procesa oslobađa kemijska energija u obliku topline i može 
stupiti kao takova na na j različiti je načine u akciju. Ali za našu je temu 
najvažnije to, da i disanje životinja i čovjeka, a i biljaka, nije u 
principu drugo, no i gorenje, t. j. spajanje s kisikom. Iz zraka, što ga 
udišemo našim plućima, zaostaje samo kisik u našem tijelu, [dušik i 
drugi plinovi se izdišu napolje !) i razilazi se pomoću krvi do naj- 
manjih životnih jedinica, do sićušnih stanica ili celula, od kojih je iz- 
građeno naše tijelo. U njima stupa kisik na posao. Spaja se s tvarima, 
n. pr. s mašću, koja je ondje pohranjena, i kod tog spajanja, koje nije 
ništa drugo nego polagano sagorijevanje, oslobađa se također ener- 
gija (toplina), ona toplina, što grije naše tijelo i krv našu, ona ener- 
gija, koja u našim mišićima prelazi u radnju i gibanje, po 
istim onim zakonima, kao i toplina ugrijane vodene pare u parostroju. 
Bez kisika ne bi se mogli zbivati ti procesi, rad bi u stanicama zapeo, 
one bi se umirile, ukočile, nastupio bi polagano potpuni mir, smrt. 
Zato nema bez kisika života. Ali ne smije ga biti ni previše na raspola- 
ganje; u našem organizmu, koji je u neku ruku toplinski stroj, 
toplinska mašina kao i parostroj, produciralo bi se odviše topline, sa- 
gorijevanje bi bilo prežestoko, — najmanje životne jedinice, stanice 
našega tijela, opet bi stradale, jer bi se od vrućine zgrušao polutekući 
njihov sadržaj, protoplazma; rad bi u stanicama zapeo, nastupio 
bi mir, smrt. 

Ali ne troše kisik svi organizmi jednako. Mi ćemo o ulozi kisika 
i o procesima, što ih on u organizmima izazivlje, govoriti još podrob- 
nije. Zasad ćemo u krupnim crtama istaknuti samo ovo : 

Budući da se disanjem troši kisik iz uzduha, a isto tako i gorenjem 
drva i ugljena, no ne samo to, budući da oduzimlju atmosferi njegov 
kisik i kolosalne mase željeznih i sumpornih ruda na našoj Zemlji, to 
bi moralo tijekom vremena nestati kisika iz zraka. A ipak nije tako, 
nego je količina njegova u uzduhu gotovo konstantna. Mora dakle da 

Bubanović: Kemija živih bića. 

postoje na našoj Zemlji procesi, koji oslobađaju kisik u atmosferu, 
tako da se podržava ravnoteža između potroška i oslobađanja kisika. 
A tako i jest. 

Između viših biljaka i životinja na našoj Zemlji jedna je 
razlika u tom, što životinje troše kisik, a zelene ga biljke neprestano 
vraćaju opet natrag u uzduh. Istina, i biljke dišu, i one troše kisik iz 
zraka, ali je kod njih daleko izrazitiji i pretežiti j i drugi proces, proces 
izgrađivanja materijala, od kojeg je njihovo tijelo načinjeno, a 
baš kod tog najvažnijeg procesa za život na našoj Zemlji oslobađa 
s e kisik. I tako, dok životinje udišu kisik iz zraka, a izdišu ugljični 
d v o k i s, troše biljke ugljični dvokis iz zraka, a oslobađaju kisik. 
Proces izgrađivanja organskih tvari iz jednostavnog, anorganskog 
plina C0 2 nazivlje se obično asimilacija ugljičnog dvokisa. Dakle ta 
asimilacija u biljaka, a s druge strane disanje svih organi- 
zama podržavaju ravnotežu kisikovu u ekonomiji živih bića na Zemlji. 

S obzirom na razlike u životu biljaka i životinja došli su neki pri- 
rodoslovci na misao, da nije bilo uvijek kisika na našoj Zemlji u nje- 
zinoj atmosferi. Budući da ima takovih biljaka, za koje je dokazano, 
da uopće ne trebaju kisika za svoj život, to su one, nastavajući u po- 
četku naš planet, tijekom dugog vremena počele polako iz ugljičnog 
dvokisa : C0 2 oslobađati 0 2 t. j. kisik u atmosferu, a nagomilavati C, 
ugljik i njegove spojeve u sebi. Tako je istom s vremenom došao kisik 
do znatne sastavine naše atmosfere. Da bude ta misao još opravdanija, 
izračunali su fizičari (na pr. Lord Kelvin), da na našoj Zemlji ima 
upravo toliko ugljika (ugljena), koji je nastao od uginulih biljaka, ko- 
liko je potrebno, da potpunim izgaranjem veže na sebe, t. j. potroši 
sav kisik iz zraka, stvorivši tako opet COi, iz kojega su postali i kisik 
u zraku i ugljen u Zemlji. Ali takovi se računi ne mogu baš lako pro- 
vesti. pa je i sam Kelvin kasnije zastupao, da je jamačno kisika 
bilo već i na početku života u našoj atmosferi. 

Bilo kako bilo, za nas je najvažnije to, da u kisiku naše atmos- 
fere uočimo osobito važan sastavni dio' njezin za prilike života na 
Zemlji. Još ćemo jedno njegovo svojstvo istaknuti u vezi s time. Kisik 
je plin, koji se lako otapa u vodi, laglje nego li dušik, pa na taj način 
omogućuje disanje neizmjernog mnoštva morskih i slatkovodnih orga- 
nizama. Toliko zasad o kisiku. 

Vodena para. Nebo nad nama nije uvijek jednako. Sad je 
modro i vedro, a sad opet plivaju po njegovoj modrini, kao po moru, 

bilo lagani oblaci, kao svijetle bijele pahulje, ili teški i tmasti, kao go- 
leme nemani, koje nagoviještaju buru, oluju, kišu, tuču i druge nepo- 
gode, Prema obliku i izgledu dala je nauka oblacima razna imena. 
(Vidi sliku 9.) 

Oblaci ni jesu u pravom smislu vodena para, kaošto nije ni ono 
vodena para, što vidimo kao bijeli dim, kad parostroj, kako se obično 



SI. 9. Razni oblici oblaka. 

Desno gore Cirrus, ispod toga Cummulus, a ispod ovčga horizontalne 
pruge Stratusa. Lijevo kišni oblak ili Nimbus. 


kaže, pušta paru. Vodena je para čisto bezbojna i prozirna, Bijeli dim 
i oblaci vanredno su fine čestice, vanredno sićušne kapljice tekuće 
vode, dok je vodena para bezbojni plin, koji se sastoji od nevidljivih 
čestica, zvanih molekule vodene pare. 

S bezbojnom vodenom parom, što se neprestano iz svih voda na 
površini naše Zemlje diže u uzduh, zbivaju se u njemu naj različiti je 
promjene, koje su za razvoj života na Zemlji od osobite važnosti. Od 

njih se stvara u zraku magla, rosa, kiša, tuča, snijeg, sve same pojave, 
od kojih ima svaka svoje posebno znamenovanje za život na Zemlji, 
Mi ćemo o samoj vodi spram života govoriti u narednom poglavlju, 
a sad ćemo ukratko spomenuti nekoliko riječi o prilikama i promje- 
nama vodene pare u zraku i pojavama, koje su s njima u savezu. Bar 
toliko, da nam bude jasno »meteorološko motrenje«, što ga dnevice 
donose naše razne novine. 

Voda se na kolosalnoj površini morskoj — osobito u tropskim mo- 
rima — neprestano pretvara u nevidljiv plin, vodenu paru, koja 
odilazi u uzduh. Ali uzduh ne može u sebi sadržavati svaku količinu 
vodene pare: on se s vodenom parom doskora zasiti. Što je zrak to- 
pliji, to on treba više vodenih para, da se zasiti. Kod 0° C dovoljno 
je već 5 gr vodenih para za zasićenje zraka, a kod 30° C kadar je zrak 
primiti oko 30 gr vodenih para u 1 kubičnom metru, pa da bude zasićen, 
njima. 

Ovakav topli, vodenim parama zasićeni zrak nose zračne struje, 
vjetrovi, s tropskih mora u druge krajeve nad površinom naše Zemlje. 
Budući da je- lagan, diže se u viže slojeve uzduha. Ali takav zrak do- 
lazi lako u prilike, gdje vlada niža temperatura, nego što je ona, kod 
koje je zasićen vodenim parama. Uslijed toga se vodena para izlučuje 
iz uzduha u obliku sićušnih kapljica vode, kojima je promjer između 
0,0059 mm i 0,0169 mm. Tu kondenzaciju pomažu čestice prašine i 
dima, koje lebde u uzduhu. Tako postaju oblaci, ako se kondenza- 
cija zbiva u višim vrstama atmosfere, a m a g 1 a, ako se zbiva u niskim 
vrstama atmosfere. Ovčice ili perjasti oblaci (Cirrus, vidi sliku 9.) 
lebde primjerice veoma visoko ( do 10.000 m), a drži se, da su sastav- 
ljeni od sićušnih kristala snijega i leda, jer se u tim slojevima nalazi 
vodenim parama zasićeni uzduh ispod 0° C. 

Veličina se naoblake označuje brojevima od 0 do 10. Sve 
oblake pomislimo sabrane u jedan, pak onda od prilike izračunajmo, 
koliko bi desetina neba bilo pokrito tim oblakom ; 0 — posve vedro ; 
5 = napola vedro ; 10 = posve zastrto nebo i t. d. Apsolutna je 
množina vodene pare u uzduhu najmanja u siječnju, raste do srpnja, 
a od toga časa pada; uz jednake inače prilike raste od polova prema 
ekvatoru; vodena je para na kopnu udaljenija od točke zasićenosti, 
nego na morskim obalama. 

Vlada li u atmosferi obilje vodene pare, pa ako je uz to naobla- 
čen. 0 ' nebo i tišina, to se n o ć u, osobito na tjelesima hrapave površine, 

koja lako izbijaju toplinu (noću se jače ohlade), kondenzira vodena 
para kao rosa. Temperatura, do koje treba ohladiti uzduh, da ne 
može više u sebi držati vodene pare, zove se u fizici r o s i š t e. Ako je 
rosište ispod ledišta (ispod 0° C), nastaje mraz. 

Kiša, snijeg i tuča obaraju se iz oblaka na Zemlju. Množina 
kiše na različnim mjestima zemaljske površine, godišnji broj kišnih 
dana i razdioba kiše na raziđeno doba godine, bitno zavise od geo- 
grafske širine. Tako u Sjevernoj Evropi dolazi na godinu poprijeko 
180 kišnih dana, u Srednjoj 146, u Južnoj 120. Pustinja Gobi kišom 
je najsiromašniji kraj na Zemlji. 

Nastup oborina, n. pr. kiše, najavljuje nam promjena tlaka zraka. 
Normalan je tlak uzduha jednak stupcu žive od 760 mm na svaki cm 2 
zemaljske površine, što čini nešto preko 1 kg. Ako je tlak zraka kon- 
stantno manji, t. j, ako živa u barometru pada, znak je, da je uzduh 
1 a g 1 j i, t, j. da se u njemu nalazi obilje vodene pare, koja se mora 
doskora oboriti na Zemlju. Nastat će ružno, kišovito vrijeme. Toliko 
o vodenoj pari u uzduhu. 

Ugljični dvokis. Kaošto je količina vodene pare, tako je i 
količina ugljičnog dvokisa u uzduhu, tog u pravom smislu »životnog 
uzduha«, podvrgnuta promjenama. Nema sumnje, da je o ovim pro- 
mjenama ovisna i slika života na našoj Zemlji, što više, ima fiziologa 
(n. pr. Bunge), koji prikazuju, da će poradi gubitka ugljičnog dvo- 
kisa iz atmosfere ugasnuti život prije na Zemlji, nego li što Sunce pre- 
stane slati dostatnu količinu energije u igru života i nego li se iscrpu 
sastojine tla, potrebne za rast bilja. 

Promotri! ćemo zato, odakle je ovaj »životni uzduh« došao u našu 
atmosferu, koja su mu svojstva i sastav i zašto je baš o njemu naš 
život tako sudbonosno ovisan, O jednostavnom spoju ugljika i kisika* 
C0 2 , na koji se obično i ne obazirem o, a još manje na njega pomi- 
šljamo u svakidanjoj teškoj borbi za život ! Plin, što se šumeći uzdiže, 
kad uštrcnemo u čašu vina vodu iz sifona ili kad polijemo komad 
krede ili mramora s nešto octa ili koje druge kiseline. A nema ni boje 
ni mirisa. U atmosferi ga ima u današnje dane tek oko 0,05%! A o 
njemu, kao o vlasu visi vascijeli život na našoj Zemlji. 

Već smo istaknuli prije, da biljke i životinje drže ravnotežu s ob- 
zirom na kisik i ugljični dvokis; biljke u glavnom troše 
ugljični dvokis, a oslobađaju kisik. Kod toga biljke iz ugljičnog dvo- 
kisa stvaraju materijal za svoje, ali i za životinjsko tijelo ; jer spojevi, 

što služe za hranu čovjeku i životinjama, povlače se direktno ili indi- 
rektno od biljaka. Čovjek naime i životinje nijesu kadri da od jedno- 
stavnih anorganskih, rudnih sastojina iz Zemlje i iz plinova naše 
atmosfere stvaraju komplicirani organski materijal, od kojeg im 
je izgrađeno tijelo. Tu sposobnost imaju samo zelene biljke. One 
su samostalne eksistence na našem planetu, a svi ostali organizmi 
žive na njihov račun. 

Ako je tako, onda su i prvi organizmi na našoj Zemlji morali biti 
bilinskog karaktera. Ujedno su ti organizmi morali imati na raspola- 
ganje, uz ostale faktore, i onaj izlazni materijal, iz kojega mogu dalje 
sintetizirati organske ugljikove spojeve, a taj je izlazni materijal baš 
naš ugljični dvokis. Dakle u početku života morao je i on biti 
prisutan na našoj Zemlji, morao je biti kao plin u njezinoj atmosferi, 
dok kisika još nije trebalo biti, jer ima biljaka, koje mogu — kako 
smo već spomenuli — živjeti i bez njega. Baš poradi loga dobio je 
ugljični dvokis kao sastavni dio atmosfere prvenstvo s obzirom na 
život. 

A odakle taj ugljični dvokis ? 

Prvi i najvažniji izvor toga plina jesu vulkani. On izlazi i izlazio 
je iz Zemlje s vulkanskim ekshalacijama. Nadalje se taj plin stvara 
disanjem organizama i gorenjem drva, ugljena i drugih go- 
rivih tvari, koje su većinom spojevi, u kojima ima ugljika. Iz 3 
grama ugljena (i 8 gr kisika) stvara se 11 grama ugljičnog dvokisa. 
Kolika je to masa plina, ako imamo na umu, da se u današnje dane 
spaljuje godišnje oko 700 milijona tona ugljena. A potrošak ugljena 
raste od godine do godine sve više. Moralo bi se prema tomu i ugljičnog 
dvokisa sve više nalaziti u zraku. Ali se čini, baš nasuprot, da koli- 
čina C0 2 u atmosferi postaje tijekom razvoja života na našoj Zemlji 
sve manjom i manjom. 

Koliko ugljičnog dvokisa dolazi ekshalacijom vulkana u atmosferu, 
ne zna se sigurno i ne može se kontrolirati. Ali iz toga, što nam bi- 
linski preostaci govore, da je nekada bila na Zemlji daleko bujnija 
vegetacija, može se zaključiti, da je i vulkanizmom producirana ko- 
ličina ugljičnog dvokisa morala biti u pređašnim geološkim periodama 
znatnija od sadanje. Danas je nasuprot spaljivanje ugljena mnogo 
znatnije, tako da dolazi u obzir kao producent ugljičnog dvokisa, što 
više, izrazila se je bojazan, da bi nagli porast spaljivanja ugljena — u 

svakih dvadeset godina on se od prilike podvostručuje — mogao 
imati za posljedicu potrošak kisika iz zraka u tolikoj mjeri, da bi život 
i od toga bio oštećen. 

Ali postoji — kako ističe Bunge — drugi jedan regulator 
ugljične kiseline u atmosferi, koji prema njegovu nazoru polagano ali 
sigurno vodi do propasti života na našoj Zemlji. To je borba između 
ugljične kiseline i kremične kiseline na našoj Zemlji. 

Evo šta je u stvari. Većinu gorenjem produciranog C0 2 (oko */•) 
upija u sebe voda na našoj ‘Zemlji. Ta vodena otopina zove se ugljična 
kiselina. Soli ugljične kiseline zovu se karbonati, pa ih ima na 
našoj Zemlji dosta, jer karbonati su vapnenci i dolomiti, koji sačinja- 
vaju čitava gorja, na pr. Alpe (vapnenačke) , Himalaju i t. d. Vapnenci 
i dolomiti nazivaju se taložno kamenje, (jer su nastali taloženjem iz 
vode,) za razliku od druge važne grupe kamenja, koje izgrađuje 
prvotnu koru zemaljsku, a to su silikati. Silikati su soli kremične 
kiseline. 

Pa u čem se sad sastoji sudbonosna borba između kremične ki- 
seline i ugljične ? 

U silikatima i u karbonatima nalaze se kovine kao kalcij, ma- 
gnezij, željezo i t. d. vezane sad na kremičnu kiselinu, a sad opet na 
ugljičnu. Zato se ove dvije bore za te kovine. Jedna bi da ih preotme 
drugoj. U unutrašnjosti naše Zemlje, kod visoke temperature, jača 
je kremična kiselina, ona veže na sebe spomenute kovine, stvaraju se 
silikati, a ugljična kiselina mora da se u obliku C0 2 seli napolje. Ali 
zato je na površini Zemlje, naime kod obične temperature, jača 
ugljična kiselina. Tu sad ona oduzimlje silikatnom kamenju kovine 
kalcij, magnezij i t. d. i stvara karbonate (vapnence i dolomite), a kre- 
mična je kiselina pobijeđena. Ali zato se ugljična kiselina, koja je na- 
stala otapanjem C0 2 iz uzduha, u vodi troši i to troši toliko, 
te se čini, da ono C0 2 , što ga daju vulkani, zaostaje za tim potroš- 
kom. A to je fatalno za život na Zemlji; čim bude manje C0 2 u zraku, 
bit će slabija i vegetacija na Zemlji, bit će snižena suma života na njoj. 
Svaki dakle val morski, koji udara o kajmeni silikatni greben, svaka kap 
kiše, što pada na Zemlju, nosi u sebi C0 2 i baš zato polagano ali si- 
gurno rastvara i najtvrđi silikatni kamen. Ali svaki taj val polagano, 
ali sigurno prenosi C0 2 iz uzduha u kamene vapnenačke i dolomitne 
grebene, u kojima leži taj plin pokopan i mrtav za igru života na 
Zemlji, i nema nade, da će ikada više stupiti u tu igru. 

Toliko zasad o cirkulaciji ugljičnog dvokisa na našoj Zemlji i 
znamenovanju njegovu u ekonomiji života na njoj. 

Osim spomenutih sastojina atmosfere ima u njoj još i omanje ko- 
ličine nekih drugih tjelesa, no ta nijesu za našu temu od osobite važ- 
nosti. 

Za život na Zemlji jesu dakako od eminentne važnosti j fizi- 
kalna svojstva vascijele atmosfere kao jedinstvenog plinovitog 
plašta, u koji se je Zemlja omotala. Vjetrovi i s njima skopčana 
regulacija temperature na našoj Zemlji, upliv i djelovanje njihovo i 
na vodenu i na kppnenu površinu zemaljsku, nadalje pojave at- 
mosferske elektricitete, polarno svijetlo i t. d., sve 
su to zanimljiva poglavlja nauke, koja se zove atmosferička fizika. 
Mi se na ovom mjestu ne ćemo pobliže pozabaviti njima tim više, što 
je »Matica Hrvatska« o tim pojavama izdala posebnu knjigu. 1 Svrha 
nam je bila samo ta, da uočimo važnost atmosfere za život po ke- 
mijskom sastavu njenu, dakle u prvom redu s kemijskog gle- 
dišta. 


3. Tlo i voda. 

Franceski astronom L a p 1 a c e razvio je početkom prošloga sto- 
ljeća teoriju o postanku našeg sunčanog sustava iz prvotne pramagle, 
a ta se teorija nadovezuje na misli o postanku svijeta, što ih je izrekao 
još prije njega najveći njemački filozof Immanuel Kant. Zato 
je ta teorija dobila ime Kant-Laplaceova teorija i sačuvala se u jezgri 
sve do današnjih dana. 

Kant je sebi predočio početno stanje sunčanoga sustava tako, 
da se je sva materija, koja je sada skupljena u Suncu, planetima, njiho- 
vim mjesecima i kometima, nalazila u vanredno fino raspršenom stanju, 
ali u neku ruku u labilnoj ravnoteži, »sodass innere Anziehungskrafte 
leicht eine Storung hervorbringen und einzelne dichtere Klumpen bil- 
dan konnten, auf welche sich dann die benachbarten Teilchen zube- 
wegen mussten«. 2 * Ovi »dichtere Klumpen« postali su svemirska tje- 
lesa sunčanog sustava, a sila glavna, koja je dovela do njihova po- 
stanja, Newtonova je gravitacija. 

1 Oton Kučera: Crtice iz meteorologije. 

2 „tako da su nutarnje privlačive sile lako izazvale poremećenje i tako 

su se stvorile pojedine gušće jezgre, na koje su se onda obarale susjedne 

čestice' 4 . 

I L a p 1 a c e polazi u svojoj teoriji od maglovitog, raspršenog 
stanja materije, ali on sudi, da se je već cijela pramagla, koja je sadr- 
žavala svu materiju našeg sunčanog sustava, u početku okretala oko 
jedne osi. Taj svoj nazor crpao je Laplace iz otkrića i astronom- 
skih klasifikacija Herschelovih, koji je otkrio i klasificirao 
mnoge svemirske magle i nakupine zvijezda. Okretanje pramagle oko 
vlastite osi bilo je po Laplace-u isprva upravo tako jako, da je u 
izvanjim dijelovima pramagle oko njezina ekvatora bila u ravnoteži 
centrifugalna sila s gravitacijom. U sredini pramagle nalazilo se je 
kondenzirano tijelo, koje je zauzimalo mjesto današnjeg Sunca. Cijela 
je pramagla bila jako usijana i polako se ohlađivala. Uslijed toga 
se je stezala na manji obujam. Ali kod tog se je stezanja poremetila 
ravnoteža između gravitacije i centrifugalne sile. I to, prema svojoj 
naravi rasla je brže centrifugalna sila nego gravitacija. Jer ako ozna- 
čimo sa r udaljenost od središta u pramagli, sa m masu, a sa v br- 
zinu, kojom se masa okreće, to se centrifugalna sila može predočiti 

izrazom m ' v " a gravitacija spram centruma mase sa 5. 

r r 2 

Iz toga slijedi, da u onom slučaju, kad se r umanjuje, raste cen- 
trifugalna sila brže nego gravitacija, t. j. u tom slučaju će se od glavne 
mase pramagle odcijepiti naokolo ekvatora jedan dio u formi prstena. 
Prsten se je taj nalazio u vrlo labilnom stanju. Čim su nastupile i naj- 
manje poremetnje, on se je ili raspao u male dijelove ili se skupio u 
jedno jedincato tijelo. To tijelo, velika plinovita kruglja ; okretat će se 
poradi veće brzine izvan j ih dijelova prstena u istom smislu, kao i 
prije vascijela pramagla. Ono je početak planeta, na pr. naše Zemlje. 
Ali i ta naša prazemlja je užarena plinovita kruglja, koja se ne samo 
okreće oko svoje osi, nego i steže. I njezin r (radius ili polumjer) po- 
staje manji; i oko njezina ekvatora može doći do odrješenja prstena, i 
taj se može skupiti u novo, manje tijelo, koje kruži oko Zemlje. Tako 
je nastao njezin Mjesec. Na taj su način po Laplaceovoj teoriji postali 
Sunce, kao kolosalni preostatak početne pramagle, Zemlja i pla- 
neti, kao prsteni ili dijelovi prstena, što su se od te pramagle odcije- 
pili, a M j e s e c i sateliti drugih planeta, opet kao prsteni od planeta. 
Jedino kometi nemaju svoje domovine u pramagli našeg sunčanog 
sustava; oni su iz vana zabludili u nj. 

Kao najjači potporanj Kant-Laplace-ove teorije, na kojem ona 
još i danas počiva i iz kojega je nikla, jest pravilnost, kojom pla- 

neti našeg sunčanog sustava opisuju svoje putanje. Ali ta se je teorija 
do danas održala samo u glavnim svojim točkama. Nova otkrića i no- 
viji rezultati fizike, poglavito nauke o toplini, iznesli su znatne prigo- 
vore i poteškoće za Kant-Laplace-ove nazore. Tako na pr. putanje Ura- 
novih i Neptunovih mjeseca odstupaju znatno od zahtjeva tih na- 
zora. Ali najveća je poteškoća Laplace-ovoj teoriji pretpostavka, da je 
prvotna pramagla, iz koje je postao naš sunčani sustav, bila kolosalna 
plinovita kruglja, u kojoj je vladala vrlo^v i s o k a temperatura. To 
se ne može složiti s raspršenim i razrijeđenim stanjem, u kojem su se' 
nalazili plinovi pramagle. Prema današnjem shvatanju vlada u tako- 
vim svemirskim kolosalnim maglama, — kakova je na pr. ona u Ori- 
onu ili Plejadama, gdje ta magla zauzimlje nekoliko tisuća puta veći 
prostor nego onaj, što ga opisuje Neptunova putanja oko Sunca, * — 
vrlo niska temperatura, temperatura u blizini apsolutne ništice 
( — 273° C). Tako je moralo biti i u pramagli našeg sunčanog sustava. 
A kako je onda od nje mogao nastati skup svemirskih tjelesa onako 
poredanih, kako ih vidimo danas u našem sunčanom sustavu? 

Evo, kako to razlaže na pr. S. A r r h e n i u s u svojim već spome- 
nutim spisima. Kolosalna pramagla, raspršena upravo preko neiz- 
mjernog prostora svemirskog, sastojala se je od razrijeđenih plinova. 
Oblik njezin bio je isprva nepravilan. Sile, koje su dolazile u njoj do 
očitovanja, djelovale su tako neznatno, da bi takova pramagla mogla 
ostati u tom stanju vanredno dugo, možda u sve vi jekove. Ona se je 
tek polagano okretala oko svoje osi i uslijed gravitacije zau- 
zimala sve više krugljastu formu. Na površini su bili skupljeni naj- 
laglji plinovi: vodik i helij, kako je to i danas kod poznatih svemir- 
skih magli. Oni su svijetlili slabo i to> samo uslijed električnih izbijanja. 

Ali takova kolosalna pramagla našeg sunčanog sustava stajala je 
u doticaju, u sferi djelovanja drugih, udaljenih sunaca. Energija, 
koja je dolazila s njih do pramagle, zaustavljala se je u njoj. Uslijed 
primitka energije magla se je rastezala, lagani plinovi na površini, 
vodik i helij, odletjeli su vanredno daleko u neizmjerni svemir. To 
rastezanje imalo je jednu zanimljivu posljedicu. Mjesto da se je 
uslijed primitka energije (topline) pramagla ugrijala, — ona se je 
naglim rastezanjem još ohladila, a ipak pohranila u sebi pridošlu 
energiju. Ta joj je energija dobro došla u slijedećem stadiju, u sta- 
diju kondenzacije, t. j. u stadiju stvaranja svemirskih tjelesa našeg 
sunčanog sustava. Prema Arrheniusovim kozmogonijskim ide- 

jama došlo je do tog daljnjeg stadija u razvoju svijeta iz pramagle 
na taj način, da su u takovu pramaglu dospjela druga kondenzira- 
ni j a tjelesa, i to izvana, iz svemira, kao na pr. kometi danas u 
naš sunčani sustav. I onda se je oko takovog kondenzirani jeg tijela, kao 
oko neke jezgre počelo grupiranje materije, a cijela se pramagla 
uslijed gravitacije stapala sve više u veliku kruglju, koja se je 
okretala oko jedne osi, i u toj se kruglji oko pojedinih jezgra konden- 
ziralo sve više i više materije iz pramagle. Ali i centrifugalna je sila 
došla do očitovanja i to osobito izrazito. Njezinim se je naime djelo- 
vanjem kolosalna kruglja, koja je obuhvatala vascijelu pramaglu za- 
jedno s kondenziranijim jezgrama u sebi, spljoštavala sve više na po- 
lovinu, dok se konačno nije rastegla u kolosalnu ploču u ravnini svoga 
ekvatora. Tijelo, čija je jezgra bila u središtu te ploče, kondenziralo 
je na sebi najveću masu materije iz pramagle, dok su ostale jezgre po- 
dijelile međusobno, već prema svojoj veličini, preostalu materiju, koja 
se je polako koncentrirala oko njih: nastalo je Sunce, oko kojega su 
kružili pojedini planeti, a među njima i naša malena Z e m 1 j a. 

Predaleko bi nas odvelo, da se pobliže upuštamo u prikazivanje 
modernih kozmogonijskih teorija. Ono, što je za nas važno, sadržano 
je u Kant-Laplace-ovim, te i u gore prikazanim novijim idejama o 
postanku našeg sunčanog sustava, a to je, da je i naša Zemlja kao 
supstrat sadanjeg života bila isprva plinovita kruglja. Ona je 
to, ma kako se na prvi mah čini čudnovato, od velike česti i danas. 

Evo ukratko, kako se misli, da je došlo do sadašnjeg izgleda 
njena. 

Plinovita kruglja, kakova je bila na početku svog opstanka naša 
Zemlja, kondenzirala se sve više. Uslijed toga joj se je znatno dizala 
temperatura; naša se je Zemlja nalazila u stadiju, u kojem se još i 
sada nalazi naše Sunce. I ona je u to doba isijavala u svemir kolo- 
salne kvantume topline, a tomu je bila posljedica postepeno ohlađi- 
vanje u površinskim slojevima njezinim. To je ohlađivanje trajalo sve 
donde, dok se površinski slojevi nijesu najprije kondenzirali u tekućinu 
i napokon skrutnuli: stvorila se prvotna kora zemaljska. Čim se je 
stvorila prvotnakora na Zemlji, prestala je Zemlja obilno isi- 
javati iz sebe u svemir toplinu. Ona je ostala u njoj pohranjena kao 
i u svim ostalim tamnim svemirskim tjelesima. Dok primjerice sa- 
danji gubitak topline na našem Suncu iznosi 12 X IO 5 cal. na cm 2 po- 
vršine Sunca u minuti, to gubitak topline na našoj Zemlji ne iznosi 


44 


niti 2X10— 4 cal. na cm 2 u minuti. 1 Isti udes čeka Sunce i druge zvijezde 
stajaćice, čim se stvori na njima onakova otprilike kora, kakova oba- 
vija našu Zemlju. Ali energija će njihova ostati kao i energija Zemlje 
pohranjena u njima u stadiju mirovanja možda sve u neizmjernost 
vremena. 

Prvotna kora zemaljska bila je skrutnuto rastaljeno kamenje. 
Kako se je Zemlja i dalje stezala, nije ta kora mogla ostati glatke po- 
vršine ; doskora se je navorala kao osušena jabuka. A čim je tempe- 
ratura njena spala ispod 100° C, oborila se je na prvotnu koru prva 
kiša, prva voda, koja je kružila prije toga kao para naokolo Zemlje u 
njenoj tadanjoj atmosferi. Ta prva kiša bila je daleko drugoj ači ja, 
nego što je o današnje dane ; sadržavala je raznih žestokih i kiselih 
plinova, bila je vruća kao kipuća voda. I njeno djelovanje na koru 
zemaljsku moralo je biti drugojačije nego danas; kiša ju je žestoko 
izjedala, rastvara i otapala. Počelo je djelovanje vode na koru ze- 
maljsku, koje joj je znatno promijenilo sastav i izgled. Kod toga su 
sudjelovali i drugi faktori. Ispod kore zemaljske provaljivala je na 
raznim mjestima na površinu rastaljena masa, rastaljena lava, koja 
se je razlila i skrutnula na njenoj površini. Stvarale su se tako na njoj 
nove naslage kamenja, koje su se stezanjem Zemlje opet mreškale i 
međusobno prekrivale. 

Dugo je trebalo, dok je došlo do onako ve razdiobe kopna i vode, 
kako ga danas vidimo. Već davno prije toga stupio je u akciju još 
jedan faktor kod izgradnje promjena na kori zemaljskoj, a to je ž i v o t. 
Kolijevka mu je pradavno more. Već u doba, kad je pramore bilo još 
vruće, drži se, da su u njemu mogli eksistirati prvi b i 1 i n s k i orga- 
nizmi. Ima naime alga ili resina, koje rastu u vodi vrućih vrela i kod 
temperature od -f- 50 do 4- 60° C. 

A odakle su nastali prvi organizmi u pramoru? Neki drže, 
da su se izgradili iz anorganskih tvari uz posebne i osobito povoljne 
prilike, koje su ondje tada vladale. Danas se ta ideja sve više napušta, 
pa se drži, da su prvotne klice života došle na našu Zemlju iz 
vana, iz svemira. Baš zato, jer su na njoj našle povoljne prilike, mogao 
se je na našoj Zemlji razviti život do one grandiozne slike, u kakovoj 
danas vlada na njoj. Da li je baš na taj način postao život na našoj 
Zemlji, ne može se sigurno tvrditi. To je hipoteza, koju zastupaju 
mnogi prirodoslovci. 

1 2 X 10* = 2 X 4 = 0-0002 cal. 

Za nas je sada od osobite važnosti, da pobliže uočimo, koja se 
svoistva kriju u vodi, da je upravo ona kolijevka života na našoj 
Zemlji, nadalje, kako je nastalo od prvotnog kamenja onako podesno 
tlo, da je život mogao iz vode prijeći i na tlo, na kopno i ondje ta- 
kođer rasprostrti silnu i velebnu moć svoju. 


A) Voda. 

„Alles ist aus dem Wasser entsprungen! 

Alles wird durch das Wasser erhalten! 

Ozean, gonn' uns dein ewiges Walten.“ 1 
(Goethe: Faust II.) 

Još davno prije nego što je grčki filozof T h a 1 e s svojom izjavom 
itavTtt q€l, sve teče, sve je voda, postavio vodu izvorom sviju stvari, 
poklonilo se je misaono čovječanstvo u svojim mitosima o postanku 
svijeta vodi kao praizvoru i prapočetku svijeta. Tako n. pr. veli egi- 
patska nauka o postanku svijeta: »U početku nije bilo ni neba ni 
Zemlje, dubokom tamom obavita ispunjavala je svemir bezobalna pra- 
voda.« 

Premda je razvoj prirodnih nauka skinuo vodu s tog svemožnog 
piedestala, ipak je voda ostala sve do današnjih dana ono prirodno 
tijelo, o kojem jamačno ponajviše ovisi, da je lice naše Zemlje i slika 
života na njoj onakova, kakova jest. Zato je vodi poklonila svestranu 
pažnju i fizika i kemija, i biologija i geologija. Što više, našlo se je 
i danas prirodoslovaca, kao na pr. L a w r e n c e J. H e n d e r- 
son, koji su, nadovezujući na razmatranja starije engleske »Natural 
Theology«, našli u svojstvima vode i ulozi njenoj na Zemlji, sa stano- 
višta novijih rezultata fizike i kemije, oslon i bazu za filozofske 
misli o svijetu i životu. 

Pa što je voda, da se u njoj krije tolika i tako važna moć? 

Po svojoj kemijskoj naravi nije voda elemenat, — kako se to 
nekad držalo i kako se često u običnom govoru kaže, — nego je ke- 
mijski spoj dvaju plinovitih elemenata : kisika i vodika. Označuje se 
formulom H 2 O. O kisiku, kao sastavini naše atmosfere, bilo je već go- 
vora. I za v o d ik smo već kazali, da ga ima u izvanjim, najlaganijim 


1 „Sve je postalo iz vode! Sve uzdržava voda! Oceane, priušti nam 
svoju vječnu vlast!" 


\ 

slojevima sunčane atmosfere, a u društvu s helijem sačinjava vodik 
svemirska tjelesa, kolosalnih dimenzija, što smo ih upoznali kao pla- 
netarne magle, n. pr. u Orionu. 

Na površini Zemlje i u zemaljskoj sadanjoj atmosferi nema go- 
tovo ništa elementarnog, plinovitog vodika. On se nalazi samo u spo- 
jevima, od kojih je i po količini i po važnosti svojoj na prvom mjestu 
voda, H 2 0. Ali nema sumnje, da se je nekad i u atmosferi naše Zemlje, 
u doba, kad je ona imala oblik i bila u stanju našeg Sunca, nalazilo 
elementarnog vodika, a on se kasnije sav udružio s kisikom u vodu, 
koja je najprije kao para kružila u pradavno doba u atmosferi Zemlje, 
te se istom kasnije oborila kao tekućina na nju. Neki također drže, da 
je možda jedan dio plinovitog vodika, baš poradi toga, što je to naj- 
laganiji plin, ostavio nekadanju atmosferu naše Zemlje i izgubio 
se u svemir, zajedno s helijem, od kojeg je također samo neznatna 
količina ostala u zraku. 

Vodik i kisik udružuju se u vodu tako, da dva volumna dijela - 
vodika dođe jedan volumni dio kisika (H 2 O). Ali se ne udružuju sami 
od sebe ; boca, koju bi napunili vodikom i kisikom u tom omjeru, 
mogla bi dugo ostati na miru, i ne bi se u njoj pokazala voda. Istom 
ako« se ta smjesa — nazvana u kemiji plin praskavac — zapali, 
stvorit će se uz žestoku eksploziju voda. Kolika li je orila silna tut- 
njava i prasak u atmosferi naše Zemlje u ono doba, kad se je stva- 
rala prva, djevičanska voda u njoj ! No nije isključena mogućnost, 
da je udruživanje vodika i kisika u vodu teklo postepeno, polagano i 
mirno. 

Vodik i kisik drže se međusobno u vodi vrlo čvrsto. To je pot- 
puno zasićen kemijski spoj, pa zato pokazuje voda veliku stalnost i 
indiferentnost u kemijskom pogledu. Ne mijenja se lako, iako vrlo 
rado djeluje na druga tjelesa. Ali ona ih kod toga kemijski ne mijenja, 
ona ih otapa tako, da se opet lako izlučuju u istom svojstvu. Nema 
sumnje, da je to svojstvo vode od vanredno velike važnosti. Ali voda 
ima još čitav niz drugih svojstava, za koja se čini da su upravo dana 
vodi s posebnom svrhom, tako da je ona spram života i spram pro- 
mjena i prilika na Zemlji zauzela jedno od najodlučnijih mjesta. 
Mislim, da; ne će biti suvišno, ako se s nekojim svojstvima vode upo- 
znamo malo pobliže. Još nešto prije toga. Svojstva vode su i zato od 
posebne i svesilne moći na Zemlji, jer je vode na njoj upravo kolo- 
salan kvantum; oceani zapremaju oko % čitave zemaljske površine, 

a voda, što je u njima sadržana, mogla bi pokriti svu Zemlju, kad bi 
ona bila pravilna i glatka kruglja, posvuda u dubini od neko 4 km. 
Ali ipak je to tek 1 — 2 promile cjelokupnog voluma naše Zemlje ! 

A sad da vidimo, koja to svojstva vode vladaju životom na Zemlji, 
a) Specifična toplina vode. Već smo prije spomenuli, 
da je specifična toplina vode 1 t. j. da je potrebna 1 kalorija topline, 
da se 1 gr vode ugrije za 1° C n. pr. od 15° — 16° C. Evo spec. toplina 


još nekih običnijih tjelesa : 

Olovo 0,03 

Željezo 0,10 

Kremen 0,19 

Sol ....... . 0,21 

Mramor 0,22 

Staklo 0,20 

Slador 0,30 

Tekući amonijak . . 1,23 

Kloroform 0,24 

Alkohol 0,6 


Iz ove se tabele jasno razabira, da su specifične topline većini 
tjelesa daleko manje, nego li vodi, koja je jednaka 1,00. Jedini ju 
amonijak (tekući) premašuje. To svojstvo vode od velikog je zname- 
novanja za regulaciju toplinskih prilika na našoj Zemlji i za regula- 
ciju procesa u živim bićima, poradi visoke svoje spec. topline može 
voda upiti u sebe znatnu količinu topline, a da se previše ne ugrije. 
Baš zato zadržavaju oceani na Zemlji gotovo jednoličnu tempera- 
turu; niti se previše ugrijevaju, niti previše ohladnjuju. Dakako, da 
kod toga sudjeluju još i drugi faktori. Ali nema sumnje, da oceani 
uslijed ovog svog svojstva ublažuju ljetnu vrućinu i zimsku studen na 
našoj Zemlji. Svakomu je poznata razlika između t. zv. kopnene i 
obalne klime u zemljama, koje inače leže jednako udaljene na sjever 
ili na jug od ekvatora. A mislim, da nije potrebno isticati, od kojeg je 
znamenovanja ta pojava za rasprostranjeni e života na našoj Zemlji. 

Lijep primjer, od kolike je važnosti visoka spec. toplina vode za 
život, čovjek je sam. Odrastao čovjek od 75 kg težine producira 
dnevno, ako i ne radi, od prilike 2400 velikih kalorija topline. 1 Po- 
radi građe čovječjeg tijela, t. j. poradi vode, što se u njemu nalazi, 

1 Pod velikom kalorijom (Cal za razliku od cal) razumijeva se toplina, 
potrebna, da 1000 gr vode (1 1) ugrije za 1° C. 

mogla bi ta količina topline podići temperaturu čovječjeg tijela za 
32° C. Kad bi spec. toplina čovječjeg tijela bila jednaka spec. toplini 
drugih najobičnijih tjelesa, bio bi taj broj daleko znatniji, dosegao bi 
100 — 150° C. Jasno je kao sunce, da u tom slučaju ne bi bilo moguće 
tako lako regulirati temperaturu našeg tijela, osobito u vrijeme, kad 
bi čovjek naporno i živo radio. Temperatura bi se onda znatno digla 
nad normalu (-j- 36° C), kraj sveg gubitka topline u okolinu, a po- 
sljedica bi bila porazna za životne procese u našem tijelu. Čovjek bi 
zapao u vrućacu, koja bi mu donijela smrt. Ali voda u našem tijelu 
to ne dopušta. Njezina je visoka spec. toplina onaj regulator, koji omo- 
gućuje našem organizmu, da podržava stalnu (konstantnu) relativno 
nisku temperaturu našeg tijela, a to je — kako ćemo još i kasnije 
čuti — vrlo važan uvjet za normalni tok životnih procesa. 

b) Latentna toplina smrzavanja i i sparivanja 
vode. Tekuća voda može se ohlađivanjem pretvoriti u kruto tijelo, 
1 e d, a zagrijavanjem opet u plin, vodenu paru. Voda se smrzava 
kod 0° C. Kod te temperature možemo imati zajedno u jednoj posudi 
i 1 e d i tekuću vodu* Pokusi su pokazali, da za pretvorbu 
1 gr. leda od 0° C u 1 gr. vode također od 0° C treba ni manje ni više 
nego 80 cal. topline, t. j. toliko topline, da bi mogla jednom gramu ie- 
kuće vode od 0° C povisiti temperaturu na 80° C. Ta se toplina zove 
toplina taljenja ili toplina smrzavanja vode, jer je obratno potrebno 
opet oduzeti 1 gramu tekuće vode od 0° upravo 80 cal topline, da se pre- 
tvori u led od 0° C. Temperatura, gdje stoje u ravnoteži led i tekuća 
voda, jest 0° C, a zove se talište i ledište vode. 

Ravnoteža se ta mijenja privađanjem ili oduzimanjem topline : 
grijemo li posudu s ledom i tekućom vodom, to će se led taliti, a hla- 
dimo li je, to će se tekuća voda smrzavati, — ali temperatura 
te smjese ostat će dugo stalna. Ostat će stalna poradi visoke 
topline taljenja vode, kojim svojstvom opet voda znatno nadmašuje 
mnoga druga tjelesa, kako pokazuju ovi brojevi : 


Olovo ..... 

5,4 

kalorija 

Bakar ..... 

43 

h 

Živa ..... 

2,82 

,, 

Amonijak . . . 

108 

M 

Benzol .... 

30,1 

u 

Glicerin .... 

42,5 

u 

Vođa 

80 

«t 

Baš zato i jest ovo svojstvo vode regulator toplinskih, a prema 
tomu i životnih prilika na našoj Zemlji. Na osnovu ovog svojstva, ne 
će se voda u oceanima tako lako smrznuti. Mi možemo zamisliti, da 
će doći doba, kada će temperatura našeg uzduha spasti već daleko 
ispod ništice, ali u oceanima, toj kolijevci života, bit će još vrlo daleko 
od toga, da se sva voda smrzne, baš poradi gore prikazanih prilika s ob- 
zirom na latentnu toplinu smrzavanja vode. Zato će u oceanima moći 
još uvijek eksistirati i te kako bujni život. U njima je život postao, u 
njima će prema tomu i na koncu prestati. 

Još je od većeg znamenovanja za život toplina isparenja 
vode. Voda vri kod 100° C t. j. ona prelazi u vodenu paru. Ali ugri- 
jemo li mi n. pr. jedan lonac vode na 100° C, pa odmaknemo izvor 
topline, to ne će sva voda u loncu, ma da ima 100° C, prijeći u paru. 
Mi jo‘j moramo još i dalje privoditi i to dosta veliku količinu topline. 
Točni su pokusi opet pokazali, da za pretvorbu 1 grama tekuće vode 
od 100° C u 1 gr. vodene pare od 100° C treba ni manje ni više nego 
536 cal topline. To je velik i važan broj, a zove se latentna toplina 
isparenja vode. I njime nadmašuje voda daleko sva poznata tjelesa, 
kako nam donekle prikazuju ovi brojevi : 


Živa ... 
Sumpor . . . 
Amonijak . . . 
Ugljični dvokis 
Alkohol . . . 
Kloroform . . 

Eter 

Benzol . . . . 


Latentna toplina isparenja : 

62 kalorije 
. 362 
295 

72,2 „ 

236,5 „ 

67 

90,4 „ 

109 


Iz toga slijedi, da se upravo kolosalna količina sunčane topline 
troši na isparivanje vode. Meteorolozi računaju, da isparenje oceana 
na ekvatoru iznosi godišnje otprilike 2,3 m vode, a to znaci vise nego 

1„„000,„000„000, 000.000 kalorija topline na svaki km 2 površine morske. 

Taj silni potrošak topline doprinosi znatno za ublaženje tropske klime. 
No nije samo to, vodena se para diže u atmosferu, a zračne 
je struje raznose na daleko i široko spram oba zemaljska 
pola. Vodena se para obara kao kiša opet na Zemlju, da kao 
božji blagoslov orosi žednu Zemlju i namakne vode žednom bilju; ali 
ni latentna toplina, potrošena kod isparenja oceana, nije propala. Jer 


Bubanović: Kemija živih bića. 

upravo onoliko, koliko se je potrošilo topline za pretvorbu tekuće 
vode u paru, oslobađa se opet, kad se vodena para obori na Zemlju 
kao tekućina. Nema dakle sumnje, da je voda po svojoj specifičnoj 
toplini i po svojoj latentnoj toplini isparenja onaj moćni regulator, 
koji dirigira struje vode i vjetrova na našoj Zemlji i uvjetuje na taj 
način klimatske prilike na njoj, prikladne za život. Nijedna druga te- 
kućina ne bi mogla kod isparenja vezati toliko topline, a nijedna druga 
para toliko topline osloboditi kod prelaza iz parovitog u tekuće stanje. 
U tom pogledu zauzimlje voda posebno mjesto, a posljedice toga 
upravo su ned ogledno važne za život na našoj Zemlji. 

c) Rastezanje vode prije smrzišta. Svakomu je po- 
znato, da se pod 1 gr. razumijeva težina vode od 1 cm 3 kod -j- 4° C. 
A zašto baš kod -J- 4° C? Zato, jer voda, za razliku gotovo od svih 
drugih tjelesa, pokazuje abnormalno rastezanje s promjenom tempe- 
rature. Sva druga tjelesa povećavaju svoj volum (n. pr. željezna 
kruglja) zagrijavanjem, a obrnuto se ohlađivanjem stežu. Voda na- 
suprot zauzimlje kod 4° C najveću gustoću, t. j. kubični cm vode od 
4° C je teži nego cm 3 vode od 2° C ili od 10° C. I to kod temperature : 



Gustoća vode 

0° . . . 

. . . . 0,99987 

2° . . . 

. . . . 0,99997 

4° . . . 

. . . . 1,00000 

10° . . . 

. . . . 0,99973 

50° . . . 

. . . . 0,98813 

100° . . . 

. . . . 0,95934 


Iz toga slijedi, da je led laglji od tekuće vode. Taj je fakat za 
život na Zemlji od osobite važnosti. Kad bi kod vode vladale normalne 
prilike, dakle kad bi led bio gušći t. j. teži od vode, to bi on padao 
na dno vode, na kojoj bi se stvorio. Pokusom se možemo osvjedočiti, 
da se takav led, nad kojim leži deblji sloj vode, ne da više tako lako 
rastaliti. Može se voda na površini ugrijati dapače do vrelišta, a da 
se on ne počne taliti. Posljedice, koje bi odatle slijedile, lako je ra- 
zabrati : kad bi led u prirodi padao na dno voda, rasla bi njegova ko- 
ličina od zime do zime sve više, jer mu ne bi moglo nauditi ni vruće 
ljeto. Konačno bi se gotovo sva voda na površini Zemlje pretvorila u 
led, a to jamačno ne bi bilo na uhar životu na Zemlji. Ali zbog ras- 
tezanja vode prije nego se smrzne, ostaje led u zimi kao laganije 

tijelo na površini tekuće vode, a tople proljetne sunčane zrake odmah 
padaju na nj i počinju ga smjelo i brzo pretvarati u tekućinu. 

d) Voda kao otapalo. Po svojoj moći otapanja voda je ne- 
savladiva gospodarica na našoj Zemlji. Nijedno drugo tijelo nije joj 
u tom pogledu niti izdaleka doraslo. Po toj svojoj moći gradi ona i 
razgrađuje kamene hridine, gore i doline i tako stvara od najstarijih 
vremena do danas površinu kore zemalj ske. Neptunizam (Neptun, 
bog mora) održao je u geološkoj nauci pobjedu nad plutonizmom 
(Pluto, bog podzemlja, vulkana) ! Murray je izračunao, da sve rijeke 
zajedno na Zemlji godišnje vuku sa sobom 6500 kubičnih milja 
raznih tvari, a od toga je potpuno otopljeno u vodi gotovo 

5. . .000„000, 000.000 kilograma minerala. Oceani nose u sebi samo 

35000. , „000, „000, ,000,000.000 kg. otopljene kuhinjske soli. Činjenica, da 
se u morskoj vodi nalaze otopljeni ovi elementi i njihovi spojevi ' 
vodik, kisik, dušik, ugljik, klor, natrij, magnezij, sumpor, fosfor, na- 
dalje u manjim količinama : arsen, cezij, zlato, silicij, rubidij, barij, 
olovo, bor, fluor, željezo, jod, brom, kalij, kobalt, bakar, mangan, 
nikalj, cinak, aluminij, kalcij, stroncij i vanadij, govori nam jasno, 
kako je svestrana moć otapanja vode. Zato se i kaže, da se u vodi 
otapaju sva tjelesa, samo da se radi o omjeru, — neizmjerna masa 
vode otapa i samo zlato, pa se je izračunalo, da se u svimkolikim oce- 
anima naše Zemlje nalazi gotovo na hiljade tona otopljenog zlata. 

Nema zato sumnje, da je i za organizme i za procese u njima 
moć otapanja vode od osobitog znamenovanja. Organizmi nijesu 
drugo, — kako veli Bechhold, — nego posuda, napunjena v o- 
denom otopinom, u kojoj se nalaze raspršeni razni koloidi. Šta 
su to koloidi i koju ulogu igraju u živim bićima, upoznat ćemo kasnije. 
Zasad ćemo istaknuti još samo to, da se u samoj . mokraći čo- 
vječjoj nalaze otopljena ova tjelesa : mokraćevina, mokraćna kise- 
lina, kreatin, kreatinin, ksantin, guanin, hipoksantin, adenin, para- 
ksantin, heteroksantin, episarkin, oksalna kiselina, alantoin, hipurna 
kiselina, benzojeva kiselina, fenolsumporna kiselina, skatoksilsumporna 
kiselina, homogentinova kiselina, urobilin, urohrom, uroeritin, glukoza, 
levuloza, laktoza, spojevi glukuronske kiseline, glicin, alanin, leucin, 
tirosin, druge aminokiseline, razni enzimi, putrescin, kadaverin i još 
mnogi drugi organski spojevi, zatim kloridi, bromidi, jodidi, fosfati i 
sulfati, kalij, natrij, amonijak, kalcij, magnezij, željezo, ugljični diok- 
sid, dušik, argon i t. d. Budući da u mokraću dolaze samo tjelesa, koja 

su putovala našim tijelom po krvi, to nam šarenilo navedenih imena 
govori u jednu ruku, da je očito jedinavoda kadra kao univerzalno 
otapalo sačinjavati našu krv i druge naše tjelesne sokove, a u drugu 
ruku nagoviješta nam šarenilo ovih imena, kako moraju biti mnogo- 
strani životni procesi u našem tijelu, kad se iz njega, iz krvi njegove 
mogu izlučiti sve navedene tvari. 

e) Sposobnost ioniziranja. Jedna je pojava kod vo- 
denih otopina osobito zanimljiva. Ima tjelesa, koja otopljena u 
vodi provode galvansku struju. Nazvana su elektroliti, za razliku 
od onih tjelesa, koja se u vodi otapaju, ali njihove vodene otopine ne 
provode galvanske struje. Tako su n. pr. soli, kiseline i baze elektro- 
liti, a organski spojevi, kao slador, mokraćevina, jesu neelektroliti. 

Sama sasvim čista voda ne provodi galvanske struje, a ni sami 
elektroliti za sebe. Kroz potpuno čistu sumpornu kiselinu, u kojoj 
nema ništa vode, ne prolazi galvanska struja, ali pomiješa li se sum- 
porna kiselina i voda, to istom ta vodena otopina provodi sasma glatke 
galvansku struju. Zato su fizičari došli na misao, koju je osobito sve- 
strano obradio i dokazima podupro Šved Svante Arrhenius, da 
se otapanje kiselina, baza i soli u vodi ne sastoji samo u tom, da se 
čestice tih tjelesa, nazvane molekule, razilaze između čestica 
(molekula) vode, nego da se stanoviti broj tih čestica raspada 
još na manje dijelove, koji se razlikuju od molekula po tom, što su 
nabijeni elektricitetom. Takove, vanredno sićušne čestice 
kiselina, baza i soli, od kojih jedne nose pozitivan, a druge negativan 
elektrijski naboj, zovu se i o n t i 1 , t. j. putnici, jer se slobodno razilaze 
po vodi, čim koji elektrolit otopimo u vodi, a stavimo li u tu otopinu 
polove galvanske struje (anodu i katodu), to oni, koji su nabijeni po- 
zitivnom elektricitetom, putuju na negativni pol ili katodu, a oni s ne- 
gatinom elektricitetom na pozitivni pol ili anodu. Prvi se zovu kat- 
i o n t i, a drugi a n ion ti. Ta pojava kod vodenih otopina nazvana 
je električki raspadaj ili električka disocijacija. Prema tomu imamo u 
vodenoj otopini kuhinjske soli ne samo vodu (H 2 0, molekule vode) i 
sol (NaCl, molekule soli), nego i Na + , natrijeve elektropozitivne 
ionte (kationte) i Cl , klorove elektronegativne ionte (anionte) . 


1 Od grčke riječi L(bv, IĆVTOg ; prema tomu je hrvatski ispravno ionti 
(kationti i anionti), ne ioni, kako se često govori i piše. 

Voda drobi, dakle kod otapanja neka tjelesa na elektricitetom na- 
bijene čestice! Time omogućuje dakako na j različiti je kemijske pro- 
mjene između tjelesa, koja su u njoj otopljena, kad ih izmiješamo. 
Te kemijske promjene ne bi inače nastupile. Zato su već alkemisti 
rekli : corpora non agunt nisi dissoluta. A kao solvens, kao otapalo, 
zauzimala je voda odvajkada najodličnije mjesto. 

I ta sposobnost vode, kojom ona opet znatno natkriljuje sve druge 
tekućine, igra znamenitu ulogu u procesima, koji se zbivaju u živim 
bićima. Kasnije ćemo imati prilike, da se uvjerimo o tom. 

f) Napetost površine vode. Voda, kao i sve tekućine, 
karakterizovana je time, da njene čestice nastoje zauzeti što manju 
površinu. One se skupljaju u k a p 1 j i c e, u čestice krugl jastog oblika, 
jer u krugljastoj formi tijelo reprezentira najmanju površinu. 
Velimo, da kod tekućina djeluje na površinu sila, koja nastoji tu povr- 
šinu smanjiti ; nazvali su je napetost površine. 

Napetost površine može se mjeriti, pa se je opet pokazalo, da voda 
i u tom svojstvu natkriljuje gotovo sva tjelesa. Evo n. pr. napetosti 


površine za : 

Vodu 75 

Amonijak 41,8 

Alkohol 22 

Glicerin 65 

Kloroform 25 

Živu 436 

Jedino živa nadmašuje znatno vodu. 


Jedna od zanimljivih posljedica napetosti površine, penjanje je 
tekućina u sitnim t. zv. kapilarnim cjevčicama. Baš poradi velike na- 
petosti površine uspinje se voda lako u porozne stijene, u bugačicu, 
u rahlo tlo i t. d. Očito je i to vrlo važan faktor za život na našoj 
Zemlji, poimence za život i rast bilja, koje iz tla upija vodu i u vodi 
otopljene hranive tvari. 

I druga neka svojstva vodenih otopina dovode se u vezu s pro- 
mjenama napetosti površine. Pokazalo se je, da su i ta svojstva od 
važnosti za životne procese, pa se u najnovije vrijeme fiziolozi sve- 
strano bave njima. 

Sve u sve držim, i ovo, što je ukratko gore izneseno o vodi, do- 
statno je i svakoga će uvjeriti, da nije tek fraza i produkt bolesne fan- 
tazije, kad se govori o vodi kao izvoru, roditelj ici i podržavateljici 
žive ta. 

Što više, i najviši stupanj života, čovječji duševni život, nalazio 
je i nalazi u vodi okrepe, utjehe i poticaja za velebne svoje tvorevine. 

More! Tko nije zadrhtao na domaku njegovu, kad se širi pred 
nama, kako pjesnik kaže, kao tajna neka kob? 

I mislim, da je pravo zavapio Oskar W i 1 d e, 1 najveći moderni 
književnik engleski, željan slobode očišćenja tjelesnih i duševnih muka: 
d'alaaffcc y.Xv£sl TtćtvTa t avd'Q(l)7t(ov — more pere čovjeka od svih 

zala. 

B) Kopno. 

Kora zemaljska nije odmah bila onako podesna podloga, onako 
prikladni i ugodni supstrat života, kako je danas. Iz pradavnih mora, 
u kojima je već ključao šareni život, stršile su gole kamene hridine, 
koje su hladno od sebe odbijale morske biljke i životinje. Tvrdo i 
golo kamenje nije im moglo na svojoj površini dati okrilja i hrane. 

Ali kamenje kore zemaljske nije kraj sveg svoga čvrstog i kom- 
paktnog oblika ostalo nepromijenjeno. Sila i moć Sunca, vode, vjetra 
i drugih faktora djelovala je tako na njegovu površinu, da se je po- 
čela trošiti, drobiti i rasipavati u prhke čestice, u prah i pijesak, a sve 
su se te rastrošine skupljale tijekom vi jekova ispod kamenih hridina 
i bregova u mirnim dolinama i blagim uvalama. Gradile su se pola- 
gano i postepeno rahle i prhke naslage, što ih zovemo tlo, z e m 1 j a. 
Tlo dakle, po kojem mi danas bezbrižno gazimo, na kojem dižemo 
kuće i gradove, a što je najvažnije, na kojem kultiviramo na j različiti je 
bilje za hranu sebi i domaćim našim životinjama, ta zemlja, bila ona 
teška ilovača ili rahla pjeskulja, po svom je porijeklu nastala iz 
čvrstog kamenja. 

Kamenje, što sačinjava kostur naše Zemlje, može se prema svom 
po-stanku i prema svojoj građi (strukturi) zgodno podijeliti u više sku- 
pina. 

Već je prije bilo govora o tom, kako je naša Zemlja bila isprva 
ražarena plinska kruglja, kako se je ohlađivanjem na površinskim slo- 
jevima sve više kondenzirala: iz plinovitog stanja prešla je na površini u 
tekuće, u rastaljenu masu kamenitog materijala, koji se je konačno na po- 
vršini skrutnuo u čvrstu koru. Kod tog se je polaganog skrućivanja ve- 


1 Oskar Wilde: De profundis. 

ćina rastaljenih ruda, od kojih je izgrađeno kamenje, uledila, iskrista- 
lizirala; zato se gromade tog kamenja, što ga još i danas nalazimo na 
stanovitim mjestima sadašnje kore zemaljske, nazivlju kristali- 
nično prakamenje. 

Prvotna kruta kora zemaljska bila je relativno tanka. I danas se 
cijeni debljina krute kore naše Zemlje tek na nekih 60 km., dakle na 
tanji sloj, nego što ga čini atmosferski plašt naokolo naše Zemlje 
(preko 80 km!). A polumjer Zemlje iznosi 6370 km! 

Pod krutom korom zemaljskom nalazila se je rastaljena masa ka- 
menja, t. zv. magma, a još dublje užareni plinovi pod vrlo velikim 
tlakom. I to kruta kora dosezala bi u dubi j inu od nekih 60 km., magma 
dalje do dubi j ine od 300 km., a sve osta.lo — do središta Zemlje još 
je nekih 6000 km — u unutrašnjosti naše Zemlje bili bi plinovi. Prema 
tome je još i danas naša Zemlja od najveće česti plinovito tijelo, 
ako imaju pravo oni istraživači, koji tvrde, da je u središtu naše 
Zemlje materija u plinovitom stanju. 

Da li je upravo tako, nije lako kazati. Nazori prirodoslovaca ra- 
zilaze se dakle u tom pogledu. Tako se na pr. iz toga, što se naša 
Zemlja ponaša kao ogromni magnet, zaključuje, da je središte naše 
Zemlje kruta željezna kruglja. Ali se to ne može složiti s tempe- 
raturom i tlakom, koji ondje vladaju. Bušenja u koru zemaljsku na 
raznim dijelovima zemaljske površine, koja istinabog dosežu neznatnu 
dubljinu od najviše 2 km., iznesla su na vidjelo, da temperatura raste 
za svakih 30 — 40 m za 1° C. Iz toga se zaključuje, da je u središtu 
naše Zemlje vrlo visoka temperatura; cijeni se na ništa manje nego 
100.000° C. A isto tako i tlak raste sve više prema unutrašnjosti 
Zemlje; za svaki kilometar nekih 250 atmosfera. Zato se cijeni tlak u 
središtu Zemlje na 3,000.000 atmosfera. Kod tako visoke temperature 
i tako velikog tlaka ne može prema iskustvu kemije i fizike nijedno 
od poznatih nam tjelesa eksistirati u krutom ili tekućem stanju. Svako 
naime tijelo ima svoju kritičku temperaturu, a to je tempe- 
ratura, iznad koje ne može tijelo ni najveći pritisak stlačiti u tekućinu 
ili kruto tijelo. Baš zato nije dugo pošlo za rukom na pr. zrak pre- 
tvoriti u tekućinu, jer spoznaja o kritičkoj temperaturi nije kod odnos- 
nih pokusa bila uzeta u obzir. Zrak su tlačili najvećim pritiskom, ali 
je ipak ostao plin, — jer se je nalazio visoko iznad svoje kritičke tem- 
perature. Ohladi li se zrak ispod svoje kritičke temperature, koja leži 

dosta nisko ispod 0° C (kod — 140° C), to ga možemo s relativno 
slabim tlakom od 39 atmosfera stisnuti u tekućinu, u t. zv. tekući 
uzđuh, 

Zato se opravdano drži, da u unutrašnjosti naše Zemlje ispod 
krute kore dolazi tekućina magma, a najveći dio unutrašnjosti Zemlje 
mora da je u užarenom plinovitom stanju. Ali se misli i to, da između 
tih triju agregativnih stanja nije onako velika razlika, kao kod običnog 
tlaka na površini naše Zemlje, nego da se i tekućina magma i plinoviti 
slojevi ispod nje ponašaju u glavnom kao kruta tjelesa. Razlog je 
tomu vrlo visoki tlak, koji vlada u unutrašnjosti naše Zemlje, 

Bilo kako bilo, fakat je, da na krutu površinu naše Zemlje kroz vul- 
kanska ždrijela iz unutrašnjosti zemaljske provaljuju mase rastaljenog 
kamenja i plinovi kao- ugljični dvokis, vodena para i vodik. Nema 
sumnje, da su takove provale morale biti puno češće i puno obilnije 
u ono doba, dok je još na Zemlji bila tanka prvotna kora kristali- 
ničnog kamenja. Magma, što je u ono davno doba provalila tako na 
površinu, razlila se je kao rastaljena lava po tom kamenju, a ohlađi- 
vanjem se je skrutnula i ona u čvrstu koru, čvrste kamenove, kristali- 
nične slojeve, koji se danas obično' nazivaju eruptivno krista- 
li n i č n o kamenje. 

Od kristaliničnog prakamenja i eruptivnog kristaliničnog kamenja 
drži se da su postale sve ostale kamenite tvorevine na kori zemaljskoj. 
Kod toga su sudjelovali različiti faktori, kao n. pr. stezanje Zemlje 
na manji obujam, osobito pak voda. Voda, koja je sadržavala isprva 
mnoge otopljene plinove, imala je daleko jaču moć otapanja i izjedanja 
nego danas. Osim toga joj je i temperatura bila znatno viša. Mora 
dakle da se je u toj pravodi otopilo i rastvorilo mnogo od prvotne kore 
zemaljske, od prvotnog prakamenja, a kako je voda opet hlapila i vra- 
ćala se u atmosferu, iz koje je i prvi put pala na Zemlju, to je ostav- 
ljala iza sebe staložene naslage otopljenog kamenja, koje je onda sa- 
činjavalo čvrstu koru zemaljsku, dajući joj novi oblik, nove kamenite 
forme i grebene, na kojima su se jasno razabirali pojedini slojevi, po- 
jedine naslage; nastalo je kamenje, koje nazivaju taložno ili 
sedimentarno kamenje. Pogled na takove naslage, što nam ih 
primjerice prikazuje slika 10., govori jasno, da je kod njihova po- 
stanka imala svoje prste voda. 

Voda je ujedno ona moć, koja je čvrste kristalinične grebene po- 
stepeno i polako trošila i drobila i sa sobom nosila ; tako su nastali 

u dolinama slojevi rahle zemlje, u kojoj je razno bilje moglo raširiti 
svoje korijenje. A čim se je ono pojavilo na kopnu, primamilo je k sebi 
i životinje iz mora ; život se raširio i na tlo, na kopno, da zavlada na 
njem isto onako svestrano i veličajno, kao i na površini i u dubinama 
morskim. 

Ali i život je sudjelovao kod formiranja kore zemaljske. Već je 
bilo govora o tom, kako je t. zv. karbonatno kamenje : vapnenci, kreda, 
dolomiti i t. d., nastalo uz sudjelovanje organizama. Ujedno su orga- 


Sl. 10. Sedimentarne naslage u dolini Yellowstone, Sjeverna Amerika. 

nizmi, i to osobito bilinski, ugibali i dolazili pod zemlju, gdje su stvo- 
rili primjerice naslage ugljena, a uz biljke su sudjelovale i razne ži- 
votinje kao na pr. gljiste, crvi i t. d., tako da su čvrstu i tešku ilovaču 
pretvarali polagano u rahlu i za rast biljke osobito podesnu zemlju 
crnicu. 

Da uzmognemo što bolje shvatiti odnošaj tla spram bilinskog i 
životinjskog razvoja i rasta na Zemlji, potrebno je, da malo zavirimo u 
kemijske i fizikalne prilike i odnošaj e na kori zemaljskoj. 

Predočimo li Zemlju umanjenu na veličinu naranče, to ni najdublja 
bušenja u koru zemaljsku ni jesu još prodrla izvan ju, tanku, žutu koru 

narančinu. Jasno je dakle, da je naše znanje o sastavu i građi ze- 
maljske kruglje prema tomu još veoma krnje i nesigurno. Baš zato se 
broj kemijskih elemenata na Zemlji ne može potpuno odrediti. Danas 
se govori u kemiji o nekih 90 elemenata, ali se goji nada, da će poći 
za rukom otkriti na Zemlji još koji elemenat, a ujedno postoji sumnja, 
da li su svi od sadanjih kemijskih elemenata doista jednostavna počela, 
koja se eventualno ne bi dala rastaviti na jednostavnije sastojine. Evo 
tabele kemijskih elemenata, koja sadržaje uz ime elementa njegov ke- 
mijski znak ili simbol i njegovu atomnu težinu, t. j. uteznu količinu, 
s kojom je dotični elemenat kao s najmanjim omjernim brojem 
zastupan u svojim spojevima. 


Tablica elemenata. 


Simbol 

Ime 

Atomna 

težina 

0 = 16 

Simbol 

Ime 

Atomna 

težina 

0 = 16 

Ag 

Srebro (Argentum). 

107,88 

Co 

Cobalt 

58,97 

A1 

Aluminij 

27,1 

Cr 

Chrom 

52,00 

Ar 

Argon 

39,88 

Cs 

Cezij . 

132,81 

As 

Arsen 

74,96 

Cu 

Bakar (Cuprum) . . 

63,57 

Au 

Zlato (Aurum) . . . 

197,2 

Dy 

Dysprozij 

162,5 

B 

Bor 

11,0 

Er 

Erbij 

167,7 

Ba 

Barij 

137,7 

Eu 

Europij 

152,0 

Be 

Berilij 

9,1 

F 

Fluor 

19,0 

Bi 

Bismut 

208,0 

Fe 

Željezo (Ferrum) . . 

55,84 

Br 

Brom 

79,92 

Ga 

Galij 

69,9 

C 

Ugljik (Carbonium). 

12,00 

Gd 

Gadolinij 

157,3 

Ca 

Calcij (Vapnik) . . . 

40,07 

Ge 

Germanij 

72,5 

Cd 

Cadmij 

112,40 

H 

Vodik (Hydrogenium) , 

1,008 

Ce 

Cer 

140,25 

He 

Helij 

3,99 

Cl 

Klor 

35,46 

Hg 

Živa (Hydrargyrum). 

200,6 

Simbol 

Ime 

Atomna 

težina 

0 = 16 

Simbol 

Ime 

Atomna 

težina 

0 = 16 

In 

Indij 

114,8 

Rb 

Rubidij 

85,45 

Ir 

Iridij 

193,1 

Rh 

Rhodij 

102,9 

J 

Jod 

126,92 

Ru 

Rutenij 

101 7 

K 

Kalij 

39,10 

s 

Sumpor 

iUl, / 

Kr 

Kripton 

82,9 

Sb 

Stibij (Antimon) . . 

D4.U / 

120,2 

La 

Lanthan 

139,0 

Sc 

Scandij 

44,1 

Li 

Litij 

6,94 

Se 

Selen 

79,2 

Lu 

Lutecij. ....... 

174,0 

Si 

Silicij (Kremik) . . . 

28,3 

Mg 

Magnezij 

24,32 

Sm 

Samarij 

i sn 4 

Mn 

Mangan 

54,93 

Sn 

Kositar (Stanum) . . 

I JU, 4 ! 

119,0 

Mo 

Molibden 

96,0 

Sr 

Stroncij . . . 

87,63 

N 

Dušik (Nitrogenium) . 

14,01 

Ta 

Tantal 

181,5 

Na 

Natrij 

23,00 

Tb 

Terbij . 

1 9 

Nb 

Niobij 

93,5 

Te 

Telur . . . 

107,4 

1 97 ^ 

Nd 

Neodymij 

144,3 

Th 

Thor 

14 /,D 

232,4 

Ne 

Neon 

20,2 

Ti 

Titan . 

AO 1 

Ni 

Nikalj 

58,68 

TI 

Thalij . . 

4o, 1 

9n.i n 

Nt 

Niton 

222,4 

Tu 

Thulij 

4U4,U 

0 

Kisik (Oxygenium) . 

16,00 

U 

Uran 

10 o,D 

238,5 

Os 

Osmij 

190,9 

y. 

Vanadij 

c i n 

p 

Fosfor (Phosphor) . 

31,04 

W 

Wolfram 

Dl, U 

184,0 

Pb 

Olovo (Plumbum) . 

207,10 

X 

Xenon 

130,2 

Pd 

Paladij 

106,7 

Y 

Ytrij . 

co n 

Pr 

Praseodym 

140,6 

Yb 

Ytterbij . 

ov, u 

1 79 n 

Pt 

Platina 

195,2 

Zn 

Cinak (Zincum) . . . 

1 /4,U 

65,37 

Ra 

i 

Radij 

226,4 

Zr 

Zirkonij 

90,6 


Navedeni elementi zastupani su u poznatoj i pristupnoj nama kori 
zemaljskoj u vrlo nejednakim količinama. Kisik sačinjava gotovo 
50% poznatog dijela zem, kruglje, a elementi: silicij, aluminij, 

željezo, kalcij, ugljik, magnezij, natrij, kalij ivodik 
čine zajedno s kisikom 99% zemaljske kore. Za sve ostale elemente, 
oko 70 ih na broju, preostaje dakle samo 1%. Nekoji od njih, kao n. pr. 
litij i cezij, jesu doduše veoma rašireni, ali se javljaju samo u veoma 
malenim količinama, a drugi opet, kao na pr. niob i tantal, nalaze se 
i u relativno malenim količinama i na rijetkim mjestima zemaljske 
kore. 

Navedeni se elementi ne nalaze ponajvećma u čistom ili elementar- 
nom stanju u zem, kori, nego u spojevima. Tako je osobito raširen 
spoj kalija, aluminija, silicija i kisika, koji je kao ruda glinenac 
zastupan ne samo obilno u kamenitom kosturu naše Zemlje, nego su 
upravo njegove rastrošine napunile kao glina i ilovača nizine 
između čvrstog kamenitog gorja i sačinjavaju tako supstrat, tlo, na 
kojem se je razvila vegetacija naše Zemlje, u čijem su onda hladu 
našle hrane i zaklona miri jade kopnenih životinja. 

Gotovo i nema tako loše zemlje, da na njoj ne bi mogla rasti bar 
kakova biljka. Evo tvrdokornih i otpornih lišajeva, koji su se zagrizli 
u golo kamenje i uporno prkose nestašici hrane, zimi i vjetrovima, 
što ih šibaju! Ali gdje raste lišaj i ini korov, ne raste sočna djetelina 
i pšenica-bjelica. Kulturno bilje, što ga čovjek uzgaja za hranu sebi 
i životinjama, traži i posebno kultivirano tlo. 

Iz tla naime crpe biljka vodu i u vodi otopljene hranive tvari. No 
ne samo to, tlo mora biti i po svojim fizikalnim svojstvima, po svojoj 
rahlosti, sipkosti i t. d. zgodno za pričvršćivanje bilja u zemlji i za 
cirkulaciju zraka i vode i u vodi otopljenih hranivih tvari u onim slo- 
jevima tla, u kojima se raširuju podzemni bilinski dijelovi. Žalo se 
kulturno tlo u jednu ruku gnoj i, t. j. umjetno mu se dodavaju za bilje 
potrebne hranive sastojine, a u drugu ruku opet, ono se obrađuje, 
ore i kopa i t. d., da se što povoljnije udesi i prilagodi za rast kul- 
turnog bilja. 

Koje su to hranive tvari u kulturnom tlu i kako ih biljka iz njega 
vadi, čut ćemo kasnije. Sad ćemo spomenuti još samo* to, da je jedna 
osobita sposobnost tla, i to u prvom redu gline i ilovače u njemu, od 
važnosti za rast bilja, a to je, da tlo ne propušta vodu lako u 
dublje slojeve, nego je upija, apsorbira, a s njom zajedno i u vodi oto^- 
pljene hranive soli. Tlo, koje nema te sposobnosti, n. pr. sipke i za 


61 


vodu kao sito propusne pješčane ravni pustare Sahare, ne nosi na 
sebi bujnog života. Sama suha kora zemaljska ne dostaje za život ; 
istom udruženjem tla s vodom postaje zemlja plodni supstrat života. 

* * * 

Površina kopna zauzimlje samo oko 26% vascijele površine naše 
Zemlje. Sve drugo* je voda, oceani, I to, oceani su daleko rašireniji na 
južnoj poluči naše Zemlje nego* na sjevernoj. Srednja visina kopna ra- 
čuna se na 700 m, a srednja morska dubi j ina na 3.500 m ; prema tomu 
je na površini, koju zauzimlje voda, t, j, na 374 X 10 6 km 2 nešto oko 
1.309 X 10 6 km 3 vode. 

Kontinenti i mora podijeljeni su na ove površine: 


Evropa 

9,81 

X 

IO 6 km 2 

Azija 

44,34 

ti 

ii u 

Afrika 

29,77 

ti 

M u 

Sjeverna Amerika . 

20,56 

M 

•i u 

Južna Amerika . . 

17,83 

•t 

ti ii 

Australija i Oceanija 

8,96 

« 

u » 

Polarni krajevi . . 

4,38 

M 

n ff 

Suma kopna . 

135,65 

X 

IO 6 km 2 

Veliki ocean . . . . 

175,6 

X 

IO 6 km 2 

Atlanski ocean . . . 

88,6 

ft 

ff ff 

Indijski ocean . . . 

74,0 

ff 

ff ff 

Južno ledeno more . 

20,5 

„ 

99 ff 

Sjeverno ledeno more 

15,3 

» 

ff ff 

Suma mora 

. 374 

X 

IO 6 km 2 


Kopno i more t. j. površina naše Zemlje iznosi prema tomu : 
509,65 X 10 6 km 2 . Računa se, da na svaki kvadratni metar (m 2 ) morske 
površine dolazi 150 — 180 gr organske tvari, isto toliko, koliko i na 
jednako veliku plohu obrađene zemlje. 


II. 


Kemijska građa živih bića. 

aošto se ne mogu naći ni dva čovjeka, koji bi bili u svemu 
potpuno jednaki, tako se ne mogu naći ni u jednoj od 
neizmjernog mnoštva bilinskih i životinjskih vrsti dva pot- 
puno jednaka oblika ; pravo se zato kaže, da priroda 
poznaje samo individue. Upravo bezbroj životinjskih i bilinskih 
individua reprezentira prema tomu bezbroj naj različiti j ih forma, u 
kojima se očituje život na Zemlji. Šarenilo životnih oblika tako je 
dakle mnogostrano, da čovjeku upravo pamet staje i sile iznemažu, 
kad nastoji da sve te bilinske i životinjske forme svrsta u neki pre- 
gledni prirodni sistem (sustav). 

A ipak je s obzirom na kemijsku građu živih bića u jednu ruku, 
a ruda i kamenja na našoj Zemlji u drugu ruku, zanimljiva razlika. 
Dok su rudni oblici izgrađeni od preko osamdeset kemijskih ele- 
menata, to je u živim bićima zastupano, i to bez iznimke kod sviju, 
samo dvanaest bitnih kemijskih elemenata: ugljik, vodik, kisik, 
dušik, fosfor, sumpor, klor, kalij, natrij, kalcij, magnezij i željezo. 
Samih tih dvanaest elemenata dosta je za izgradnju neizmjernog 
upravo šarenila bilinskih i životinjskih oblika na našoj Zemlji ! I to 
dvanaest elemenata, koji su i inako dovoljno zastupani u mrtvoj 
prirodi, tako da nijedan od njih ne čini neki posebni specifikum, neki 
izuzetak i privilegij samo za živa bića ! Fakat je taj vrlo zanimljiv, pa 
je zato često bio povodom filozofskih razmatranja o životu, u koja 
se razmatranja mi na ovom nfijestu ne ćemo upuštati. 

Nije čudo, da je kemija ove elemente osobito uzela na oko. Trud 
njezin kroz gotovo cijelo jedno radino stoljeće okrunjen je lijepim i 
vanrednim uspjehom. Kemija je naime pokazala, da je prvi od ovih 
elemenata ugljik ili carbonium (C) kadar samo sa narednih 
pet elemenata i to s vodikom, kisikom, dušikom, fosforom i sumporom 

izgraditi umjetno blizu 150.000 naj različiti jih kemijskih spojeva. 
Broj je taj upravo kolosalan. 

Grana kemije, koja proučava te spojeve, nosi ime organska 
kemija ili kemija ugljikovih spojeva, jer se u svakom od tih spojeva 
nalazi ugljik. 

Po svom nazivu stoji ta naučna grana u vezi sa živim bićima, 
s organizmima. Ali samo po nazivu. Inače izgrađuje ona i raz- 
građuje svoje ugljikove spojeve bez obzira na život, ma da nastoji — 
osobito u novije vrijeme — da podržava budni kontakt s kemijom 
živih bića, s biokemijom. Jer i ugljik ovi spojevi, koji izgrađuju tijelo 
biljaka i životinja, također spadaju u organsku kemiju. Ali oni po 
svom broju, tek nekoliko stotina, zaostaju za brojem umjet- 
nih organskih spojeva (150.000!), koji nadmašuju daleko i spojeve 
svih ostalih elemenata, i u mrtvoj prirodi, i u m j e t n o od rudnih spo- 
jeva i elemenata načinjene spojeve, kojih ima tek nešto oko 25.000. 

Ali ne zaostaju po svojoj važnosti. Prirodni organski spojevi, ke- 
mijska građa organizama, privlačila je uvijek interes prvaka kemijske 
nauke. Osobito odonda — prvi je korak učinio W 6 h 1 e r god. 1828. — 
kad se je svestrano ustalila misao, da je prirodni organski materijal 
nastao po istim kemijskim zakonima, kao i kemijski spojevi u mrtvoj 
prirodi i umjetno načinjena tjelesa u kemijskim laboratorijima. 

Nadalje nadmašuju prirodni organski spojevi sva ostala tjelesa 
po svojoj kompliciran ost i. Baš zato se je držalo, da nikada 
ne će poći za rukom načiniti najkompliciranija organska tjelesa, koja 
se stvaraju u živim bićima i koja su nosioci životnih funkcija organi- 
zama. Ali nauka, koja je upravo neumorno izgradila više od 150.000 
organskih spojeva, nije položila oružje pred velebnom i tajnom pri- 
rodnom kemijskom tvornicom, nego nastoji svim silama, da uđe u trag 
faktorima i operacijama, po kojima priroda radi, i da tako prikupi 
posve u svoju grandioznu zgradu i najkompliciranija i za život naj- 
važnija tjelesa. Dosad učinjeni, iako istom prvi sigurni koraci, okru- 
njeni su lijepim uspjesima i izgledima u budućnost. Mi ćemo se kasnije 
upoznati s njima. 

Zasad ćemo obratiti našu pažnju tomu, na koji način cirkulira 
navedenih dvanaest elemenata u živoj prirodi. 

Ugljik dolazi u ekonomiju života iz naše atmosfere i to iz plina 
C0 2 , iz ugljičnog dvokisa. Kako je ugljik prvi i najvažniji organogeni 

elemenat, to su se istraživaoci bavili pitanjem, da li je život na našoj 
Zemlji gledom na količinu tog elementa osiguran. Mi smo već prije 
istaknuli, odakle crpe naša atmosfera svoj za život tako važni ugljični 
dvokis, ujedno smo naveli, na čemu osnivaju fiziolozi svoju bojazan, 
da će tog plina polagano, ali sigurno tijekom vremena nestati iz naše 
atmosfere. Najveća je naime količina ugljika pohranjena u karbo- 
natnom kamenju ( vapnencima i dolomitima), a samo maleni se dio 
nalazi u obliku drugih spojeva, zatim u ugljenu i u elementarnom 
stanju, kao dijamant, grafiti amorfniugljik. A baš ugljik 
karbonatnog kamenja, kojemu neprestano raste masa na račun sili- 
katnog kamenja, za život je mrtvi kapital. 

Iz ugljičnog dvokisa, koji stupa u život t, zv. procesom asimilacije 
u zelenim biljkama, gradi bilinski organizam dalje, postepeno sav 
ostali organski materijal, što ga i biljke i životinje trebaju za život, a 
to su u prvom redu ugljik ohidrat i, masti i proteini ili 
bjelančevine. Životinje naime primaju te ugljikove spojeve već gotove 
u svoje tijelo, pa ih samo prema svojim potrebama prekrajaju i for- 
miraju Životinje (i čovjek) vraćaju ujedno ugljik natrag iz cirkulacije 
u ekonomiji života u atmosferu i to opet ponajviše u obliku ugljičnog 
dvokisa. S njime počinje i svršava se cirkulacija najvažnijeg elementa 
za život, ugljika, što su ga neki prirodoslovci (na pr. E. H a e c k e 1) 
iz oduševljenja, jer nema nijednog organskog tijela, u kojem ne bi 
bilo ugljika, nazvali nekim stvarateljem života. 

Vodik ulazi u živa bića samo u spojevima i to ponajviše u obliku 
vode: H 2 O. Samo neznatan dio vodika upijaju biljke iz tla u obliku 
amonijaka, spoja između dušika i vodika: N H 3 . Kod procesa 
asinilacije ugljičnog dvokisa stupa vodik iz vode na mjesto kisika u 
C0 2 i to na mjesto jednog kisika, a taj se onda udružuje s preostalim 
kisikom iz vode i odilazi u zrak. Stvara se tako najjednostavniji spoj 
između tri elementa: ugljika, vodika i kisika, od kojeg onda daljnjim 
procesima u biljci postaju sva tjelesa, koja su izgrađena od tih eleme- 
nata, a to su ugljikohidrati i masti. Početni taj proces dao bi se dakle 
približno prikazati ovom jednostavnom kemičkom jednadžbom : 

c 0 2 + H 2 O = C H 2 O 4 - 0 2 
(Ugljični dvokis) + (Voda) = (Formaldehid) + (Kisik) 

Energija, koja taj proces izazivlje, sunčano je svijetlo. 

I vodik, što unilazi u biljke kao amonijak, sudjeluje zajedno 
s važnim svojim drugom u amonijaku, s dušikom, kod izgradnje organ- 
skih spojeva, koji po svojoj ulozi u bilinskom tijelu, a preko biljaka i 
u životinjskom, zauzimlju prvo mjesto ; zato se i zovu proteini. 
Iz igre života istupa vodik opet ponajviše kao voda i kao amonijak. 

Kisik stupa u životne procese kao elementarni plin iz naše 
atmosfere, ali ga i njegovi spojevi: C0 2 , H 2 0, a i neke soli donose 
sa sobcm u organizme. Dok bilinski organizmi troše razmjerno malo 
elementarnog kisika, što više, oni ga iz ekonomije života vra- 
ćaju natrag u atmosferu, to se nasuprot život životinjski i čovjekov 
sastoji u neprestanom trošenju kisika, u neprestanom izgaranju ili ok- 
sidaciji. A jer kisik iz atmosfere troše još i drugi procesi na našoj 
Zemlji, kao na pr. gorenje ugljena, zatim oksidacija nekih željeznih i 
sumpornih ruda, koje su zastupane u velikim količinama, to su fiziolozi 
i s obzirom na količinu slobodnog kisika u zraku izrekli bojazan, da 
je pctrošak toga plina veći, nego li njegova produkcija, koja se odi- 
grava kod procesa asimilacije ugljičnog dvokisa po biljkama. Zato pri- 
jeti opasnost, da će i kisika, kao i C0 2 s vremenom nestati iz atmo- 
sfere, a to je svakako porazno za razvoj života na našoj Zemlji. 

Kisik prelazi u životinjskim organizmima procesom sago- 
rijevanja u njima u C0 2 i kao takav ih ostavlja, da stupi 
dalje u biljkama u tom obliku u igru života. Biljke ga 
jednim dijelom izlučuju iz sebe, dok iz drugoga izgrađuju važna tje- 
lesa, kao sladore, masti, proteine. Ovaj potonji dio kisika oslobađa 
se iz živih bića raspadanjem organske građe u obliku raspada jnih ko- 
načnih njenih produkata, a to su ugljična kiselina (C0 2 ), voda (H 2 0 ), 
mokraćevina (CO. [NH 2 ] 2 ), mokraćna kiselina i t. d. To je cirkula- 
cija kisika. 

Dušik je također neminovno potreban za život, jer je bitna sa- 
stojina najvažnije građe bilinskih i životinjskih, organizama, koju na- 
zivaju proteinima ili bjelančevinama. Ali — kako smo već čuli — 
za izgradnju tih tjelesa, koja se zbiva u biljkama, ne mogu obično biljke 
upotrebiti plinoviti dušik iz zraka. Zato stupa dušik u životne procese 
istom po svojim spojevima, kojih je na Zemlji, u tlu, relativno malena 
količina, a to su amonijak, nitrati i n i t r i t i. Iz tih spojeva 
izgrađuje biljka proteine, a životinje i čovjek ih već kao gotova tje- 
lesa primaju i prema svojim potrebama prekrajaju. Dušik cirkulira 
dakle iz tla u biljke, iz njih od česti dalje u životinje, a sve u obliku 

Bubanović: Kemija živih bića. 

spojeva, koji su postepeno sve zamršeniji. Životinjske tijelo ostavlja 
dušik najviše još u formi organskih spojeva, koji se izlučuju iz živo- 
tinja i čovjeka s mokraćom, ali se ovi na zraku, po- 
sredovanjem mikroorganizama, konačno vraćaju natrag u an- 
organske spojeve, iz kojih su proizašli, t. j. u amonijak, ni- 
trate i nitrite. Isto tako, ako ugine životinja ili biljka, pa polagano sa- 
gnjije, to se kod tog važnog procesa komplicirani dušikovi organski 
spojevi raspadaju natrag u anorganske: u amonijak, nitrate i nitrite. 
Kako bez proteina nema života, a ovih opet bez navedenih anorgan- 
skih dušikovih spojeva, to je također važno pitanje, da li je tih tjelesa, 
t. j. amonijaka, nitrata i nitrita toliko na Zemlji, da život ne mora 
stradati poradi njih. 

Prema prikazanoj cirkulaciji dušikovih spojeva u živim bićima, 
organizmi sami po sebi ne uništavaju dušikove spojeve, jer ih vraćaju 
natrag u istoj konačnoj formi, u kojoj su ih i primili. Ali čovjek 
raznim postupcima pretvara vezani dušik u slobodni i tako radi 
na zator života na Zemlji, Spaljivanjem šuma, smeća i mrtvaca, a isto 
tako ispaljivanjem baruta, ekraisita i drugih eksplozivnih tvari, koje 
su izgrađene od dušikovih spojeva, prelazi vezani dušik u slobodni, 
vraća se u atmosferu kao inaktivan, mrtav plin, koji ne stupa više 
tako lako u igru života. Zato i kaže znameniti njemački fiziolog 
Bunge u svojoj fiziologiji: Im diesen Sinne kann man behaupten, 
dass jeder Schuss eines Feuergewehrs todtet, ja dass er gleich viel 
Leben vernichtet, mag die Kugel ein lebendes Wesen tref fen oder 
nicht. Denn durch den Tod des Individuums wird kein Leben zerstort ; 
aus dem Zerfall des Korpers bliiht ebensoviel neues Leben 
wieder empor. Wird aber gebundener Stickstoff zerstort, so ist 
definitiv das Kapital vermindert, von dessen Grosse die 
Summe des Lebenden abhangt. 1 Isto je tako izračunao Bunge, 
da bi i spaljivanje mrtvaca bilo na štetu života na 
Zemlji, jer prema godišnjem pomoru dolazi na svaki km 2 površine ze- 
maljske 10 mrtvika u 50 godina, a to je ipak od utjecaja na plodovi- 
test tla, u kojem se i onako nalaze dušikovi spojevi u minimumu, pa 

1 „Prema tomu možemo tvrditi, da svaki iz puške ispaljeni hitac ubija, 
dapače, da on uništava jednako mnogo života, pogodilo tane živo biće ili ne. 
Jer smrću živog individua ne razara se život; iz tijela, koje se raspada, raste 
isto toliko novog života. Raspada li se pak vezani dušik, to se umanjuje 

definitivno onaj kapital, o veličini kojega ovisi suma života na Zemlji". 

ih treba kod uzgoja hranivih biljaka dodavati tlu, jer kulturno tlo treba 
đubriti, a to će reći dodavati mu dušikove spojeve. 

Ali prekomjerna bojazan Bungeova paralizirana je novijim 
tehničkim uspjesima, jer se dušikovi spojevi — kako* smo već prije spo- 
menuli — dobivaju na veliko iz zraka. U najnovije je vrijeme, god. 
1916., podignuta na pr. u Bohusu kraj Goteborga (Švedska) velika 
tvornica za dobivanje amonijaka iz zraka po metodi L u n d e n a, koja 
će baciti na tržište znatne količine jeftinog amonijaka i amonijskog 
nitrata. Na taj način ljudi, koji uludo rasiplju dragocjene dušikove 
spojeve, s druge strane opet namiču i stavljaju u igru života nove ko- 
ličine tog materijala iz rezervoara, koji je upravo neiscrpiv i neuništiv. 
Pravo je zato rekao grčki pjesnik: Ništa nije veće od čovjeka! 

Fosfora nema u elementarnom stanju u prirodi. U kori zemalj- 
skoj dolaze samo njegovi spojevi, iz kojih unilazi fosfor u život, pa ga sa- 
državaju u sebi osobito organski spojevi, što ćemo ih upoznati pod ime- 
nom lipoida ili fosfatida, koji igraju važnu ulogu kod životnih pro- 
cesa. Biljke dobivaju fosfor iz njegovih spojeva, od koji je najrašire- 
niji kalcijev fosfat, kao ruda nazvan a p a t i t. Ali taj fosforni spoj 
nije u vodi topljiv. Zato se biljke služe važnim pomagalima i sokovima, 
da izrabe njegov fosfor za produkciju gore spomenutih organskih fos- 
fornih spojeva. A i čovjek nastoji, da im u tom pogledu bude na ruku. 
Priređuje se u posebnim tvornicama (takva je na pr. tvornica »Da- 
nica« kraj Koprivnice) iz apatita fosforno gnojivo, fosforni spojevi, 
koji se laglje otapaju u vodi; oni se onda dodaju kulturnom tlu, da 
mu se namakne potrebni fosfor, koji se također nalazi vrlo često na 
našim poljima u najmanjoj količini, u minimumu, koji je tek za rast bi- 
ljaka potreban, a nedostaje za procvat bujne vegetacije, kako je želi 
uzgojiti marljivi poljodjelac za hranu sebi i svojima. 

Fosfor ostavlja živa bića u obliku anorganskih spojeva, — naše 
kosti na pr., što trunu u zemlji, sadržavaju neko 60% kalcijeva fos- 
fata, pa može opet u zgodnim prilikama stupiti iz njih u igru ži- 
vota, da na najodlučnijem mjestu, u našem mozgu i živčevlju, koji u 
sebi sadržavaju fosfornih spojeva, pridonese svoj obol najvišim mani- 
festacijama života. 

Sumpora ima dosta na našoj Zemlji, i u elementarnom stanju, 
i u spojevima. Iz ovih potonjih, koji unilaze preko korijenja iz tla u bi- 
linsko tijelo, vadi biljka ono nešto malo sumpora, što ga treba za iz- 

gradnju najvažnijeg organskog materijala, proteina. Ma da je to 
tek neznatna količina, ipak bez sumpornih spojeva ne bi moglo biti 
živih bića na Zemlji. Sumpor ostavlja živa bića u obliku svojih spo- 
jeva, koji se odlikuju osobito neugodnim vonj em; svatko pozna smrad 
gnjilih jaja, koji upravo potječe od sumpornih spojeva, što ostavljaju 
život i njegove procese. Jaje naime smrdi, kad više nije živo, kad se 
je počelo raspadati, kad je uginulo. 

Elementi klor, kalij, natrij, kalcij i magnezij nalaze 
se v tlu i vodi u obliku spojeva, u obliku raznih soli, pa unilaze u 
istom tom obliku u žive organizme. Ondje sudjeluju kod životnih 
procesa ponajviše u istom tom anorganskom stanju. Isto tako’ ostav- 
ljaju ovi elementi živa bića kao anorganske soli i vraćaju se natrag 
u tlo. Spomena je vrijedno, s obzirom na rast kulturnog bilja, da je 
često potrebno i spojeve nekih od spomenutih elemenata, na pr. k a 
lijeve i kalcijeve, umjetno dodati tlu, jer ih je ondje premalo 
u onoj formi, u kojioj mogu stupiti u ekonomiju života, t. j. u topljivom 
obliku. 

Od dvanaest za život neophodno nužnih kemijskih elemenata neka 
posljednje bude spomenuto g v o ž đ e ili željezo. Ali njegova 
uloga u biljkama i životinjama nipošto nije posljednja. Blijedom 
liku čovjekovu i slabom zelenilu biljke čestoi je razlog u pomanj- 
kanju željeza. Jer crvena boja naše krvi, zovu je hemoglobin, 
kao i zelena boja biljaka, zovu jeklorofil, stoje u stanovitom odno- 
šaju spram željeza. U hemoglobinu, organskom spoju, koji se ubraja 
među najkompliciranije proteine, nalazi se željezo kao sastavni njegov 
dio, za koji se drži, da omogućuje onu zadaću, što je hemoglobin ima 
u našoj krvi, a to je prenašanje k i s i k a po čitavom našem tijelu. Klo- 
rofil pako, zelena boja bilja, nema doduše u sebi željeza, ali ne može 
nastati bez prisutnosti tog elementa. Kad se upoznamo pobliže s ulo- 
gom kloTofila u biljkama i kad svestrano promotrimo putovanje i dje- 
lovanje kisika, što ga hemoglobin prenosi po organizmu čovječjem i 
životinjskom, bit će nam daleko jasnija važnost željeza za život. 

Željezo se nalazi na Zemlji u obliku kemijskih raznih spojeva, pa 
onda iz njih unilazi u organizme. 

To je dvanaest kemijskih elemenata, od kojih je izgrađen mate- 
rijal svakog i najjednostavnijeg živog bića. Svaki ih organizam nemi- 
novno treba za svoju eksistenciju. Osim tih dvanaest elemenata 

nalaze se još neki kemijski elementi, ali samo u nekim živim 
bićima. Baš zato se opravdano drži, da ti elementi nijesu 
neophodno potrebni za život na Zemlji. Tako je na primjer 
silicij ili k r e m i k zastupan u obliku kremične kiseline (silicij skog 
dvokisa = Si0 2 ) u biljkama, u ptičjim jajima, fluor u vanredno 
malenim količinama na pr. u goveđoj krvi (istom u 3000 cm 3 krvi može 
se dokazati njegova prisutnost), brom i jod u morskim biljkama, 
ali je jod otkriven i u čovječjoj žlijezdi gušterači (otkrio ga je u 
njoj B a u m a n n). Nadalje je aluminij začudo dobro zastupan u 
nekim bilinskim vrstama (Lycopodium), gdje sačinjava 57% pepela, 
napokon mangan također u nekim biljkama, a bakar u krvi gla- 
vonožaca, rakova i u perju nekih alrikanskih ptica (vrsti Turacus). 
No svi ti elementi: silicij, fluor, brom, jod, aluminij, mangan i bakar 
ne mogu se smatrati bitnim sastavinama organizovane materije, ma da 
nekoji od njih izvršuju zanimljivu ulogu u živim bićima. 

Pristupit ćemo sada k pobližem promatranju građe organizama, 
da upoznamo kemijsku narav i s njom skopčana svojstva pojedinih 
tjelesa, što su zastupana u živim bićima. Cjelokupni ćemo materijal 
podijeliti upet skupina, 1 * u pet kratkih poglavlja, u kojima ćemo se 
pozabaviti kemizmom, fizikalnim svojstvima i ulogom, što je izvr- 
šuju najvažnija kemijska tjelesa u živim bićima. Istom nakon toga 
moći ćemo baciti pogled u neke od onih kemijskih i fizikalnih procesa, 
što se odigravaju u organi 2 toiima, a na njih se donekle mogu svesti još 
danas tajnom prekrivene životne pojave. Najprije ćemo se upoznati 
s najjednostavnijom u kemijskom pogledu kemijskom građom živih 
bića. A to su soli i voda. 


> 1. Soli i voda. 

Imamo pred sobom živo biće, na pr. žabu, koja skače po stolu i 
gleda nas svojim očima. Mi bi htjeli malo pobliže saznati, od kakovog 
je sve materijala izgrađeno žablje tijelo, za koje znamo, da ga sači- 
njava veliki broj stanica i onda tkiva i organa, što> su ih stanice pro- 
izvele i što ih neprestano nadograđuju i podržavaju. Drugim riječima, 
mi bi htjeli podvrgnuti žablje tijelo kemijskoj analizi. 


1. Soli i voda. 2. Masti i lipoidi. 3. Ugljikohidrati. 4. Proteini. 5. Vi- 

tamini. 


70 




U tu ćemo svrhu najprije žabu odvagnuti. Da nam ne skače, 
zarinut ćemo joj šilo u hrptenjaču, a ona će ispružiti noge i ukočiti se. 
Eto, mi smo u nakani, da proučavamo kemijskim putem život, morali 
žabu najprije usmrtiti! Takovu je onda metnemo na vagu i točno od- 
redimo cjelokupnu težinu njena tijela, uz obzir, da joj je želudac i cri- 
jevo prazno od tvari, koje kao probavi jena ili nepr obavljena hrana još 
nijesu stupile medju faktične sastojine krvi i mesa naše žabe i prema 
tomu ne spadaju k građi njena tijela. Neka nam žaba vagne na pr, 
ravno 100 grama. 

Sada je dalje isiječemo oštrim škarama na sitne komadiće, pa 
umetnemo te komadiće, da nam se kod toga ništa ne izgubi, u odvag- 
nutu porculansku zdjelicu i nju onda stavimo u t. zv. sušionik, željezni 
ili mjedeni ormarić, u kom je stalna temperatura od 110° C. Tu se 
materijal žabljeg tijela suši nekoliko dana i to dotle, dok kod te tem- 
perature (110° C) ne izgubi svu vodu. Stavimo li nakon toga zdjelicu 
sa suhom žabom na vagu, saznat ćemo, koliko je žaba od svoje težine 
izgubila u sušioniku, i mi kažemo : gubitak je v o d a, a preostatak t. zv. 
suha tvar njena tijela. Iznosi li gubitak 70 grama, a naša je žaba 
vagala 100 gr u prirodnom svom stanju, onda velimo, da je u njenu 
tijelu 70% vode i 30% suhe tvari. 

Voda je anorganski sastavni dio žabljeg tijela. Ali nije ona sav an- 
organski materijal njezin. U preostalih 30 gr suhe tvari nalaze se još 
uz organske spojeve i anorganske soli. Hoćemo li da saznamo u 
glavnom, koliko je u suhoj tvari jednih i drugih, to smrvimo našu suhu 
žabu u prah i uz oprez, da nam se kod toga opet ništa ne izgubi, sta- 
vimo taj prah u platinsku zdjelicu i ondje ga oprezno spalimo. Or- 
ganski spojevi izgaraju, odlaze u zrak kao smrdljivi i zagušljivi dim, a 
preostaje nam isprva crna, pougljena stvar, koja uz neprestano, pola- 
gano žarenje prelazi u bijeli pepeo. Taj pepeo sadržaje u sebi an- 
organske soli, što ih je žaba imala kao anorgansku kemijsku građu u 
svom tijelu uz vodu, koju smo najprije uklonili. Mi taj pepeo odvag- 
nemo, pa ako iznosi n. pr. 10 gr, to kažemo, naša žaba sadržava : 
70% vo de i 30% suhe tvari, od koje je 10% (proračunano na cijelu 
žabu od 100 gr) pepela ili anorganskih spojeva, a 20% organ- 
skih spojeva, kao što su proteini, masti i t. d. 

Tako smo žabu, živo biće s obzirom na kemijsku građu njezina 
tijela, rastavili u tri grupe sastojina: vodu, organsku tvar i pepeo. Isto 
tako možemo uz zgodne prilike saznati za percentualni snošaj tih 


71 


triju sastojina u svakom biću, pa su kemici izveli mnogo ovakovih ana- 
liza s naj različiti j im organizmima, počevši od čovjeka do neugledne 
gljivice. 

Sada možemo poći korak dalje. Možemo se ponajprije zaustaviti, 
što je sasvim prirodno, kod jednostavnijeg materijala u živim bićima, 
ato su vodai soli i pozabaviti se nešto pobliže kemijskim sastavom 
i ulogom osobito ovih potonjih u živim bićima. 

Voda iznosi znatan dio građe organizama. Preko polovice te- 
žine našeg tijela (60%) je voda. Kod nekih drugih živih bića još i više, 
tako n. pr. iznosi voda 70 — 80% riba, oko 87% oštriga, 85 % jabuka, 
78% koruna i t. d. Već smo spomenuli, kako se živo biće, bilo ono ži- 
votinja ili biljka, može smatrati posudom, koja je napunjena vode- 
nom otopinom raznih potpuno otopljenih ili napol otopljenih (ko- 
loidnih) tvari. 

Voda dakle u organizmima nije čista. U njoj se nalaze otopljene 
i napol otopljene sastojine, i to anorganske (razne soli) i organske. 
U tom i jest najvažnija uloga njezina u živim bićima. U živim bićima 
teku neprestano kemijski i fizikalni procesi, a ti se ne bi mogli odigra- 
vati tako brzo i u onom obliku, kako je to za život od potrebe, kad 
sastavine našeg tijela ne bi bile otopljene u vodi. Već su alkemisti 
govorili : »Corpora non agunt nisi liquida« ili »nisi soluta«, t. j. tjelesa 
stupaju u kemijsku reakciju, u tekućem ili otopljenom stanju. A voda 
je najpodesnije otapalo na našoj Zemlji za kemijske procese u živim 
bićima, kako smo to već istakli u pređašnjem jednom poglavlju. 
Ondje smo ujedno spomenuli, koja su specifična svojstva vode. te ju 
čine za život neminovno potrebnom. 

Uz vodu se nalaze kao anorganska građa organizama još i nekoje 
soli, koje preostaju u pepelu, kad spalimo koje živo biće. Promotrit 
ćemo najprije, koje su to soli i u kojim se količinama nalaze u živim 
bićima. 

Tako ćemo n. pr. naći u pepelu novorođenčeta (čovjeka), neko- 
liko minuta poslije rođenja, anorganske spojeve ovih elemenata, i to 
100 dijelova pepela njegova sadržavaju : 


Kalija (proračunano kao kalijski oksid) 1 8,9 

Natrija „ „ natrijski „ 10,0 

Kalcija „ „ kalcijski „ 33,5 


Kod anorganskih analiza pepela, ruda i t. d. običaj je unositi u tabele 
količine osobito kovinskih elemenata u obliku spoja s kisikom ili oksida! 

Magnezija (proračunano kao magnezijski oksid) ... 1,3 

Željeza „ „ željezni „ ... 1,0 

Fosfora ,, fosforni pentaoksid . . 37,7 

Klora 8,8 


Upada nam u oči znatna količina kalcija i fosfornog pentaoksida. 
Nema sumnje, da ove sastojine pepela potječu od toga, što su čovječje 
kosti, kao i kosti drugih sisavaca, izgrađene ponajglavnije od kalci- 
jeve (vapnikove) soli fosforne kiseline, t. zv. kalcij skog fosfata. Ali 
krivo misli onaj, tko si predočuje, da kosti u našem tijelu izgledaju' 
onako anorganski i mrtvo, kao kad ih vidimo isušene i izgnjile u 
zemlji. Koštano tkivo (staničje) razvija se u našem tijelu jednako 
n. pr. kao i mišično : posebne stanice produciraju listićave naslage 
koštanog materijala, koji istinabog ima u našem tijelu najviše (oko 
70%) anorganskih soli, ali se ipak uz ove nalazi i organski mate- 
rijal, sasvim ispremiješan s anorganskim, tako da je i ovo najčvršće tkivo 
našeg tijela u pravom smislu živo ; pogotovo, kad i u njemu ostaju 
preostaci stanica, t. zv. koštana tjelešca (»Knochenkorperchen«), da 
ga hrane i nadoknađuju. Istom kad spalimo kosti, ostaje nam sam an- 
organski materijal, t. zv. koštana zemlja, u kojoj se nalazi kod 
čovjeka u 100 dijelova : 


Kalcijskog fosfata 83,89 

Magnezijskog fosfata 1,04 

Kalcija vezanog na ugljičnu kiselinu, fluor i klor . 7,65 

Ugljične kiseline 5,73 

Klora 0,18 

Fluora 0,23 


Ali ne nastupaju anorganske soli samo kao građa kostiju i čvrstih 
staničja (tkiva) životinjskog i bilinskoig tijela. Svaka živa stanica sa- 
držaje u sebi anorganskih spojeva kao neophodno potrebnu sastojinu, 
pa zato nema u biljci i životinji nijednog tkiva ili tjelesnog 
soka, u kojem se ne bi nalazile u glavnom iste anorganske soli, samo 
u različnim količinama. Općenito su u biljkama kudikamo znatnije za- 
stupane kalijeve soli, a u životinjama natrijeve. To nam pri- 
mjerice pokazuje sastav pepela koje biljke ili biljevnog dijela, na pr. 
u 100 dijelova pepela crvenogaluka ima : 


Kalija, proračuno kao oksid 34,03 

Natrija „. „ „ 2,48 

Kalcija „ „ 22,87 

Magnezija, proračunano kao oksid . . 
Željeza „ „ „ 

Fosfora „ „ pentaoksid 

Sumpora „ „ trioksid . 

Silicija „ „ dioksid 

Klora 


4,65 

2,27 

17,35 

5,68 

8,50 

2,41 


Usporedimo li ove brojeve s onima na str. 71., koji nam prikazuju 
percentualni sastav pepela novorođenčeta (čovjeka), to se jasno raz- 
bira, da biljke sadržavaju mnogo znatniju količinu kalij evih soli, nego 
tijelo čovječje. Nasuprot je natrij jače zastupan u životinjama i čovjeku; 
tako n. pr. čini k u h i n j s k a s o 1, spoj natrija i klora, nešto oko 1 % 
u serumu krvi čovječje, dok ima dosta biljaka, koje u sebi uopće ne- 
maju (ili samo vanredno neznatnu količinu) natrij evih soli. Zato se i 
drži, da natrij nije apsolutno potreban elemenat za svako živo biće ! 

Da uzmognemo malo pobliže uočiti, koje soli nastupaju u živim 
bićima i kakovu ulogu ondje imaju, iznijet ćemo nešto detaljnije sastav 
čovječje krvi. Čovjek je naime ono živo biće, čija nas tjelesna građa 
osobito interesu je, a krv je hraniva tekućina, koja stoji u neprestanom 
doticaju i izmjeni sa svim stanicama i tkivima našeg tijela, jer im 
upravo ona donosi kemijski materijal za njihov daljnji rad. 

Naša krv je« zapravo tkivo ili staničje, upravo onako kao i mišično 
tkivo. Samo je razlika u tom, što je naša krv tekuće tkivo, u kojem 
razlikujemo : 1. krvne stanice, 2. međustaničnu tekućinu. Krvne su sta- 
nice t. zv. crvena i bijela krvna tjelešca, (eritrociti i le u kočiti), 
a intercelularna se tekućina nazivlje obično krvna plazma. Nje- 
mcički fiziolog Bunge navodi u svojem udžbeniku fiziologije čovjeka 
ovaj sastav krvi 25-godišnjega muškarca: 1 


513,02 gr 
krvnih stanica 
Od toga je: 

Voda ......... 349,69 gr 

Suha tvar (kod 120° C) . 163,33 „ 
Od suhe tvari jesu: 
Organski spojevi .... 159,59 gr 

Anorganski spojevi . . . 3,74 „ 


1.000 gr krvi 

i 486,98 gr 

krvne plazme. 

Od toga je: 

Voda 439,02 gr 

Suha tvar (kod 120° C) . . 47,96 „ 
Od suhe tvari jesu: 

Organski spojevi (Fibrin itd.) 43,82 gr 
Anorganski spojevi . . . . 4,14 ,, 


1 Bunge, Lehrbuch der Physiologie des Menschen. Leipzig. 1905. 
Str. 289. Svezak II. 

I to ovi anorganski spojevi : 
Kalijski klorid ..... 1,887 gr 


Kalijski sulfat 0,068 

Kalijski fosfat 1,202 lf 

Natrijski fosfat 0,325 „ 

Natrijeva lužina 0,175 „ 

Kalcijski fosfat 0,048 „ 

Magnezijski fosfat .... 0,031 „ 


Suma anorg. spojeva . 3,736 gr 


I to ovi anorganski spojevi : 


Kalijski sulfat 0,137 gr 

Kalijski klorid 0,175 ,, 

Natrijski klorid 2,701 „ 

Natrijski fosfat 0,132 ,, 

Natrijeva lužina 0,746 „ 

Kalcijski fosfat 0,145 „ 

Magnezijski fosfat 0,106 „ 


Suma anorg. spojeva . 4,142 gr 


K ovim brojevima treba nadodati, da se i željezo nalazi 
u krvi, ali ga je B u n g e, ma da je određeno u pepelu, priračunao 
organskim sastojinama suhe tvari krvnih stanica (iznosi 0.512 gr.), 
jer se željezo nalazi u eritrocitima vezano na organski spoj, nazvan 
hemoglobin, crvenu boju krvnih tjelešaca. Nadalje treba istaknuti, 
da je B u n g e po volji iskombinirao od prilike soli, kako bi one imale 
biti zastupane u krvi ; prema količini nađenih kovina i kiselina, Bunge 
je jedne s drugima zasitio onako, da su mu se kod toga potrošile ko- 
ličine jednih i drugih. Zato mu se i slažu konačne sume soli s totalnom 
količinom anorganskih spojeva. Drugo je pitanje, da li je tako u krvi? 

Krv, i to ne samo tekućina (krvna plazma), nego i stanice (bijela 
i crvena krvna tjelešca ili t. zv. krvne bobice) od velike su česti voda. 
Isto su tako i ostala tkiva i stanice svih živih bića od znatne česii voda. 
To je onda razlog, da se soli u njima nalaze u vodi utopljene, dakle 
kao vodene njihove otopine. U vodenoj pak otopini neke soli 
ili stanovitog broja raznih soli ne može se prema savremenim nazorima 
kemije i fizike govoriti o cijelim česticama pojedinih soli, osobito ako 
su otopine razrijeđene, a to je upravo slučaj u živim bićima. U njima, 
u njihovim stanicama i tkivima nastupaju razrijeđene otopine 
spomenutih soli. A u takovim vodenim otopinoama držimo da se čestice 
soli raspadaju na sastavne dijelove, nabijene elektricitetom. Tako n. pr 
ne kažemo, da se natrijski klorid nalazi u krvi u obliku vanredno si- 
ćušnih čestica spoja natrija i klora, što ga u kemiji bilježimo s Na Cl, 
nego, da su mjesto tih čestica, mjesto molekula Na Cl još manje nji- 
hove sastavne čestice t. zv. io n t i Na i Cl , od kojih je natrijski ion 
nabijen pozitivnom, a klorov ion negativnom elektricitetom. Dakle od 
B u n g e-a iskombinirane soli naše krvi nalaze se u njoj, a isto tako i 
u ostalim stanicama i tkivima živih bića u stanju ionata. Naime r 1 


Sa * označuje se jedna jedinica pozitivne elektricitete, a sa * jedna 
jedinica negativne elektricitete. 

Kalijski klorid = KC1 = K* + Cl*] 

Kalijski sulfat = K 2 S0 4 = 2 K* + S0 4 ** 

Kalijski fosfat = K 2 HPO 4 = 2 K* + HP0 4 ** 

Natrijski klorid = NaCl = Na* + Cl* 

Natrijski fosfat = Na 2 HP0 4 = 2 Na* + HP0 4 ** 

Natrijeva lužina = NaOH ili Na 2 C0 3 = 3 Na* + OH* + C0 3 ** 
Kalcijski fosfat = Ca(H 2 P0 4 ) 2 = Ca** + 2 H 2 P0 4 * 

Magnezijski fosf. = Mg(H 2 P0 4 ) 2 = Mg** + 2 H 2 P0 4 * 

I sad su ovi ionti time karakterizovani, da su nabijeni elektrici- 
tetom, ali i time, da ne miruju u vodi, nego neprestano i slobodno pu- 
tu j u po vodenoj otopini tkiva i stanica. Odatle im i ime ionti, putnici. 
A putuju po volji tako, da se i sudaraju i da udaraju o stijene i mem- 
brane, do kojih dolaze. Oni se mogu najrazličitije udruživati u cijele 
molekule, (a ne samo, kako ih je Bunge složio,) da se naime prema 
broju svojih naboja pozitivni kovinski ionti neutralizuju nega- 
tivnim ili k i s e 1 i n s k i m i o n t i m a, a može dapače doći i do ve- 
zanja ionata s otopljenim organskim materijalom, do kombinacija pri- 
mjerice Na* ili Ca** s proteinima ili bjelančevinama, što se nalaze 
u tkivima i stanicama. 

Ako je tako, puca nam pred očima mnogostrana i dalekosežna 
uloga, što je soli imaju u organizmima. 

Nekada se je mislilo, da su one tek slučajno došle u živa bića i da 
im je sva važnost u tom, što pomažu, da se sazidaju čvršći dijelovi 
živih bića, n. pr. kosti, skeleti, kućice i t. d. 

Danas se ne misli tako. Fakat, da nijedna živa stanica, bila ona 
ma kako malena i nježna, nije bez nekih stalnih soli u sebi, dokazuje, 
da i soli moraju imati važnog udjela kod životnih procesa u stanicama. 
One ni jesu samo konstitutivni, građevni, pasivni materijal, nego oto- 
pljene u vodi stupaju u stanicama, a po tom i u cijelim organizmima 
u akciju po svom elektrijskom naboju i po> svom pritisku, 
tlaku, što ga izvode putujući i udarajući o najrazličitije stijenke i 
membrane u stanicama i cijelim živim bićima. 

Taj tlak zaslužuje malo pobližu pažnju. 

Metnemo li vodenu otopinu neke soli u posudu, kojoj su stijenke 
građene od takova materijala, da kroz njih može prodirati voda, ali 
ne može u vodi otopljena sol, to će čestice otopljene soli udarati o te 
stijenke, izvodit će na njih pritisak, tlak, koji će doći i do očitovanja, 

ali samo onda, ako je posuda s takovim polupropusnim stijenama opko- 
ljena vodom ili vodenom otopinom soli. Da to demonstriramo, mo- 
žemo se poslužiti životinjskim mjehurom kao takovom posudom, pa 
ćemo ga napunili n. pr. jakom otopinom kuhinjske soli. Zavežemo li 
dobro mjehur, pa ga turimo u posudu s vodom, to ćemo moći doskora 
konslatovati, da se mjehur sve više napinje, dapače, da će eventualno 
i puknuti, jer mu stijenke ne mogu podnijeti pritiska, što ga izvode 
čestice (molekule -|- ionti) u njem otopljene kuhinjske soli. Taj je pri- 
tisak nazvan osmotički tlak, jer se očituje kod prodiranja, t. zv, 
osmoze vode kroz stijenku, koja je za vodu propusna, ali nepropusna 
za tijelo, otopljeno u vodi. On se može i mjeriti zgodnom udezbom 
aparata i iznosi kod malo jače solne otopine oko* 50 do 100 atmosfera; 
očito dosta znatan iznos, jer se pod jednom atmosferom razumijeva 
pritisak, što ga uteg nešto preko 1 kg izvodi na svoju podlogu. 

Za našu je stvar od osobite važnosti, što* nam protoplast sta- 
nica (v. si. 2.) opkoljuje kao polupropusna stijenka vodenu oto- 
pinu, sadržanu u staničnoj vakuoli. Baš zato dolazi osmotički tlak do 
očitovanja u bilinskim i životinjskim stanicama, pa se je pokazalo, 
da je upravo taj tlak, do kojeg se dolazi pomoću otopljenih s o 1 i u 
organizmima, važan faktor kod prerazličnih procesa u živim bićima. 
Mi ćemo se zato u zasebnom poglavlju pozabaviti ulogom osmo ličkog 
tlaka kod životnih pojava i promjena, kako su je osvijetlila znamenita 
istraživanja botaničara prvog glasa Pfeffera i de Vriesa, a na 
području procesa u životinjama i čovjeku radovi H. J. Hambur- 
gera, Jacquesa Loeba i drugih. Zasada smo samo istaknuli, kako 
soli, otopljene u vodi u stanicama i u čitavim organizmima, dolaze u 
vezu s tom pojavom, kojom se svestrano bavi grana nauke, nazvana 
fizikalna kemija. 

No nije to jedina uloga soli u živim bićima. Od vremena Justusa 
Liebiga (1803. — 1873.) do današnjih dana svestrano se je ispitivalo 
sudioništvo anorganskih sastojina živih bića kod pojava i promjena, 
koje su u vezi s njima. Već je Liebig istaknuo: »Kod svih procesa 
u životinjskom tijelu, kod probave, tvorbe krvi, procesa disanja i iz- 
mjene tvari, zauzimlju veoma bitno, u mnogim slučajevima odlučno 
sudioništvo anorganske sastojine ili soli, koje sačinjavaju konstantne 
komponente krvi, mišica, tkiva, uopće organa, a naposljetku i hrane; 
istom njihovim radom dobivaju hranive tvari čovječjih jela i životinj- 
ske krme sposobnost, da služe za održanje organičkih procesa, pa se 

zato treba i na njih obazrijeti kod objašnjenja ovih potonjih.« Ali ove 
misli ni jesu naišle na općenito shvatanje i priznanje u nauci o životu. 
Istom primjena rezultata fizikalne kemije na tom području, 
koja je bacila dublji pogled u narav vodenih otopina, po- 
stavila je ulogu soli u živim bićima prije nekih 25 godina 
na važno- i priznato mjesto. Glas o tom prodro je gdjekada 
dalje, negoli bi i trebalo. Rezultati Jacquesa Loeba primjerice, koji 
iznose na vidjelo, da je promjena osmotičkog tlaka kadra izvesti na 
zrelo jaje nekih već znatno viših životinja (na pr. morskih ježeva) po- 
dražaj za daljnji razvoj, što ga inače izazivlje tek muško sjeme (sperma- 
tozoj), t. j. da se djelovanjem otopljenih soli može jaje oploditi, za- 
divili su dapače i široke krugove izvan nauke, te se pronijela po ame- 
rikanskim novina vijest (oko god. 1895.), da se radi o otkriću tajne 
sile, koja će čovjeka moći učiniti vječito mladim. Kolikogod je to 
oduševljenje osnovano na nepoznavanju sila i činilaca u živim bićima, 
ipak je ono neki vanjski znak, neko- priznanje otkriću, koje pokazuje, 
kako su tajnoviti i neprotumačivi životni pojavi, kao što je na pr. 
oplodnja jajeta u vezi sa silama, što ih kriju u sebi i nose sa sobom 
jednostavne, mrtve, anorganske soli. 

Albui Neuberg skupili su (god. 1906.) naše znanje o solima 
u živim bićima u ovih 6 točaka 1 : 

1. Soli sudjeluju kod izgradnje, rasta i formiranja svih stanica i 
tkiva u organizmu. 

2. One uzrokuju osmotički tlak u stanicama i tkivima, pa su zato 
indirektni prenosioci energije. 

3. One reguliraju reakciju krvi i tjelesnih sokova kao i tok mnogih 
fermentativnih procesa, osobito onih, koji se zbivaju u crijevu. 

4. One djeluju kan katalizatori kod mnogih procesa u organizmu, 
na pr. kod prenašamja kisika. 

5. One su izvađači procesa otrovanja i protuotrovanja, što se ne- 
prestano zbivaju u živoj protoplazmi. 

6. One su uzrok jamačno većem dijelu intermediamih procesa kod 
izmjene tvari, osobito onima, koji se zbivaju u žlijezdama. One daju 
smjer pretvorbi i asimilaciji organskih tvari. 


1 Albu-Neuberg, Physiologie und Pathologie des Mineralstoffwechsels. 
Berlin, 1906. 

Pa kakogod su nekoje od ovih točaka, o kojima će još biti govora 
u ovoj knjizi, od česti još uvijek hipoteze, ipak su spomenute pojave, 
kod kojih sudjeluju soli, znak dalekosežnosti i svestranosti njihova 
djelovanja. A kako soli djeluju u živini bićima istom u društvu s vodom, 
otopljene u vodi, to je očito, da su i voda i soli daleko važniji faktori 
u tijelu čovjekovu, životinjskom i biljevnom, nego što se obično misli. 
Život je dakle naš čvrsto povezan sa zemljom, s vodom i rudama kore 
zemaljske, bez kojih se ni pomisliti ne može. 


2. Organski materijal. 

Die Natur gleicht eben einem vielfach zu einera 
Knoten verschlungenen Faden, dessen Verlauf wir 
bald von dicser bald von jener blossliegenden 
Schlinge verfolgen konnen . 1 ( Ernst Mach). 

Vratimo se na čais k našoj jadnoj žabi od 100 gr težine. Kad smo 
je sušili tako, da je iz nje izašla sva voda, to je ona izgubila 70 % od 
svoje težine ; a kad smo 30 gr suhog preostatka polagano sažgali u 
pepeo, to je 20 gr. od tog suhog preostatka izgorjelo, a ostalo je konačno 
10 gr pepela. Pepeo taj sadržava anorganske soli žabljeg tijela, a ono, 
što je izgorjelo, što je otišlo u zrak, onih 20 gr. od cijele žabe, organ- 
ski je materijal njena tijela. Na sličan način možemo saznati za 
svako živo biće, za svaku biljku ili životinju, koliko od njena tijela 
otpada na organske sastojine njegove. One kod žarenja i žeženja iz- 
garaju. 

U anorganskom materijalu, t. j. u vodi i solima, što dolaze nor- 
malno u živim bićima, zastupani su prema navodima analiza pepela, 
od kojih smo neke iznesli u pređašnjem poglavlju, ovi elementi: vodik, 
kisik, natrij, kalij, kalcij, magnezij, željezo, fosfor, sumpor, klor, a 
nešto i ugljik i dušik. U anorganskom dakle materijalu dolaze spojevi 
gotovo svih 12 za život neophodno potrebnih elemenata. Ali se jasno 
razbira, da su u tom materijalu slabo ili nikako zastupana dva za život 
osobito važna elementa : ugljik i dušik, C i N. Njihovo je go- 
spodstvo i glavna uloga u organskom materijalu, kojemu ćemo sada 
pobliže prikloniti našu pažnju. 


1 Priroda je upravo nalik na nit, koja se je zamrsila u čvor; tok te niti 
možemo pratiti čas s jedne, čas s druge razmršene petlje. 

Kad smo osušenu našu žabu počeli žgati u platinskoj zdjelici, 
mogli smo razabrati, kako je najprije pocrnjela, p o u g 1 j e n i 1 a, a iz 
nje se počeo dizati gusti dim što zaudara; istom na koncu ostao je u 
zdjelici bijeli pepeo. Crna boja ugljenova odaje nam elemenat ugljik, 
a onaj neugodni vonj u dimu elemenat dušik ; njihovi naime spojevi, 
što se nalaze u osušenoj žabi, raspadaju se žarenjem. I baš zato, jer 
organski materijal — ma kako> izgledao različan i mnogostruk — nije 
ništa drugo nego ugljik, spojen s nekim drugim elementima i to tako, 
da ih on količinom znatno premašuje, izlazi kod toga raspadanja sam 
ugljik u obliku crnog uglja i crne čađe jasno na vidjelo. Organski su 
dakle materijal ugljikovi spojevi. Ugljik se nalazi u svakom od njih, 
kako smo to već prije istaknuli. 

Ali ne nalazi se sam. Uz ugljik ima još nekoliko elemenata 
i to su u prvom redu vodik, kiši kidušik, koji u društvu s ugljikom 
sačinjavaj u organsku materiju živih bića, onaj nadasve fino složeni 
materijal, od kojega je izgrađeno i naše meso i naša mast, i ulje i 
slador u biljkama; jednom riječju, glavne sastojine stanica i tkiva bi- 
linskoga i životinjskoga tijela. Uz ova četiri glavna organogena ele- 
menta pristupaju u nekim spojevima još elementi fosfor, sumpor 
i željezo. 

Organski materijal, organski spojevi živih bića izgrađeni su dakle, 
kao i organski spojevi uopće, od relativno malena broja elemenata. 
A ipak se svagdje ističe, da su organski spojevi živih bića naj savr- 
šenija i najkompliciranija forma materije! U čemu sastoji ta savršenost 
i kompliciranost ? 

Da uzmognemo to razumjeti, moramo se sjetiti, kako kemija uči, 
da se sva materija sastoji od vanredno malenih čestica, što ih zovemo 
molekule. Komad željeza, na pr. komad soli ili komad običnog sla- 
dora, smatra se prema teoriji o molekulama da je izgrađen od sićušnih 
partikula, sićušnih čestica, koje mi svojim osjetilima ne možemo više 
zamijetiti, ali ih zato, da uzmognemo što jednostavnije protumačiti 
svojstva i promjene s navedenim tjelesima, zamišljamo u komadu že- 
ljeza, soli, sladora ili bilo kojeg drugog tijela. Mi držimo, da je mole- 
kula na pr. soli ona najmanja moguća čestica soli, koja još ima 
svojstva same soli. Kad raspršimo komad soli po zraku ili po 
v °di, kad više ne vidimo samog komada soli, onda se je on raspao na 
te malene čestice, na svoje molekule, koje su zadržale još sva nje- 

gova svojstva, jer iz raspršenih tih čestica možemo opet dobiti prvotni 
komad soli sa svim njenim svojstvima. 

No kemija ide još i dalje. Jer se na pr. kuhinjska sol može ke- 
mijski razlučiti, rastaviti na dva elementa, koje zovemo natrij i klor, 
dakle na sastojine, koje više nemaju ni najmanje svojstava same soli, 
to držimo, da se kod tog rastavljanja raspadaju molekule kuhinjske 
soli na joiš manje čestice, na čestice, što ih zovemo atomi, i to na 
atome natrija i klora. Zato kažemo: kuhinjska je sol spoj 
natrija i klora. Zato i bilježimo kuhinjsku sol kemijskom for- 
mulom Na CL Taj nam Na Cl predočuje najmanju moguću česticu 
soli, t. j. molekulu kuhinjske soli. Hoće li dakle kemija da ukratko 
označi koje tijelo uopće, napiše formulu njegove molekule. Iz takove 
se formule mora razabirati, ko ji atomi sačinjavaju dotičnu molekulu, 
i onda, koliko ih je u jednoj molekuli. 

Predaleko bi nas odvelo, da se upustimo u to, na kakav se način 
može saznati, koji atomi i koliko njih sačinjavaju molekule pojedinih 
tjelesa. Da rastumačimo, u čemu je kompliciranost organskih 
spojeva, što sačinjavaju prirodni organski materijal živih bića, do- 
statno je, ako uočimo, da ima molekula od jednog ili malenog 
broja atoma, i opet molekula od velikog broja atoma, što se 
razbira iz formule dotičnog tijela. Kad na pr. napišemo tjelesa : že- 
ljezo, sol i slador s njihovim formulama, onda ćemo napisati : Fe, 
Na Cl i C 12 H 22 O 12 . To će reći: molekule željeza imaju u sebi samo 
jedan atom, molekule soli dva, a molekule sladora 46 atoma. I eto 
između anorganskog tijela, kuhinjske soli, koja je po vanjskom iz- 
gledu uvelike nalik na obični slador, koji spada u organski materijal 
živih bića, jedna je osobita unutarnja razlika, a to je, molekule soli, 
kao i svih drugih anorganskih tjelesa, izgrađene su od malenog 
broja atoma, a molekule sladora, kao i molekule svih prirodnih, or- 
ganskih spojeva, koji dolaze u obzir kao građa živih bića, izgrađene 
su od relativno velikog broja atoma. U tom je kompliciranost pri- 
rodnih organskih spojeva. 

Kad znamo to, bit će nam ujedno lako razumljivo, zašto kemiji 
nije još do danas pošlo za rukom, da umjetno načini sve pri- 
rodne organske spojeve. Jer kako ćemo doskora pobliže upoznati, 
mi još danas ne znamo kemijske formule mnogih, a i najvažnijih or- 
ganskih spojeva u građi živih bića. T. j. mi možemo doduše kemijskom 
analizom odrediti, koji se sve atomi nalaze u molekulama tih pri- 

rodnih organskih spojeva, ali nam još nije poznato, koliko je tih 
atoma u jednoj molekuli kojega tijela. A ne znamo poglavito zato, 
jer nam još nije pošla za rukom sinteza, t. j. umjetna priredba tih 
tjelesa. 

Jasno je naime kao sunce, da ćemo lako načiniti anorganske spo- 
jeve, kaošto su na pr. voda (H 2 0), sol (Na Cl) ili ugljični dvokis 
(CO 2 ), iz elemenata, koji ih sačinjavaju, i to zato, jer se u molekulama 
tih spojeva nalazi samo malen broj atoma. I sinteza organskih spo- 
jeva okrunjena je lijepim uspjesima. Već smo spomenuli, da leksikon 
organskih umjetnih spojeva doseže skoro do 150.000 tjelesa. Da- 
kako da je i kod organskih spojeva sinteza njihova to lakša i jedno- 
stavnija, što se u njihovoj molekuli nalazi manji broj atoma. Tako je 
na pr. daleko laglje načiniti močvarni plin, (CH* metan) koji ima u 
sebi samo jedan ugljikov atom i četiri vodikova, nego na pr. obični 
slador (C 12 H 22 Oi 2 ), koji u svojim molekulama ima 46 atoma. 

No organska je sinteza načinila umjetno ne samo obični slador, 
dakle tijelo od 46 atoma u molekuli, nego i daleko komplicira- 
nija organska tjelesa, kaošto su na pr. masti, u kojima ima neko- 
liko stotina atoma u molekuli. Budući da se opravdano drži, da 
najkompliciraniji organski materijal, a to su proteini ili bjelančevine, 
mora imati 11 svojim molekulama i tisuće atoma, to leži na dlanu, u 
čemu je poteškoća sinteze tih tjelesa. No mi ćemo čuti, da 
kemija nije uzmakla ni od tih savršenih produkta žive prirode, nego 

se pouzdano nada, da će joj poći jednom za rukom i sinteza tih važnih 
tjelesa. 

Fakat je, koji se ovdje mora osobito naglasiti, da ćemo se sada 
redom upoznati s pojedinim najznatnijim skupinama organskih p r i- 

n i h spojeva, a oni se u onom stanju, u kojem dolaze u živim bi- 
cima, odlikuju svi u jednu ruku velikim molekulama, a u drugu time, 
sto mnoge od njih može producirati, sintetizirati, 
a m o živi organizam. A i onaj organski materijal, što smo ga 
cadri doduše umjetno načiniti, nastaje u prirodi drugim putovima nego 
1 ga sintetiziramo u laboratoriju, drugim metodama, koje još danas 
° cesti ne poznajemo. 

i z Je *° raz l°Ž» da je organska građa/ živih bića za nas još teška 
krn ,Tri ^ ena * a *' na P r * roc ^ na ' Znanje naše o tom materijalu još je uvijek 
<rT1 je 1 neznatno, još nijesmo ni izdaleka zavirili u građu molekula naj- 
Bubanović: Kemija živih bića . 

važnijih spojeva na našoj Zemlji, spojeva, koji baš po svojoj kompli- 
ciranosti i savršenstvu mogu da sastave onaj velebni mikrokozam, što 
ga zovemo živom stanicom, živom celuloun. No nauka ne stoji skrštenih 
ruku pred tom tajnom. Ona izrezu je iz gordijskog čvora prirodina sad 
ovu sad onu petlju, koja je zamršena u tajnom i velebnom čvoru i 
tako po tim malenim razriješenim petljama prodire u unutrašnjost 
njegovu. 

A) Masti i lipoidi. 

Koliko se na godinu zakolje ulovljenih svinja i iscijedi plodova 
maslininih, da se namakne silna mast i ulje, što ih čovječanstvo treba 
za hranu ? Masti su glavni organski hranim materijal, i to zato, jer su 
one uz proteine i ugljikove hidrate uopće glavna organska građa živih 
bića. U životinj skom se organizmu nalaze masti i ulja u svim or- 
ganima i tkivima, iako u raznim količinama. Tako je u našem tijelu 
najbogatije tkivo s obzirom na mast srž u našim kostima, t. zv. mož- 
dina, koja ima oko 96% masti. Glavna su skladišta masti tkivo, što se 
nalazi među mišićima (intermuskularna vezivnina) , masno tkivo trbušne 
šupljine i masno tkivo potkožne vezivnine. Tkiva ta ni jesu dakako kod 
svih životinja i ljudi jednako jako razvijena ; kod jednih se je više, a 
kod drugih manje stanica na tim mjestima prometnulo u masne slanice, 
t. j. stanice, u kojima je svu protoplazmu zamijenila gotovo sama mast. 
I biljke sadržavaju masti i ulja. Kod njih su opet sjemenke i plo- 
dovi, a u nekim je slučajevima također i korijenje bogato mastima. 

Još pred neko pet ili deset godina moglo se je čitati u odličnim 
knjigama fiziologije, da je mast i ulje doduše materijal raširen i važan 
kao građa živih bića, ali da ipast i ulje ni jesu apsolutno potrebni 
u svakoj živoj stanici. »Protoplazma stanica može, ali ne mora nemi- 
novno za svoj život i eksistenciju imati u sebi masti. Potrebni su u 
apsolutnom smislu, t. j. kao materijal, bez kojeg ne može postojati 
živa stanica, jedino proteini ili bjelančevine. 

Danas je utvrđeno, da nije tako. Fiziološka istraživanja novijeg 
vremena iznesoše na vidjelo, da su masti i osobito neka na masti slična 
organska tjelesa, što su ih poradi te naličnosti nazvali lipoidi ma, 
(lipoid r= nalik na mast,) materijal neophodno potreban za život 
svake bilinske i životinjske stanice. Time su masti i lipoidi dobili mjesto 
među organskom građom živih bića odmah uz proteine, kojima i ime 

(proto® = prvi) govori, da ih ide prvenstvo. Zato kemija i fiziologija 
u najnovije vrijeme osobito živo istražuju masti i lipoide. 

Po kemijskom saistavu, t. j. po tom, kako su im građene molekule, 
i po naravi i po broju atoma u molekulama znatna je razlika između 
ulja i masti u jednu ruku, a lipoida u drugu ruku. Dok su ulja i masti 
tjelesa, koja se sastoje samo od elemenata ugljika, vodika i kisika, u li- 
poidima se uz ove elemente nalaze još i fosfor i dušik. Osim toga po- 



stoji i s obzirom na unutarnju građu, s obzirom na konstituciju 
molekula, znatna razlika između masti i lipoida. Ali u jednom se po- 
dudaraju masti i lipoidi, a ujedno se razlikuju od ostalih dviju 
glavnih grupa organske građe, naime od proteina i ugljikovih hidrata, 
a to je: masti su i lipoidi takovi organski spojevi, 
koji se lako otapaju u nekim indiferentnim otapa- 
lima, t. j. u tekućinama, koje ih kod otapanja ne mi- 
jenjaju, kaošto su na pr. alkohol, eter, kloroform i 

benzol. Premda je to tek vanjsko, fizikalno zajedničko svojstvo 
njihovo, mi ćemo doskora čuti, da se baš na tom svojstvu osniva ona 
važna uloga, što* je osobito lipoidi imaju u svakoj živoj stanici. 

Želimo li dakle da saznamo na pr., koliko je masti i lipoida u 
našoj već češće spomenutoj žabi od 100 grama težine, to moramo 
onih 30 gr. suhog preostatka osušene žabe dobro smrviti, samljeti u 
brašno, a brašno, za koje ne bi nitko ni izdaleka mogao pomisliti, da je 
ono sve, što je osim vode sačinjavalo našu nekad živu i okretnu žabu, 
treba zgodno staviti u doticaj na pr. s eterom. Taj će eter polagano 
izvući, ekstrahirati iz suhog brašna, suhe naše žabe, svu mast i lipoide, 
osobito ako stvar udesimo tako, da eter dulje vrijeme kvasi i natapa 
i curi preko tog brašna. U tu svrhu imamo razne aparate, kao što je na 
pr. Soxhletov aparat, koji se vrlo mnogo upotrebljava za ekstrak- 
ciju masti i lipoida iz bilinskih i životinjskih suhih dijelova. (Vidi 
sliku 11.) 

U tikvici c prikazanog aparata sabran je eter, u kojem se nalazi 
gotovo sva mast i lipoidi naše žabe. Kako eter lako hlapi, brzo ga mo- 
žemo ukloniti i saznati, koliko ima masti i lipoida u 30 grama suhog 
preostatka naše mršave žabe, te iz toga izračunati postotak tih tjelesa 
u cijeloj žabi. Isto tako možemo iz eternog ekstrakta — iako doista 
teško — zgodnim operacijama odlučiti masti od lipoida i promatrati 
posebno svojstva jednih i drugih. Baš zato, jer ima znatnih kemijskih 
i inih razlika između masti i ulja u jednu ruku, a lipoida u drugu, mi 
ćemo sada obratiti pobliže našu pažnju posebno svakoj grupi tih tje- 
lesa. 

A) Masti i ulja. 

Proučavamo li masti raznih biljaka i životinja, to ćemo se lako već 
po vanjskim, fizikalnim svojstvima uvjeriti, da su masti raznih živih 
bića također različne, što više, da ni u svim organima jednog te istog 
živog bića nije uvijek posvuda potpuno jednaka mast. To je sadržano 
i u nazivima za mast, što ih rabimo u svakidanjem životu, kao na pr. 
salo. loj, ulje, maslac, maslo i t. d. Poglavita je razlika u tom, što je 
jedna vrst masti kruća, a druga više ili posve tekućai, jedna je bijela, 
druga žuća ili žućkasti ja, jedna bez ikakva mirisa, druga sad slabijeg 
ili jačeg vonja, a i tek im je različan. No sve se vrsti masti mogu zagri- 
je van j em pretvoriti u tekućinu, koja pliva na vodi, t. j. ima manju 

specifičnu težinu od vode, kako nam je to na pr. poznato po masnim 
očima, što plivaju po vrućoj juhi. Iz rastaljenog pak stanja ne mogu 
se masti daljnjim zagrijavanjem pretvoriti u paru, one ne hlape, nego 
će se uz pristup zraka zapaliti i izgorjeti svijetlim i vrućim plamenom. 
Jednako se ne mogu u vodi otopiti, nego samo zgodnim mućkanjem 
po vodi raspršiti kao malene čestice, koje daju vodi bijelu, mliječnu 
boju. Na taj način nastaje t. zv. emulzija masti ili ulja u vodi. 

Masti i ulja ima u biljkama i životinjama na stotine vrsta, pa se 
obično nazivaju po organizmu, od kojeg potječu, na pr. svinjska mast, 
ulje uljikino, kravlji maslac i t. d. Ne ćemo se ovdje upuštati u opisi- 
vanje svojstava, dobivanja i uporabe raznih masti i ulja. Najvažnije o 
tom poznato nam je iz svakidanjeg života i prelazi našu zadaću. Mi 
ćemo se pozabaviti malo pobliže kemizmom, kemijskim sastavom masti 
i ulja, da upoznamo, iz čega je sastavljena ta građa živih bića. To nam 
je potrebno u prvom redu, ako hoćemo da se upoznamo s postankom 
masti, s njihovom pretvorbom i ulogom u živim bićima. 

Spomenuli smo već, da su masti izgrađene samo od tri elementa 
i to od ugljika, vodika i kisik a, koji se bilježe s C, H i 0. 
Ali molekule masti, kao i molekule organskog materijala živih bića 
uopće, ne sadržavaju samo po jedan ili po dva od tih atoma, nego ih je 
udruženo svih skupa u svakoj molekuli masti ili ulja preko stotine. 
I to mnogo više atoma ugljika i vodika, a samo nekoliko (obično 
šest) atoma kisika. Ova pretežnost ugljikovih i vodikovih atoma u 
mastima razlog je onom važnom svojstvu masti, kojim one nadmašuju 
ostale grupe organskog materijala u živim bićima, t. j. ugljikove hi- 
drate i bjelančevine, a sastoji se u tom, da masti bilo) polaganim sago- 
rijevanjem u živim bićima, bilo naglim gorenjem izvan njih, oslobađaju 
veću količinu topline, nego ugljikohidrati i bjelančevine. Sagorije- 
vanje je naime — kako smo već češće prikazali — spajanje s kisikom; 
a baš zato, jer u molekulama masti ima mnogo više ugljikovih atoma 
i vodikovih, koji se rado spajaju s kisikom uz oslobađanje topline, a 
manje kisikovih, koji kod sagorijevanja ne dolaze u obzir, to mast ne 
samo rado' gori, nego i daje kod gorenja obilno topline. O tom će po- 
javu biti govora još i kasnije. 

No nije to sve, što se zna o kemijskom sastavu masti. Kako su 
molekule masti velike, to su se našla zgodna kemijska sredstva, kojima 
se mogu rastaviti na manje molekule organskih tjelesa, t. j. mi možemo 

iz masti i ulja dobiti stalne neke organske spojeve, za koje onda oprav- 
dano držimo, da izgrađuju mast. I ti organski spojevi imaju još dosta 
velike molekule, ali ipak znatno manje od same masti. 

Pa koje su to sastojine i kako dolazimo do njih? 

Akoi na pr. kuhamo mast s lužinom, t. j. sa spojevima natrija ili 
kalija, koji imaju posebna lužnata svojstva: okus, sposobnost da izje- 
daju mnoga druga tjelesa, da boju crvenog lakmusovog papira pre- 
tvaraju u modru i t. d., to će se mast raspasti na slatku tekućinu, po~ 
znatu pod imenom glicerin, i na kalijeve ili natrij eve soli (prema 
tomu, koju smo lužinu upoirebili!) nekih organskih kiselina. Smjesa 
tih soli, koja se može odijeliti od glicerina i dobiti u krutom stanju, 
zove se obično sapun! Pa tako se i pravi sapun! Kuha se loj — dakle 
mast — s lužinom (»Laugenstein«), otopljenom u vodi. Mast se kod 
toga raskuha: glicerin i sapun odu u vodenu otopinu. Zasoli li se la 
vodena otopina dobro običnom kuhinjskom solju, sapun će se izlučiti, 
oboriti kao« kruto tijelo, (Nijemci to zgodno zovu »das Aussalzen der 
Seife«) a glicerin će ostati i nadalje u vodi. Odijelimo li tekućinu od 
izlučenog taloga, dobili smo sapun, ko ji treba prešati i sušiti, a iz teku- 
ćine mogao bi se vaditi glicerin, posebno čistiti i slati dalje na uporabu 
u apoteke, tvornice likera, dinamita i t. d. 

Za nas je važno to, da smo na taj način razlučili mast na glicerin 
i sapun. Glicerin je jedno jedincato tijelo, kojemu je kemijska formula 
C -3 Hs 0 3 ; molekule su mu dakle dosta malene, a svojstva tog tijela 
dobro su nam poznata iz običnog života. Sapun nije kemijski individuum. 
On je smijesa od više kalijevih soli — ako smo za dobivanje upotre- 
bili kalijevu lužinu — i to soli, koje potječu od raznih organskih kise- 
lina. Obično od tri, koje se zovu stearin s ka, palmitinska 
i oleinska ili uljevna kiselina. I one su nam svaka za sebe poznata 
tjelesa, i to stearinska i palmitinska kiselina jesu bijela, kruta, masna 
tjelesa, — treba se sjetiti na stearinske svijeće, — a uljevna je kiselina 
tekućina. Formula stearinske kiseline je Ci 8 H 36 0 2 , palmitinske 
Cie H 32 Oo, a uljevne Cis H 34 0 2 . Kako se vidi, one su vrlo slične po 
svom kemijskom sastavu, a osobito se odlikuju, što imaju u sebi znatnu 
količinu ugljik ovih i vodikovih atoma. 

Tako izgledaju same kiseline. A sapuni ni jesu ništa drugo, nego 
kalijeva, natrij eva ili koja druga sol tih kiselina. Zamijenimo li naime 
u svakoj od ovih triju kiselina j edan vodikov atom s kalijem (K), 

to ćemo dobiti kalij ev stearinat, kalij ev palmitinat i kalij ev oleinat t. j. 
(C18 H35 0 2 K), (Cj 6 H31 0 2 K) i (Cis H33 0 2 K). Smjesa od tih triju spojeva, 
od tih triju soli, nije ništa drugo, nego obični ili kalijev sapun. 

Sada ćemo lako objasniti djelovanje kalijeve lužine 11 a mast. Bu- 
dući da se kalijeva lužina sastoji iz K (OH), to je mast kod raspadanja 
na glicerin i sapun morala uzeti iz K 0 H pojedine sastojine t. j. K, 0 
i H. I to sapun je uzeo u sebe K, a glicerinu je preostalo 0 i H. Iz toga 
slijedi, da se u masti moraju nalaziti spojevi glicerina sa stearinskom, 
palmitinskom i uljevnom kiselinom, t. j. da mast nije ništa drugo nego 
smjesa tih spojeva, koji su tako građeni, da onaj dio, što pripada gli- 
cerinu u tim spojevima, treba vodika i kisika, da se iz njega stvori 
opet sam čisti glicerin, a onaj dio u tim spojevima, koji pripada spo- 
menutim kiselinama, treba kalija, natrija ili koje druge kovine, da se 
stvore sapuni, t. j. soli kalija, natrija i t. d. s tim kiselinama, ili opet 
samo vodika, da se stvore slobodne kiseline: stearinska, palmitinska 
i oleinska. I doista, pokazalo se je, da je i sama voda, t. j. H 2 0, 
koju možemo napisati i H (OH), kadra rastaviti mast na glicerin i 
slobodne spomenute kiseline i to kad djeluje na mast kao usijana, 
vruća para uz stanoviti pritisak. 

Sve nas to dovodi do spoznaje, da je mast smjesa spojeva glicerina 
sa spomenutim kiselinama. Te spojeve zovu prema kiselinama jedno- 
stavno stearin, palmi tin i olein. U svakom tom spoju na- 
lazi se jedna molekula glicerina, udružena s t r i molekule dotične 
kiseline, tako da kod tog udruženja izlaze iz njih tri molekule vode. 
Obrnuto, primi li na pr, stearin, palmitin ili olein u sebe tri molekule 
vode, raspast će se na jednu molekulu glicerina i tri molekule dotične 
kiseline. Proces stvaranja na pr. stearina, t. j. proces stvaranja masti 
iz glicerina i stearinske kiseline, i onda obrnuto, raspadanje stearina 
na glicerin i stearinsku kiselinu, t. j. raspadanje masti na glicerin i 
stearinsku kiselinu, dalo bi se ovako prikazati kemijskim formulama: 

C 3 Ha O3 3 Cis H36 0 2 ^ C57 Hi 10 Oo -j- 3 H 2 0 

(glicerin) (stearinska kiselina) (stearin) (voda) 

Znak prikazuje nam, da proces može teći prema prilikama, 

, ^ (((( 

t* j. prema upotrebljenim kemijskim agensima, na jednu ili drugu stranu; 
proces stvaranja stearina, a to je ujedno i proces stvaranja masti, 
zove se u kemiji esterifikacija, a proces raspadanja masti s a- 
P o n i f i k a c i j a, jer se na taj način dobiva sapun. 

Kako vidimo iz kemijske formule, stearin, a isto tako palmitin i 
olein, imaju velike molekule; stearin, eto, ima u svojim molekulama 
svega 173 atoma, a to je znatna razlika na pr. spram vode (H 2 0) ili 
kojeg drugog anorganskog spoja, na pr. kalijeve lužine (KOH), gdje 
imamo samo po 3 atoma u molekuli, a i organski spoj glicerin, sa 
svojih 14 atoma u molekuli, daleko^ zaostaje za stearinom. 

Od takovih su velikih molekula izgrađene prirodne masti i 
ulja, što se javljaju kao organska građa živih bića. U svima njima 
dolaze ponaj češće stearin, palmitin i olein. Ali nijesu uvijek smiješani u 
jednakim omjerima; jedanput ima više oleina, drugi put stearina i t. d. 
A baš odatle i proizlazi vanjska, fizikalna razlika između pojedinih 
prirodnih masti i ulja. Treba samo imati na umu, da je glicerin teku- 
ćina. Zato su stearin i palmitin također kruća tjelesa, dočim je olein, 
koji nastaje spajanjem dviju tekućina, glicerina i oleinske kiseline, 
tekuće tijelo. Ima li dakle koja mast u sebi više stearina, a manje 
oleina, ona je čvršća, kruća, a prevladava li olein, onda su stearin i 
palmitin u njemu otopljeni, a mast je tekućina, ulje, kakove su na pr. 
mnoge bilinske masti, u kojima je glavna sastojina olein. 

Budući da je poznato, iz čega je izgrađena prirodna mast, a gli- 
cerin i spomenute kiseline mogu se i umjetno napraviti, to je moguća 
i umjetna sinteza, umjetna priprava masti u kemijskom laboratoriju. 
Još sredinom prošloga stoljeća načinio je mast umjetno veliki fran- 
cuski kemik Berthelot, a danas se može dapače sasvim lijepo po- 
kazati, kako se može doći do masti, kompliciranog organskog spoja, 
što ga fabricira živa stanica naveliko u prirodi, umjetnim načinom iz 
jednostavnih anorganskih spojeva, počevši od elemenata. 
Treba naime najprije načiniti glicerin i koju od kiselina, n. pr oleinsku, 
a onda je lako od njih sastaviti mast, u ovom slučaju ulje. Jer se 
glicerin može načiniti iz acetilena (C 2 H 2 ), a ovaj iz anorganskih spo- 
jeva: kalcij evog karbida i vode, ili dapače iz elemenata, a u drugu 
ruku, jer se komplicirana organska kiselina oleinska (Ci 8 H 34 0 2 ) 
može načiniti iz jednostavnijih, a ove dapače iz anorganskih spojeva, 
to je organska sintetična kemija kadra iz posve jednostavnih tjelesa 
doći do ulja, do masti upravo onakovih svojstava, kakvi su prirodno 
ulje i prirodna mast. Nema sumnje, da si je kemija time osvjetlala 
lice. 

Ali dvije stvari treba kod toga osobito istaknuti. Ponajprije je 
put, kojim sintetička organska kemija ide do masti, spor, težak, 

skopčan sa žestokim pomagalima, kaošto su jake kiseline i baze, vi- 
soke temperature i t. d., dok priroda radi daleko jednostavnije i brže, 
bez visokih temperatura i žestokih pomagala, dakle putem, o kojem 
zna kemija danas još vrlo malo. Iz toga slijedi i drugo, a to je, da je 
živa stanica daleko jeftinija tvornica masti i ulja, nego li kemijski la- 
boratoriji sa svojim skupim pomagalima! Zato ljudi sade masline, siju 
kukuruz i tove svinje, da dođu do dobre masti i ulja, a ne čekaju na 
umjetne produkte iz fabrika, koji bi im iz kamenja, vode i zraka nači- 
nili mast! 

No vratimo se k prirodnim mastima, jer one nas u prvom redu in- 
teresu ju kao faktična i važna građa živih bića. Dosada smo razabrati, 
da su prirodne masti smjesa stearina, palmitina i oleina u raznim omje- 
rima, pa im odatle i potječu specifična svojstva, karakteristična za 
biljku ili životinju, od koje dobivamo dotičnu mast ili ulje. No prirod- 
nih masti ima na stotine vrsta! Razlog je tomu nadalje i to, što ima 
još nekih kiselina, koje se mogu udružiti s glicerinom i tako stvoriti 
masno ili uljevito tijelo, a i to, što umjesto glicerina može nastupiti u 
njima koji drugi organski spoj, sličan njemu. Ali ipak se velika većina 
masti i ulja sastoji samo iz glicerina i stearinske, palmitinske i oleinske 
kiseline. 

Tako je na pr. maslac, mast, koja se nalazi u mlijeku sisavaca kao 
normalna i važna njegova sastojina, također građen od spomenutih 
spojeva glicerinovih, no osim ovih spojeva ima u maslacu znatna koli- 
čina spojeva glicerina s nekim drugim organskim kiselinama, kaošto 
su m a s 1 a č n a, kapromova i kaprilova. One se tim odlikuju 
od stearinske, palmitinske i oleinske, što su hlapive i zato davaju 
maslacu, kao prirodnoj masti životinjskog porijekla, specifični karak- 
ter. U nekim opet mastima i uljima bilinskog porijekla ima, osim obič- 
nih spojeva glicerinovih, također n jegovih spojeva s kiselinama, koje se 
zovu lanen o-u 1 j e v n a kiselina, e r u k a-k iselina, miristin- 
ska kiselina i t. d., a ti onda spojevi daju zasebna svojstva mnogih 
bilinskih ulja, kaošto je na pr. laneno, gorušičino, makovo itd. 

Miris i tek prirodnih masti potječe od malenih količina hlapi- 
vih sastojina i onda od sastojina u vodi topivih, jer nj usni živci, kako 
je poznato, zamjećuju samo hlapive tvari, a okusni u vodi topive. 
Glavna pak sastojina masti i ulja: stearin, palmitin i olein nijesu ni u 
vodi topive ni hlapive. Zato na pr. miris i tek maslačev potječe od 
neznatnih količina hlapivih kiselina, koje su se oslobodile iz spo- 

jeva s glicerinom. Stoje li pak masti dulje vrijeme na zraku, mijenjaju 
se tako, da požute, da reagira ju kiselo i da imaju neugodan miris i tek; 
mi velimo, mast se je pokvarila, postala je ranketljiva (»ranzig«) . Ta 
je pojava nastala tako, da se mast počinje djelomično raspadati na 
glicerin i kiseline, a ove se oksidiraju na zraku i stvaraju tako plino- 
vita tjelesa neugodna mirisa. 

Kako smo već spomenuli, masti se ne otapaju u vodi, ali se od 
njih i vode može zgodnim mućkan j em načiniti smjesa, koja se zove 
emulzija. Tako je na pr. kravlje mlijeko bijelo od emulziranih 
čestica masti i to od malenih partikula maslaca, koje su vanredno fino 
raspršene po inače bezbojnoj tekućini, vodeno j otopini mliječnog 
sladora, mliječnih proteina, soli i drugih sastojina mlijeka. Emulzija 
masti nije stalna. Ako ju pustimo, neka stoji, to će se mast ili ulje 
skupiti na površini, jer je laglje od vode. S istih razloga nastaje na 
mlijeku skorup ili vrhnje. No može se polučiti i trajna emulzija masti 
u vodi, ako se vodi doda nešto malo sapuna, gumije ili nekih drugih 
tvari. Ta se pojava tumači tako, što na pr. sapunica oko svake one 
male čestice masti, koja je raspršena u vodi, načini kao neki ovoj, neku 
membranu, i ta priječi česticama masti, da se ne sliju zajedno. 

Ovo je ukratko najvažnije, što se zna o mastima i uljima, o ke- 
mijskom im sastavu i fizikalnim svojstvima, a potrebno je zapamtiti, 
da uzmognemo razumjeti ulogu masti i ulja kao kemijske građe živih 
bića. S tom ulogom, kao i sa promjenama, što se odigravaju s mastima 
u živim organizmima, i kod njihova postanka i kod njihove pretvorbe 
i raspadaj a, upoznat ćemo se kasnije. 

Iz ovog, što je gore kazano o mastima i njihovu kemizmu, raza- 
bira se ujedno, da su sve masti i ulja, s kojima dolazimo u doticaj, 
prirodni produkti. Istina, mast se može i umjetno napraviti, ali 
sinteza masti, o kojoj smo gore govorili i koja je pridonijela do 
dubljeg pogleda u kemijsku narav masti, više je od teoretske, nego od 
direktne praktične koristi. 

Ma r g a r i n, ceres, k u n e r o 1 i t. d., što dolaze u trgovini 
kao mast za jelo, nijesu nipošto umjetno načinjeni produkti. To su 
samo trgovačka i tehnička imena za masti iz biljaka i životinja, što su 
ih dakle ove stvorile, pa se u fabrikama na podesan način iz raznih 
bilinskih i životinjskih produkata vade i čiste. 

Tako je na pr. ceres bilinska mast, koja se vadi iz kokosovih 
oraha, a margarin je trgovačko ime za smjesu stearina i p a 1- 

mit i na. Ta se smjesa može pripremiti iz masnih, jeftinijih česti živo- 
tinja, kaošto su loj, kosti i t. d. i to na taj način, da se iz njih izvuče 
pomoću etera ili alkohola sva mast, dakle stearin, palmitin i olein. 
Ohlađivanjem zasićenog eternog ili alkoholnog ekstrakta obaraju se 
iz otopine kao kruta tjelesa u obliku krugljaste mase, sastavljene cd 
tankih listića i iglica, stearin i palmitin, t. j. margarin. Taj se onda 
odjeljuje od tekućine, čisti i šalje u trgovinu kao nadoknada za običnu 
mast i ulje, kojom začinjaju jelo siromašniji slojevi po velikim grado- 
vima. Margarin ima zapravo gotovo isti sastav kao i druga mast ili 
maslac, pa mu nema nikakovog prigovora po hranivoj vrijednosti, ali 
ima često od onečišćenja takav tek, da ga ne podnose finiji želuci. 

Toliko o masti i uljima. 


bj L i p o i d i. 

Još sredinom prošlog stoljeća otkrivena su u organizmima neka 
organska tjelesa, donekle nalik na mast, poimence holesterin, 
što znači mast iz žuči, i lecitin, masti ili vosku slično tijelo iz žu- 
mamca, no ni izdaleka se nije pomišljalo, da su ti spojevi od općenitog 
i važnog znamenovanja za život. Istom pred decenij ili dva po- 
čela je nauka o životu priklanjati sve više pažnje tim tjelesima kao 
građi živih bića. Osobito otkad je švedski fiziolog Overton izmesao 
misao, potkrijepljenu mnogim pokusima, da se holesterin i njemu 
slična tjelesa, t. zv. holesterini, a u biljkama fitosterini i onda lecitin 
i njemu slična tjelesa, što se poradi toga, jer imaju u sebi fosfora, zovu 
fosfat idi, nalaze u svakoj živoj stanici kao neophodno za život 
potreban sastavni dio. Overton je ujedno sva ta tjelesa, poradi slič- 
nosti s mastima, nazvao lipoid ima, t. j. tjelesima sličnima masti. 

I to. lipoidi su prema shvatanju Overionovu zato oiq znamenovanja 
za život uopće, jer je svaka stanica u živom biću omeđena ili ograđena 
nesamo svojom sad manje sad više izraženom anatomskom 
membranom, kaošto je na pr. celulozna membrana kod svih bilinskih 
stanica i onda vezivninska membrana kod mnogih životinjskih stanica, 
nego još i posebnom fiziološkom membranom. Ta se doduše 
ne razbira onako pod mikroskopom, kao što spomenute anatomske 
membrane, ali se može dokazati fiziološkim pokusima i promjenama, 
ti pokusi dovode do zaključka, da ta nadasve važna fizio- 
loška membrana svih živih stanica mora biti izgra^- 

đena iz lipoida. Lipoidna je naime membrana prema tom shva- 
tanju vanjska granica svake žive stanice i poradi toga ‘odlučan i važan 
faktor kod prodiranja poijedinih tvari u stanice i kod izlaženja raznih 
produkata iz stanica, t. j. kod primanja hrane kod sekrecija i ekskrecija, 
što ih neprestano obavljaju žive stanice. No ne samo to; o lipoidnoj 
membrani ovisi djelovanje otrova, narkotika i lijekova itd. na stanice. 
0 njoj ovisi prodiranje vode i u vodi otopljenih soli, kiselina i baza u 
stanice, a kako su soli nosioci elektrijskog naboja, ovise o lipoidnoj 
membrani elektrijske prilike u stanicama i uopće sposobnost razdraž- 
Ijivosti stanice, kao osobitog znaka njezina života. 

Premda je većina ovih navoda donekle hipotetske naravi i mi 
ćemo se još posebno u ovoj knjizi pozabaviti nekojim procesima, o 
kojima je ovdje istaknuto, da ih regulira lipoidna membrana kalo fi- 
ziološka granica stanica, to je ipak uloga lipoida u živim bićima danas 
utoliko! uglavljena, da ih nauka o građi živih bića ne smije mimoići. 
Evo ukratko najvažnije, što se navodi o njihovim svojstvima, o njihovoj 
fizikalnoj i kemijskoj naravi. 1 

Dok masti i ulja sačinjavaju kemijski jasno karakterizovanu grupu 
spojeva, jer se u svima nalaze glicerin i neke organske kiseline, to se 
lipoidi ne mogu po svojoj kemijskoj naravi svrstati u jednu skupinu 
kemijskih spojeva; zajednička im je karakteristika sadržana u fizio- 
loškoj njihovoj naravi i zadaći, a osim toga veže ih sve i ujedno ih 
priključuje grupi prirodnih masti i ulja to, što su sva ta tjelesa — kako 
je već istaknuto — topiva u nekim organskim otapalima, kaošto su 
eter, alkohol, benzol itd. 

Kemija lipoida još je u počecima. Istina, u posljednje je vrijeme 
iz organizama izolovan čitav niz spojeva, koji se ubrajaju među li- 
pcide, te su okršteni raznim imenima, ali je još uvijek opravdana 
sumnja, da li su sva ta tjelesa doista kemijski individui. U jednu ruku 
vrlo je teško odijeliti lipoide od masti i ulja — poradi topivosti u istim 
otapalima — i onda jedne od drugih, a u drugu ruku ističu naj odlični j i 
istraživaoci na tom području, da su lipoidi vrlo labilni spojevi, koji 
se jamačno kemijski promijene, dok ih drastičnim metodama nastojimo 
odijeliti kao kemijske individue. Baš zato se ne ćemo ovdje upuštati 
pobliže u prikazivanje pojedinih, u novije vrijeme otkrivenih lipoida 

1 Ivar B a n g : Chemie und Biochemie der Lipoide. Wiesbaden. J. F. 
Bergmann 1911. 

i metoda rada kod tih otkrića. Spomenut ćemo samo to, — sjetivši 
se naše žabe od 100 gr., — da se pomoću etera mogu ekstrahirati iz 
suhog preostatka gotovo sve masti, ulja i lipoidi zajedno. Uklonimo li 
j z tog ekstrakta eter, dobit ćemo masti i lipoide iz naše 
žabe. A sad treba ići dalje! Približno ćemo odijeliti masti i 
ulja od lipoida pomoću jedne tekućine, slične špiritu, koja 
se zove aceton. U njemu se naime masti tope, a oni 
lipoidi, koji imaju u sebi fosfora, t. zv. fosfatidi, kaošto je na pr. le- 
ci t i n, ne tope se. Ekstrahiramo li dakle s acetonom eterni preoistatak 
naše žabe, izvući će aceton iz njega sve masti, ulja i neke lipoide i to 
poglavito h o 1 e s t e r i n, a o»stat će kao netopivi preostatak fosfatidi. 
Saberemo li sada aceton ski ekstrakt, to se u njemu nalazi uz masti i 
ulja još i holesterin. Njega pak odi jelit ćemo od masti na osnovu toga, 
što se masti mogu pomoću lužine — kako nam je već otprije poznato — 
pretvoriti u sapune, a holesterin ne može. Kuhamo li dakle naš 
acetonski ekstrakt s lužinom, dobit ćemo sapune i holesterin. Ovi se 
pak mogu odijeliti zato, jer je holesterin topiv u eteru, a sapuni nijesu 
više u eteru topivi. Tako bi konačno odijelili i dobili posebno: 1. fos- 
fatide, od kojih je najvažniji 1 e c i t i n, 2. sapune, koji potječu cd 
mastiiulja, i 3. holesterin kao najvažniji lipoid. koji nema u 
sebi ni fosfora ni dušika (kao* fosfatidi), nego samo ugljik, vodik i 
kisik, no ipak se razlikuje od masti i ulja. No postupak 
je ovaj samo približan i pokazuje još svu silu nedostataka i nesigur- 
nosti. U glavnom dolazimo ipak tim postupkom do najvažnijih lipoida, 
a to su holesterin i lecitin. 

Holesterin je jamačno raširen u svim živim stanicama, no 
nije posvuda jednako. Što više, u biljkama nema uopće onakva! hole- 
sterina, kakav je nađen u životinjskim organima, ali su u biljkama 
otkriveni spojevi sasvim slični holesterinu, a zovu se fitosterini. 

Holesterina ima osobito u mozgu i u živcima. Tako se je na pr. 
u onom dijelu mozga, što se zove »corpus callosum«, našlo 15% hole- 
sterina. u cijelom mozgu oko 2.5%, a u živčevlju uopće (u živčanom 
tkivu) 1%. Nadalje u čovječjoj žuči oko 6%, dočim u mišicama (da- 
kako osušenima) samo 0.3%. Nema sumnje, da ove znatne količine 
holesterina u živim bićima stoje u vezi s funkcijama onih organa, koji 
obiluju holesterinom. No naijviše se ipak holesterina stvara u pato- 
loškim slučajevima i to t. zv. žučni kamenci (»Gallensteine«) sadržavaju 
katkad do 99% holesterina, t, j. oni su gotovo sam holesterin. 

Baš zato je i najlaglje prirediti kemijski čisti holesterin iz žučnih 
kamenaca. Dobiva se tijelo nalik na mast, netopivo u vodi, ali topivo 
u već spomenutim organskim otapalima, kaošto su eter, kloroform, 
alkohol itd. Iz eteme otopine iskristalizira holesterin u obliku iglica, 
koje se tale kod 147° C. Zagrijavamo li čisti holesterin u prostoru, 
u kojem nema zraka, to će se pretvoriti u paru, koja se ohlađivanjem 
u istom prostoru skrutne u obliku tankih listića; holesterin dakle su- 
blimira. Boje je bijele, ali se na zraku, a osobito na svijetlu, boja- 
diše žuto i dobiva neugodan miris. 

c * se tiče kemijskog sastava, to se u molekulama nole.-terina na- 
laze samo ugljik, vodik i kisik, i to formula mu je jamačno C 2 ? H 46 0. 
Iz te se formule razbira, da je u molekuli holesterina znatna količina 
ugljikovih i vodikovih atoma, a samo jedan kisikov. Po tom on pod- 
sjeća na masti, ali pobliže kemijsko proučavanje, razne pretvorbe, što 
ih možemo izazvati s holesterinom, pokazuju, da nema u njem ni gli- 
cerina, ni organskih kiselina, kao u mastima. Što više, on nema ništa 
zajedničko ni s ostalim grupama organskog materijala u živim bićima, 
nadime s ugljikohidratima i bjelančevinama, pa tako zauzimlje po svojoj 
kemijskoj građi sasvim zasebno mjesto u životinjskom organizmu. 
Drži se, da ima karakter t. zv. sekundarnog alkohola. Kako nastaje 
holesterin u životinjskom organizmu, a isto tako fitosterini u biljkama, 
ne zna se pobliže. Zato ćemo kasnije moći da obratimo pažnju samo 
nekim fiziološkim procesima, kod kojih su lipoidi, a prema tome i 
holesterin od eminentne važnosti, da uzmognemo tako razabrati, koju 
ulogu ovo tijelo vrši u živim bićima. 

Lecitin je najpoznatiji i najvažniji predstavnik one grupe li- 
poida, koji se zovu fosfatidi, jer sadržavaju u sebi fosfora. Već 
sredinom prošloga stoljeća rekao je holandeski fiziolog Moleschott; 
»bez fosfora nema misli«, zato, jer se je u našem mozgu našlo spojeva, 
u kojima je fosfor nužna sastojina. To su upravo današnji fosfatidi, 
koji su jednako kao i holesterin osobito zastupani u moždanskom 
i živčanom tkivu, pa nema sumnje, da stoje u vezi s funkcijama tih 
tkiva. Uz fosfor se nalazi u fosfatidima još i dušik, elemenat, karak- 
terističan za onu grupu organskog materijala, što ga zovu proteini ili 
bjelančevine. Prema tomu su fosfatidi izgrađeni iz elemenata: ugljika, 
vodika, kisika, fosfora i dušika. Molekule dakle njihove ne samo da 
su velike po broju atoma, nego i po vrsti atoma u njima; baš zato su 
lipoidi osobito kompliciran, a poradi toga i promjenljiv i labilan or- 

ganski materijal. Sve je to razlog, da se fosfatidi teško izlučuju u 
čistom stanju iz živih bića, a poradi toga nije ni kemijski sastav njihov 
točno proučen, odnosno nije moguća još ni izdaleka umjetna sin- 
teza fosf stida. Na j proučeni ji je od njih svakao lecitin. 

Još god. 1847. priredio je lecitin franceski kemik Gobley i to 
iz žumanca, pa je i danas žumanjak najzgodniji materijal za dobivanje 
lecitina, iako nije onako zgodan, kao što su žučni kamenci za priredbu 
holesterina. Preparati, koji dolaze u trgovini pod imenom »lecitin«, 
znatno gu onečišćeni drugim nusastojinama, što više, drži se, da uopće 
nije još do danas pošlo za rukom prirediti lecitin kao potpuno čisti ke- 
mijski individuum. Baš zato mu nije još ni formula sigurno utvrđena. 

Štc se tiče kemijskog sastava, poznato je, da se u lecitinu nalazi 
glicerin, a osobito je zanimljivo, da je u društvu s anorganskim jednim 
spojem, s fosfornom kiselinom, pa čine zajedno t. zv. glicerinfos- 
fornu kiselinu. Na taj je kompleks onda privezano nekoliko or- 
ganskih kiselina, sličnih onima, što dolaze u mastima, i jedna organska 
baza, nazvana holin. Koje su to kiseline, nije još danas potpuno si- 
gurno uglavljeno. Približna je formula lecitina C 34 H 8 o NPOn, iz koje 
se razbira, da se u njemu nalazi dušik i fosfor u omjeru 1 '* 1 , što se 
drži osobitom kemijskom karakteristikom lecitina u grupi ostalih fos- 
fatida, gdje dolaze dušik (N) i fosfor (P) u drugim omjerima. 

Osim u žumancu nađen je lecitin poglavito još u srčanoj mišici i 
u jetrima, ali ga ima jamačno i drugdje, kao na pr. u mozgu, u žuči, 
u krvi, nadalje u mnogim bilinskim sjemenkama. Izvađen iz spome- 
nutih organa izgleda lecitin kao ljepiva, vosku slična bijela ili naran- 
časta masa. Donekle se topi u vodi, t. j. nabubri u vodi i raskvasi se 
tako, da se dobiva neprozirna, koloidalna otopina. Poput masti stvara 
vodnu emulziju. Vanredno se lako topi u alkoholu, ali i u drugim već 
spomenutim otopalima, dok se ne topi u acetonu kod obične tem- 
perature, pa smo rekli, da se na tom osniva postupak za. izolovanje le- 
citina od ostalih masti i lipoida. Na zraku, zatim ugrijan ili izvrgnut 
kemikalijama i fermentima, lecitin se brzo raspada, pa poraai toga 
spada među najlabilnija i najnestalnija organska tjelesa. 

Osim lecitina ima još čitav niz fosfatida, koji su rašireni u stani- 
cama i tkivima živih bića, pa ih fiziološki kemici nastoje izvaditi iz 
njih. Poradi labilnosti njihove i drugih okolnosti posao je taj vrlo 
težak i do danas ima još vrlo malo sigurnih rezultata. Ali nema sumnje, 
da će se i na tom području istraživanja organske građe živih bića us a- 

vršili s vremenom radne metode, tako da ćemo moći dublje zaviriti u 
kemizam tih tjelesa. Istom onda ćemo i jasnije odrediti ulogu nji- 
hovu u živim bićima, kojoj je važnost već i danas izvan svake sumnje. 

Iz svega, što smo kazali o mastima i lipoidima, slijedi, da su masti 
s kemijske svoje strane dobro proučene, što više, da je već dugo po- 
znata i umjetna sinteza njihova. Lipoidi pak, koji su s mastima pove- 
zani po fiziološkim svojim svojstvima, dakle po zadaći, koju vrše u 
živim bićima, ni jesu još po svojem kemizmu poznati toliko, koliko su 
poznate masti, t. j. rijetki su od njih izvađeni u čistom stanju iz živih 
bića, pa im zato nije ni sastav točno poznat. A sve dotle, dok im ke- 
mizam nije točno proučen, nema ni govora o sintezi lipoida umjetnim 
putem. Jasno je dakle, da pred nama leži još neobrađeno polje istra- 
živanja, koje nas poradi važnosti svoje — jer lipoidi kao građa mozga 
stoje u najbližoj vezi s našim duševnim životom — osobito mami, da 
zasučemo rukave i prionemo na rad na tom području biokemije. 

B) Ugljikohidrati. 

Komad sladora, što smo ga izvadili iz biljke, sladorne repe, šaka 
bijelog brašna pšeničnog ili rižinog, platnena krpa ili kup bijele kao 
snijeg vate i pamuka, sve su to na prvi mah vrlo različna tjelesa, ali 
je kemijsko istraživanje otkrilo, da glavne sastojine svih tih tjelesa, a 
to su: slador, škrob i celuloza, spadaju u zajedničku skupinu 
organske građe živih bića, koju nazivaju ugljikohidrati. Slador, brašno 
i platno dobivamo od biljaka. Ugljikohidrati su ona važna grupa 
organskog materijala, od kojeg je pretežno izgrađeno bilinsko tijelo. 
No kako nam je poznato, hrane se sve životinje i čovjek direktno ili 
indirektno od biljaka, pa tako dolaze ugljikohidrati i u njihovo tijelo, 
gdje ne služe jedino kao materijal, koji se životnim procesom životinja 
i čovjeka troši i raspada, nego i kao materijal, koji izgrađuje stanice 
i tkiva životinjskog organizma. Ugljikohidrat, koji dolazi u prvom redu 
u obzir kao građa životinjskog i čovječjeg tijela, zove se g 1 i k o g e n. 
Dakle slador, škrob, celuloza i glikogen najvažniji su ugljikohidrati 
živih bića. Pri tom treba imati na umu, da ipak ima mnogo više ugiji- 
kohidrata u tijelu biljke, nego u tijelu životinjskom. Tako zvana suha 
tvar, koju smo češće spomenuli govoreći o našoj žabi od 100 gr., a iz- 
nosi primjerice 30 gr., sastoji se kod biljaka pretežno od ugljikohi- 
drata, a kod životinja pretežno od proteina ili bjelančevina. U 30 gr. 

suhe tvari naše žabe, za koju smo rekli da je sačinjavaju soli i organski 
materijal, ne bismo našli ni 1 % ugljikohidrata, t. j. glikogena. Organ- 
ski materijal naše žabe sastoji se samo od nešto malo masti, lipoida 
i glikogena, a sve su drugo proteini. Nasuprot su u biljkama proteini 
sadržani u manjoj mjeri, a ugljikohidrati, t. j. škrob, celuloza i slador, 
sačinjavaju glavnu masu suhe tvari. 

To je jedno. Nadalje je od važnosti za ugljikohidrate kao građu 
živih bića to, da su oni doduše vrlo rašireni u bilinskim a donekle i u 
životinjskim stanicama, ali da ima i takovih stanica, koje pokazuju 
sve znakove života, a u njima nema uopće ugljikohidrata. Zato se i 
veli, da ugljikohidrati, kraj sve svoje velike važnosti za život, nijesu 
za nj potrebni u apsolutnom smislu, što vrijedi samo za proteine, 
a kako novija istraživanja ističu, i za lipoide. Ali iz toga nipošto ne 
slijedi, da su ugljikohidrati kao građa živih bića od neke podređene i 
neznatne važnosti za šarenu i veličajnu sliku života na našoj Zemlji; 
treba se samo sjetiti, da su svi čvrsti i odrvenjeni bilinski dijelovi iz- 
građeni u glavnom od celuloze, od istog su materijala i membrane bi- 
linskih stanica, a bez škroba i sladora ne može se gotovo ni pomisliti 
prirodna sinteza vaskolike organske građe bilo biljaka bilo životinja. 
0 tom ćemo se potonjem uvjeriti još bolje, kad se budemo pobliže 
upoznali s postankom i promjenom ugljikohidrata u živim bićima, 

A što znači ovaj naziv ugljikohidrati; zar je u njemu sa- 
držana kemijska karakteristika tih tjelesa? Do imena »ugljikovi hi- 
drati« ili kraće ugljikohidrati, došlo se je na osnovu toga, što se u na- 
vedenim spojevima nalaze elementi ugljik, kisik i vodik, i to u takovom 
odnošaju, da uvijek na jedan ugljikov atom (C) dolazi toliko vodika i 
kisika, koliko ih ima u vodi (H 2 O). Pa kaošto se u anorganskoj kemiji 
nazivaju spojevi pojedinih tjelesa s vodom h i d r a t i, na pr. spoj 
sumporne kiseline s vodom zove se hidrat sumporne kiseline (H 2 SO 4 . 
3 H 2 0), tako se je i ovdje izveo naziv ugljikovi hidrati, jer je tohože 
u njima spoj ugljika s vodom, t. j. C. H 2 0. Ali u novije se je vrijeme 
pokazalo, da u tom odnošaju ugljika, vodika i kisika u tim spojevima 
nije sadržana dublja kemijska oznaka njihova, nego je taj odnošaj 
više slučajan i dapače ne postoji kod svih tjelesa, koja se moraju 
ubrojiti među ugljikohidrate, a u drugu ruku, ima i drugih organskih 
spojeva, sasma drugoj ači je kemijske naravi, u kobima dolaze ugljik, 
vodik i kisik u omjeru C : H 2 0, t. j. isto kao i u pravim ugljikohidra- 
tima. 

Bubanović: Kemija živih bića. 

Pa šta je onda bitna kemijska oznaka sladora, škroba, celuloze i 
glikogena, te ih skupljamo u zajedničku kemijsku grupu organske 
građe? Prema istraživanjima najvećeg savremenog njemačkog organ- 
skog kemika na tom području Emila F i s c h e r a, sva ta prirodna tje- 
lesa velikih molekula ujedinjuje ta pojava, što su se njihove molekule 
kadre dosta lako raspasti, razdrobiti na manje molekule, koje imaju 
kemijsku narav spojeva, što ih je sve zajedno nazvao Fischer s 1 a- 
dori (»Zuckerarten«), Sladore pak razlučujemo od ostalih prirodnih 
i umjetnih organskih spojeva ne samo po njihovom slatkom okusu, — 
taj pokazuje na pr. još i puno izrazitije saharin, iako ne spada 
među sladore, — nego po stanovitim kemijskim reakcijama. Takova je 
na pr, reakcija, da iz Fehlingove otopine izlučuju zagrijevanjem 
crveni bakrov oksid, 0 Fehlingovoj otopini govorit ćemo doskora, a 
sada nam je istaknuti, da osim ove pojave postoje još neke kemijske 
promjene, koje su zajedničke za sladore, pa ih onda pobliže kemijski 
karakterišu. Dakle: prirodni najvažniji ugljikohidrati, kaošto su 
škrob, celuloza, glikogen, jesu spojevi vrlo velikih molekula, 
ali se ti spojevi raspadaju djelovanjem kiselina, fermenata i drugih 
sredstava, u prisutnosti vode, na spojeve relativno malenih molekula 
stanovitih kemijskih svojstava, koji se spojevi zovu s 1 a d o r i. Baš 
zato se u novije vrijeme sve više napušta naziv »ugljikohidrati«, a 
umjesto njega se uvodi drugi zajednički naziv za vrlo veliku grupu 
umjetnih i prirodnih organskih spojeva, a to je s 1 a d o r i. Naziv se je 
taj već sasvim udomaćio u organskoj kemiji, no fiziološka nauka, koja 
se bavi proučavanjem u prvom redu prirodnih spojeva, zadržala je još 
uvijek stariji naziv »ugljikohidrati«, pod kojim se razumijevaju pri- 
rodni sladori, škrob, celuloza i glikogen. 

Prema svemu tomu, evo, što je u stvari. Slador na pr., što se na- 
lazi u grožđu i zovu ga g r o ž đ a n i slador, i onda slador, što se 
nalazi u sladornoj trstici i zovu ga t r š č a n i slador, nadalje u 
svem zelenom lišću, u mnogim gomoljima i plodovima sadržano tijelo, 
što ga zovu škrob (amylum, Starke), jesu svi zajedno uvelike srodni 
po tom, što će škrob i trščani slador, jer imaju veće, molekule, lako 
prijeći u grožđani slador, koji između njih trojice ima najmanje mole- 
kule. Ovo se raspadanje zbiva samo u prisutnosti vode, pa se zato i 
zove hidroliza (od grč. hydor — - voda i lyo = rastavljam, raz- 
rješujem). Poradi toga opravdano držimo, da se obrnuto može od grož- 
đanog sladora doći do trščamog sladora i škroba, i to udruživanjem, 

umnažanjem njegovih molekula u nove komplekse, nove veće molekule. 
Takav se proces jamačno neprestano odigrava u živim bićima, a i 
umjetno ga možemo donekle realizovati. Ali također u prisutnosti vode. 

Grožđani je slador jedan od najjednostavnijih, najobičnijih, a 
prema tomu i najvažnijih ugljikohidrata, a jednostavnost se njegova 
sastoji u tom, da ima u molekuli samo šest ugljikovih atoma. For- 
mula mu je Cb H 12 0 6 ; dakle na svaki C dolazi H 2 0. Slador iz trstike 
već ima veće molekule, u njemu je dvanaest ugljikovih atoma; for- 
mula mu je C J2 H 22 O n . Pogledamo li ove dvije formule, to je ova 
potonja gotovo isto što i podvostručena prva. Drugim riječima, jedna 
molekula trščanog sladora dat će kod. raspadanja dvije molekule grož- 
đanog sladora, odnosno dvije molekule sladora, koji ima u sebi samo 
šest ugljikovih atoma. Ali kako smo rekli, u prisutnosti vode. To se 
vidi iz jednadžbe: 

c„ h 2 , o,i + Hž o c 6 H12 Oo + Cc h , 2 o c 


I ovdje nam znak govori, da proces može prema prili- 

kama teći na jednu ili na drugu stranu, t, j. ili u smjeru raspadanja, 
razgrađivanj a, ili obrnuto u smjeru izgrađivanja, sinteze većih mole- 
kula. 

Isto takoi možemo* i molekule škroba rastaviti na manje molekule, 
na molekule grožđanog sladora C 6 H± 2 Og. Ali dok nam je moguće ke- 
mijskim sredstvima, na pr. kuhanjem s razrijeđenim kiselinama, škrob 
pretvoriti u slador, to nam do danas još nije pošlo za rukom izgraditi 
natrag iz molekula C 6 His Oe velike molekule škroba. Baš zato ne 
znamo još napisati formulu škroba, t. j. ne znamo točno, koliko je u 
njemu ugljikovih atoma; nije nam još pošla za rukom sinteza tog 
važnog prirodnog organskog spoja, kao ni sinteza mnogih drugih pri- 
rodnih tjelesa, i to jamačno zato, jer se u njihovim molekulama na- 
lazi na stotine, dapače na tisuće atoma. No budući da se škrob, 
a isto tako i ostali prirodni ugljikohidrati, t. j. celuloza i glikogen, ko- 
jima su molekule možda još veće od molekula škroba, mogu sasvim 
lijepo rastvoriti na molekule C 6 H 12 Oe, t. j. na molekule onakovog 
jednostavnog sladora, kakav je primjerice u grožđu, to držimo oprav- 
dano, da su molekule škroba, celuloze i glikogena neki multiplum 
(umnožak) molekula grožđanog sladora. One se naime hi drolitički, t. 
b primanjem vode u sebe raspadaju na Ce H 12 0«. Zato je običaj pi- 
sati škrob, celulozu i glikogen formulama (C« H™ 0 5 ) mn ; gdje je taj 


n nepoznati broj, ali jamačno dosta velik. A ako je taj n veoma velik, 
onda smijemo proces hidrolize škroba, celuloze i glikogena ovako na- 
pisa/ti: (C 6 Hio 0 5 ). n = n Co H 12 0 6 — n H 2 O. 

A to će reći, da se spomenuti ugljikovi hidrati u prisutnosti obilja 
vode mogu pomoću zgodnih sredstava pretvoriti u najjednostavniji 
prirodni ugljikohidrat, koji ima u sebi samo 6 ugljikovih atoma. 

Ako je tako, onda je jasno, da se moramo ponajprije upoznati sa 
svojstvima jednostavnijih ugljikohidrata, tim više, što se oni mogu i 
umjetno napraviti, pa nam je zato njihova kemijska narav dobro po- 
znata. Iz tih jednostavnijih ugljikohidrata gradi priroda posve lako u 
svojim živim bilinskim i životinjskim stanicama kompliciranije, da 
budu živim bićima materijal i hrana. Na žalost, ni jesu nam još do 
danas poznati putovi tih prirodnih sinteza, ali nauka, koja ne preda 
pred zaprekama, nego uvijek hrabro kroči naprijed, ulazi polagano u 
trag putovima i metodama, po kojima radi naj savršeniji kemik*. živa 
stanica. Da dostigne tog kemika, nauka ide polagano i obzirno od ma- 
lenih i naoko neznatnih stvari sve k većima i savršenijima. 

a) Općenita svojstva sladora. 

Promotrit ćemo najprije neka karakteristična svojstva onih jed- 
nostavnih ugljikohidrata ili sladora, od kojih jamačno nastaju kompli- 
ciraniji. Molekule su naime njihove proučene utoliko, da se mogu i 
umjetno napraviti. Mnogi su od njih, kao na pr. grožđani slador, voćni 
slador, obični slador ili slador iz trstike i sladorne repe i t. d., od 
znatne praktične važnosti kao hrana, lijekovi i izlazni materijal za 
fabrikaciju drugih spojeva. Ali i ovdje moramo naglasiti, da umjetna 
sinteza tih sladora ima samo teoretsku važnost, jer velike količine 
sladora, koje nam služe u životu za hranu i u druge važne svrhe, sve 
su prirodni produkti; priroda je, kako smo već u svoje doba istaknuli, 
najjeftinija kemijska tvornica. 

Od r e a k c i j 3, kojima možemo upoznati prave sladore i odredili 
na stanovitom mjestu, na pr. u mokraći, u moštu i t. d., količinu nji- 
hovu, jedna je od najobičnijih i najčešće upotrebi javanih ona, što je 
davaju otopine pravih sladora sa t. zv, F ehlingovom otopinom. 1 

1 Solutio F e h 1 i n g : Otopi destilovane vode 34,65 gr čiste, svježe 
kristalizovane modre galice, u drugoj boci od 1 1 pomiješaj 173 gr Seignettove 
soli -f 350 cc vode + 600 cc natrijeve lužine od 1,12 spec. težine + vode 
koliko je još treba do 1 1. 

Fehlingovale otopina tekućina lazurne boje, koja se kod svakog istra- 
živanja mora svježa pripraviti i to tako, da se pomiješa vodena oto- 
j n a modre galice s vodenom otopinom natrijeve soli vinske 
kiseline (Seignettove soli) i natrijeve lužine. U tu se svrhu 
drži u pripremi u posebnoj boci modra otopina bakrene ga- 
lice stanovite jakosti, a u drugoj bezbojna otopina lužine i soli vinske 
kiseline potrebne jakosti. Želimo li se uvjeriti, da li u kojoj tekućini 
ima sladora, to ćemo najprije pomiješati jednake količine dviju 



SI. 12. Kvantitativno određivanje sladora pomoću Fehlingove otopine. 

spomenutih otopina, što ih držimo u pripremi, i tako ćemo do- 
biti lijepu lazurnu Fehlingovu otopinu, a onda dodati te otopine 
tekućini, koju ispitujemo, i sve skupa zagrijevati. Počne li se za- 
grijevanjem stvarati žućkasto-crveni talog, što potječe od bakrova 
oksidula, znak je, da je u tekućini prisutan pravi slador, koji ima 
svojstvo da reducira iz lužnate otopine bakrove soli bakar kao 
bakreni oksidul. Iz količine stvorenog taloga i iz potrošene količine 
Fehlingove otopine možemo onda zgodnim načinom saznati, i to, k o- 


102 


liko ima u dotičnoj tekućini sladora, odnosno proračunati postotak 
sladora u njoj. U tu se svrhu služimo jednostavnim spravama, što :h 
vidimo na našoj 12. slici. 

Nadalje pokazuju sladori, kao i mnogi drugi prirodni organski 
spoijevi, jedno optičko svojstvo, na osnovu kojega se može također 
odrediti prisutnost i količina sladora u tekućini. Svojstvo se to zove 
optička aktivnost. Kako je optička aktivnost zanimljiv i važan 
prirodni pojav, to ćemo ukratko prikazati, u čemu se ona sastoji. 

U fizici se govori o dvjema vrstama svijetla: o običnom i o 
polarizovanom svijetlu. Gori li na pr. svijeća ili plinski plame- 
nik, u čijem smo plamenu usijali koju natrij evu sol, to se od svijeće 
ili od plinskog plamena širi svijetlo na sve strane. Ako smo tako u 
plinskom plamenu usijali natrij evu sol u tamnom prostoru, na pr. u 
tamnoj komori, kako je imaju fotografi, u koju ne dolazi sunčano 
svijetlo, onda kažemo, da je komora rasvijetljena natrijevim žutim 
svijetlom. Pobliže nas istraživanje može uvjeriti, da se to natrijevo 
žuto svijetlo širi od svog izvora ne samo na sve strane, nego i u svim 
mogućim ravninama. Takovo pak svijetlo, kojemu valovi titraju od 
svog izvora u svim mcgulćim ravninama, zove se obično 
svijetlo; u našem slučaju natrijevo, žuto, obično svijetlo. Takovo je 
obično svijetlo i sunčano svijetlo, jer se i ono rasprostire valovitim gi- 
banjem od svog izvora, Sunca, u svim mogućim ravninama. Stavimo li 
sada u tamnoj komori na upaljeni plamenik zaslon, na kojem je otvor 
samo na jednoj strani, kroz taj će otvor moći svijetlo da izlazi od svog 
izvora samo na jednu stranu. Ali i taj snop zraka svijetla bit će još 
uvijek obično svijetlo, jer se valovi svijetla šire i titraju u njemu u 
svim mogućim ravninama, iako samo na jednu stranu. No pustimo li 
takav snop zraka svijetla kroz stanovit aparat, kao što je t. zv. N i c o- 
1 o v a prizma ili t u r m a 1 i n o v a klij e š t a, to će se svijetlo pro- 
šavši kroz takav aparat, širiti dalje samou jednoj ravnini. Ta- 
kovo se pak svijetlo zove polarizovano svijetlo, a aparati, koji 
od običnog svijetla mogu da načine polarizovano, zovu se p olari- 
z a t o r i. Pomoću polarizatora možemo dakle polučiti, da nam se sun- 
čano svijetlo, natrijevo svijetlo ili svijetlo bilo iz kojeg mu drago izvora 
širi od polarizatora dalje samo u jednoj stalnoj ravnini, koja se na- 
zivlje ravnina polarizovanog svijetla. 

A u čemu se sastoji optička aktivnost? Pustimo li polarizovano 
svijetlo kroz prozirno tijelo u krutom, tekućem ili otopljenom 

. to se možemo uvjeriti, da ii polarizovano svijetlo putuje kroz to 

tjo dalje u istoj ravnini, ili je dotično tijelo kadro ravninu polan- 
’ of s svijetla zaokrenuti bilo na lijevu, bilo na desnu stranu. Tijelo, 
l - e ne mijenja ravnine polarizovanog svijetla, nema optičke aktivnosti, 

, tii elo, koje zaokreće ravninu polarizovanog svijetla, ima optičku 

jS, J. i to, ono i. ili optički i'i »P« “i"« "“j™ »fT* 

Inmu na koju stranu zaokreće ravninu polarizovanog svijetla. Nadalje, 
optičLi aktivna tjelesa mogu biti jače ili slabije aktivna, prema tomu, 
ko ,Hko zakreću ravninu polarizovanog svijetla na desno ili na ljevo, 
dapače i kod jednog te istog tijela može biti kut optičke aktivnosti veći 
J manji , na pr. prema količini tog tijela u vodenoj otopim ili kojo, 

dru<*oi prozirnoj tekućini. , . . , 

’ Za n as je cd važnosti, da su sladori optički aktivni. Om su, kako 

smo već spomenuli, kruta tjelesa. No u krutom stanju, načinili mi 
i sasvim proziran ledac sladora, ne pokazuju sladori optičke aktivnosti. 
Uopće su rijetka kruta prozirna tjelesa, koja imaju to svojstvo, ta- 
kova je na pr. ruda k r e m e n, kojemu se bezbojni, prozirni leci zovu 
kremen prezirao. Pustimo li kroz ledac kremena prozirca polarizovano 
svijetlo, to će se ravnina njegova zaokrenuti bilo na U, evo, bilo na 
desno; zato i govorimo u mineralogiji o lijevom i desnom kremenu. 
Sladori pak, kao i većina krutih organskih spojeva, pokazuju istom 
optičku aktivnost u tekućem stanju, najobičnije onda, kad ih otopimo 
u vodi. Imamo li dakle tekućinu, u kojoj je otopljen slador, to ce ona 
pokazivati svojstvo 'optičke aktivnosti i mi možemo saznati, da i je taj 
otopljeni slador lijevo ili desno optički aktivan, a i to — prema veličini 
kuta optičke aktivnosti - koliko ga ima u dotičnoj tekućim, na pr. 

u mokraći. < < 

U tu se svrhu služimo aparatom, što nam ga prikazuje slika m 
a zove se polarimetar. Tekućina, koja se ima istražiti, nalije su 
u staklenu cijev poznate duljine (100 500mm), a ta se cijev zatv 

u pukotinu, koja se nalazi u sredini aparata i označena je slovom 
Svijetlo dolazi od plamenika, u čijem se plamenu žari kuhinjska sol, 
kroz otvor oklopa do našeg aparata s lijeve strane. Ulazi ^ roz leću 
u aparat i dolazi na mjestu P u polarizator, u kojem se polarizuje tako, 
da putuje dalje kroz L samo u jednoj ravnini, t. j. kao polarizovano 
svijetlo. Na desnoj strani, kod F, gledamo u aparat. Radi se dakako u 
tamnoj komori, a osim toga se obično glava motriočeva i veći dio apa 
rata sve do S, kao i kod fotografiranja, prekrije crnom krpom. Vidimo 

li kroz leću na desnoj strani aparata (kod F) potpuno osvijetljeno, 
okruglo vidno polje, znak je, da je polarizovano svijetlo prošlo ne- 
promijenjeno kroz cijev s tekućinom, t. j. da je tekućina optički inak- 
tivna. Ako je pak samo polovica ili stanoviti dio okruglog vidnog polja 
osvijetljen, znak je, da je tekućina optički aktivna, i to prema tom-u, 
koji je dno vidnog polja potamnio, tekućina je ili lijevo ili desno optički 
aktivna; ravnina je naime polarizovanog svijetla zaokrenuta bilo na 
desno, bilo na lijevo, i tako svijetlo ne može potpuno osvijetliti vidnog 
po ja, jer je otišlo u stranu. I sad je na aparat pričvršćen kolut K. 



SI. 13. Polarimetar, 


Gledajući u aparat mi taj kolut u onom slučaju, kad nije cijelo okruglo 
vidno polje osvijetljeno, polagano zaokrećemo, dok se opet ne osvijetli 
cijelo vidno polje. Budući da je na kolutu urezana mjera (nonius), to 
se može pročitati, za koji smo kut, t. j. za koliko gradi (stupnjeva) 
zaokrenuli kolut, a iz tog se zaokreta ja može izračunati i stupanj 
optičke aktivnosti istraživane tekućine. Za stanovitu vrst sladora, na 
pr. za grožđani slador, sastavljene su tabele, u kojima je točno prika- 
zano, koliki je stupanj optičke aktivnosti redom za svaki postotak 
otopljenog grožđanog sladora u vodi. Dobijemo li dakle na istraživanje 
koju tekućinu na pr. mokraću, u kojoj se ima odrediti, koliko je u njoj 

otopljenog grožđanog sladora, jer se taj slador izlučuje kod sladorne 
bolesti u mokraći, to ćemo pomoću polarimetra naći najprije točno 
stupanj optičke aktivnosti istraživane mokraće i onda pročitati i izra- . 
čunati iz empiričke tabele, koliko postotaka sladora odgovara 
nađenom stupnju optičke aktivnosti. 

S obzirom na prikazano optičko svojstvo sladora, običaj je kod 
svake vrsti prirodnih sladora spomenuti to njihovo važno svojstvo, t. j. 
istaknuti, da li je dotični slador desno optički aktivan, lijevo ili 
moguće i n aktivan. Prema latinskim nazivima dexter (desni), 
laevus (lijevi) i inactivus, meće se onda pred ime toga slaaora slovo 
d-, 1-, ili i-, da se točno označi, o kojoij se modifikaciji njegovoj govori. 

Predaleko bi nas odvelo, da se upustimo u prikazivanje teorije, 
koja nastoji objasniti pojavu optičke aktivnosti kod sladora i diugih 
organskih spojeva. Spomenut ćemo samo još to, da su prirodni 
produkti, na pr. prirodni slad ori, optički aktivni, dočim se je pokazalo, 
da je umjetno načinjeno tijelo istog kemijskog sastava optički in- 
aktivno. Mislilo se je zato, da u prirodi radi nama nepoznata životna 
sila, — vis vitalis, — koja prirodnim produktima daje optičku aktivnost. 
Ali je pošlo za rukom dokazati, da su inaktivna umjetna tjelesa obično 
smjese od jednakog broja desno i lijevo optički aktivnih molekula, pa 
koliko jedni molekuli zaokreću na desno, toliko drugi na lijevo, a cijelo 
je tijelo zato optički inaktivno. No mi možemo jedne molekule odijeliti 
od drugih i dokazati, da je i umjetno načinjeni produkt posve jednak 
prirodnom i po svojim optičkim svojstvima. 

Toliko o optičkoj aktivnosti. 

Na trećem ćemo mjestu spomenuti osobito karakteristično svojstvo 
sladora, a to je pojava, koju zovemo vrenje (»Gahrung«) sladora. 
Pojava se ta sastoji u tom, da se stanovite jednostavne vrsti sladora, 
otopljene u vodi, djelovanjem nekih mikroorganizama (bakterija), od- 
nosno djelovanjem sastojina mikroorganizama, što ih zovemo e n*z i m i, 
raspadaju na jednostavnije organske i dapače anorganske spojeve. 
Pojava je ta od vrlo velikog praktičnog znamenovanja, jer se na njoj 
primjerice osniva fabrikacija špirita. Grožđani se naime slador, a i neke 
druge vrsti sladora raspadaju pod utjecajem kvaščevih gljivica (saha- 
romiceta) u glavnom na obični alkohol i ugljični dvokis. Proces se taj 
zove alkoholno vrenje i zbiva se primjerice kod prelaza mošta u vino. 
Mošt je tekućina, koja sadržaje u sebi stanoviti postotak grožđanog 

slad ara. Iz zraka napadaju u mošt (a mogu se i umjetno dodati moštu!) 
klice kvaščevih gljivica; mošt počinje kod povoljne temperature vreti; 
stvara se od grožđanog sladora obični alkohol i ugljični dvokis. Alkohol 
ostaje u tekućini i glavna je djelotvorna sastojina vina, a ugljični dvokis 
kao plin odlazi većim dijelom u uzduh. Proces alkoholnog vrenja grož- 
đanog sladora može se prikazati kemijskim formulama ovako: 

C 6 Hi 2 0 6 = 2 C 2 H 6 O + 2 C 0 2 

(grožđani slador) = (obični alkohol) -j- (ugljični dvokis). 

I na tom se procesu osniva jedna metoda za određenje količine 
grožđanog sladora u tekućini. U zgodno načinjene cijevi (vidi sliku 14.) 
ulije se sladorna tekućina tako, da je uspravni, kalibrovani dio na- 



a b 

SI- 14. Cijevi za vrenje; a) svježe napunjena, o) nakon procesa vrenja. 

punjen do vrha, a širi krugljasti dio samo do polovice. Sad se baci u 
cijev nešto malo kvasca i vrenje se započne. Ugljični se dvokis diže u 
uspravnoj cijevi i istiskuje tekućinu u kruglju. Iz voltima ugljičnog dvo- 
kisa nakon dovršenog vrenja može se zaključiti, koliko je bilo grož- 
đanog sladora u tekućini. 

Nije grožđani slador jedini, ko* j i može alkoholno provreti. Tu spo- 
sobnost imaju i drugi jednostavni) sladori. Ali je osobito važno to, da 
se gotovo svi prirodni ugljikohidrati mogu zgodnim kemijskim agenci- 
jama pretvoriti u grožđani slador, t. j. mi možemo i iz škroba, gliko- 
gena i celuloze, tih ugljikohidrata vrlo velikih molekula, doći lako do 
C« H„ 0 6f koji je kadar alkoholno provreti. Na tom se i osniva fabri- 

kacija špirita na veliko iz- š k r o b n a t i h prirodnih produkata, kaošto 
1 korun, sjemenke žitarica (ječam, zob, riža itd.) te i ona fabnkaaja 
alkohola, što se u najnovije vrijeme uvodi u praksu, naime iz drvne 
pilovine, u kojoj se nalazi ugljikohidrat, nazvan celuloza. 

Osim alkoholnog vrenja mogu sladori stupiti u stanje drugih nekih 
vrenja Takovo je na pr. vrenje, kod kojega se stvara mliječna 
kiselina, pa se za razliku od alkoholnog vrenja nazivlje mliječno- 
kiselo vrenje, a odigrava se kod prelaza slatkog mlijeka u kiselo. U 
slatkom se naime mlijeku nalazi jedan slador, koji se zove mliječni 
slador i ima formulu C 12 H 22 O n , dakle dva puta veću od grožđanoga 
sladora, umanjenu 7 a molekulu vode, t. 

Cl2 H 22 Oll + H 2 O = 2 C, Hl2 0, 

No dođu li u mlijeko iz uzduha klice mikroorganizma, što ga 
zovu B a c t e r i u m 1 a c t i c u m, to će se mliječni slador djelovanjem 
tog mikroorganizma raspasti prema gornjoj jednadžbi na grožđani 
slador, a ovaj će onda provreti u mliječnu kiselinu, koja kiselom 
mlijeku daje poznati kiseli okus i ima formulu C 3 H 8 0 3 . Proces se 
dakle mliječno-kiselog vrenja može prikazati ovako: 

Cc H 12 Oo = 2 C 3 Ho 0„. 

Zanimljivo je, da se ovako nastala mliječna kiselina može dalje 
pretvarati i rastvarati na nove sastojine pomoću drugog uzročnika 
vrenja, koji se zove Bacillus butyricus (maslačni bakcil) , zato, 
jer se kod tog procesa stvara maslačna kiselina. Proces se predočuje 
ovako: 

2 C 3 H« 0 3 = C 4 H 8 O, + ? C 0, + 2 Ho 

(mliječna kiselina) = (maslačna _j_ (ugljični -|- (vodik). 

kiselina) dvokis) 

Poradi loga, jer se na taj način stvara maslačna kiselina, zove se 
ovo vrenje maslačno-kiselo vrenje. Iz mliječnog sladora dolazimo dakle 
najprije do grožđanog, a ovaj je kadar redom provreti najprije mliječno - 
kiselo, a onda dalje maslačno-kiselo, t. j. iiz mliječnog sladora možemo 
tako dobiti konačno maslačnu kiselinu i plinove: ugljični dvokis i 
vodik. 

0 vrenju i uzročnicima vrenja posebno ćemio govoriti u poglavlju 
o djelovanju t. zv. fermenata ili enzima kod procesa, koji se odigravaju 
u živim bićima. Ovdje smo istaknuli ovaj pojav kao karakteristično 
svojstvo jednostavnih sladora. A kako ovi mogu nastati iz komplici- 

rane građe živih bića, iz ugljikohidrata velikih molekula, koje naziv- 
ljemo. škrob, mulin, glikogen, celuloza itd,, a ovi osobito dolaze u obzir, 
kad se govori o ugljikohidratima kao građi živih bića, to je za pozna- 
vanje te komplicirane građe i za metode određenja njezine količine u 
živim bićima potrebno znati, kako ćemo raspoznati i uglaviti jedno- 
stavne sladore, među kojima zauzimlje prema svemu, što smo o slado- 
rirna spomenuli, prvo i najvažnije mjesto onaj, što se zove grožđani 
sladom Grožđani je slador u neku ruku centrum, oko kojega se okreće 
nauka o sladorima i ugljikohidratima. On nije od važnosti samo kao 
raspadajni produkt viših ugljikohidrata, nego i kao samostalna sasto- 
jina živih bića. Pristupit ćemo zato sada, nakon što smo upoznali ne- 
koje općenite karakteristične strane sladora, k prikazivanju svojstava 
pojedinih ugljikohidrata, koji se javljaju u živim bićima. Dakako da 
ćemo i ovdje obratiti pažnju najraširenijim, najobičnijim i prema tomu 
najvažnijim sladorima i ugljikohidratima. 

b) Pojedini u gljikohidrat i. 

Ugljikohidrate običavaju dijeliti prema broju ugljikovih atoma u 
molekuli na tri skupine, koje zovu ili: monoze, bioize i polioze, ili: mo- 
nosaharidi, disaharidi i polisaharidi. Monoze ili monosaharidi najjedno- 
stavniji su sladori; jednostavnost se njihova sastoji u tom, što se mo- 
nosaharidi ne mogu rastaviti na jednostavnija tjelesa, koja bi još uvijek 
zadržala karakter sladora. Bioze ili disaharidi takovi su 
sladori, koji se lako raspadaju na d v a jednostavnija sladora, na dvije 
monoze, a polisaharidi su ili polioze napokom ugljik ovi hidrati vrlo 
velikih molekula, koje se sastoje od znatnog broja monoza ili mono- 
saharida. 

Najvažniji su monosaharidi sa š e s t ugljikovih atoma u molekuli, 
ma da ima organskih spojeva, koji imaju još sva svojstva sladora, a 
imaju u sebi pet, četiri, dapače i tri ugljikova atoma. Ali prirodni su 
ugljikohidrati ponajviše monosaharidi sa C 6 , disaharidi sa C, 2 i poli- 
saharidi sa (C) x; to će reći, da su im formule C 6 Hi 2 0 6 , zatim 
^12 ^22 1 (Co Hio O.) x. 

Najvažniji monosaharidi jesu: 

1. Grožđani slador. Ime mu potječe od toga, što se javlja u 
zrelom grožđu. No zrelo grožđe nije jedini prirodni objekt, u kojem 
ima ovog sladora; javlja se on još u znatnim količinama u medu, 

slatkim plodovima, sjemenkama i korijenju. Kod čovjeka i životinja 
nalazi se toga sladora u crijevu za vrijeme probave, zatim u neznatnim 
količinama u krvi i limfi, a i u drugim tjelesnim sokovima i tkivima. U 
mokraći se nalazi grožđani slador normalno samo u tragovima, ali kod 
slađorne bolesti (diabetes) zna doseći do 10 i više postotaka. Poradi 
toga ga zovu još i mokraćni slador, a na osnovi optičkih i 
nekih drugih svojstava raširena su za taj slador. uz imena grožđani 
i mokraćni slador, još i imena g 1 i k o z a, zatim dekstrozai, jer je 
prirodni grožđani slador optički desno aktivan. Već smo spome- 
nuli, da se hidrolitičkim raspadaj em, što ga možemo izazvati kemika- 
lijama, na pr. kiselinama, ali i probavnim sokovima, raspadaju gotovo 
svi viši ugljikohidrati, na pr. škrob, glikogen i t. d. u grožđani slador, 
pa su zato taj slador i njegova svojstva od velike važnosti i kod teh- 
ničkih, umjetno izazvanih procesa (na pr. fabrikacija špirita!), i kod 
prirodnih procesa, što se odigravaju u živim bićima (na pr. probava 
ugljikohidratne hrane!). 

K onomu, što smo već općenito kazali o svojstvima sladora, a 
proteže se osobito baš na grožđani slador, dodati nam je još samo par 
riječi. Slatki okus njegov nije tako jak, kao u običnog sladora, t. j. sla- 
dora iz slađorne trstike i slađorne repe. Grožđani slador ne nailazi na 
direktnu uporabu kao hrana onako, kao obični slador. Hoćemo li da ga 
priredimo veću količinu u čistom stanju, to ćemo najbolje postupati 
ovako: 

12 litara alkohola od 90% pomiješa se s 480 cc jake solne kiseline, 
smjesa se ugrije na 45 — 50° C, doda joj se postepeno 4 kg. u prah 
smrvljenoga običnog sladora i sve se to ostavi na toj temperaturi 
dva sata. Kad se nakon toga tekućina ohladi, baci se u nju nešto ule- 
đenog praha čistog grožđanog sladora, da se izazove kristalizacija 
grožđanog sladora, koji se je kod gore opisane procedure stvorio iz 
običnog sladora. Za nekoliko dana iskristalizuje se sav grožđani slador, 
tekućina se ukloni, a slador se opere razrijeđenim alkoholom, da se 
očisti od zaostataka solne kiseline. Tako će se dobiti bijeli prah slatka 
okusa, lako topiv u vodi, 

2. Voćni slador. Nalazi se u voću, u društvu s grožđanim sla- 
dorom, pa mu je odatle i ime. Kemijski mu je sastav isti kao i u grož- 
đanog sladora, dakle mu je formula C 6 Hi 2 0 6 , ali se od ovoga razli- 
koje poglavito po tom, što je optički lijevo aktivan; odatle mu je uz 
voćni slador još ime 1 e v u 1 o z a. Ali ne nalazi se jedino u voću, t. j. 

u bilju, nego i u životinjama i njihovim produktima, na pr. u medu, 
katkad u krvi, mokraći i nekim eksudatima. Med i nije ništa drugo 
nego u glavnom smjesa voćnog i grožđanog sladora. 

I voćni se slador oslobađa hidrolizom viših ugljikohidrata. Tako 
na pr. obični sladior, t. j. slador iz trstike i slador ne repe, jedan je disa- 
harid formule C 12 H 22 0 1]L , koji se hidrolizom raspada na jednake 
količine voćnog i grožđanog sladora. Proces ove hidrolize, koja se 
obično zove invertiranje običnog sladora, dao bi se zato ovako 
prikazati: 

C12 H22 On -f* H2 0 = d — Cg Hi 2 Og "hl — Co H12 Og 

(obični slador) -j- (voda) = (dekstroza) -J- (levuloza). 

Smjesi dekstroze i levuloze daje se obično ime invertni sla- 
dor; prirodni invertni slador je med. 

U nekim biljkama, poglavito u glavočikama (kompozitama) , na pr. 
u korijenju Inule Helenium, u gomoljima Dahlie i nekih vrsta Helian- 
thusa, nalazi se ugljikohidrat, polisaharid, nalik na škrob, a zovu ga 

inulin. Taj pak inulin ima karakteristično svojstvo za razliku od 

škroba, da se hidrolizom raspada na voćni slador, a ne kao škrob na 
grožđani slador. Zato se voćni slador i priprema obično iz spomenutih 
biljaka, poglavito iz gomolja Dahlie. 

Premda je glavna razlika između grožđanog i voćnog sladora u 
optičkom svojstvu njihovu, u optičkoj aktivnosti, jer je prirodni voćni 
slador optički lijevo, a prirodni grožđani slador optički desno aktivan, 
ipak ima i nekih drugih razlika između ova dva srodna sladora. Tako 
na pr. reducira voćni slador teže i slabije bakar iz Fehlingove otopine. 
Ali kraj svega toga, i u prirodi i umjetno, prelazi voćni slador lako u 
grožđani, kao u formu sladora, koja je najobičnija i najjednostavnija. 

3. Galaktoza. Uz dekstrozu i levulozu treba spomenuti među 
monosaharidima i ovaj slador iste formule C 6 H i2 0 6 , kaošto su i spo- 
menuti, i to zato, jer se stvara hidrolitičkim raspadaj em jednog osobito 
važnog sladora životinjskog porijekla, a to je mliječni slador. 
Kaošto obični slador daje hidrolizom smjesu dekstroze i levuloze, tako 
slador iz mlijeka daje smjesu dekstroze i galaktoze. Hidroliza je dakle 
mliječnoga sladora ovakova: 

C12 H22 On -f* H2 O = d — Cg H12 Og ~f" d — Cg H12 Og 

(mliječni slador) -(- (voda) = (dekstroza) -j- (galaktoza). 


111 


No kako smio dekstrozu i galaktozu napisali istom formulom d — 
Ce H 12 Oet iz koje se razbira, da je i galaktoza optički desno aktivna, 
to nastaje pitanje, po čemu se onda razlikuje galaktoza od dekstroze, 
i. j, od grožđanog sladora. Eto po tom, što se teže topi u vodi i što 
sporije provre alkoholnim vrenjem, kad je stavimo u doticaj u vodenoj 
otopini s kvaščevim gljivicama. Osim toga ima još nekih nježnih raz- 
lika kod reakcija, što ih daju monosaharidi sa stanovitim kemikali- 
jama, po kojima se galaktoza raspoznaje od oba spomenuta monosa- 
harida. 

To su najvažniji prirodni monosaharidi ili monoze. 

S obzirom na poznavanje njihove kemijske građe još mi je spo- 
menuti, da se sva tri ova sladora mogu i umjetno napraviti. No 
umjetni je produkt optički inaktivan i to poradi toga, jer se u 
njemu nalaze jednake količine desnih i lijevih molekula. Danas pak 
znamo način, kako se jedna vrst molekula može odijeliti od druge, t. j. 
mi možemo umjetno načiniti grožđani slador, voćni slador i galaktozu, 
svaki u tri optičke forme, t. j. kao desnu, lijevu i optički inaktivnu. 
Zato postoji na pr. umjetni grožđani slador, pred koji se piše znak 
d — , 1 — , i — t. j. d-grožđani slador, 1-grožđani slador i i-grožđani 
slador. Isto vrijedi i za voćni slador i za galaktozu. 

fo sam napomenuo poradi toga, jer će čitatelj u kemijskim udžbe- 
nicima naći, da se sve tri vrste sladora spominju kod svakoga od njih. 
Ali u prirod i, t. j. kao građa živih bića, javljaju se d-g r o ž đ a n i 
slador, 1 -voćni slador, a iz prirodnog produkta, mliječnog 
sladora, stvara se prirodna galaktoza kao d-g alaktoza. 

Osim ovih monosaharida ima u biljkama i životinjama još i nekih 
drugih, no mi ih ne ćemo pobliže spominjati, nego* prelazimo na d i s a- 
k a riđe, od kojih su najvažniji ovi: 

1- Obični slador. Nazvan je tako zato, jer se taj slador naj- 
više upotrebljava za hranu. A kako se vadi iz sladorne repe i sladorne 
trstike, to ga zovu još i trščani slador. Znanstveno mu je pak 
lme ’ k a '° na 'j izraziti j em predstavniku grupe disaharida, saharoza, 

P ema kojemu je imenu i naziv za obični slador u nekih naroda 
s a. h a r, 

Si lr\ 

a °r je taj vrlo raširen u bilju, te ga osim u sladornoj repi i 
c i ima u znatnim količinama još u stabljici nekh paoma. 

U tijelu životinja i čovjeka, kamo dolazi kao hrana, mijenja se taj 
slador tako, da se hidrolitički raspada na monoze: dekstrozu i levu- 
lozu, t. j. na invertni slador. 

Kemijska mu je formula C, 2 H 22 0 llt kao i svih disaharida ili 
bioza. Kao karakteristično svojstvo ovog sladora pojava je, da 
ne pokazuje običnih kemijskih reakcija jednostavnih sladora, na pr. 
reakciju s Fehlingovom otopinom. Isto tako nije kadar obični 
slador direktno provreti alkoholnim vrenjem, nego se mora najprije 
invertira/ti. Sve je to navelo znamenitog istraživaoca sladora, spome- 
nutog već njemačkog kemika E. Fischera na misao, da obični 
slador nastaje iz dviju molekula monoza time, što se one vežu među- 
sobno uz gubitak onih svojih sastavnih dijelova, koji su upravo po- 
trebni za reakcije pravih, jednostavnih sladora. Kemijskim se formu- 
lama može postanak prikazati ovako: 

2 Co Hi 2 Oe — C12 H22 On -}- H> 0 . 

No E, Fischer je razložio, da se u unutarnjoj građi tih mole- 
kula zbivaju kod ove sinteze takova premješten ja atoma i atomskih 
skupina, da se gubi karakter pravog sladora. Što više, E. Fischer je 
kemijskim putem potkrijepio svoje nazore i umjetno načinio, sintetizi- 
rao iz jednostavnijih organskih spojeva obični slador ili saharozu. 

Ta sinteza dakako i opet ima samo teoretsku važnost, jer čovje- 
čanstvo će i nadalje namirivati svoje po troske običnog sladora iz bilin- 
skog carstva i to u prvom redu iz stabljika sladorne trstike i korijenja 
sladorne repe, gdje se obilno stvara obični slador iz jednostavnih an- 
organskih spojeva utjecajem sunčanog svijetla. Slador dakle, što ga 
jedemo, nije umjetni produkt, nego se on samo u posebnim tvorni- 
cama, u fabrikama sladora, vadi tehnički iz sladorne repe i trstike. 
Proces je taj u glavnom ovakav: 

Slador se nalazi otopljen u staničnom soku sladorne repe i sla- 
dorue trstike. On ne može izaći iz stanica, jer mu ne da protoplazma, 
što sa sviju strana zatvara vakuole, u kojima se nalazi stanični sok 
(vidi si. 2.). Dođe li pak sladorna repa u vodu od 80 — 90° C vruću, to 
će se protoplazma promijeniti, ona će uginuti, zgrušati se i na njoj će 
se pokazati nježne pukotine, kroz koje slador može sada lako difun- 
dirati, izaći. Da se to još olakša, razreže se sladorna repa posebnim 
strojevima u tanke kriščice on neko 2 — 3 mm debljine. 

Da se pak difuzija obavi sa što manje vode i što potpunije, to se 
spomenute kriščice sladorne repe metnu u željezne cilindre, zvane di- 
fuzeri, gdje se izlužuju s vodom tako, da se svježa voda uvodi uvijek 
u difuzer, u kojem su već naj iscrpljeni je kriščice. A sok, najbogatiji 
sladorom, dolazi tako napokon u cilindar, koji je upravo napunjen 
svježim kriščicama. 

Na taj se način dobiva sok, tekućina, koja ima otprilike toliko sla- 
dora, koliko i sama sladorna repa, naime 12 — 15%. S ovim se sokom 
postupa dalje ovako: 

Doda mu se najprije vapna. Time se postizava dvoje. U jednu 
ruku vapnom se obaraju slobodne kiseline, što ih je također voda 
izvukla iz sladorne repe, kao na pr. oksalna kiselina, četrunova kise- 
lina i t. d., jer bi one kod zagrijevanja soka, u svrhu da se izluči i 
iskristalizuje obični slador, invertirale njega na invertni slador, 
t. j. na levulozu i dekstrozu. U drugu ruku obaraju se vapnom fosfati, 
proteini i boje, što ih je zajedno sa sladorom izvukla voda iz kriščica 
sladorne repe. Ali se kod toga jedan dio vapna veže i na slador, to jest 
stvara se spoj kalcija sa saharozom, takozvani kalcij ev saharat. Da se 
ovaj rastvori, uvodi se u sok ugljični dvokis, koji veže na sebe kalcij 
iz kalcijeva saharata kao kalci jev karbonat. 

Sad se filtrovanjem i tiskanjem odijeli talog iz soka od otopine, 
u kojoj preostaje u glavnom slador, otopljen u vodi, uz neke nusasto- 
jine i onečišćenja; još uvijek ima u njemu spoj kalcija sa sladorom, 
kalcij ev saharat. Da se iz te otopine dobije što veća količina sladora, 
ispa, ruje se ona kod relativno niske temperature, koja se polučuje sma- 
njenjem tlaka nad otopinom u t. zv. vakuum-tavama. Tekućina se zguš- 
ćuje i zove se gusti sok. U taj se sok uvodi ponovo ugljični dvokis, da 
se izluči kalci j iz saharata ; stvoreni se kalcij ev karbonat opet otfiltruje. 
Sad se kuha gusti sok, sve dok se obilno ne počnu izlučivati kristali 
sladora. Kod ohlađivanja se kristalizacija nastavlja tako, da konačno 
imamo samo kristale sladora uz gustu tekućinu, zvanu sirup. Centri- 
fugiranjem se odjeljuje sirup od kristala. No u sirupu ima još uvijek 
doista sladora. Zato se stavlja u posude, koje se neprestano okreću i 
tresu, pa se uslijed toga još dosta sladora izlučuje iz sirupa u obliku 
kristalića. Sirup, iz kojega slador ne će više da se obara, zove se me- 
lasa i služi za dobivanje špirita; slador, što je još preostao u njemu, 
niože se posebnom procedurom dovesti u alkoholno vrenje. 

Bubanović: Kemija živih bića. 

Sabrani kristalići sladora nijesu još potpuno čisti. Oni su smeđe- 
žuti i sadržavaju na sebi sirupa. Da se očiste, slador se rafinira, 
t. j. kristalići se ponovo otapaju u čistoj vodi, otopina se filtrira preko 
ugljena iz kostiju, koji na sebe povlači boju, i onda se opet isparuje 
do kristalizacije u vakuum-tavama. Tako rafinirani slador šalje se u 
trgovinu. 

Obični slador kristalizuje se u velikim monoklinskim lecima. Tali 
se kod 160° C, a kod daljeg zagrijevanja posmeđuje i stvara t. zv. k a- 
r a m e 1. (J vodi se vrlo lako topi, tako da 100 dijelova zasićene oto- 
pine sadržava 67 dijelova sladora kod obične temperature (20° C). 
Optički je jako desno aktivan; stupanj optičke aktivnosti iznosi 
“f" 66.5°. Raspada se lako na dekstrozu i levulozu, a kako ova potonja 
ima veći stupanj optičke aktivnosti od dekstroze, prelazi kod inverzije 
običnog sladora optička aktivnost postepeno iz jake desne u lijevu. 
O promjenama ovog sladora u živim bićima kao i o znamenovanju 
njegovom kao brani bit će govora kasnije. 

2. Maltoza. Ovim se imenom nazivlje slador jednake formule 
kao i obični, t. j. C 12 H 22 0 llf no koji se ne javlja onako u biljkama 
kao obični slador, nego istom nastaje raspadajem škroba, uslijed 
djelovanja fermenta diastaze na škrob. Zato se maltoza stvara na 
pr. u ječmu, koji je počeo klijati, i to tako, da se onaj škrob, što je po- 
hranjen u ječmovu zrnu, kao rezervna hrana za klicu, pomoću dia- 
staze, što je produciraju stanice klice, raspada na manje molekule, na 
molekule posebnog sladora, maltoze. Takav slatki ječam rabi primje- 
rice za varenje piva i zove se s 1 a d, a slador, što ga možemo u čistom 
stanju izlučiti iz slada, naša je maltoza. Maltoza je dakle važan slador 
samo kao t. zv. intermediami produkt kod tehničkog pretvaranja škrob- 
natih tjelesa u obični alkohol. Maltoza se naime lako i brzo raspada 
odmah dalje i to iz jedne njene molekule nastaju u prisutnosti vode 
dvije molekule dekstroze, t. j. d-grožđanog sladora. Dakle: 

C 12 H 22 Ou + H 2 0 = 2 C 6 H, 2 0 6 

(maltoza) + (voda) 2* (dekstroza). 

A kako smo već rekli, dekstroza onda dalje prelazi alkoholnim 
vrenjem u obični alkohol i ugljičnu kiselinu. Tako i dolazi alkohol iz 
slada u pivo! 

Sama čista maltoza kristalizuje u finim, bijelim iglicama i pokreće 
ravninu polarizovanog svijetla jako na desno. Razlikuje se pak od 


115 


saharoze poglavito po tom, što pokazuje sve reakcije pravih sladora. 
Zato drži E. F is c her, da su se dvije molekule dekstroze tako udru- 
žile u jednu molekulu maltoze, da kod toga nijesu nastradale one 
grupe, t. j. skupine atoma, koje su razlog reakcijama, što ih daju svi 
pravi sladori. Nasuprot su se kod izgradnje saharoze iz dekstroze i 
levuloze morale baš te skupine promijeniti! 

3. Mliječni slador ili 1 a k t o z a. To je slador, za koji • 
treba osobito istaknuti, da se javlja isključivo u životinjama, u 
mlijeku sisavačkom, jer su svi ostali sladori vezani u prvom redu uz 
bilinsko carstvo. Normalno nastupa samo u mlijeku, ali se nalazi 
i u mokraći, na pr, u žena nakon poroda, ako im je mlijeko zasušilo. 

Kemijski mu je sastav C 10 H 02 O n • H 2 0, što znači, da se ledi 
s kristalnom vodom u obliku bezbojnih, rombijskih kristala. Optički je 
desno aktivan. Čiste kvaščeve gljivice ne stavljaju ga u alkoholno 
vrenje i po tom se razlikuje od grožđanog sladora. No ima drugih 
nekih gljivica (shizomiceta) , s kojima prelazi u alkoholno vrenje i to 
prema rezultatima E. Fischera tako, da se najprije raspada na 
svoje sastojine, a to su monosaharidi. glukoza (grožđani slador) i 
galaktoza. Na tom se vrenju osniva priredba alkoholnih pića iz 
mlijeka, a to su »kumiš«, što ga prave iz kobiljega mlijeka, i »kefir« 
iz kravljega mlijeka. No kod tog su u akciji i drugi mikroorganizmi, 
ko>ji dovode uporedo i do mliječno -kiselog vrenja. 

Mliječni se slador razlikuje dakle od običnog (saharoze) po tom, 
što daje reakciju s Fehlingovom otopinom i još s nekim drugim rea- 
gensima na »prave« sladore, a od grožđanog sladora i maltoze po toni 
poglavito, što ga kvaščeve gljivice ne izazivlju na alkoholno vrenje. 

Za pripremu mliječnog sladora služi t. zv. slatka sirutka, koja 
preostaje kod pravljenja sira iz slatkog mlijeka. Ponajprije se zagri- 
jevanjem uklanjaiju iz te sirutke još preostali proteini (kasein) ; oni 
naime koaguliraju kod toga, zgrušaju se, pa ih možemo otfiltrovati. 
Filtrat se onda isparuje do sirupaste tekućine, iz koje se stajanjem 
počnu izlučivati leci mliječnog sladora. Oni još nijesu posve čisti, pa 
ih, — ako želimo dobiti posve čisti mliječni slador, — opet otopimo u 
vrućoj vodi, procjeđujemo otopinu preko životinjskog ugljena, da se 
odbojadiše, i potom ponovo zagrijavamo do kristalizacije. Mliječni 
slador, što se dobiva u trgovini, nije posve čist, no lako ga čistimo 
na gore spomenuti način, koji se zove prekristalizacija. 

Mliječni je slador osobito važna hraniva sastojina, jer to- je uglji- 
kofaidrat, koji kao prvi i jedini s majčinim mlijekom dolazi u naše tijelo. 

Toliko o dis ah ari dima. 

Prelazimo na p o 1 i s a h a ri d e, među koje ubrajamo najraširenije 
ugljikohidrate bilinskog i životinjskog carstva, a mogu se zgodno po- 
dijeliti u tri grupe, i to: 1. grupa škrobnatih tjelesa, 2. grupa dekstrinS, 
guma i bilinskih sluzi, i 3, grupa celuloznih tjelesa, 

1. U grupu škrobnatih tjelesa spada ponajprije sam škrob. 

Škrob, što ga zovu latinski »aimylum«, njemački »Starke«, raširen 
je u najrazličiitijim bilinskiim dijelovima, i to osobito kao t. zv. rezervna 



/ a 

SI. 15. Znatno povećana škrobna zrnca u stanici i izvan stanice. 

hrana u sjemenkama, korijenju, g orno lj ima itd. Koliko li smo ga već 
pojeli u kruhu našem svakidašnjem, jer je glavna sastojina svakog 
brašna! 

Bijeli je to praih, a sastoji se iz sićušnih, mikroskopski malenih 
zrnaca, raznog oblika i veličine; ta zrnca pokazuju pod mikroskopom 
dvojaku strukturu, tamne i svijetle slojeve. (Vidi sliku 15.) 

Oblik i struktura zrnaca škrobnih karakteristična je za biljke, od 
kojih potječe, kako nam to lijepo pokazuje slika 16. za razliku od 
slike 17. 

Što se tiče kemijskog sastava škroba, to smo već istaknuli, da su 
molekule škroba jamačno vrlo velike, da se sastoje od stotine i stotine 

atoma, ali još ne znamo točno, od koliko. Zato i pišemo škrob kao i sve 
ostale polisaharide formulom (Ce Hio Os) n, što znači, da je molekula 
škroba neki umnožak od C P Hio O5. 

Škrob je netopljiv u hladnoj vodi, ali u toploj nabuforuju škrobna 
zrnca tako, da se raspucavaju i stvaraju s vodom ljepivu masu, škrobno 
ljepilo (»Kleister<0 . 

Kuhamo li škrob s razrijeđenim kiselinama, on se raspada, hidro- 
lizira na jednostavni, najobičniji pravi slador, glukozu ili grožđani 
slador. Analogan učinak izvađaju na škrob i razni encimi (na pr, onaj 



u ječmu, kad je počeo klijati, a zove se diastaza), samo što ras- 
padajni produkti nijesu sasvim isti; hidroliza pomoću encima oslobađa 
iz škroba dekstrin i maltozu uz malo grožđanog sladora. 

Škrobnati se prah poznaje po> nekim karakterističnim svojstvima. 
Tako se za reakciju na škrob obično uzimlje jod 1 , koji je kadar u pri- 
sutnosti svojih spojeva (na pr. kalijeva jodida ili jodovodika) bojadi- 

1 To su tamni listići, kovinskog sjaja, topljivi u eteru i alkoholu. Ali baš 
alkohol ne smije biti prisutan kod reakcije na škrob. Zato se u tu svrhu otopi 
jod u vodi, u kojoj jo otopljena bijela sol jodova, kalijev jodid, i ta otopina 
služi kao reagens na škrob. 

sati škrob modro. Ako želimo točno da odredimo postotak škroba, 
to se u tu svrhu pretvara škrob kuhanjem sa solnom kiselinom u slador, 
a ovaj se onda već spomenutim metodama, na pr. polarimetrički, od- 
ređuje kvantitativno. 

Budući da čisti škrob nalazi raznu upotrebu u tehnici, kućanstvu 
i ljekarstvu, to ga vade naveliko^ iz škrobnatih prirodnica. Princip 
dobivanja uGratko je ovaj: Kao sirovine služe najobičnije korun, riža, 
kukuruz ili pšenica. Neka je na pr. korun materijal, iz kojeg hoćemo 
da dobijemo škrob. U tu se svrhu fino razmrvi, tako da se razderu sta- 



Sl. 17. Rižina škrobna zrnca, 320 puta povećana. 

nične stijenke njegovih stanica, u kojima se nalaze škrobna zrnca. Sada 
se ta masa metne na sita, preko kojih teče voda (hladna!) i dobro se 
miješa. Voda mora biti hladna, jer bi u vrućoj škrob nabubrio i stvorio 
škrobno ljepilo. Vođa ispere škrobna zrnca i ponese ih sa sobom kroz 
rupice na situ, a stanične stijenke i drugo ostane na situ. Zatim se pusti, 
da se u hladnoj vođi netopiva škrobna zrnca otalože na dno i 
onda se samo osuše lagano i pošlju u trgovinu. 

Toliko o škrobu, kao o onom ugljikohidratu, koji nastaje kao prvi 
vidljivi produkt asimilacije ugljičnog dvokisa u biljkama. Kako je taj 
proces ne samo važan poradi toga, što se njime pretvara anor- 

g a n s k i materijal u kompliciranu organsku građu, bez koje se ne 
bi život na Zemlji mogao ni pomisliti, nego i po tom, što se kod tog 
procesa sunčana svjetlena energija pohranjuje, sakuplja i sprema za 
sve procese života i rada na našoj Zemlji, to ćemo mi i o samoj spo- 
menutoj asimilaciji i o produktima njenim još i posebno govoriti. Zasad 
treba da točno uočimo, koje zasebno mjesto među ugljikohidratima za- 
uzimlje škrob, a onda i to, šta se u glavnom zna o njegovu kemizmu. 

U nekim bilnskim skupinama nalaze se osim škroba, kao* rezervni 
hranivi materijal, tjelesa slična škrobu, od kojih su najpoznatija i naj- 
proučenija: inulin i lihenin. 

Inulin se nalazi u podzemnim dijelovima mnogih glavočika 
(Compositae) , osobito u korijenju Inule Helenium, u gomoljima Dahlia, 
vrsta Helianthus itd. Qbičm> ga priređuju iz gomolja Dahlie. Zrnca 
inulina nalik su na škrob, no izgled im je više kristaličan. U glavnom se 
inulin razlikuje od škroba po tom, što se zrnca inulina u vrućoj vodi 
lako otapaju i ne stvaraju poput škroba ljepilo, a osobito po 
tom, što inulin, kuhan sa razrijeđenom sumpornom kiselinom, daje kao 
jedini produkt hidrolize monosaharid levulozu (voćni slador). Zato 
i bilje, u kojem ima inulina, služi za pripremu voćnog sladora, koji na- 
ilazi uporabu u terapiji sladorne bolesti. 

Lihenin pak dolazi u mahovinama i osobito u lišajevima, umjesto 
škroba. (Nijemci ga zato zovu »Moosstarke«.) I on je topljiv u vrućoj 
vodi, ali se iz nje ne izlučuje kao inulin u obliku sferokristala, nego u 
obliku hlađnetine, galerte. Ni na inulin, ni na lihenin ne djeluju lako 
fermenti (na pr. diastaza), koji inače rastvaraju škrob na jednostavnije 
ugljikohidrate. Po svom kemijskom sastavu spadaju i inulin i lihenin 
među ugljikohidrate velikih molekula, t. zv. polisaharide formule (C 8 
Hio O5) . n. 

U grupu škrobnatih tjelesa mora se ubrojiti i g 1 i k o g e n. To je 
škrobu sličan ugljikohidrat, u glavnom zastupan u životinjskom 
carstvu kao karakteristična građa živih organizama. Prema onom, što 
smo doisad spomenuli o ugljikohidratima, od monosaharida se javlja 
u životinjama i čovjeku glukoza kao krvni i mokraćni slador, od 
disaharida mliječni slador, a od polisaharida g 1 i k o g e n, nazvan 
još i »jetreni škrob« (»Lebenstarke«), jer su jetra onaj organ, u kojem 
ga najviše ima i u kojem se jamačno i stvara. No ima glikogena i u 
ostalim stanicama i tkivima životinjskog tijela, primjerice u mišicama, 
(konjsko je meso slatko od njega!) u krvi itd., a osim toga se nalazi 

glikogen i u bilinskom carstvu, i to u onoj skupini biljaka, što ih zovemo 
jednim imenom gljive, a karakteristično im je svojstvo, da poput 
životinja ne mogu same izgrađivati organske svoje građe, nego je pri- 
maju već gotovu i samo je prema svojim potrebama prekrajaju; gljive 
su biljke nametnice bilo na živim bićima, bilo na uginulima (parasiti i 
saprofiti!) 

Evo, što kao naj glavni je treba zapamtiti o glikogenu s obzirom 
na njegovu kemijsku narav, kao o najvažnijem ugljikohidratu živo- 
tinjskom: 

Otkrio ga čuveni franceski fiziolog Claude Bernard, au novije 
vrijeme svestranoi ga je proučavao znameniti njemački fiziolog Eduard 
Pfliiger. Ako bi htjeli da izvadimo čisti glikogen iz kojeg organa, 
na pr. iz jetara, gdje ga počesto — a to ovisi o hrani — zna biti do 
10%, to ćemo prema naputku Pflugerovu najbolje ovako postupati. 
Jetra se sasijeku u kašu i pomiješaju sa 60% otopinom kalijeve lužine 
u boci, koja se onda stavi u kipuću vodu (u t. zv, vođenu kupelj) na 
nekoliko sati. Nakon toga se razrijedi sadržaj boce s vodom i filtrira 
(procijedi) preko staklene vune. Od tako dobivene tekućine uzme se 
stanoviti dio, na pr, 100 cc, te joj se doda 100 cc običnog alkohola od 
96%. Iz tekućine se uslijed alkohola obori glikogen kao amorfni, bijeli 
prah, pa ga možemo sabrati na filtru, oprati alkoholom i tako imamo 
čisti glikogen, 

Glikogen se topi u vodi, Kuhamo li ga s razrijeđenim kiselinama, 
on će se raspasti, hidrolizirati i to na glukozu ili grožđani slador. Zato 
se i drži, da se obrnuto glikogen stvara u jetrima iz glukoze ili krvnog 
slador a. Enzimi ga također hidroliziraju, i to neki ga pretvaraju u mal- 
tozu, no većina ga poput razrijeđenih kiselina drobi u glukozu. Želimo 
li dakle odrediti količinu glikogena u kojem organu, postupa! ćemo 
onako, kako je gore prikazano, dok ne dođemo do čistog glikogena, a 
onda ćemo ga hidrolizom pretvoriti u glukozu (grožđani slador), koju 
ćemo odrediti Fehlingovom otopinom. Otopina čistog glikogena 
ne djeluje na Fehlingovu soluciju. Jodom će se obojadisati otopina 
glikogena, osobito kad je prisutno malo kuhinjske soli, crveno poput 
vina. Formula glikogena nije pobliže poznata; zna se, kao i za sve poli- 
saharide, da je neki umnožak od C 6 H t0 0 5 , žito se i piše (C 6 Hio 0 5 ) . n. 
Drži se, da je ovaj n vrlo velik. 

Stvaranje glikogena u našem i životinjskom tijelu predmetom je 
mnogobrojnih istraživanja, koja još nijesu uspješno dokrajčena. S tim 

je naime pitanjem u vezi sladorna bolest (diabetes). Normalno služi 
glikogen u našem tijelu kao izvor energije (topline), koja se oslobađa 
polaganim sagorijevanjem glikogena djelovanjem kisika na nj. A ta 
energija prelazi u radnju naših mišića; jakost dakle naših mišića, kao i 
snaga konja i vola, kad vuku teške terete, ima jedan izvor svoj u gli- 
kogenu. 

2. Kao drugu grupu polisaharida spomenuli smo: dekstrine, gume i 
bilinske sluzi. 

D e k s t r i n i se ne nalaze u živim bićima kao stalna njihova sasto- 
jina. Oni nastaju istom pretvorbom škroba kod raspadanja u slador. 
Tako na pr, nastaju dekstrini, kad se ugrije škrob na 200° do 210° C. 
Zato ih ima primjerice u kori našeg kruha, pa je ona od njih i onako 
slatka. No dekstrini se stvaraju iz škroba i djelovanjem kiselina i enzina. 
Drži se, da se stvara čitav niz dekstrina, dok se konačno ne dođe do 
sladora; bilo maltoze (djelovanjem diastaze), bilo glukoze (djelovanjem 
kiselina) . 

Teško je dekstrine međusobno odijeliti. Obično imamo posla sa 
smjesom dekstrina. Oni su bijeli ili žućkasto-bijeli amorfni prah, koji 
se u vodi lako topi. Priredimo li gustu otopinu, to ona teško teče i oteže 
se kao guma ili sirup. Takove se otopine i priređuju na veliko iz škroba 
i šalju u trgovinu kao sirup. 

Dekstrini ne mogu direktno provreti. Ali se lako pretvaraju u 
slador, koji onda vrenjem prelazi u alkohol. 

Iz svega toga slijedi, da su dekstrini ugljikohidrati još uvijek 
znatno velikih molekula, ali ne onako velikih, kaošto su molekule škroba 
i glikogena. Označimo li škrob i glikogen formulom (C 6 Hi 0 O 5 ). n., a 
dekstrine (C 6 Hio O 5 ) • x, to treba istaknuti, da je onaj n veći od x; 
n> x. 

Bilinske gume i bilinske sluzi također su ugljikohidrati velikih 
molekula. One se javljaju kao prirodni produkti, bilo da se izlučuju 
kao amorfna, prozirna masa iz stanovitih bilinskih dijelova, bilo da se 
nalaze u bilinskim dijelovma, na pr, u drvu ili sjemenkama, pa se iz njih 
mogu izvaditi zgodnim otapalima. I tako vidimo, kako na pr. iz treš- 
njeva stabla curi neka ljepljiva masa, trešnjeva guma, a iz mirisne dunje 
i iz mesa i iz kore i sjemenaka njenih, dobit ćemo kuhanjem u vodi 
neku sluz, koja nam s rasta! jenim sladorom služi kao jelo (»Quitten- 
kase«) . 

Kao razlika između bilinskih guma i bilinskih sluzi ističe se to, 
da su bilinske gume topljivi je u vodi, (na pr. arapska guma) a sluzi u 
vodi samo nabubre. 

Jedna i druga tjelesa mogu se u prisutnosti vode hidrolizirati bilo 
pomoću kiselina, bilo pomoću enzina. No dok dekstrini hidrolitičkim 
raspadaj em stvaraju samo glukozu, to gume i sluzi daju hidrolizom uz 
glukozu još i druge neke sladore, i to dapače i sladore s manjim brojem 
ugljikovih atoma od šest. Baš u tom bi se mogla sadržavati zasebna 
kemijska karakteristika ovih tjelesa, a ujedno se razabira, da i slađori 
s manje od šest, na pr. s p e t ugljikovih atoma u molekuli, stoje u vezi 
s prirodnom građom živih bića. 

3. Napokon, kao zadnja grupa ugljikohidrata, jesu celulozne 
tvari. Celuloza, od koje su izgrađene stijenke bilinskih stanica, glavna 
građa drva, također je ugljikohidrat ili bar smjesa ugljikohidrata. 
No' treba imatHra pameti, da su samo stijenke (membrane) mladih bi- 
linskih stanica od čiste celuloze, dok je u starijih membrana već ponešto 
odrvenila; to će reći, u celulozu se je uvukla nova tvar, koja se za raz- 
liku od celuloze (njem. Zellstoff) zove drvna tvar ili lignin (njem. Holz- 
stoff). Taj pak lignin po svoj prilici nije ugljikohidrat, ali je važna sa- 
stojina drva. On je primjerice razlog, da se iz drva može dobiti drvna 
žesta (špirit) procesom suhe destilacije, jer čista celuloza tim pro- 
cesom ne stvara drvni špirit. 

Celuloza se od svih ostalih, ugljikohidrata razlikuje svojom otpor- 
nošću; hladna i vruća voda, razrijeđene kiseline i lužine ne mije- 
njaju nju. Baš zato se iz prirodnih celuloznih tvari lako uklanja sve 
ono, što se je u nju uklopilo (inkrustiralo) , pa se tako tehnički dobi- 
vena tjelesa, što ih zovemo platno, lan, pamuk, vata, iz celu- 
loznih tvari dobiveni papir, sastoje gotovo iz same celuloze; 
švedski papir za f ii trovan je (bijela bugačica) skoro je kemijski čista 
celuloza. 

No ipak se je našlo sredstava, koja djeluju kemijski na celulozu. 
Polijemo li primjerice vatu ili papir za filtrovanje najprije gustom sum- 
pornom kiselinom, a zatim je neko vrijeme kuhamo s razrijeđenom sum- 
pornom kiselinom, to će se celuloza hidrolizirati i dobit ćemo kao konačni 
produkt hidrolize d-glukozu (dekstrozu ili grožđani slador). Pojava 
nam ta jasno govori, da je i celuloza tijelo, komu su molekule neki mul- 
tiplum od C 6 Hio 0 5 , pa zato i nju bilježimo formulom: (CeHjoOs), n. 
No ne dobivamo kod svih vrsti celuloze jednake produkte hidrolize. 

Nadalje je pronađena tekućina, u kojoj se celuloza sasvim lijepo 
rastapa. To je t. zv. Schweizerov reagens, amonijakalna oto- 
pina bakrenog oksida, lazurna tekućina, u kojoj se celuloza, na pr. vata, 
otapa zagrijavanjem. Dodamo li toj otopini koje kiseline ili soli, to će se 
iz nje opet oboriti celuloza, pa kad je osušimo, dobit ćemo bijeli, amorfni 
prah celulozin. 

S obzirom na kemijsku narav celuloze treba istaknuti, da pobliže 
proučavanje produkata hidrolize dovodi do spoznaje, kako između ce- 
luloze i škroba ne postoji tako bliza veza, da bi se celuloza mogla sma- 
tra/ti samo nekim umnoškom škrobovih molekula; dok škrob kod hidro- 
lize daje najprije m a 1 1 o z u, to se iz celuloze stvara t. zv. celoz a, 
koja se istom daljnjom hidrolizom raspada na glikozu. Fakat je taj od 
važnosti za stvaranje celuloze u živim bićima, jer iz njega slijedi, da 
se celuloza ne stvara — kako se često misli — jednostavno i direktno 
iz škroba. 

Celuloza nije samo od važnosti kao građa živih bića i to biljaka, 
koja im daje čvrstoću i tako omogućuje rast u ponosne visine, kud se 
penju visoke paome i gorostasni hrastovi, ona dolazi u obzir i kao 
hrana životinjska i kao prirodni produkt, koji nailazi u tehnici mno- 
gostranu upotrebu. Treba samo spomenuti papir, pergamentni 
papir (ovaj se dobiva iz švedske bugačice time, što se uroni na čas 
u gustu sumpornu kiselinu, pa se usljed toga na površini načini glatki 
sloj, koloidna modifikacija celuloze!), kolodij, celuloid, puš- 
č a n t pamuk, b e z d i m n i barut, umjetnu svilu, masu za 
filmove itd., a to se sve fakricira iz celuloze. 


C) Proteini. 

Kaošto* je nekad antikni Protej mijenjao najraznoličnije svoj 
lik, a ipak je ostao uvijek isto biće, tako se nalazi i u organizmima 
jedna vrst kemijske građe njihove, koja može zauzeti na j različiti je 
forme, ali ipak ostaje u glavnom jedna te ista vrst tvari. Zato su je i 
nazvali protein. No u tom je imenu sadržana i bitna oznaka ove 
grupe kemijskog materijala živih bića, a ta se sastoji u tom, da su tvari, 
nazvane proteini (grčki p r o t o s = prvi) , prve i najvažnije 
za život na našoj Zemlji. Nema naime živog bića počevši od jednosta- 
ničnog organizma do čovjeka, koje bi moglo postojati bez tog materi- 

jala; protoplazma bilinske i životinjske stanice izgrađena je u glavnom 
od tvari, nazvanih proteini. Hrvatski zovu proteine bjelanci ili bjelan- 
čevine, prema njemačkom »Eiweiss-< i »Eiweisskorper«, koje je ime 
nastalo od bjelanca iz jajeta, jer je bjelance predstavnik tih tjelesa, 
s kojim se je kemijska nauka o tim tjelesima ponajprije i ponajviše 
bavila. No kako rekosmo, proteini se javljaju u najrazličitijim oblicima 
u svim živim bićima, kao otopljena, poluotopljena a i kao kruta tjelesa. 
U životinjama i u čovjeku nadmašuju proteini sve ostale organske 
sastojine, t. j. masti, lipoide, ugljikohidrate (ovi opet prevlađuju u bilj- 
kama!), kako se to primjerice razabire iz postotnog sastava čovječjeg 
tijela, kako ga je utvrdio još holandeski fiziolog Moleschott. U 
čovječjem tijelu ima naime: 


Vode 67 '6 % 

Soli 9*2 % 

Proteina 15'2 % 

Tvari, nastalih iz proteina . . 4*9% 

Masti 2 5 °/o 


Tvari, koje se mogu ekstra hirati 0*6 % 

100*0 % 

Proteini ne izgrađuju samo protoplazmu stanica, njih ima i u te- 
kućim i u krutim tkivima i produktima staničnim, tako na pr. u krvi, 
u mlijeku, u mesu, u vlasima, u kostima, u rogovima i noktima. Svila, 
u koju se zapreda svilena buba, »morske vlasi« (byssus), što ih vidimo 
na mnogim školjkama, spadaju među proteine isto tako, kao i bjelance 
jajetovo ili bijela i hraniva tvar, što se kao sir izlučuje iz mlijeka. 

Ako je tako, t. j. ako u tu grupu kemijske građe organizama spa- 
daju tvari različne, to je onda osobito važno pitanje, s kojim nam se 
ponajprije zabaviti: po čemu se poznaju proteini, šta ih karakteriše 
spram ostale anorganske i organske kemijske građe živih bića? 

jProteini se sastoje od ovih elemenata: ugljika^ vodika, dušika, 
kisika i sumpora. Osim ovih elemenata nalaze se u nekojima još fosfor 
i željezo; na pr. crvena boja naše krvi, za koju smo čuli, da se zove 
hemoglobin, ima u sebi željeza. Količine spomenutih elemenata kreću 
se u najrazličitijim proteinima u prilično stalnim granicama. Tako 
ima ti proteinima obično: 

50 do 55 o/o ugljika (C) 

6*5 „ 7*5 °/ 0 vodika (H) 

15 „ 18% dušika (N) 

19 

0*3 

0*0 

0*0 


2*5 % sumpora (S) 
1*0% fosfora (P) 
0'5 % željeza (Fe) 


Proteini se dakle razlikuju od masti i ugljikohidrata ponajprije 
tim, što imaju u sebi znatnu količinu dušika. Dušik je uopće karakte- 
rističan elemenat za proteine. Ali ima dušika i u nekim lipoidima, od- 
nosno u fosfati dima, ali ih nema u svima. U njima nije dušik bitni i 
redovni sastavni dio, kao u proteinima. 

Spomenuti elementi udružili su se u proteinima u vrlo velike 
molekule, tako velike i komplicirane, da ih još danas nije pošlo 
za rukom umjetno načiniti onako, kako se mogu načiniti masti i jedno- 
stavni ugljikohidrati (sladori). Po tom svojstvu nalikuju proteini na 
polisaiharide, na pr. na škrob, glikogen i celulozu, jer ti se ugljikohidrati 
također odlikuju vrlo velikim molekulama, koje do danas još nisu 
umjetno načinjene. Ali proteini ih jamačno znatno nadvisuju veličinom 
svojih molekula. .Molekularna težina njihova dakako nije određena i 
poznata, ali se iz količine sumpora i željeza može donekle izračunati. 
Tako je na pr. molekularna težina onog proteina, koji ima u sebi \% 
sumpora, pa se drži, da se nalazi u molekuli samo jedan atom sumpora, 
izračunana najmanje na 3200. Ali to je najmanja moguća molekula, a 
prava je molekularna težina jamačno umnožak toga broja. Isto se je 
tako iz količine željeza u hemoglobinu izračunato, da bi u onom slu- 
čaju, kad se u molekuli hemoglobina nalazi samo jedan atom željeza 
(Fe), molekularna težina hemoglobina konjske krvi bila 16.699, a for- 
mula bi mu se morala pisati:C 758 H 1203 N 195 0 21g S 3 Fe. Malo ne- 
obična formula i po broju atoma daleko od formule, a prema tomu i 
od molekularne težine tjelesa, kakova su na pr. voda (H 2 0 — 18), 
kuhinjska sol (Na Cl = 58.5), pa i slador (na pr, saharoza 
= C 12 H 22 O u = 342) i mast (na pr. tristearin = C 57 H 145 0 6 — -925] , 
Ali dakako, formula i molekularne težine hemoglobina i ostalih pro- 
teina nagađa se samo, dok su formule i molekularne težine spomenutih 
anorganskih i organskih spojeva, t. j, vode, soli, sladora i masti, sigurno 
uglavljene, jer se ti spojevi mogu lako i umjetno načiniti. Umjetna 
pak sniteza proteina nije još do danas pošla za rukom. 

Iz toga, što su molekule proteinskih tjelesa vrlo- velike, slijede 
onda i druga njihova svojstva. Rekli smo, da su u organizmima nalaze 
proteini u otopljenu i u krutom stanju. No budući da su molekule pro- 

teina vrlo velike, to se i njihove otopine ne vladaju kao obične, prave 
ili t. zv. molekularne otopine, nego kao t. zv. koloidne otopine. To 
će reći, nalazi li se na pr. u krvi ili mlijeku proteina u otopljenom stanju, 
to oni ne plivaju po vodi u obliku jednostavnih i slobodnih molekula, 
nego kao neke nakupine molekula, kao relativno velike čestice, koje 
se onda lako izlučuju iz vodene otopine. Zato se tekućine, u kojima ima 
proteina, tako lako zgruišaju i usire, bilo kad ih zagrijemo, bilo kad. im 
dodama otopine koje soli ili alkohola. A to se onda svojstvo upo- 
trebljava za izlučivanje i za određivanje proteina u raznim tekućinama. 

U drugu ruku slijedi iz toga, što su molekule proteina vrlo velike, 
da se one mogu raznim agensima razgrađivati i drobiti u jednostavnija 
tjelesa, u jednostavnije organske spojeve, za koje se onda drži, da iz- 
građuju proteine. I doista! Kaošto je pošlo za rukom masti i ugljiko- 
hidrate, (o tom je već bilo govora!) razdrobiti na jednostavnije or- 
ganske spojeve, a to su glicerin, masne kiseline i onda kod ugljiko- 
hidrata ponajčešće dekstroza, tako su kernici i najraznoličnije proteine 
procesom hidrolize nastojali razgraditi u opeke, iz kojih su, da se tako 
rekne, sazidani proteini. Ali dok se rastvaranjem masti i ugljikohidrata 
dobiva samo maleni broj (jedna ili dvije) raznih sastojina, koje po 
svojoj količini odgovaraju točno razdrobljenoj količini dotične masti 
ili ugljikohidrata, to rastvaranje proteina dovodi ponajprije do či- 
tavog niza raznih organskih spojeva, a osim toga je do danas samo u 
rijetkim slučajevima pošlo za rukom provesti hidrolizu proteina tako, 
da bi raspadajni produkti sačinjavali po svojoj količini cjelokupni 
kvantum dotičnog proteina, koji je podvrgnut procesu hidrolize. Obično 
sačinjavaju raspadajni produkti 50 do najviše 75% prvotnog proteina. 
To će reći, proces hidrolize ne dovodi nas još danas posve sigurno do 
spoznaje, od kakovih je sve opeka izgrađena molekula dotičnog pro- 
teina, iako naj odlični j i istraživaoci na tom području misle, da su danas 
u glavnom izlučene iz proteina sve najvažnije sastojine. * 1 


1 U Njemačkoj se govori o autoritetima na tom području, o ,,Eiweiss- 
autoritetima", a to su istraživaoci, koji su stekli osobitih zasluga kod tih 
teških istraživanja, kao n. pr. E. F i s c h e r, K o s s e 1, A b d e r h a 1 d e n. 
Engleski ,,Eiweissautoriteti“ bili bi opet: P 1 i m m e r, Mann, Th. B. 
Osborne i t. d. U najnovije vrijeme radi intenzivno na tom području 
E. Abderhalden, pa zaslužuju osobitu pažnju i njegovi naučni rezultati 

i njegove biokemijske publikacije: „Neuere Ergebnisse der Eiweisskemie“. 

A šta su te sastojine, na koje se raspadaju najvažnija i najkom- 
pliciranija organska kemijska tjelesa na našoj Zemlji? Sve se one mogu 
svrstati u jednu grupu organskih spojeva, što ih zovemo aminoki- 
s e 1 i n a. To su organske kiseline, koje imaju u svojim molekulama 
jednu ili više t. zv. aminoskupina. Na pr. jedna je od najobičnijih 
organskih kiselina octena kiselina. Njena je formula C- EU 0 2 , 
koja se može i tako napisati, da se vidi bolje unutarnja građa i među- 
sobni vez pojedinih atoma u molekuli, naime: CH a . COOH. I sada, 
zamijeni li se jedan oid ova tri vodika u toj kiselini, što se na- 
laze u skupini CH 3 sa skupinom, koja se sastoji od jednog 
atoma dušika (N) i dvaju atoma vodika (H 2 ) dakle NH 2 , a 
zove se aminoskupina, to će nastati : CH 2 . NE1 2 . COOH. Ta- 
kovo je tijelo također kiselina, ali poradi skupine NEI 2 zove se 
a mino kiselina i to baš ova: aminooctena kiselina ili g 1 i k o k o 1. 
Raspadajni su dakle produkti proteina glikokol i njemu srodne, kom- 
pliciranije građene aminokiseline. Opravdano se zato drži, da su pro- 
teini, kakovi se javljaju u prirodi, također izgrađeni od velikog broja 
najraznoličnijih aminokiselina. Drži se tako i zato, jer se prirodni pro- 
teini poznaju po stanovitim reakcijama, na pr. po tom, da se razno 
bojadišu nekim kemikalijama, a te su reakcije karakteristične za stano- 
vite aminokiseline i njihove komplekse, dobivene hidrolizom prirodnih 
proteina. Mora dakle da se te aminokiseline i njihovi kompleksi nalaze 
i u molekulama samih proteina i da su nosioci bitnih svojstava njihovih. 

Iz svega ovoga, što smo dosad spomenuli o proteinima, možemo 
ovako definirati proteine kao zasebnu veliku i važnu skupinu kemijskog 
materijala živih bića: Proteini ili bjelanci organski su 
dušikovi spojevi vrlo velikih molekula, koloidnih 
svojstava, a izgrađeni poglavito od aminokiselina. 
Baš te aminokiseline sadržava ju za proteine karak- 
teristične elemente i skupine. (E. Aderhalden.) 

Kako su pak svojstva pojedinih proteina i uloga njihova u živim 
bićima naj raj ličiti ja, jer oni nastupaju sad kaoi građa protoplazme 

Gustav Fischer. Jena. 1909. „Lehrbuch der physiologischen Chemic“. Urban 
& Schwarzenberg. Berlin. 1914. „Biochemisches Handlexikon". J. Springer, 
1911. „Handbuch der biochemischen Arbeitswethoden“. Urban & Schwar- 
zenberg. Berlin und Wien. 1910. U tim su djelima sakupljeni rezultati i me- 
tode rada osobito na području kemije proteina, a sačinjavaju već cijelu malu 
biblioteku od nekih 25 omašnih svezaka. 

stanicu, sad kao hrana, sad opet kao vanjska zaštita (dlake rogovi) 
živih bića, to spomenuta kemijska definicija ne obuhvata cjelokupne 
njihove protejske naravi. No ona sadrži u sebi ono, po čem se pro eini 
razaznavaju od ostale kemijske građe živih bića i po čemu ćemo po- 
znati, da li je koja sastojina živih bića protein ili nije, bez obzira na 
njezin vanjski lik i ulogu u biljci ili životinji. 

Pristupit ćemo sada k tomu, da malo pobliže prikažemo razdiobu, 
svojstva i kemijsku građu prirodnih proteina - u koliko su nam c.a- 
kako sve te stvari danas poznate - i onda onih prirodnih i umjetn 
tjelesa, što ih kemija proučava u vezi s proteinima. 

a) Svojstva i razdioba proteina. 

Već sam fakat, da primjerice u našem tijelu nema ni organa ni 
tkiva, u kojem ne bi bilo proteina, govori jasno, da mora biti vrlo mnogo 
različnih proteina. Ali je fatalno to, što kemija danas, nakon sto i više- 
godišnjeg nastojanja oko toga, da iz bilinskog ili životinjskog organizma 
izluči stanovito bjelančasto tijelo u potpuno čistom stanju, 
mora priznati, da joj to još nije pošlo potpuno za rukom. Mi danas 
još ne možemo za nijedan od proteina, izlučenih primjerice iz krvi, 
mlijeka ili mesa, reći sigurno, da li imamo pred sobom , e d i n s t v e n i 
k e m i j s k i i n d i v i d u u m, onako, kako to smijemo kazati za masti, 
mnoge lipoide i ugljikohidrate. Istina, pronađene su dapače i metode, 
kako ćemo prirediti protein, sadržan u bjelanjku, ili protein, nazvan 
hemoglobin u crvenim krvnim tjelešcima i u u 1 e đ e n o m ili kristalnom 
obliku. Ali pobliža kritika postepenog postupka, kako dolazimo do ta- 
kovih na oko jedinstvenih lečića, dovodi nas do zaključka, da nipošto 
još nijesmo sigurni, nemamo li pred sobom uleđene ne samo različite 
proteine, koji se samo jednako lede, (takova se tjelesa u mineralogiji 
zovu i z o m o r f n a!), nego dapače, da se u tim lečicima mogu nalaziti 
i tvari, koje uopće nijesu proteinske naravi, a pomiješane su samo i 
adsorbirane uz velike proteinske molekule. 

Zašto je tako? 

Glavni je razlog taj, što su pojedini proteini izmed sebe vrlo slični. 
A onda taj, što se proteini djelovanjem zraka (kisika), enzima i kemi- 
kalija lako i brzo mijenjaju i tako nijesmo nikad svgurm, da li je prote- 
inska tvar, što smo je stanovitim procesom oslobodili iz živog orga- 

nizma, upravo takova bila i u živom organizmu. Poradi svega toga ne » 
raspolaže kemija reakcijama, koje bi se protezale i bile karakteris- 
tične za pojedine proteine, nego ima čitav niz znakova, po kojima 
možemo saznati, da li je koje tijelo uopće proteinske naravi i u koju 
glavnu skupinu proteinskih tjelesa spada. 

Ti se znakovi, ili kalio se obično kaže, reakcije, što ih daju bje- 
lanci, mogu zgodno podijeliti u dvije skupine. U prvu spadaju sredstva 
i procesi, kojima se bjelanci (proteini) iz svojih otopina obaraju, 
a u drugu sredstva i procesi, kojima se proteini karakteristično b o- 
j a d i š u. 

Tako se na pr. proteini obaraju iz svojih otopina: 

1. Pomoću otopina stanovitih soli, na pr. pomoću kuhinjske soli, 
magnezijeva sulfata ili amonijeva sulfata, i to razne jakosti. Pojava 
se ta zove isoljenje (»Aussalzen«) proteina, pa se njime mogu odijeliti 
proteini jedne grupe od drugih zato, jer se iz otopine, koja sadržava 
u sebi razne proteine, na pr. iz seruma naše krvi, obara prema jakosti 
(koncentraciji) upotrebi jene solne otopine najprije stanovita 
grupa proteina, a druga ostaje i nadalje u serumu. 

2. Pomoću alkohola. Ako otopini, koja sadržaje proteina, dodajemo 
postepeno običnog alkohola (špirita), to će se proteini najprije 
obarati, a kad bude koncentracija alkohola u otopini dosta velika, 
oni će se koagulirati (zgrušati). To će reći, oni će se kemijski 
donekle promijeniti, jer koagulirani bjelanjak ne vraća se 
više natrag u otopljeno stanje, ako mu dodamo vode, u kojoj je prije 
bio sasvim lijepo topljiv. Naprotiv, pomoću soli ili pomoću slabe oto- 
pine špirita može se samo oboren i bjelanjak opet otopiti u vodi 
i mi velimo, da je taj proces reverzibilan ili obrtljiv, t. j. bjelanjak pre- 
lazi iz oborenog stanja (»gel«) u otopljeno (»sol«) i obrnuto. 

3. Zagrijevanjem tekućine, u kojoj ima proteina, također se oni 
koaguliraju. Za pojedine grupe proteina utvrđena je temperaturna 
granica, kod koje nastaje kaogulacija, Temperature te leže između 
50° i 80° C. 

4. Isto tako koaguliraju proteini iz svojih otopina pomoću jakih 
mineralnih kiselina, osobito pomoću dušične kiseline (H N 0 : *) . 

5. Pomoću otopina soli, t. zv. teških kovina, na pr. pomoću otopine 
bakrenog sulfata (modre galice), željeznog klorida, ili pomoću otopine 

Bubanovič: Kemija živih bića. g 

sublimata (živinog klorida) obaraju se također proteini. Protein, igraju 
kod toga ulogu slabih kiselina, koje s dotičnim kovinama, t. j. bakrom, 
željezom i živom (iz sublimata) stvaraju u vodi netoplpve sol,. 

6. Napokon i pomoću slabih kiselina, kaošto su osobito tnjeslova 
kiselina, pikrinska, fosfomovolframska itd. Ove se kiseline nazivaju 
obično alkaloidske reagencije, jer obaraju alkaloide iz njihovih otopina. 
Budući da ove slabe kiseline obaraju i proteine, to se je stvorio za- 
ključak, da se opet u tim slučajevima proteini moraju vladati kao 
lužine ili baze. Oni su dakle prema prilikama sad slabe kiseline, a sad 
opet slabe baze (lužine), pa se kaže, da u tom pogledu proteini imaju 
a n f o t e r n i kemijski karakter. 

Nadalje su najvažnije reakcije proteina, kod kojih se očituje pro- 
mjenaboje: 

1. Biuretska reakcija. Ona se sastoji u tom, što se otopina proteina 

boja, diše ljubičasto, ako joj se doda nešto kalijeve lužine i razri- 
jeđene otopine modre galice. . 

2. Reakcija pomoću Millonova reagensa. Taj se reagens pnre uje 
tako, da se 1 dio žive rastopi u 2 dijela koncentrirane dušične kiseline 
(H N 0 3 ), koja ima u sebi nešto dušičnate kiseline (H N 0 2 ), pa se ta 
rastopina razrijedi s dva puta toliko vode. Zagrijevamo li sada otopinu 
proteina s tako priređenim reagensom, to će se iz te otopine koagulirati 
proteini u obliku pahuljica, koje sucrvenepop u t r u ž e, . 

3. Ksantoproteinska reakcija. Dodamo li k otopim proteina kon- 
centrovane, bezbojne dušične kiseline, to će ta otopina p o ž u t j e t i 
i zagrijevanjem postati sve intenzivnije žuta, dok ne prijeđe u nar a n- 
č a s t u boju, 

4. Adamkievićeva reakcija. Rastopimo li bjelanjčastu tvar u t. zv. 
ledenom octu, t. j. u octenoj rastopim od najmanje 96% jakosti, pa 
dodamo polagano toj rastopim koncentrovane sumporne kiseline (H, 
SOo), to će se rastopina proteina obojadisati ljubičasto. 

Ima još mnogo makovih reakcija, pomoću kojih se proteini bilo 
obaraju iz otopina, bilo opet nastaju razne karakteristične boje. 
Pobliže proučavanje takovih reakcija dovelo je do zaključka, da sve 
te reakcije nijesn specifično proteinske. One nastaju (na pr. oba- 
ranje) u jednu ruku zato, što su otopine proteina k o 1 o i d n e naravi, 
a u drugu ruku, bojadišu se proteini u doticaju sa stanovitim kemikali- 
jama samo zato, jer imaju u svojim molekulama stanovite sastojme i 

stanovite atenske skupine. Za svaku od spomenutih reakcija, koja je 
praćena promjenom boje, može nam se lako pokazati, da ju stvaraju i 
druga, jednostavnije građena tjelesa od proteina, i to zato, jer se u 
njima nalazi stanovita atomska skupina. koja je razlog toj promjeni 
boje. Tako na pr. daje reakciju s Millonovim reagensom i fenol (kair- 
bolna kiselina = C 6 H 5 . OH), dakle sasvim jednostavan organski spoj, 
ali i drugi kompliciraniji, u kojima se nalazi atomska nakupina C 6 II5. 
OH, na pr. tirozin, jedna aminokiselina, koja ima u sebi atomsku grupu 


R 


U 

\ 

SI. 18. Esbachova cijev. 

kao i fenol: C 6 H 5 OH. Budući pak da se t i r o z i n nalazi među raspa- 
daj nirn produktima proteina, to se zaključuje odatle, da reakciju s Mil- 
lonovim reagensom daju proteini zato, jer imaju u sebi kao sastavni dio 
tirozin. Isto se je tako dokazalo i za druge reakcije, da one nastaju 
kod proteina samo zato, jer se u njima nalaze stanovite sastojme, a ne 
2a 'to, jer molekule proteina, kao cjelina za sebe, dolaze u doticaj 
Sa stanovitim kemikalijama. 

Jedne i druge gore spomenute reakcije proteina upotrebi) ene su 
2a dokazivanje proteina u raznim fiziološkim i patološkim tekućinama. 

Talco se na pr. samo u patološkim slučajevima pokazuju proteini u mo- 
kraći. Zato se vrlo često pretražuje, da li i koliko proteina sadržava u 
sebi mokraća bolesnog čovjeka. U tu se svrhu primjerice postupa 
ovako: U posebno graduiranu cijev (Esbachovu cijev, vidi sliku 18.) 
nalije se do znaka U mokraće, a dalje do znaka R Esbachova reagensa. 
Esbachov je reagens smjesa 2% vodene otopine četrunove i 1% otopine 
pikrinske kiseline; dakle slabih onih kiselina, o kojima smo gore spo- 
menuli, da obaraju proteine iz njihovih otopina. Po tom se Esbachova 
cijev začepi, tekućina se u njoj promućka i ostavi da stoji vertikalno 
24 sata. Ima li u mokraći proteina, oni će se oboriti, a iz kol'cme ta- 
loga možemo po zarezima na Esbachovoj cijevi saznati približno 
i koliko je postotaka proteina otopljeno u istraživanom urinu; svaki 
naznačeni cijeli broj na cijevi iznosi ‘/io/o, t. j. ako je primjerice bilo 
taloga do zareza, uz koji piše 4, onda ima u urinu 0.4 % proteina. Osim 
ovog približno točnog postupka ima još čitavi niz metoda, koje se osni- 
vaju na spomenutim reakcijama, a njima se možemo točno uvjeriti 

0 prisutnosti i količini proteina u tekućini, i o tom, da li je koja tvar 
proteinske naravi ili nije. 

Kako je vrlo teško i gotovo nemoguće dobiti neke proteine u posve 
čistom stanju, a isto se tako još ni danas ne zna točna kemijska 
građa pojedinih proteina, to je jasno, da se ne može provesti ni prava 

1 potpuna kemijska klasifikacija proteina. Zato se razdioba proteini 
osniva danas poglavito na razlikama u topivosti, sposobnosti obaranja 
stanovitim reagencijama, na temperaturnim razlikama za koagulaciju i 
drugim finesama kod proteinskih reakcija. Na taj način možemo pro- 
teine, što su u kojem organu ili tkivu, na pr. u mesu (mišičju), krvi, 
mlijeku itd., podijeliti u nekoliko skupina. No jamačno se u svakoj ta- 
kovoj skupini nalazi čitav niz srodnih proteina, koje danas ne možemo 
pobliže karakterizirati, nego samo označujemo porijeklo, iz kojega 
dotična proteinska skupina potječe, na pr. iz jaja, mlijeka itd. Poradi 
svega toga naći će se gotovo kod svakoga istraživaoca drugo jači ja raz- 
dioba bjelanjčastih tjelesa. Prema sadanjem stanju nauke o tim tjele- 
sima razlikuje većina istraživalaca ponajprije dvije glavne skupine 
svih bjelanjčastih tvari. To su proteini i proteidi. Proteini bili bi svi 
jednostavni bjelanjci (protein — »Eiweissc<), a proteidi spojevi 
jednostavnih bjelanjaka s drugim materijalom u živim bićima, na pr. 
sa sladorima; proteidi = »Eiweissverbindungen«. (E. Abderhalden.) 

Najvažnije skupine proteina jesu: , 

1. Albumi ni. Vrlo su raširpni u biljkama i životinjama. Odli- 
kuju se tim, što se t o p e u vodi i u razrijeđenim otopinama soli, kise- 
lina i lužina. Vodene njihove otopine nijesu ni kiseline, ni baze; zato 
kažemo, da su neutralne. Hidrolizom stvaraju aminokiseline, kao i 
sva bjelanjčasta tjelesa, ali je zanimljivo, da među tim aminokiselinama 
nema g 1 i k o k o 1 a, što smo ga upoznali kao aminooctenu i najjedno- 
stavniju aminokiselinu. {Prema porijeklu govorimo kod životinjskih al- 
bumima o krvnim albuminima, a to su plasmaalbumin i serumal- 
bumin, zatim o mliječnim albuminima, m i š i č ii i m albuminima, 
j ajnim albuminima itd. U biljkama opet znamo albumine iz ječma, 



SI. 19. Dializator. 


pšenice (leukosin), iz ricinusove sjemenke (ricin), iz graška, leće 
(1 e g u m e 1 i n) itd. 

2. Globulini. To su pratioci albumina, pa zato se nalaze 
svagdje, gdje smo spomenuli da ima albumina, i to obično u znatnijoj 
količini i u više oblika, nego li albumini. Zato spadaju globulini među 
najraširenije proteine uopće. A kako ćemo ih raspoznati i odi- 
jeliti od albumina? Globulini se ne tope u čistoj vodi i u razrije- 
đenim kiselinama. Ali se tope u razrijeđenim lužinama, a što je osobito 
zanimljivo, u razrijeđenim otopinama neutralnih soli. Imajući to na 
nmu, mi ćemo naći način, kako bi odijelili globuline i albumine. Na pr. 
krvni serum ima u sebi otopljene jedne i druge, jer se u serumu nalaze 
uz otopljene proteine još i otopljene neutralne soli, pogla- 
vito oko 0.9% kuhinjske soli, a te soli drže u otopini i globuline. Sta- 

vitno li zato u cijev od pergamenta (vidi si. 19.) krvni serum, pa ju na 
oba kraja zavežemo i uronimo pod čistu vodu, to će soli iz seruma 
otići kroz pore pergamenta u vodu (proces se taj zove dializa !), a 
uslijed toga će se globulini iz seruma u cijevi oboriti kao kruto tijelo, 
pa ih možemo filtrovanjem odijeliti od još uvijek otopljenih albumina. 
Postoje još i druga sredstva, kojima se globulini mogu odijeliti iz 
smjese proteina, kakova nastupa u organima i tkivima bilinskim i živo- 
tinjskim, u prirodnom stanju njihovu. Tako dobivamo globuline seruma, 
jaja, mlijeka itd. Nekoji od njih imaju i posebna imena, na pr. mio- 
z i n i m i o g e n zovu se globulini mišića, lento globulin globulin 
iz leće, tireo. globulin iz žlijezde gušterače (glandula thyreoidea), 
fibrinogen zove se onaj globulin, koji se nalazi u krvi i stvara, kad 
se krv zgruša, novu vrst proteinsku, tijelo poznato pod imenom f i b r i n, 
U krvi su dakle, dok teče po našim žilama, dva globulina: serumski 
globulin i fibrinogen. Nadalje su globulini rašireni u bilinskim sjemen- 
kama i imaju razna imena, već prema tomu, iz koje biljke potječu, na 
pr. 1 e g u m i n (iz graška i nekih leguminoza) , f a z e o 1 i n (iz graha) , 
kori li n (iz lješnjaka) itd. Budući da su globulini najrašireniji pro- 
teini bilinskog i životinjskog carstva, to dakako o njima osobito ovisi 
i hranivost onih stvari, koje nam služe za hranu. 0 tom će biti još 
posebna govoia. Zasad moramo, s obzirom na kemijsku karakteristiku 
globulina, spomenuti samo još to, da se oni po svojoj kemijskoj naravi 
vladaju kao< slabe k i s eS i n e. 

3. Prolamani. Tim je imenom nazvao Thomas B. Osborne 
proteine, koji se od svih ostalih razlikuju po tom, što se otapa j u u 
alkoholu. Takovi su proteini nađeni dosad samo u biljkama i to 
poglavito u plodovima žitarica, na pr. u pšenici, ječmu i kukuruzu. Iz 
pšeničnog brašna dobiveni prolamin zove se gliadin i otapa se u 
60 — 80% špiritu. Prolamin iz kukuruznog brašna zove se zein (ku- 
kuruza = Zea mais). 

4. Mu čini. Odlikuju se ponajprije tim, što se nalaze u prirodi, 
poglavito u raznim tjelesnim sokovima u polutekućem stanju. 
Oni su razlog, da su ti sokovi sluzavi i da se otežu kao niti, a ne teku 
žitko kao voda. Ima ih naj različiti j ih vrsti, no vrlo ih je teško odjelji- 
vati i čistiti, zato se i karakterizuju i nazivaju prema organu i tjelesnoj 
tekućini, u kojoj se nalaze. Tako govorimo o mucinu iz sline, žuči, 
želučanog soka itd. Mucini su osobito rašireni kod puževa. 
S obzirom na svoj kemijski sastav odlikuju se mucini tim, što imaju u 


svojim molekulama uz ostale proteinske sastojine tijelo, nazvano glu- 
koza m i n, Već otprije znamo, da je glukoza slador, koji se zove i 
dekstroza: C 6 H± 2 0 6 , a glukozamin će zato biti takova glukoza, u kojoj 
se nalazi još i aminoskupina (NH 2 ), i to na mjestu jedne hidroksilne 
skupine (OH) iz glukoze, Dakle: Ce Hu 0 5 . NH 2 je glukozamin. 

5, Mukoidi. Nalik su na mucine po tom, što i oni imaju u sebi 
glukozamina. Nalaze se ponajviše u drhtaliničastim i hialinim, dakle 
više čvrstim, nego li tekućim sastojimama živih bića, na pr, u ptičjim 
jajima (ovomukoid), u t. zv. staklastom tijelu, što ispunja naše 
oko (hialomukoid), u hrskavicama (hondromukoid) itd. 
Razlikuju se pak od mucina poglavito tim, što ih kiseline ne obaraju. 

6, Histoniiprotamini, Istraživanjem ovih proteina bavio se 
je mnogo fiziološki kemik A. K o s s e 1, pa je za uspjehe na tom po- 
dručju dobio i Nobelovu nagradu, Po svojim svojstvima i po svom ke- 
mijskom sastavu zauzimlju histoni i prota mini posebno mjesto 
među proteinima. Jedni se i drugi vladaju u kemijskom pogledu kao 
baze. Nadalje, obje ove grupe proteina na javljaju se u prirodi same 
za sebe, nego spojene s drugim proteinima i organskim spojevima 
kiselinske naravi, na pr. s nukleinskom kiselinom. Zato bi ih za- 
pravo morali ubrojiti među proteide, ili opet među t. zv. p o 1 i p r o- 
teine, što bi prema prijedlogu E. Abderhaldena značilo, da su 
to spojevi od više različnih proteina. 

Kossel i njegovi učenici izvadili su histone i prolamine poglavito iz 
riblje sperme (mužjačkog sjemena, mliječi) i iz ribljih jaijišta (ikre), pa 
se oni i nazivaju prema ribljoj vrsti, od koje su dobiveni. Tako se na 
pr. zove protaimin iz lososa s a 1 m i n, iz haringe k 1 u p e i n, iz šarana 
ciprin itd. I iz čpvječje sperme (sjemena) dobiven je protein prota>- 
minske naravi. U kemijskom pogledu odlikuju se histoni i protamini 
još i time, što raspadanjem stvaraju većinom t. zv. d i a m i n o k i s e- 
1 i n e, to će reći, organske kiseline, koje imaju u svojim molekulama 
dvije aminoskupine. 

7, A 1 b u m i n o i d i. Skupina proteina, što ih običavaju nazivati 
ovim imenom, može se najbolje karakterizovati po svojoj zadaći u živim 
bićima. To su proteini, koji vrše u životinjskom tijelu meha- 
ničku zadaću, t. j. služe kao mehanička građa i zaštita ostalih njež- 
nijih organa i tkiva u organizmu. Zato su albuminotdi gotovo uvijek u 
krutom stanju, a često su pomiješani s anorganskim materija- 

lom, koji također služi u živim bićima za skelete, kućice, školjke i 
druge tvorevine, koje obavljaju u tijelu samo> mehaničku funkciju. U 
kemijskom se pak pogledu odlikuju albuminoidi poglavito tim, što ras- 
padanjem stvaraju gotovo samo monoaminokiseline, t. j. or- 
ganske kiseline samo s jednom aminoskupinom, kakova je na pr. gli- 
kokol. Od albuminoida spomenut ćemo najprije one, koji dolaze kod 
beskralješnjaka (evertebrata) , t. j. kod životinja, koje nemaju kralješ- 
nice. Amo spadaju primjerice spongin, bjelanjčasto tijelo, iz kojeg 
spužve grade svoj skelet, g o r g o n i n, iz kojeg se sastoji osni skelet 
koralja, konhiolin je osnovna organska tvar (kućica) školjki, 
svila, u koju se zakukuljuju mnogi leptiri, dapače i paučina bje- 
lanjčasta je tvar, koju ubrajaju među albuminoide. Ali i u tijelu kra- 
lj ešnjačk om ima albuminoida. To su osobito razne vrsti keratina, 
od kojih su izgrađeni gornji slojevi životinjske i čovječje kože i nji- 
hove tvorevine, kaošto su na pr. vlasi, perje, nokti, kopita, rogovi, 
oklopi kornjačini, nosorogov rog itd. I u jajinim lupinama raznih kra- 
lješnjaka, na pr. kornjače, ptica (ovoker atin), nalaze se albumi- 
noidi, odnosno keratini. Među albuminoide spadaju i vrlo raširena 
bjelanjčasta tjelesa, što se zovu naučnim imenima kolagen i g 1 u- 
t i n. Od kolagena je naime izgrađena glavna masa vezivninskog tkiva, 
a nalazi se i u tetivama, suhožilnicima, fascijama, hrskavici i kostima, 
nadalje u ribljim ljuskama. Kuhanjem u vodi otapa se kolagen i pre- 
lazi u glutin. To nije ništa drugo nego ono, što se obično zove g e 1 a- 
tina (hladnetina, drhtalica, pitija, lučenje), a dobiva se iskuhavanjem 
hrskavice, kože i kostiju. Glutin se stine kod niže temperature, ali već 
kod neko -J- 30° C prelazi u tekuće, odnosno polutekuće stanje. 

Iz svega ovoga razbiramo, da su u obliku albuminoida pohranjene 
u prirodi upravo silne količine proteina. Nažalost, probavljivost i 
prema tomu hrani j iva vrijednost njihova zaostaje poradi njihove ne- 
topljivosti i kemijske stalnosti za ostalim već spomenutim grupama 
proteina! 

Toliko o proteinima. Rekli smo, da se nadalje pod proteidima 
razumijevaju spojevi proteina s drugim sastojinama živih bića, ali i spo- 
jevi proteina <s proteinima, koji nastupaju kao samostalna građa živih 
bića. Ovi bi se potonji mogli zato nazvati poliproteinima. 

Proteide dijele obično u dvije glavne skupine. 

1. Nukleoproteidi. Nucleus se zove stanična jezgra, 
što je nalazimo kao važnu sa stoj inu mnogih, osobito ras- 

plodnih stanica. U muškom sjemenu ili spermatozoima ispunja stanično 
zrno gotovo cijelu stanicu, dok je kod većine drugih bilinskih i živo- 
tinjskih stanica mucku's samo malena uklopina, maleno zrnce u nji- 
hovoj protoplazmi. (Vidi sliku 1.) Nukleoproteidi zovu se oni bjelanj- 
časti spojevi, o kojima se drži, da izgrađuju osobito staničnu jezgru. 
Zato su ih i priredili najobilnije iz ribljih spermalozoa. No otkriveni 
su nukleoproteidi i drugdje, na pr. u ptičjim krvnim tjelešcima, u 
krvnom serumu, u jajima, u mozgu, u jetrima, u bubrezima itd., da- 
pače i u biljkama, na pr. u kvasnim gljivicama. Što se tiče kemijskog 
sastava tih važnih nukleoproteida, to se drži, da su građeni većinom iz 
proteina, nazvanih hi s toni i protamini, i iz druge jedne kompo- 
nente, koja više nema proteinskog karaktera, a zovu je nukleinska 
kiselina. Glavna svojstva histona i protamina već smo istaknuli. 
Nukleinske kiseline — jer ih jamačno ima više, a ne samo jedna je- 
dina — proučene su još prilično slabo unatoč svemu maru, što je od 
Liebigovih vremena do danas utrošen u njihovo proučavanje. Iz tih 
proučavanja slijedi, da su nukleinske kiseline spojevi fosforne kiseline 
sa t. zv. purinskim bazama, kaošto su na pr. ksantin i hipoksantin (o 
p u r i n s k i m tjelesima bit će još kasnije govora!). Ali je u mnogima 
nađena i ugljikohidratna grupa i još neke druge baze, koje se za raz- 
liku od purinskih zovu pirimidinske baze. Shema kemijskog sa- 
stava nukleoproteida bila bi ova: 

Nukleoproteid 

*Sk. 


Protein Nukleinska kiselina 



kiselina baze baze. 


Kako se iz svega ovoga razbira, molekule su nukleoproteida vrlo 
komplicirana sastava. To nije ni čudo, ako uočimo, da su od tih tje- 
lesa izgrađene stanične jezgre spermatozoa, a znamo, da jedan je- 
dini spermatozo j, što ga jedva i najboljim mikroskopom razbi- 
ramo, prenosi tjelesna i duševna svojstva od oca na sina. Kako onda 
m ora da je vanredno kemijski građena molekula one tvari, koja ima 
u se bi tu veliku moć i tu veliku zadaću! 

2. Spojevi proteina s bojadisanim tjelesima. 
Ovamo ubrajaju proteide, koji su nastali tako, da su se stanoviti pro>- 
teini udružili u stalne spojeve s nekim tvarima, koje su razlogom, da je 
cijeli taj spoj boj adi san. Najbolje proučeni predstavnik ove sku- 
pine je hemoglobin, crvena boja krvi, no amo idu i bilinske boje, 
što ih zovu fikoeritrin i fikocijan. Spomenuli smo već za 
hemoglobin, da je to bjelanjčasto tijelo vrlo velikih molekula, koje se 
može izvaditi iz krvi raznih životinja i u uleđenom obliku (vidi sliku 
20.). Hemoglobin natapa protoplazmu crvenih krvnih tjelešaca ili eri- 



Sl. 20. Kristali hemoglobina iz krvi nekih životinja; 
a) čovjek, b ) mačka, c) zamorče, d ) vjeverica. 


trocita. Što se tiče kemijskog sastava njegova, to se hemoglobin može 
razlučiti na dvije sastojine: bjelanjčasto tijelo posebne vrste, nazvano 
globin, i na jedan organski željezni spoj velike molekule, nazvan 
hematin. Globin ubrajaju neki među histone, jer hidrolitičkim ras- 
padajem stvara slične aminokisline kao i histotni. Hematin je pako 
bojadisano tijelo (kisela je otopina smeđa, a alkalična crvena!) 
poznatog kemijskog sastava. Formula mu je: C g4 H 34 N 4 Fe 0 5 . Kuha 
li se hematin s ledenim octom (najmanje 96% octena kiselina) i s vrlo 
malo kuhinjske soli, to nastaju mikroskopski maleni, smeđi, rombijski 
kristalići, o kojima se drži, da su spoj solne kiseline s hematinom, što 

ga zovu hemin ili Teichmannovi kristali. (Vidi sliku 21.) Ova 
se reakcija upotrebljava i za dokazivanje, da li primjerice mrlja na 
odijelu ili gdje drugdje potječe ili ne potječe od krvi! 0 zadaći samog 
hemoglobina u krvi, koju smo već spomenuli u ovoj knjizi, bit će još 
posebna govora. 

Osim ovih dviju grupa proteida govori se još i o drugim nekim 
proteidima, tako na pr. o glukoproteidima, o fosforopro- 
teidima, o fosfatidoproteidima itd. Među glukoproteide 
bi se imali ubrajati spojevi proteina, sa sladorima. No prema nazoru E. 
Abderhaldena jamačno je slador (glukoza), što je konstatovan 


SI. 21. Teichmannovi kristali. 



u njima, samo jedna opeka, i to obično u formi nama već poznatog 
glukozamina u molekuli dotičnog bjelanjčastog tijela, pa se zato ta- 
kova tjelesa mogu sasvim lijepo ubrojiti među proteine i to među 
mucine i mukoide, 

F osforoproteidi bili bi nadalje spojevi proteina s fosfor- 
nom kiselinom. No tjelesa, što ih ovamo ubrajaju i što su ih prije nazi- 
vali nukleoalbuminima (a to je često dovelo dot zamjenjivanja s nu- 
kleoproteidima!) nemaju uvijek u sebi fosfora, jer se je pokazalo-, da 
je fosfor, što< su ga u njima konstatovali, potjecao od primjesa i one- 
čišćenja. Zato ubrajaju većinu tih tjelesa u pojedine, već spomenute 

grupe proteina. Još je najbolje proučen i najvažniji fosforoproteid k a- 
s ei no g e n, koji se nalazi u mlijeku. Kad se zgruša mlijeko, obara se 
iz mlijeka kaseinogen u obliku bijele tvari, nazvane k a s e in, odnosno 
u obliku kalcijeve soli tog kaseina. Kasein dakle stoji prema kaseino- 
genu, kao na pr. fibrin iz krvi prema globulinu fibrin ogen u. 
Zato običavaju ubrajati fibrin i kasein medu t. zv. zgrušane ili koaguli- 
rane bjelanjke, za razliku od pravih ili nativnih bjelanj častili tvari 
(proteina). No zgrušanje krvi i mlijeka nijesu jednaki procesi. Mi 
ćemo o njima još govoriti. Zasad ćemo spomenuti još samo to, da u 
kaseinogenu i kaseinu ima fosforne kiseline i da se ona može izlučiti 
iz njih na pr. djelovanjem pepsina (fermenta) u društvu sa solnom ki- 
selinom. Fermenat nazvan sirište, njemački »Lab«, što ga ima također, 
kao i pepsina, u želučanom soku, kadar je pretvoriti kaseinogen u ka- 
sein. Ima još i drugih fosforoproteida, i u životinjama i u biljkama, 
no vrlo se je često pokazalo, da fosfor u njima potječe od pri- 
mjesa. Govori se i o f o s f a t i d o p r o t e i d i m a, t. j . o spojevima 
lipoida ili fosfatida s proteinima, ali i njihova eksistencija nije — kako 
ističe Abderhalden — sigurno još uglavljena. 

Tako bi u glavnom bile spomenute sve najvažnije grupe proteina 
i proteida, a ujedno istaknuta njihova oznaka, u kojoj se očituje — 
ukoliko se danas zna — njihov kemijski karakter. Uz proteine i proteide 
proučavaju se još i neki kemijski spojevi, koji stoje u vrlo velikoj blizini 
proteina, jer nastaju od njih bilo u živim bićima, bilo izvan njih. Oni 
zadržavaju u glavnom reakcije, što ih daju proteini, pak ih zato i vrstaju 
među proteinska tjelesa. Osim toga je i njihov pobliži kemijski sastav 
nepoznat, jer su to, kao i proteini i proteidi, koje smo dosad spomenuli, 
od aminokiselina izgrađeni vrlo komplicirani spojevi velikih molekula. 
Zovu ih obično produktipretvorbenativnihbjelanjaka. 
To su: 

1. Albumoze i peptoni. Umjerenim hidrolitičkim raspada jem 
na pr. djelovanjem probavnih sokova na nativne proteine nastaju iz 
njih kemijski spojevi, jamačno manjih molekula od proteina, a zovu se 
albumoze i peptoni. Da su u njih manje molekule, nego u pravih pro- 
teina, zaključuje se odatle, što su kudikamo topivi j i u vodi nego pro- 
teini i što za razliku od njih mogu u vodi otopljeni donekle prodirati 
kroz uske pore, na pr. kroz životinjske membrane i kroz pergamentni 
papir. Imamo li vodenu otopinu albumoza i peptona, to ćemo iz nje 

moći isoliti (»aussalzen«) t. j. oboriti u obliku taloga albumoze doda- 
vanjem otopine amonijeva sulfata, ali peptoni će ostati i nadalje u oto- 
pini, Peptoni se obaraju samo trijeslovom kiselinom i fosfornovolfram- 
skem kiselinom. Biuretska reakcija peptona posve je čisto crvena, 
dok je — kako smo rekli — kod pravih proteina ljubičasta! Albu- 
moze i peptoni obuhvata ju vrlo različita kemijska srodna tjelesa, pa 
su još uvijek, kako veli E. F i s c h e r, za kemika samo zamršene smjese, 
u kojima je vrlo teško odijeliti pojedine skupine. Zato ne ćemo o tim 
njihovim skupinama pobliže ni govoriti. Koju ulogu peptoni i albumoze 
igraju kod probave i resorpcije hrane, govorit će se kasnije. 

2. Acidalbumini i alkalialbuminati. Zagrij evarno li 
nativne proteine s mnogo octene kiseline ili s mnogo natrij eve ili kali- 
jeve lužine, to će se stvoriti, već prema tomu, da li smo upotrebili kise- 
linu ili lužinu, acid- ili alkali-albuminati, t. j. spojevi kiseline, odnosno 
lužine s dotičnim proteinom. Ti su spojevi topljivi u vodi i ne obaraju se 
zagrijevanjem iz otopine. No ako otopini acidalbaminata dodamo lužine, 
ili obrnuto, ako otopini alkalialbuminata dodamo kiseline, t. j. ako ne* 
utralizu j emo njihove otopine, to će se oni iz otopine oboriti. To- 
liko o proteinima, kako se mijenjaju djelovanjem kiselina i lužina. 
Dakako da se daljnjim djelovanjem i koncentriranih kiselina i koncen- 
triranih lužina raspadaju proteini, hidroliziraju i prelaze na svoje kom- 
ponente, što smo ih upoznali kao amino kiseline, jednostavne 
organske spojeve, o kojima će u narednom poglavlju biti pobližega 
govora. 

3. Koagulirani proteini. Predstavnik je ove grupe prote- 
inskih produkata češće već spomenuti fibrin iz krvi. Krv, koja se je 
na zraku zgrušala, promijenila se je s obzirom na svoje proteine uto- 
liko, što je jedan globulin i to fibrinogen, koji je prije bio u njoj 
u tekućem stanju, prešao u zgrušanu modifikaciju, u novo bjelanjčasto 
tijelo: fibrin. Taj je fibrin po tom nova modifikacija proteinska, jer 
se više ne vraća u protein, od kojega je postao. Zato su ga i metnuli u 
posebnu grupu produkata, koji nastaju iz proteini, ali su zadržali mnoga 
karakteristična svojstva proteinska. Amo spadaju i svi drugi proteini, 
koji se iz svojih vodenih otopina obaraju zgrušavanjem, bilo djelo- 
vanjem povišene temperature, bilo opet djelovanjem fermenata. Kako 
snio već rekli, na taj način koagulirani protein ne vraća se više u pr- 
votno stanje, zato i jesu koagulirani proteini skupina tjelesa. 
koju treba posebno proučavati i promatrati. 

Nabrojili smo tako> skupine proteina i njima blizih spojeva, pa se 
razabira, da se danas ne može još provesti točna razdioba svib bjelanj- 
častih tvari u pojedine, ograničene i jasno kemijski karakterizovane 
odjele. To će se moći istom onda, dok kemija malo dublje zaviri u 
sastav proteina. Zato se razdioba proteinskih tjelesa mora ograničiti 
na vanjska njihova svojstva i na njihovo- porijeklo u živoj prirodi. Kako 
rekoh, radi svega toga pojedini istraživači različito dijele proteine. Ja 
sam išao za tim, da ukratko prema nazorima E. Abderhaldena 
spomenem ono, što je najhitnije i najsigurnije uglavljeno 1 o pojedinim 
proteinskim skupinama, o kojima se u biokemiji govori. Na osnovu toga 
bit će nam jamačno razumljiva i svaka druga razdioba proteina. Tako 
se na pr. često nalazi ovakova razdioba svih proteinskih tjelesa živ o- 
t i n j s k o g porijekla, koja potječe od znamenitog švedskog fiziološkog 
kemika O. H a m m a r s t e n a 1 : 

I. Pravi bjelanjci. 

A lb u rn i ni. Na pr. serumski albumin, laktalbumin itd. 

Globulini. Na pr. fibrinogen, rniozin, serumski globulini itd. 

N u k 1 e o a 1 b u m i n i. Na pr. kazein, ovo-vitelin itd. 

Album inat i. Na pr. acidalbuminat, alkalialbuminat. 

Albumoze (i peptoni), 

Koaguliranibj elanj ci. Na pr. fibrin, u vrućini koagulirani 
bjelanjci itd. 

H i s t o n i. 

(Protamini), 

II. P r o t e i d i. 

Hemoglobini. 

G 1 ik o p r o t e i d i. Na pr. mucini i mucinoidi, amiloid, ihtulin itd. 

Nukleoproteidi. Na pr. nukleohiston, citoglobin itd. 

III. A 1 b u m o i d i ili a 1 b u m i n o i d i. 

K e r a t i n i. 

E 1 a s t i n. 


1 Olof Hammarsten: Lehrbuch der physiologischen Chemie. Wies- 
baden. J. F. Bergmann. 1907. 

Kolagen. 

Retikulin. 

(F i b r o i n, s e r i c i n, k o r n e i n, s p o n g i n, k o- n h i o 1 i n, 
b i s u s itd.) 

Kad pogledamo tu razdiobu, razabrat ćemo, da ne sadržava b i- 
1 i n s k i h proteina, a zatim, da se u tom, kako sam autor kaže, s h e~ 
matičkom pregledu bj elanj čas tih tjelesa, moraju provesti neke 
male promjene i ispravci, prema novijim istraživanjima (od 1907. god. 
dalje), na koja se istraživanja osobito obazire Abderhaldenova karak- 
terizacija pojedinih proteinskih skupina. Opravdana je zato nada, da 
će nas daljnja istraživanja na tom području fiziološke kemije, koje bez 
sumnje zauzimlje centralno i najvažnije mjesto u toj nauci, dovesti do 
novih pogleda i nove, sve dublje karakterizacije najvažnije građe orga- 
nizama. 

Sve u svem možemo kazati s obzirom na ono, što snio dosad o pro- 
teinima iznesli, da je kemiji pošlo za rukom otkriti vrlo- veliki broj 
bilinskih i životinjskih proteina. Kemija je unijela i neki red i pregled 
u ta tako važna i tako mnogostrana tjelesa. Ali što ih više proučava, 
dolazi kemija do zaključka, da postoje bilioni i bilioni proteina, pa će 
trebati istom naporna rada čitavih generacija, da nam se objasne sve 
kemijske tajne, što se u njima kriju. Njemački fiziolog E. Pfliiger 
rekao je pred-par godina: »U objašnjenju pravog kemijskog sastava 
proteina leži ujedno i objašnjenje zagonetke svijeta!« 

b) Kemijski sastav proteina. 

Fakat je, da b i 1 j k e stvaraju u svojim stanicama proteine, na j za- 
mršenije organske spojeve na našoj Zemlji, iz jednostavnih anor- 
ganskih tjelesa, što ih primaju u sebe iz tla i uzduha. Životinje, 
čovjek, a i biljke nametnice, na pr. gljive, dobivaju od zelenih 
biljaka već gotove proteine za hranu; one samo prekrajaju bilinske pro- 
teine prema svojoj kemijskoj građi i prema svojim posebnim potrebama. 
To će reći, u životinjskom se i u čovječjem tijelu zbivaju s proteinima 
razne kemijske promjene u smjeru razgrađivan ja proteina, ali i u smjeru 
izgrađivanja, samo što jedni i drugi procesi ne teku do tako jedno- 
stavnog anorganskog materijala kao u biljkama. 

Biljke primaju u svoje tijelo ugljik, potreban za proteine, u 
obliku ugljične kiseline iz uzduha (C 0 2 ), vodik u obliku vode (IHO), 

kisik isto tako iz oba ova tijela. Dušik, laj za proteine osobito 
karakteristični i neminovno potrebni elemenat, crpu biljke iz tla ponaj- 
više u obliku salitre (K N Os, NaN0 3 ), sumpor iz sulfata u tlu (na 
pr. iz Ca S0 4 , sadre) i napokon f o s f o r za fosforne proteide iz fosfata 
(na pr. iz Ca 3 (P0 4 ) 2 , iz apatita). Sve su to, kako se lijepo razbira iz 
kemijskih formula, vrlo jednostavno građeni anorganski spojevi. Po- 
rijeklo dakle i domovina pojedinih elemenata, koji izgrađuju pro- 
teine, posve je sigurno uglavljena. Ali g d j e u biljci ikako ovi ke- 
mijski jednostavni spojevi stupaju u kemijske procese i koji su to 
postepeni kemijski procesi, što na koncu dovode do gotovih bilinskih 
proteina, o tom zna danas kemija vrlo malo, gotovo ništa sigurno. Ima 
doduše u biljkama aminokiselinA (na pr. asparagin i aspara- 
ginska kiselina!), ali se danas ni to ne zna posve sigurno, da li su te 
kiseline nastale sintetički iz jednostavnih dušikovih spojeva, ili su to 
samo produkti raspadanja bilinskih, već gotovih proteina. Moramo dakle 
iskreno i otvoreno priznati, da je kemijska sinteza proteina, koja se 
neprestano odigrava u biljkama, za nas još tajna. Ali pred tom tajnom 
ne smijemo uzmaknuti. Biokemija bilja mora neumornim marom nasto- 
jati, da polagano i postepeno uđe u trag putovima- i metodama, kojim, a 
radi bilinska živa stanica, kad kao od šale, kod obične temperature i iz 
jednostavnog anorganskog kemijskog materijala, izgrađuje najsavrše- 
nija i najvažnija tjelesa na našoj Zemlji. Istina, ima već danas obilje 
solidnih nagađanja, kojima nastojimo kemijski objasniti postanak ami- 
nokiselina, tih opeka, što izgrađuju proteine u biljkama, no ovdje se 
ne ćemo pobliže upuštati u ta nagađanja. Obratit ćemo radije pažnju 
onim rezultatima analitičke i sintetičke organske kemije, koji se danais 
smatraju solidnim, osnovnim kamenjem za pogled u kemijski sastav 
proteina, i napunjuju nas nadom, da će danas sjutra biokemija objasniti 
i stvaranje proteina u biljkama i pravi kemijski sastav tih kemijskih 
spojeva, što ih sada još tako slabo poznajemo. 

Evo, šta je u stvari. 

Kemici su već davno upoznali, da se proteini djelovanjem jakih 
kiselina i jakih lužina mogu razlučiti na jednostavnije organske i ko- 
načno anorganske spojeve. Proces je taj nazvan hidroliza pro- 
teina, pa je već oko god. 1870, Schiitzenberger djelovanjem jake 
vruće lužine, kod povećanog tlaka, dobio iz bjelanjčastih tjelesa 
organske spojeve, što smo ih spomenuli pod imenom a m i n o k i s e- 

1 i n a, a kao konačne produkte raspadanja i rastvaranja jednostavne 
anorganske spojeve: ugljični dvolus (C0 2 ), vodu (H 2 0), amonijak (NH 3 ) 
i suniporovodik (H 2 S). Proteini se dakle tim procesom razgrađuju sve 
do konačnog anorganskog materijala, iz kojeg ih je biljka kadra opet 
izgraditi! 

Da se dobije dublji pogled u kemijski sastav proteini, obratila se 
je osobita pomnja i vanredno veliki naučni napor istraživanju i prouča- 
vanju onih produkata hidrolize, što smo ih označili aminokiselinama. 
Na tom je području stekao neprolaznih zasluga berlinski organski 
kemik E. Fischer. Njegova je zasluga u prvom redu u tom, što je 
izgradio metodu, kojom se mogu odijeliti pojedini, iz proteina dobi- 
veni produkti hidrolize, kao samostalna tjelesa izlučiti iz proteina i 
proučavati. Metoda se ta zove »estermetoda«, a za otkriće te me- 
tode dobio je Fischer Nobelovu nagradu za kemiju. 

Fischerova se estermetoda sastoji ukratko u ovom: Ako 
bjelanj časte tvari kuhamo s jakom kiselinom — najbolja je u tu svrhu 
dimeća solna kiselina spec, tež. 1.19 ili 25% sumporna kiselina — to 
će se one za relativno kratko vrijeme, t. j. za 6 — 16 sati, hidrolizirati 
na smjesu raznih aminokiselina, koje će se nalaziti otopljene u tekućini, 
dobivenoj tim kuhanjem. Ta se tekućina profiltira, da bude čišća, jer 
po njoj pliva nešto malo crnih, neotopljenih, t. zv. hvminskih tvari. 

Tekućina se dalje isparu je dotle u boci za destilaciju uz smanjeni 
tlak, dok ne preostane u boci polutekuća, sirupasta masa. U toj su masi 
pomiješane pojedine aminokiseline. Da ih uzmognemo odijeliti, doda 
se sirupastoj masi »tri puta toliko, kolika je njena težina, apsolutnog 
alkohola i u tu se mješavinu uvodi plinovita solna kiselina, 
dok tekućina ne bude potpuno zasićena parama solne kiseline. Ovim se 
postupkom pretvara sva sirupasta masa aminokiselina opet u tekućinu! 
Ali u toj tekućini ni jesu više aminokiseline prisutne kao takove, nego 
kao spojevi sa sobnom kiselinom i s alkoholom. Kemijski kazano, 
aminokiseline prešle su u oblik e s t e r a (zato se i zove ovaj postupak 
»estermetoda«!), a ti su esteri udruženi još i sa solnom kiselinom. 
Onomu, tko zna malo kemije, mogu se ovi procesi zgodno predočiti 
kemijskim formulama. Alkohol je C 2 H 5 . OH, solna kiselina HC1, a naj- 
običnija aminokiselina, već češće puta spomenuti glikokol je NH* 
CHo . COOH. Između alkohola i glikokola zbiva se ovaj proces: 

G» H 5 . OH + NH 2 . CHo . COOH = HOH + NH 2 . CH 2 . COO . C 2 H 5 
Bubanović: Kemija živih bića. 

t. j. stvara seesteri voda (HOH = H 2 0). Tako stvoreni ester spaja 
se onda još i sa solnom kiselinom u novi kompleks, koji nastaje jedno- 
stavno ovako: 

NH 2 . CH 2 . COO . C-2 H 5 + H Cl = H Cl . NH> . CH 2 COO . C 2 H> 

Taj i tomu slični kompleksni spojevi estera sa solnom kiselinom, 
već prema tomu, kakove su pojedine aminokiseline, nalaze se u našoj 
tekućini. A kako ćemo sada iz nje dobiti same aminokiseline? Jer svrha 
je svemu ovomu postupku, da dođemo do pojedinih aminokiselina, iz 
kojih je izgrađen dotični protein, što smo ga podvrgnuli hidrolizi. 

Daljnji se postupak na tom putu sastoji u tom, da se esterima 
najprije oduzme sobna kiselina. To se polučuje natrijevom lužinom i 
kalije vim karbonatom, koji se na prokušani način stavljaju u doticaj 
s našom tekućinom. Natrijeva lužina i kalijev karbonat poberu solnu 
kiselinu, a iz kompleksa se oslobode sami c s ter i aminokiselina. 

Po jednom se vanjskom svojstvu razlikuju ti esteri. Svaki ima svoje 
posebno v r e 1 i š t e. Podvrgnemo li dakle sada našu smjesu estera 
t. zv. f r a k c i o n o v a n o j destilaciji, t. j. destilaciji, koja teče 
tako, da se postepeno i posebno sabiraju produkti« što prelaze u paru 
kod stanovitih temperatura, na pr. najprije kod 60°, onda kod 100° i 
napokon kod 180° C, to ćemo dobiti pojedine estere, odijeljene jedne 
od drugih. A iz svakog dotičnog estera lako je doći do same aminokise- 
line. Već pomoću vode esteri se raspadaju na alkohol i aminokiselinu, 
t. j. ester -J- voda aminokiselina alkohol na pr. 

NH 2 . CH 2 . COO . C 2 H 5 + HOH '= NH 2 . CH 2 . COOH + C 2 H 5 . OH. 

Alkohol se isparuje, a preostaje aminokiselina. 

To je u glavnim potezima znamenita Fischerova »estermetoda« 
za razlučivanje aminokiselina, dobivenih hidrolizom proteinskih ivari. 
Postupak ovaj nije sasma lako izvediv, te ako želimo da dobijemo va- 
ljane rezultate, moramo se držati točno prokušanih propisa, što ih je 
izgradio poglavito Fischerov učenik, već više puta spomenuti fiziološki 
kemik E. Abderhalden. Osobito je teško izvediva frakcionovana 
destilacija, jer se mora obavljati u prostoru praznom od zraka, u 
t. zv. vakuumu. .Mi se ovdje ne možemo poblize baviti samim ovim 
postupkom. Za nas su važni rezultati, do kojih su prokušani istraživači 
došli, radeći tom i sličnim metodama. 

Glavni je dojakošnji rezultat ovog istraživanja, da se gotovo svi 
i najrazličitiji proteini hidrolizom raspadaju na stalne aminokiseline. 
One se zovu: glikokol, alanin, valin, leucin, izoleucin, norleucin, serin, 
cistin, lizin, arginin, asparaginska kiselina, glutaminska kiselina, fenil- 
nialamin, tirozin, dijodtirozin (jodgorgonska kiselina), dibromtirozin, 
prolin, oksiprolin, triptofan, histidin i oksitriptofan. Osim aminokiselina 
je kod hidrolitičkog raspadaju proteina dobiven jedino glukosamin, 
kao tijelo, koje ne spada u istu skupinu kemijskih spojeva. 

No i ove aminokiseline niijesu sve vrlo srodne, pa se mogu podije- 
liti u dvije skupine prema razdiobi organske kemije uopće. Organska 
se naime kemija dijeli prema unutarnjoj građi ili strukturi kemijskih 
ugljikovih spojeva na takove spojeve, kod kojih su pojedini ugljikovi 
atomi spojeni u obliku otvorenog lanca, i na takove, gdje su se pojedini 
ugljikovi atomi u molekuli povezali u zatvoreni lanac, dakle u prsten ili 
ciklus. Zato govorimo u organskoj kemiji o lančastim spojevima 
i o cikličkim ili prstenastim spojevima. I aminokiseline, dobivene 
iz proteina, kojima smo gore ispisali imena, jedne su lančasti, a druge 
opet ciklički spojevi. Kako su u tim važnim aminokiselinama vezani 
pojedini atomi u molekulama, razbira se iz njihovih strukturnih 
kemijskih formula, t. j. formula, gdje su točkama i crticama prikazane 
valencije elemenata i veze između pojedinih atoma i atomskih skupina 
u molekulama. Sve su naime spomenute aminokiseline, i glukosamin, 
dobro kemijski proučena i poznata tjelesa, što više, mogu se i umjetno, 
sintetički napraviti iz jednostavnijih kemijskih spojeva, odnosno iz ele- 
menata, koji se u njima nalaze. Napisat ćemo sada nekoje strukturne 
formule spomenutih aminokiselina, tako da čitalac vidi, kako je or- 
ganska kemija pronašla način, da pomoću znakova; izrazi unutarnju 
građu, a prema tomu i kemijsku narav pojedinih spojeva: 

A.) Lančaste aminokiseline iz proteina. 

1. Glikokol: CH 2 . NH. 

I 

COOH 

2. Alanin; CHi 

I 

CH . NH* 

I 

COOH 

\ 

\ 


* 



3. V a ! i n : CH, CH :5 

\/ 

C . H 


CH . NH, 
COOH 


4. L e u c i n : CH 3 CH 3 

\/ X 

C . H 

' I 

CH, 

ĆH . NH, 

I 

COOH 

5. lzoleucin: CH 3 C, H* 

\/ 

CH 

I 

CH . NH, 

I 

COOH 

6. A r g i n i n : CH, . NH , C — NH 

ĆH, NH, 

I 

CH, 

i 

CH . NH, 

I 

COOH 

7. Asparaginska kiselina: COOH 

N I 

CH . NH, 

I 

CH, 

COOH 

8, Glutaminska kiselina: COOH 

I 

CH . NH, 

i 

ĆH, 

I 

CH, 

i t. d. 








COOH 

B) Cikličke amino kiseline iz proteina. 
J - Fenilni alanin : 


/ 


2. T i r o z i n : 



CH 2 . CH . COOH 

I 

NH, 



CH 2 . CH . COOH 

I 

NH-, 


3. Jodgorgonska kisel 


i n a 


(Dijodtirozin) : 


COH 

•'•C c.J 


H.C 


C.H 


CH 2 . CH . COOH 

I 

NH» 


t. d. 

C) Kemijski spojevi, koji nisu aminokiseline« a 
drži se da izgrađuju proteine. 


1. Glukosamin: 


2. Možda i amonijak: 


CH 2 . OH 
CH . OH 
CH . OH 
ĆH . OH 

I ' 

CH . NH, 

Ć=° 

N 


— H 

— H 

— H 


Ako pogledamo redom ove kemijske formule, to razbiramo, da se 
u svim aminokiselinama, različitima po formulama, nalaze kao karakte- 
ristične skupine NH 2 , aminoskupina i COOH, kiselinska ili t. zv. kar- 
boksilna skupina. Baš zato pokazuju sve ove aminokiseline u kemij- 
skom pogledu mnogo srodnosti. Poradi svoje aminoskupine ti su or- 
ganski spojevi slabe baze, a poradi karboksilne su skupine slabe k i- 
s e 1 i n e ; aminokiseline pokazuju dakle t, zv. anfotemi karakter. No 
i po svojim vanjskim i inim svojstvima one su vrlo slične. Sve su one 
naime bijela, kruta, uleđena tjelesa, koja su sad više, sad 
manje teško topiva u vodi. Većinom su oslasnog okusa. Baš poradi 
velike srodnosti, nije bilo lako upoznati i odijeliti pojedine aminokise- 
line, pa se otkriće pojedinih aminokiselina vuče gotovo kroz cijelo jedno 
stoljeće. Predaleko bi nas odvelo, da se pozabavimo otkrićem svake od 
njih i da pobliže opišemo njihova svojstva i način, kako se mogu 
umjetno načiniti, polazeći dakako od jednostavnog kemijskog mate- 
rijala, a ne od proteina. Za naše je promatranje najvažnije to, da hi- 
droliza ili rastvaranje proteina raznim putovima, t. j. bilo jakim ki- 
selinama, bilo jakim lužinama, bilo opet fermentima, 
kako se to primjerice zbiva u našim probavnim organima, dovodi uvijek 
do stalnih raspadaj nih produkata, do spomenutih aminokiselina. 
Mora dakle da su te aminokiseline opeke, iz kojih su izgrađeni pro- 
teini, upravo onako, kako smo kod masti uglavili glicerin i masne ki- 
seline, a kod ugljikohidrata monosaharide (monoze) kao opeke, iz 
kojih su izgrađene masti i ugljikohidrata. 

Nastaje pitanje, da li to smijemo s pravom tvrditi o aminokiseli- 
nama, i onda, da li su danas doista već poznate sve aminokiseline, od- 
nosno sve kemijske opeke, koje bi imale sastavljati proteine. 

Da odgovori na ta pitanja, kemija je udarila drugim putem, koji 
je i opet u glavnom izgrađen i pronađen radom i otkrićima E. F i- 
s c h e r a. 

Radi se o ovom: 

E. F i s c. h e r, ponukan jednim predavanjem poznatog fiziološkog 
kemika Franje Hofmeistera, nastojao je da pojedine aminokise- 
line, dobivene iz proteina, poveže umjetno natrag u sastavljenije or- 
ganske spojeve. Nadao se je, da će tako dobiti tjelesa, koja će biti u 
nekom stanovitom odnošaju spram prirodnih proteina. Pojedine je 
aminokiseline vezao tako, da je jedna od njih izgubila vodikov atom iz 
aminoskupine (NH 2 ), a drugu skupinu, zvanu hidroksil, iz kiselinske 
skupine COOH. Na pr. dva molekula glikokola dala su tako: 

NH-2 . CH 2 . CO |OH + H |HN . CH 2 . COOH = HOH + 

NH 2 . CH, . CO . NH . CH 2 . COOH 


t. j. vodu i spoj, nazvan g 1 i c i 1 g 1 i c i n. Takav se opet spoj lako može 
primitkom vode, t. j. hidrolizom, raspasti na dvije molekule aminoki- 
seline, u ovom slučaju na dvije molekule glikokola. Ili na pr.: 


NH 2 


CH 2 . CO |OH + H . [NH . CH . CH S 


COOH 

t. j. glikokol -f- alanin daju opet vodu (HOH) + glicilalanin: 


NH 2 . CHo . CO . NH . CH . CH 3 
COOH. 

Tako to ide i dalje, pa je E. Fischer nazvao sve ovako umjetno’ 
izgrađene spojeve polipeptidi, Prema broju aminokiselina zovu se 
onda ti polipeptidi: rnono — di — tri — itd. peptidi. Dosad je pošlo za 
rukom sintetizirati polipeptid sve do 18 aminokiselina, dakle o k t o de- 
ka p e p t i d. Kemijski sastav i molekularna težina svih tih umjetnih 
tjelesa poznata je dakako, pa tako ima Fischerov oktodekapeptid mo- 
lekularnu težinu ravno 1213, 

Pa što nam govore polipeptidi o kemijskoj građi proteina? 

Ne samo da su Fischerovi polipeptidi vrhunac moći savremene sin- 
tetičke organske kemije, jer eto molekularna težina umjetnog 

tijela, dobivenog na taj način, nadmašuje molekularnu težinu 
masti (na primjer tristearin = 925), nego nam ti polipeptidi 
mnogo objašnjuju u građi najvažnijeg kemijskog materijala 
živih bića, t. j. proteina. Ponajprije pokazuju već tripeptidi neke 
reakcije, što ih još ne daju same aminokiseline, a te su reakcije karak- 
teristične za proteine. To je, na pr., poznata nam već biuretska 
reakci j a, koja se sastoiji u tom, da se otopina polipeptiđa bojadiše 
ružičasto do ljubičastog, ako joj dodamo natrij eve lužine, a onda po- 
lako i oprezno razrijeđene otopine modre galice. Isto tako daju otopine 
polipeptiđa i druge proteinske reakcije i to točno prema svojem sa- 
stavu; promjene boja, što ih dobivamo stanovitim reagencij ama i na 
proteine i na polipeptide, uvjetovane su naime — kako smo već istak- 
nuli — stanovitim aminokiselinama, koje su zastupane u građi velikih 
proteinskih molekula. Istraživanja pokazaše, da ona tjelesa, što smo ih 
spomenuli kao albumoze i peptone, a nastaju primjerice djelo- 
vanjem probavnih sokova (odnosno njihovih fermenata) na prirodne 
proteine, imaju mnogo sličnosti s polipeptidima, t. j. da su peptoni 
jamačno smjese najrazličitijih polipeptiđa. Pošlo je dapače za rukom 
nekoje polipeptide izolirati iz prirodnih peptona. Sve nas to dovodi do 
zaključka, da su i prirodni proteini veliki konglome- 
rati, velike molekule, nastale udruživanjem spo- 
jeva, nalik na umjetne polipeptide. Drugim riječima, i u 
proteinima su pojedine sastavne opeke, pojedine aminokiseline, vezane 
na analogan način, kao i u polipeptidima, na pr. kao u gore prikazanoj 
formuli glicilglicina i glicilalanina. Kraj takova vezanja (zovu ga »saiire- 
amidartig«) ostaju još uvijek u kompliciranom spoju neoštećene i ami- 
noskupine i kiselinske skupine, a kako smo već spomenuli, i prirodni 
proteini imaju t. zv. anf oterni karakter, t. j . moraju imati kao 
i glicilglicin i cijelu aminoskupinu i cijelu kiselinsku ili karboksilnu 
skupinu. Hidrolitičkim raspadajem, t. j. primanjem vode u velike svoje 
molekule uz istodobno drobljenje tih molekula na manje molekule, na- 
staju onda i iz polipeptiđa isto tako kao i iz proteina stalne amino- 
kiseline. 

Jedna je činjenica kod procesa hidrolize prirodnih ili nativnih pro- 
teini zadavala veliku brigu istraživačima. Mi smo je već spomenuli, te 
kako smo rekli, sastoji se u tom, da kraj sve točne provedbe Fischerove 
»estermetode« ne dobivamo više nego 50 — 70% produkata hidrolize. 
Zato se je isticalo, da do danas poznate aminokiseline, što ih dobivamo 

hidrolizom proteina, nijesu još sve opeke njihove. Trideset do 50%, 
dakle gotovo još polovica molekule nije sigurno uglavljena. Ali i u to 
pitanje, koje je vrlo često izazvalo oštre diskusije o našem dojakošnjem 
znanju o kemizmu proteina, unijeli su polipeptidi svijetla. Načinimo li 
naime umjetnu smjesu polipeptiđa, pa ju podvrgnemo hidrolizi po Fi- 
scherovoj estermetodi, to ne ćemo nikada dobiti toliku količinu amino- 
kiselina, da bi iznosila 100%, nego će i kraj točno provedenog postupka 
biti 40 — 50% gubitka. No ono, što ćemo kod toga moći uglaviti, jest, 
da kraj tolikog gubitka ipak dobivamo sve one aminokiseline, od kojih 
je dotična smjesa polipeptiđa načinjena, ali dakako ne dobivamo u 
potpunoj količini! Razlog su tomu gubici, što nastaju kod provedbe Fi- 
scherove estermetode, a nije ih još danas pošlo za rukom ukloniti. Me- 
toda ta nije dakle još dovoljno usavršena, nije još kvantitativna. 
Ali usporedba rezultata hidrolize kod prirodnih proteina i kod umjetnih 
polipeptiđa dovodi nas do zaključka, da mi danas doista po- 
znajemo sve glavne kemijske opeke, koje izgrađuju 
proteine; da su te opeke jamačno među sobom pove- 
zane onako, kao i u polipeptidima. 

Ako je tako, smijemo li gojiti nadu, da će nam danas s jutra poći 
za rukom istim putem, kojim je načinio Fischer svoj oktodekapeptid, 
načiniti, sintetizirati i prirodne proteine? Evo, šta nam u tom pogledu 
govore polipeptidi. Vežemo li na onaj način, kako smo načinili dipeptid 
glicilglicin, više aminokiselina, na pr. 3, 4, 5 itd. u polipeptide, to i 
kraj toga, da je taj vez uvijek u glavnom isti, ipak ima vrlo mnogo kom- 
binacija, koje proizlaze odatle i ovise o tom, kojim redom udru- 
žujemo pojedine aminokiseline. Kemici su se potrudili, da izračunaju 
broj mogućih kombinacija, broj t. zv. kemijskih izomerija za stanoviti 
broj udruženih aminokiselina. Račun je taj doveo do zanimljivog re- 
zultata, da je broj mogućih izomerija kod polipeptiđa upravo neiz- 
mjeran. Četiri razne aminokiseline, kombinirane u tetrapeptid, dozvo- 
ljavaju već dvadeset i četiri mogućnosti, dvadeset i četiri razne 
kombinacije, a što dalje idemo, broj tih mogućnosti raste rapidno. 
Naime: 


Broj udruženih Broj mogućih kombinacija, 

aminokiselina : ako se samo red aminokiselina mijenja: 

4 < . . . . 24 

5 120 

6 720 

7 5040 

Broj udruženih Broj mogućih kombinacija, 

aminokiselina: ako se samo red aminokiselina mijenja: 

8 40320 

9 362880 

10 3628800 

11 39916800 

12 479001600 

13 6227020800 

14 87178291200 

15 1307674368000 

20 2432902008176640000 


Pa što slijedi odatle? 

Odatle slijedi, da jamačno nikada ne ćemo moći sintetizirati onakov 
upravo protein, kakav se nalazi u prirodi! Jer, evo, već 20 aminokise- 
lina moglo bi se udružiti u okruglo 2000000000000000000 raznih p o- 
1 i p e p t i d a. Kad bi dakle tako točno usavršili postupak hidrolize, da 
bi kod hidrolize dobili od nekog proteina točan broj i točnu količinu 
pojedinih aminokiselina, to bi još uvijek bili vrlo daleko od toga, da 
znamo točan kemijski sastav baš dotičnog proteina. Jer 
2000000000000000000 prirodnih proteina dat će nam isti broj i iste ko- 
ličine amiiiokiselina! Zato je ti opće isključena mogućnost, da će nam 
ikada poći za rukom uglaviti točan slijed aminokiselina u kojem pri- 
rodnom proteinu, tim više, što nijedan prirodni protein nije još danas 
pošlo za rukom — kako smo već spomenuli — dobiti u čistom stanju 
kao kemijski individuum. Prirodni su proteini jamačno 
smjesa srodnih proteina. 

Ali polipeptidi nam u drugu ruku opravdavaju nadu, da će nam 
poći za rukom sintetičkim putem prirediti tako* komplicirane polipep- 
tide, koji će biti na istoj ljestvici kemijskog sastava, na kojoj su i 
prirodni proteini. Bit će to onda modeli prirodnih proteina, a kako 
će nam njihov sastav i kemijska građa biti točno poznata, moći ćemo 
s takovim modelom uspoređivati prirodne proteine i utvrđivati njihovu 
individualnost. A time će kemija proteina dobiti eksaktan osncv i ko- 
načno svoje naučno riješenje. Stadij, u kojem se sada nalazi, istom je 
neznatni i nesigurni početak, ali već taj početak opravdava nadu, da 
ćemo danas s jutra objasniti kemijsku narav i kemijski sastav najvaž- 
nijih organskih spojeva za život na našoj Zemlji. Uporedo* naime 
s razvojem sintetičke organske kemije ide i razvoj nauke o fermentima, 
a ta je nauka usko povezana uz nauku o proteinima. Mi ćemo o fer- 


155 


mentima ili enzimima, i o njihovoj ulozi u živim bićima, i o znaimeno- 
vanju njihovu za organsku sintetičku kemiju, govoriti u posebnom po- 
glavlju. 

U proteinima smo dakle upoznali tjelesa, koja mogu nastupiti u 
prirodi u milijardama raznih modifikacija i kombinacija. K tomu pri- 
dolazi, da se u protoplazmi stanica, isto kao i u ostalim tjelesnim tki- 
vima, nalaze smjese od više vrsti proteina. Pa baš poradi toga nije is- 
ključena mogućnost, da svaka stanica, odnosno nakupina stanica i 
tkiva, dakle pojedini bilinski i životinjski organi imaju u sebi svoje 
posebne proteine. Što više, postoji mogućnost, da i svaki organizam, 
svaki individuum ima u sebi svoje specifične proteine i da se 
baš poradi toga živa bića, inako jednako građena, ipak teko znatno 
razlikuju po svojim duševnim i tjelesnim sposobnostima. Narodi su 
odvajkada izricali svoje vjerovanje, niklo iz životnog iskustva, da se 
po krvi razlikuje čovjek od čovjeka. Kemijska nauka baca danas na 
osnovi toga, što su proteini najvažnija i najhitnija sastavina krvi, a 
mogu evo od njih postajati biljuni i biljuni varijacija, dublje svijetlo 
u to narodno vjerovanje. Čovjek se od čovjeka razlikuje 
zato, jer su im proteini, kraj sve velike srodnosti, 
ipak različni. 

Iz svega ovoga slijedi, da kemijska nauka mora sve svoje sile 
upeti, da objasni kemijsku narav i kemijsku građu proteina. Iako je 
danas još na početku te svoje velike i teške zadaće, ipak nas i ono, 
što smo gore istaknuli o današnjem našem znanju o građi proteina, 
mora ispuniti nadom, da će kemijskoj nauci poći jednom za rukom 
ostvariti taj svoj najviši ideal. Od kojeg će znamenovanja biti to ostva- 
renje za misaoni razvoj čovječanstva, za pogled čovjeka u sebe samoga, 
u zdravo i bolesno tijelo čovječje, u prirodu oko sebe, o tom još i ne 
sanj amo ! 

D) Vitamini i još neki drugi organski spojevi. 

S mastima, lipoidima, ugljikohidratima i proteinima nije još is- 
crpljen sav organski kemijski materijal, koji nastupa kao građa živih 
bića. Ovo su samo ponajglavnije i ponajvažnije grupe organskih ke- 
mijskih spojeva, što izgrađuju bilinske i životinjske organizme, pa im 
je zato fiziološka, kemija od svog početka do danas obraćala osobitu 
i glavnu pažnju. No u živim bićima ima sad stalno, sad samo stanovito 


156 


vrijeme još sva sila organskih kemijskih spojeva, poznatih, a jamačno 
još vrlo mnogo nepoznatih, kojima također pripada važna uloga kod 
životnih procesa. Oni nastupaju vrlo često u neznatnim količinama, 
tako da po svojoj jedva zamjetljivoj masi daleko zaostaju za mastima, 
lipoidima, ugljikohidratima i proteinima. No zgodno veli fiziolog 
Bunge: »Za kemika je neznatni trag (»eine Spur«) neke tvari bez 
vrijednosti; on se ne obazire na nj. Za fiziološkog kemika je često puta 
samo neznatni trag neke tvari upravo naj glavni j i. « 

Tako je primjerice fiziološki kemik C. Funk u zadnjem deceniju 1 
nastojao obratiti pažnju fiziologije i patologije tvarima, koje je nazvao 
vitamini, a tvrdi o njima, da nastupaju u svim bilinskim i živo- 
tinjskim organizmima u vrlo neznatnoj količini, ali su za životne pro- 
cese od osobite važnoisti. Nauka dakako još nije posve usvojila Fun- 
k o v e nazore o vitaminima, no mi ćemo se ipak pozabaviti malo njima, 
jer je zanimljiv put, kojim je Funk došao do ideje O' eksistenciji vita- 
mina i o znamenovanju njihove uloge u živim bićima, poglavito u tijelu 
čovječjem. 

U krajevima, gdje se ljudi hrane neprestano jednovrsnom hranom, 
na pr. u Japanu rižom, pojavljuje se teška bolest, koju su na- 
zvali »Beriberi« (japanski »Kakke«), Ta se bolest pojavljuje osobito 
ondje, gdje mnogo ljudi zajedno jednolično živi, na pr. u kaznioni- 
cama, na brodovima i u kasarnama. Liječnici su podrobnije proučavali 
tu bolest, pa su došli do zaključka, da se ona sastoji u tom, da se peri- 
ferno živčevlje počinje rastvarati, a posljedica je onda atrofija mišica, 
kostiju, srca, što u većini slučajeva dovodi do smrti. »Beriberi« -bo- 
lesnik izgleda vrlo jadno, kako nam to pokazuje slika 22. 

Budući da se ta epidemija javlja u masama, to se je dakako 
držalo, da je »Beriberi« zarazna bolest. Ali su doskora opazili holan- 
deski istraživači, osobito Eykman, da se »Beriberi«-epidemija po- 
najviše javlja kod ljudi, koji se dulje vrijeme hrane bijelom ili poli- 
ranom rižom, kojoj se brušenjem skida vanjska ljuska i vanjski sloj, 
te preostaje samo bijelo, glatko zrno. To ih je dovelo do zaključka, da 
se brušenjem riže oduzimaju zrnu rižinu neke sastojine, koje spreča- 
vaju otrovanje živčanog sustava, što ga uzrokuje poseban otrov, po- 
seban toksin, koji se nalazi u bijelom, glatkom rižinu zrnu i pravi je 

1 C. Funk: Die Vitamine, ihre Bedeutung fiir die Physiologie und 
Pathologie. Wiesbaden. J. F. Bergmann. 1914. 


157 



uzročnik bolesti. E f k m a n it je pošlo za rukom i umjetno izazvati 
simptome (znakove) »Beriberi«-bolesti kod kokoši i to tako, da ih je 
hranio samo poliranom rižom, a kokoši su se opet oporavljale, kad im 
je hranu promijenio samo toliko, da su jele čitava, nebrušena rižina 
zrna. 


SI. 22. „ Beriberi “ bolesnik. 

Engleski liječnici, koji su se počeli baviti odnošajem polirane i 
nepclirane riže spram bolesti »Beriberi«, nijesu se mogli složiti s tim, 
da se kod te bolesti radi oi toksinu, o otrovnoj tvari u bijeloj riži, nego 
su sudili, da se u vanjskoj rižinoj kori, a isto tako i u vrlo mnogo 
drugih hranivih tvari, na pr. u mlijeku, grahu, a i na pr. u kvascu, na- 
lazi posebna jedna sastojina, koja je potrebna kao hrana osobito za 

naš živačni sistem. Nema li u našoj hrani te sastojine, t. j. hrane li se 
ljudi primjerice samo poliranom rižom, u kojoj nema te hranive 
tvari, počinju se živci trošiti, raspadati, nastupa bolest »Beriberi«. Čim 
se kod takovog bolesnika promijeni dijeta, na pr. čim on počne jesti 
mlijeko, jaja, meso, povrće itd., kreće bolest na bolje i nastupa ozdrav- 
ljenje. 

C. Funk je oko god. 1911. pristupio k istraživanju, kakova bi to 
mogla biti tvar u rižinoj kori, u t. zv. rižinoj kliji, zatim u mlijeku, 
kvascu i u drugoj našoj običnoj hrani, koja ima sposobnost;, da liječi 
»Beriberi«, odnosno da u normalnim prilikama hrani naše periferno 
živčevlje tako, da ne zapane u tu ili u neke druge bolesti, kaošto su pe- 
lagra, škorbut, Barlowova bolest itd., koje je on nazvao bolestima 
p a r c i j alnog (djelomičnog) nedostatka hrane (»deficiency disea- 
ses«). Bolesti te nastupaju naime kraj potpunog obilja normalnih 
hranivih tvari, samo* ako tim tvarima nedostaje posebne jedne, dosad 
nepoznate sastojine, što ju je Funk nazvao vitamin. 

A šta su ti vitamini, kakav im je kemijski sastav? 

Funk tvrdi, da mu je pošlo za rukom izolirati iz rižine klije, a 
još bolje iz prešanog kvasca tvari, koje po svom kemijskom sastavu ne 
spadaju ni među masti, ni lipoide, ni ugljikohidrate, ni proteine, a 
dobio ih je dapače u lijepim lečićima, što ih prikazuje mikrofotogram 
(SI. 23.). 

Iz kemijske formule, koju Funk bilježi ovako: 



razbiramo, da su molekule Funkov a vitamina relativno malene, da imaju 
dušika i da se taj dušik nalazi u molekulama vitamina slično vezan 
kao i u purinskim i pirimidinskim bazama, o kojima će biti 
dalje govora. Ne ćemo se pobliže upuštati u prikazivanje metode, kako 
je Funk iz 75 kg. svasca došao do neko 0.5 grama svojih kristalića, 
niti u to, da li je kemijski sastav njihov onakav, kako ga prikazuje 
Funk ova formula. Istaknut ćemo samo još fakat, da su ti kristalići 
lijek protiv »Beriberi« -bolesti, da je Funk, oslanjajući se uvijek na 
pokuse životinjama, (radio je najviše golubovima,) koje su pokazivale 
simptome umjetno izazvane te bolesti, iz velike mase izlaznog materi- 

jala postepeno izolirao sve ljekovitiji i ljekovitiji preparat i tako do- 
bio aktivnu sastojinu u koncentriranoj formi. Da li je to čisti vitamin 
i da li vitamini upravo ovakovog kemijskog sastava imaju ono veliko 
znamenovanje, kao minimalne ali neophodno* nužne sastojine naše i ži- 
votinjske hratne, kako to zastupa Funk, pokazat će daljnja istraži- 
vanja. Ujedno se razbira, (riža, kvasac,) da su i vitamini kao i ostala 
važna organska građa živih bića produkti djelatnosti b i 1 i n s k i h sta- 
nica ! 



SI. 23. Mikrofotogram „Beriberi 1 * — vitaminskih kristala iz kvasca. 


Uz vitamine ćemo spomenuti nadalje još nekoje organske spojeve, 
koji imaju u sebi dušika, a nalaze se sad stalno, sad prolazno u 
živim bićima, sad u manjim, a sad opet u većim količinama. Oni su 
većinom produkti kemijskih promjena, koje se u organizmima nepre- 
stano zbivaju s glavnim dušikovim kemijskim materijalom, što smo ga 
upoznali kao proteine ili bjelančevine. Spojevi su ti važni za proma- 
tranje kemijskih promjena u živim bićima, s kojima ćemo se pobliže 
upoznati u trećem dijelu ove knjige. To su primjerice: 

1. Mokraćevina ili karbamid, spoj, koji nastaje raspadanjem 
i pretvorbom proteina u našem i životinjskom tijelu te se iz njega kao 

nepotrebna sastojina izlučuje kroz bubrege. Mjesto, gdje se stvara mo- 
kraćevina, jesu jetra, ali se mokraćevina stvara jamačno i u drugim 
organima tijela. Kemijski joj je sastav jednostavan CON2H4, a struk- 
turna formula: 



pa ju je zato lako i umjetno načiniti. Baš je mokraćevina bila prvi 
organski spoj, što ga je pošlo za rukom sintetizirati iz anorganskog 
materijala (F. W o h 1 e r 1828.), Bijeli su to kristalići, lako topivi u 
vodi, a odrastao čovjek izlučuje ih oko 30 gr. dnevno u svojoj mo- 
kraći. Drži se, da kod t. zv. izmjene tvari u našem organizmu, kod sa- 
gorijevanja hranivog materijala u njemu, gotovo sva potrošena koli- 
čina proteina ostavlja naše tijelo u obliku ovog jednostavnog dušikovog 
spoja. U tom i jest njegova važnost. Količinu mokraćevine odredit 
ćemo u mokraći na razne načine, tako primjerice pomoću aparata, pri- 
kazanog na slici 24. 


Metoda se ta sastoji u tom, da se pomoću bromove lužine, t. j. po- 
moću tekućine, koju smo načinili tako, da smo otopili 100 gr. natrij eve 
lužine u 250 cc. vode, a tomu dodali 25 cc. broma, može iz mokraće 
istjerati sav onaj dušik u obliku plina, što se nalazi u mokraće- 
vini. Nalijemo li dakle u prostor a našeg aparata 5 cc. mokraće, pa je 
zatvorimo pipcem, a onda nalijemo u prostor b sve do polovice c 
bromove lužine, u koju uronimo kalibiranu cijev (također napunjenu 
lužinom!) upravo nad otvorom cijevi, u kojoj je zatvorena mokraća. 
Kad se otvori pipac i lužina dođe u doticaj s mokraćom, dušik se 
oslobodi kao plin i ode u kalibriranu cijev. Iz količine dušika, t. j. iz 
broja kubičnih centimetara dušika može se onda izračunati količina 
mokraćevine u 5 cc. mokraće, a prema tomu i u cijeloj količini mo- 
kraće, što ju čovjek izlučuje na dan. 

2. Kreatin i kreatinin dušikovi su spojevi, koji su srodni 
mokraćevini po svom kemijskom sastavu, pa se prema tomu također 
dovode u vezu * omjenama proteina u organizmu. I to, kreatin 
se nalazi u mesu ili mišićima i može se kuhanjem mesa u vodi izvući 
(ekstrahirati) iz njega. Mi ga dakle jedemo u govedjoj juhi! Krea- 

1 1 n 1 n pak nastupa kao i mokraćevina u mokraći, dakako u daleko 
neznatnijoj količini. 

3. Karnosin je u novije vrijeme otkrivena sastojina mesa, koja 
se također nalazi u vodenom ekstraktu u znatnijoj količini. Na svaki 
kg. mesa otpada neko 2 do 3 grama karnosina! No po svom kemijskom 
sastavu ne stoji u vezi s mokraćevinom, nego s aminofciselinama, I to 
drz 1 se < da J e dipeptid, koji je nastao udruženjem histidina i alanina. 



SI. 24. Knop-Hiifnerov aparat 
za određivanje količine mokraćevine u mokraći. 

4. M o k r a ć n u k i s e 1 i nit spomenut ćemo također u vezi s mo- 
kraćevinom. I ona je dušikov spoj točno proučenog kemijskog sastava, 
a spada prema istraživanju E. Fischera u grupu t. zv. puri n- 
skih tjelesa, što smo ih spomenuli kod nukleinske kiseline, koja 
izgrađuje nukleoproteide. Zato se i drži, da i mokraćna kiselina, što 
se nalazi u živim bićima, u normalnim i patološkim slučajevima na- 
staje iz nukleoproteida, dakle stoji u vezi s izmjenom tvari proteinske 
naravi. Njene su soli u vodi topive, ali ona sama nije u vodi topiva. 
Zato ćemo je dobiti u obliku malenih, smeđe bojadisanih kristalića, 
Bubanović: Kemija živih bića 

koji su povećani nalik na brusove (vidi sliku 25.), na pr. iz čovječje 
mokraće, gdje uvijek ima nešto malo soli (natrij evih, amoui j evih) , mo u 
kraćne kiseline, ako dodamo stanovitoj količini mokraće (na pr. koli- 
čini od 500 cc.) solne koncentrirane kiseline (25 cc.) i ostavimo tu 
smjesu da stoji 48 sati u hladnom prostoru. Na površini tekućine i po 
stijenkama posude istaložit će se mokraćna kiselina u obliku spome- 
nutih, karakterističnih lečića. 

Mokraćne kiseline ima osobito u ptičjim i još više u zmijskim eks- 
krementima, pa su istraživaoci, koji su se bavili proučavanjem tog ke- 
mijskog spoja, upotrebljavali taj materijal za dobivanje mokraćne ki- 
seline u većim količinama. 



SI. 25. Kristali mokraćne kiseline, znatno povećani, 


A zašto je E. Fischer uvrstio mokraćnu kiselinu među t. zv. 
purinska tjelesa i šta to ime znači? 

Proučavanje kemijskog sastava mokraćne kiseline pokazalo je, da 
su se ugljikovi i dušikovi atomi u molekuli njezinoj povezali među- 
sobno u ovakov sastavljeni prsten: 


HN C = 0 

Ć = 0 C NH 


HN- 


-nh/ 


C =0 


Gledamo li ovu strukturnu formulu mokraćne kiseline, to ćemo 
razabrati, da se u njoj nalaze dva preoistatka od mokraćevine, kojoj 
smo već formulu napisali kao: 

Ali u drugu ruku mokraćna se kiselina po svojoj strukturnoj for- 
muli može dovesti u savez — kako je to E. Fischer učinio — 
s umjetno načinjenim organskim spojem, što su ga nazvali purin, 
a strukturna mu je formula ovakova: 



Na istu ovu strukturnu formulu (jezgru) daju se svesti izirn mo- 
kraćne kiseline još i drugi neki organski dušikovi spojevi, pa ih zovu 
jednim imenom purini ili purinska tjelesa (purinske baze). Rekli 
smo, da su purinska tjelesa izolirali iz nukleinske kiseline, a 
kako je ova kiselina sastavni dio važne grupe bjelanjčastih tvari, što 
ih zovu nukleoproteidi, to odatle slijedi, da su i purinska tje- 
lesa i proučavanje njihovih svojstava u vezi sa stvaranjem i rast va- 
ranjem proteina u živim bićima. Zato smo ih ovdje i spomenuli! Za- 
nimljivo je, da se i neke djelotvorne sastojine bilinskog porijekla, na 
pr. kofein iz kave i čaja, zatim teobromin iz kakaa, također 
svađaju po svojoj unutarnjoj kemijskoj građi na purinski prsten. 

Predaleko bi nais odvelo, da se upustimo u pobliže opisivanje naj- 
različitijih još nespomenutih organskih spojeva, koji su do danas 
nađeni u biljkama i životinjama. Mnogi su od njih vezani samo na 
stanovite bilinske i životinjske vrsti, dakle ni jesu važni kao općenita 
kemijska građa živih bića. Ali su zato važni sad kao ljekovite, sad kao 
tehnički uporabive tvari, tako da se njima bave posebne grane pri- 
rodnih nauka. Takova su primjerice tjelesa bilinski otrovi ili alka- 
loidi, kaošto su na pr. nikotin, kinin, morfin, za koje se mora pri- 
znati, da su od vanredne naučne, a i praktične važnosti za' život čo- 
vjekov na našoj Zemlji. (Postoje dakako i životinjski otrovi. 

T e r p e n i , kamf ori, kaučuk, g u t a p e r č a, također su 
zanimljive i tehnički važne tvari iz bilinskog carstva, isto tako kao i 
razne bilinske s mole i miris ne tvar i. No mi se ovdje ne možemo 

upuštati u prikazivanje njihovih kemijskih svojstava. Samo smo ih spo- 
menuli, da se vidi obilje najraznoličnijih produkata, što ih neprestano 
stvara neutrudiva i nedoistiživa kemijska tvornica, zelena bilinska sta- 
nica. Time dakako nije još iscrpljen niz organskih sastojina živih bića. 1 

Zadržat ćemo se samo još malo kod jedne grupe organskih spojeva 
u živim bićima. To su prirodne boj e živih bića. Tko se nije njima 
naslađivao, promatrajući ih u cvjetnom vrtu, na šarenoj ptici ili u 
koži čovječjoj! Jednu smo od njih već upoznali među proteinskim 
tjelesima, a to je crvena boja krvi, hemoglobin. U velikom 
broju ostalih životinjskih boja zauzimlje ona posebno i važno mjesto 
kao prenosilac kisika u životinjskom tijelu, bez kojeg kisika nema 
života. Isto je tako i u šarenilu Mlinskih boja osobito jedna od domi- 
nantne važnosti za život na našoj Zemlji, a to je zelena boja 
lišća bilinskoig, koja se obično zove k 1 o r o f i 1. 

Gledamo li zelenu Mlinsku stanicu pod mikroskopom, to ćemo kod 
dosta znatnog povećanja razabrati u polutekućoj protoplazmi malena 
zrnca, koja izgledaju primjerice, kako nam to pokazuje slika 26. 

Taremo li zeleno lišće ili druge zelene Mlinske dijelove s alkoholom, 
to će alkohol izvući iz biljke zelenu jednu boju, obojadisat će se zeleno 
i promatramo li tako dobivenu tekućinu spram svijetla, to ćemo vidjeti, 
da opalescira, t. j. prelijeva se u raznim bojama. To je klorofil, otopljen 
u alkoholu. Kemici su nastojali, da pobliže prouče tu zelenu boju, koja 
igra vanredno važnu ulogu kod hranjenja bilja iz uzduha, jer bez nje 
ne može biljka asimilirati ugljičnog dvokisa. Do danas im je pošlo za 
rukom baciti dosta jasan pogled u kemijski sastav te boje. Kod toga 
su stekli osobitih zasluga istraživaoci L. Marchlewski i . 
Willstatter. Zanimljivo je, kako se je pokazalo', da postoji sličnost 
u kemijskom sastavu crvene boje naše krvi i zelene boje lišća! Isprva 
se je mislilo, da su te dvije boje po kemijskom sastavu posve srodne, 
no danas se zna, da je između njih sličnost samo u tom, što se h e- 
matin, koji smo upoznali kao sastavni dio hemoglobina, sastoji od 
slično građenih sastavnih dijelova kao i t. zv» k 1 o r o f i 1 i d, koji izgra- 
đuje klorofil zajedno s f i t o 1 o m. Dakle: hemoglobin = globin + he- 
matin, a klorofil = klorofilid + fitol. I sad postoji donekle srodnost 


1 Potpuni popis i prikaz dosad dobivenih spojeva iz biljaka i životima 
nalazi se u djelu „Biochemisches Handlexikon“, obrađenom pod redaka, om 
E. Abderhaldena u 10 svezaka 1911.— 1915. 

između hematima i klorofilida u njihovoj unutarnjoj građi, kako se 
to već razbira iz ovako napisanih njihovih kemijskih formula: 

hematin = C 32 H 32 O 4 N 4 . Fe . OH, 

__ /COO . CHs 

klorofilid = C 32 H 30 0N 4 . M Š\COOH 

a još bolje dakako iz njihovih strukturnih formula, u koje se mi ovdje 
ne ćemo upuštati. Oba ova spoja imaju u sebi uz organogene elemente 
još i kovinske elemente, i to hemoglobin željezo (Fe), a klorofil ma- 
gnezij (Mg). Iz toga se odmah razbira, od koje su važnosti željezni i 
magnezijevi spojevi kao hrana bilja i životinja. No dublja se veza iz- 
među hemoglobina i klorofila ne može zasad konstatovati, jer na žalost 



b 


SI. 26. Klorofilna zrnca u bilinskoj stanici i izvan nje. 

o postanju i stvaranju jedne i druge boje u živim stani- 
cama ne znamo još ništa sigurno osim toga, da su im po- 
čeci isto onako jednostavne anorganske sastavine tla i uzduha, 
kao i vascijelom organskom materijalu, koji izgrađuje živa bića i 
što se stvara u njima, Globin pak iz hemoglobina i fitol iz klorofila 
nemaju ništa zajedničko; prvi je bj elan j časti spoj, a drugi (C20 FI39 
OH) spada u grupu spojeva, koja se u organskoj kemiji zove alko- 
holima. O ulozi klorofila i hemoglobina i njihovim promjenama u živim 
bićima bit će još govora kasnije. Zasad ćemo spomenuti, da zeleno 
lišće mnogog bilja u jesen požuti, jer iz stanica nestaje zelene 
boje, klorofila, a žuta boja stupa na njegovo mjesto zato, jer stanice, 

koje u biljci uopće imaju bojadisana zrnca, (zovu ih kloroplasti,) 
imaju uz zeleni klorofil u sebi još jednu stalniju i otporniju žutu 
boju, koja se zove ksantofil. Jer je stalnija, duže se u jesen 
održi u lišću. No i crvena boja naše krvi stoji u vezi is jednom žutom 
bojom. Žuta naime boja žuči, zovu je bilirubin, stvara se, kako 
je posve sigurno dokazano, iz hematina. Žuč teče normalno u probavnu 
našu cijev i to u tanko crijevo; bilirubin se djelomice resorbira, t. j. 
vraća natrag u krv, a djelomice izlazi iz našeg tijela i bojadiše ekskre- 
mente žuto. Zabrtvi li se cjevčica, koja odvodi žuč iz žučnog mjehura 
u tanko crijevo, to se bilirubin, žuta boja žuči, raziđe krvlju po našem 
tijelu i obojadiše našu kožu žutom bojom. Bolest se ta zove žutica ili 
ikterus. 

Toliko konačno o bojama u živim bićima. 

Kako smo rekli, osim navedenih organskih spojeva nalaze se u bilj- 
kama i životinjama još najraznoličnije poznate i još nepoznate sasto- 
jime. U organizmima teku naime neprestano i postepeno kemijski pro- 
cesi i u smjeru izgrađivanja ili asimilacij e organskih spojeva i u 
smjeru razgrađivan ja iili disimilacije organskih spojeva. Ideal je 
biokemije, da tako daleko zaviri u postepeni niz jednih i drugih procesa, 
da bi nam bilo moguće točno kemijski pratiti i protumačiti put, recimo 
na pr. jednog dušikovog atoma, koji je u obliku salitre (KN0 3 ) ušao 
u biljku, ondje sudjelovao kod izgradnje jednostavnih i sve komplici- 
ranijih dušikovih organskih spojeva, kao sastavni dio molekule jednog 
proteina prešao iz biljke u naše tijelo, u njemu prošao naj- 
različnije faze u smjeru asimilacije i disimilacije, i napokon 
izašao iz našeg tijela u obliku amonijaka (NH 3 ) u mo- 
kraći. No od tog smo ideala još vrlo daleko! Istom smo, da tako rek- 
nemo, s obzirom na naše znanje o svimkolikim promjenama u izmjeni 
kemijske građe živih bića, u stadiju vratara velike i tajnovite kemijske 
tvornice. Kaošto vratar takove tvornice vidi i poznaje materijal i siro- 
vine, što ise u tvornicu uvoze, i onda gotove produkte, koji se izvoze, 
a o promjenama i aparatima u samoj tvornici zna malo ili ništa, tako 
nekako stoji i biokemija još uvijek u ulozi vratara pred velebnom i 
nedokučivom kemijskom tvornicom, što ju zovemo živom stanicom ili 
celuloim. Ali ne stoji dremovno i skrštenih ruku, nego upire sva svoja 
osjetila i sva raspoloživa kemijska i fizikalna pomagala, da zaviri u tu 
tajnovitu kemijsku tvornicu i da riješi zagonetke, što ih ona krije u 
sebi. 


III. 


Nekoji fizikalni i kemijski procesi u živim bićima. 


eć sama činjenica, da su organizmi kadri stvarati svoje 
masti, ugljikohidraite, proteine i sve ostale organske spo- 
jeve iz sasma jednostavnog anorganskog materijala, govori 
nam jasno, da u živoj stanici i u cijelim višestaničnim 
organizmima moraju vladati takove prilike za realizaciju najraznolič- 
nijih fizikalnih i kemijskih procesa, kakove ne vladaju ni u najsavr- 
cpniicm kemijskom laboratoriju ili kemijskoj tvornici. Ako još k tomu 



dodamo, da su i svekolike šarene’ manifestacije života bilinskog, živo^ 
tinjskog i čovječjeg — u što dakako vrlo mnogi ne vjeruju — poslje- 
dica, neka komplicirana rezultanta fizikalnih i kemijskih procesa u 
živim bićima, onda nas sposobnosti žive stanice moraju zaokupiti ne 


samo osobitim udivljenjem i strahopočitanjem, nego i mišlju, da go- 


tovo i ne može biti, da bi kemiji i fizici ikada pošlo za rukom razmrsiti 
vrzino kolo kompliciranih pojava i promjena, što' se zbivaju u živim 
bićima. 


No kemija se i fizika ne da tom pomišlju zaustaviti na svom putu, 
kojim je smiono pošla, da oživotvori najviši naučni ideal, t. j. da riješi 
problem života. Uporno i neustrašivo penje se ona svojim mučnim i 
teškim putem i osvaja polako stepenicu za stepenicom, koje vode u 
nedosežne visine . . . Danas stojimo istom na prvim, naj donjim stepeni- 
cama. 


Jedna takova stepenica je pogled u fizikalno stanje ke- 
mijskog materijala, koji izgrađuje živa bića. 

Alkemisti su već govorili: Corpora non agunt nisi dissoluta, t. j. 
razna tjelesa izvode kemijske promjene jedino u otopljenom, u tekućem 

stanju. Vascijelo iskustvo naučne kemije potvrđuje tu alkemističku 
izjavu. Potpuno suha, kruta tjelesa mogu godinama i godinama stajati 
u doticaju, te da između njih ne dolazi do kemijskog procesa, a ako sta- 
vimo u doticaj vodene njihove otopine, odigrat će se odmah između 
njih kemijska promjena, koja će dovesti do postanja novih tjelesa, 
s novim svojstvima. No ne mora to biti — ma da je to ponaj češće 
slučaj — vodena njihova otopina! Mi možemo dotična suha tjelesa 
otopiti i u kojoj drugoj tekućini, u kojoj su topiva, na pr. u špiritu, 
ili ih zagrijevanjem rastaliti i tako pretvoriti u tekućinu, te ih onda 
staviti u doticaj, pa ćemo i na taj način izazvati laglje kemijsku pro- 
mjenu. Kemijsko naime spajanje odigrava se jamačno između naj- 
manjih čestica tvari, od koje su izgrađena dotična tjelesa, — obično 
zovemo te najmanje čestice tvari a to mi, — i nema sumnje, da će atomi 
dotičnih tvari to laglje doći u doticaj, što su te tvari većma raspršene 
i razdijeljene na što manje čestice u nekom mediju. 

Već je u ovoj knjizi bilo govora, kako je u tom pogledu jedan od 
najboljih i najuniverzalnijih medija voda, I to u jednu ruku zato, 
jer je voda indiferentno' otapalo, tekućina, koja otapajući neko 
tijelo ne dira u kemijski njegov karakter, a u drugu zato, što se u vodi 
vrlo lako raspršuju mnoga tjelesa (u prvom redu anorganske soli, 
kiseline i baze!) još na manje čestice, nego što su one, što ih zovemo 
m o 1 e k u 1 e, na čestice, koje nastaju nekim drobljenjem i raspadanjem 
molekula djelovanjem vode, a zovemo ih i o n ti. Ionti su atomi ili 
atomske skupine, nabijene elektricitetom, koje slobodno plivaju po 
vodi; zato se i zbivaju kemijske promjene najbrže i najlaglje, kad po- 
miješamo vodene otopine onih tjelesa, koja se u vodi raspadaju na 
ionte. Poradi svoje sposobnosti otapanja i ionizacije dobila je voda 
prvo i najodlučnije mjesto kod svihkolikih kemijskih promjena, što se 
zbivaju neprestano na našoj Zemlji, pa tako i koid onih, što se odigra- 
vaju u živim bićima. 

No živa bića, — počevši od onih, što su izgrađena samo od jedne 
stanice, pa sve do čovjeka, — u kojima se neprestano odigravaju naj- 
raznoličniji i vrlo komplicirani kemijski procesi, ni jesu jednostavne 
vodene otopine, jednostavne tekućine, spremne da svaki čas stupe u 
kemijsku reakciju. Živa bića pokazuju osim toga sad veću sad manju 
čvrstoću. U njima se uz obilje vode (50 — 80%) i u vodi otopljenih 
tjelesa nalazi i krut og materijala; u svakoj živoj stanici, kaošto i u 

svakom organizmu, teku paralelno dvije faze, tekuća i kruta, i baš 
je za organizme i procese u njima karakteristično, da neprestano jedna 
faza prelazi u drugu i obrnuto. To fizikalno stanje kemijske građe u 
živim bićima nazivlje se koloidno stanje materije. Zato 
velimo, da su organizmi izgrađeni od koloidnog materijala. 

Pa što su to koloidi i čime se odlikuje koloidno stanje materije? 

Koloiđima možemo nazvati sva ona tjelesa, koja izmiješana 
s nekom tekućinom, najobičnije s vodom, čine s njom otopinu posebnih 
svojstava. Englez Graham podijelio je još god. 1861. sve otopine u 
dvije skupine. G jednu spadaju takove otopine, iz kojih može oto- 
pljeno tijelo lako prodirati kroz sićušne pore, ako niu se za to dade 
prilika, a u drugu je skupinu Graham svrstao takove otopine, iz kojih 
otopljeno tijelo ne može prodirati kroz sićušne šupljinice. Prve je oto- 
pine nazvao k r i s t a 1 o i d n i m a, a druge k o 1 o i d n i ni a. Metnemo 
li na pr. u cijev od pergamenta, što nam ju prikazuje slika 19., sasma 
bistru tekućinu, vodenu otopinu, koju smo priredili tako, da 
smo pomiješali u vodi t. zv. vodeno staklo (»Wasiserglas«) i solnu kise- 
linu, i uronimo tu cijev u posudu s čistom vod o m, to ćemo nakon 
nekog vremena moći konstatovati, da voda u izvan joj posudi nije više 
čista, nego ima u njoj otopljenih soli, a razvežemo li cijev od perga- 
menta i izlijemo iz nje tekućinu u čistu čašu, to ćemo vidjeti, da nije 
više bistra, nego se zamutila, po- njoj plivaju neke bijele pahuljice. Šta 
se je dogodilo kod tega? Vodeno je staklo spoj natrija i kalija s kre- 
mičnom kiselinom (formula: Na 2 K 2 Si 04 ), solna je kiselina H Cl, pa 
kad smo ovo dvoje u vodi pomiješali, dobili smo bistru tekućinu, 
u kojoj se nalazi: 

Na 2 K 2 Si 0 4 + 4H Cl = 2Na Cl -b 2K Cl + H 4 Si 0 4 

t. j. iz vodenog se je stakla djelovanjem H Cl stvorila kuhinjska sol 
(Na Cl), kalijev klorid (K Cl) i kremična kiselina (H 4 Si0 4 ). I sad su 
kuhinjska sol i kalijev klorid počeli kroz pore pergamenta prodirati 
u vodu u izvanjoj posudi, — oni su dakle kristaloiđne naravi, — , 
a kremična kiselina (H 4 Si 0 4 ) nije to mogla; ona je ostala u perga- 
mentnoj cijevi i to najprije otopljena, a kasnije se počela iz otopine 
dapače izlučivati kao bijele, lagane, drhtaliničaste pahuljice. Kremična 
je kiselina dakle tip koloidnog tijela. 

Već je Graham otkrio čitav niz takovih koloidnih tjelesa i 
proučavao njihova svojstva i sposobnosti. Nq u novije je vrijeme ke- 

mijska nauka svestrano obratila pažnju tim tjelesima i to zato, jer su 
vrlo raširena i važna u mrtvoj i u živoj prirodi. Što više, god, 1911. 
iznesao ye ruski koloidni kemik P. P. pl W e i m a r n misao, potvrđenu 
mnoštvom eksperimenata, da je koloidno stanje materije općenito 
njeno stanje, pa prema tomu može svako kemijsko tijelo (individuum) 
postojati prema prilikama u kristaloidnoj i koloidnoj modifi- 
kaciji ili obliku. Mi možemo dakle umjetno, zgodnim sredstvima 
dovesti vrlo mnoge tvari u koloidno stanje. 

No nas zanimaju u prvom redu prirodni koloidi. A ti su baš 
u živoj prirodi osobito zastupani. Bez koloida se uopće ne može za- 
misliti živo biće. Jer iz koloida se sastoje stanice i njihove membrane; 
krvni serum i bilinski sokovi jesu u bivstvu koloidne otopine. Želatina, 
koju dobivamo iz kože i kostiju, tipični je upravo koloid. Hemoglobin, 
što smo ga upoznali kao crvenu boju naše krvi, guma i gutaperča, a i 
kaučuk, što iz drveća cure, škrob i njegovi raspadaj ni produkti, nazvani 
dekstrini, zatim celuloza, kolodij, celuloid, svila i vuna, — sve sui to 
koloidna tjelesa, a njihova je važnost poznata i u prirodnom kućanstvu 
i u čovječjoj industriji. 

Nadalje se sastoji i naša hrana, i to najvažnije saistotjine njezine, 
iz koloida; p r o t e i n i su koloidi par exellence. Ali i u mrtvoj prirodi, 
u carstvu ruda i kamenja, ima koloida. Već spomenuta kremična kise- 
lina (H 4 Si O 4 ) nalazi se u koloidnom stanju u izvorima, a osušena u 
obliku koloidne galerte stvara rude, od kojih je najodličniji pred- 
stavnik plemeniti opal. Koloidi tla igraju vrlo veliku važnost u gospo- 
darstvu. Holandeski istraživač van Bemmelen dokazaoi je brojnim 
pokusima, kako su baš koloidne sasto jine tla onaj faktor, što topive anor- 
ganske soli, koje biljci služe za hranu, zaustavlja te ih tako čuva 
i privodi biljkama. Gnojenje kalij evim solima, topivom fosfornom kise- 
linom i fosfatima, salitrom i amonijevim solima, ne bi imalo gotovo 
nikakove važnosti za gospodarstvo, kad ne bi koloidi oranice 
sve te tvari svojom sposobnošću apsorpcije (upijanja) u sebi zadrža- 
vali i trajno privodili k biljnom korijenju! 

I u kemijskoj je industriji potrebno obazirati se na koloide zato* 
jer su mnoge sirovine koloidnih svojstava. Imajući to na umu pošlo je za 
rukom mnoge tehničke procese, na pr. u industriji cementa, boja itd. 
usavršiti i objasniti. I na području fotografske nauke pokazao se je 
povoljni utjecaj koloidne kemije. 

Iz svega se ovog razbira, da koloidno stanje materije zaslužuje 
posebnu pažnju, osobito sa strane biokemije. Organskim naime koloi- 
dima pripada važna zadaća u ekonomiji žive prirode. No i anorganski 
su koloidi zanimljiv predmet kemijske nauke, a jer su oni jednostavnija 
kemijska tjelesa, nego organski koloidi, to je dakako nauka, proučava- 
jući anorganske koloide, nastojala prodrijeti što dublje u narav kolo- 
idnog stanja materije uopće. Spomenut ćemo ukratko nekoje najvaž- 
nije rezultate i metode toga naučnoga rada, da uočimo razloge, zašto 
je baš koloidno stanje materije u živim bićima od 
znamenovanja za kemijske i fizikalne procese, 
što se u njima zbivaju. 

•Pitamo li se najprije, u čemu se razlikuje obična ili p r a v a o to- 
pi n a, na pr. otopina kuhinjske soli u vodi, od k o 1 o i d n e otopine, 
na pr. otopine kremične kiseline (anorganski koloid) ili otopine bjelanca 
jajnoga (organski koloid) u vodi, to se prostim okom i po vanjskim 
svojstvima ne uočuje nikakova razlika. Jedna i druga otopina bistre 
su prozirne tekućine, jednakog izgleda i svojstva na površini, u sredini 
i na dnu. Ali pojava, koju smo opisali kao t. zv. G r a h a m o v u d i a- 
lizu (vidi si. 19.), iz koje se razbira, da otopljene čestice kuhinjske 
soli mogu, a otopljene čestice kremične kiseline — a isto bi se dalo do- 
kazati i za otopljene čestice jajnoga bjelanca — ne mogu prodirati 
kroz malene pore u pergamentnom papiru, govori nam, da je razlika 
između čestica prave otopine i čestica koloidne otopine jamačno u 
njihovoj veličini. I to: premda je otopina jaljnoga bjelanca ili oto- 
pina kremične kiseline posve bistra i prozirna, to po njoj plivaju daleko 
veće čestice, nego li po otopini kuhinjske soli. A kako otopljene čestice 
kuhinjske soli u vodi zovemo molekulama i iontima, to moraju biti 
koloidne čestice neke nakupine, neki aglomerati molekula, relativno 
doduše znatno veći od samih molekula, ali još uvijek tako maleni aglo- 
merati, da ih prostim okom ne razbiramo. No ne razbiramo ih još 
ni pod mikroskopom. Stavimo li kap otopine kuhinjske soli ili opet kap 
otopine kremične kiseline ili otopine jajnoga bjelanca pod obični mi- 
kroskop, to u tim pojedinim kapljama ne ćemo vidjeti ni molekula, ni 
ionata, ni koloidnih čestica, — očito, jer su još uvijek tako malene, da 
ne mogu reflektirati svjetlosnih valova toliko, da bi pali u naše oko. 
No tomu se može pomoći! Franceski istraživaoci A. Cotton i H. 
Mouton, a za njima njemački fizici H. Siedentopf i R. Z s i g- 

mondy konstruirali su optičke sprave, u kojima se može svijetlo re- 
flektirati od koloidnih čestica iz inače bistre otopine. A onda mo- 
žemo dobrim mikroskopom zamijetiti sliku tog refleksa. 

Takova sprava, nazvana u 1 1 r a m i k roskop, služi za razlu- 
čivanje koloidnih i pravih otopina. U ltr »mikroskopom naime učinjene 
su koloidne čestice vidljivima (zamjetljivima), dok se molekule i ionti 
još uvijek nalaze izvan dohvata naših i aparatima zaoštrenih osjetila. 
Princip ultramikroskopije je ukratko ovaj: Kaošto danju ne vidimo 



SL 27. Ultramikroskop. 

zvijezda na nebu, jer nam obilno upada u oči direktno sunčano svijetlo, 
a istom nam noću postanu zvijezde vidljivima, tako možemo u potpunoj 
tami zamijetiti i vanredno malene čestice kao zvjezdice na nebu, ako 
su samo one jako osvijetljene, a naše su oči zaštićene od izvora 
svijetla, koiji ih osvjetljuje. Isto tako razbiramo i stojeći u polumraku 
visokog hrama prašinu u zraku njegovu na onom mjestu, što ga osvjet- 
ljuje snop sunčanih zraka, koji ne pada na nas! Osvijetlimo li dakle 
jakim svijetlom vrlo tanki sloj koloidne otopine, zatvorene u posudici, 
koja se zgodno može promatrati samo kroz jedan prozorčić (ta se po- 
sudica zove kiveta) pomoću običnog mikroskopa, to ćemo u vidnom 

polju mikroskopa razabrati, kako trepere i skaču sitne zvjezdice; to je 
refleks svijetla od koloidnih čestica, koje se giblju i plešu po koloidnoj 
otopini. 

Slika 27. pokazuje namještaj aparata, kako su ih u tu svrhu složili 
Siedentopf i Zzigmondy god. 1903. 

Na lijevoj strani naše slike stoji obični mikroskop. Pod njegov 
objektiv smjesti se na poisebni stolić kiveta tako, da možemo u nju 
gledati kroz mikroskop. Sve ostale sprave na našoj slici imaju tu za- 
daću, da se baci u kivetu što tanji, ali što jači snop svjetlosnih 
zraka. Izvor svijetla (na pr. električna lučna svjetiljka, ali je dobro i 
sunčano svijetlo!) stoji na desnoj strani i zaklonjen je tako, da iz njega 
idu zrake svijetla redom kroz Fi S, N, I, B, F 2 i K, dok ne dođu pod 
objektiv običnog mikroskopa na lijevoj strani. F, S, N itd. u istoj su vi- 
sini smještene zbirne leće i uski otvori, kojima se polučuje što tanji ali 
što jači snop zraka. Kad ovaj padne sada u kivetu, u kojoj je čista voda 
ili na pr. prava koja otopina, to će zrake svijetla udariti u čestice u njoj. 
No molekule i ionti tako su vanredno' sićušni, da nijesu kadri reflekti- 
rati toliko te zrake svijetla, da bi mi gledajući u kivetu kroz mikroskop 
vidjeli bilo kakovu sliku. Prave ili molekularne otopine ostaju zato u 
tim prilikama potpuno tamne. No nalazi li se u kiveti koloidna 
otopina, to su njene čestice već tolike, da se od njih raspršuje svijetlo 
i mi to svijetlo razbiramo kao s v i j e 1 1 e točkice ili zvjezdice u 
tamnom inače vidnom polju i to na onom mjestu i u onom sloju, kroz 
koji prolazi spomenuti tanki i jaki snop svjetlosnih zraka. 

Ne možemo se ovdje zadržati kod podrobnosti ultramikroskopijskih 
istraživanja. Istaknut ćemo samo> to, da je nauka o koloidima s otkrićem 
ultramikroskopa stupila u novi, savršeniji stadij, jer tom spravom ne 
samo da se mogu zamijetiti koloidne čestice, nego se mogu odrediti i 
njihove dimenzije, njihov promjer. Granica ultramikroskopske za- 
mjenjivosti ide danas do čestica u promjeru od 6 fj,u. Što je dalje od 
toga, t. j. čestice, kojima je promjer manji od 6 fxfx. nijesu uopće više 
zamjetljive i približavaju se carstvu slobodnih molekula, nedokučivo 
sićušnih čestica materije, za koje se drži, da im se promjer vrti oko 
1 l *\i (Za promjer vodikove, dakle najmanje poznate molekule smatra 
se 0.1 a za promjer hemoglobin ove molekule, dakle jedne od naj- 
većih, circa 2.5 ju/i!) Da se malo sprijateljimo s ovakovim dimenzijama, 

neka nam posluže naredne slike. (Vidi si. 28. 1 i 29. 2 ) U njima su prema 
mikroskopiranju i ultramikrosk opiranju prikazana uvećana neka vrlo 
malena tjelešca, o kojima češće govorimo, a i ne pomišljamo 
na upravo nedokučivo malene dimenzije njihove. Za razumijevanje tih 
slika imam dodati još samo to, da su čovječja crvena krvna tjelešca 
(A na slici 28!) prostim okom nezamjetljiva i da saisma lako* prolaze 
kroz pore papira za f ii trovan je. A koliki su to kolosi spram koloidnih 
čestica zlata u otopini (f, g, h na slici 28.) ! 

Promatramo li i uspoređujemo li pomoću ovih slika onakove čes- 
tice, koje mogu postojati u sasvim bistroj i homogenoj, t. j. posvuda 
jednakoj otopini, to razbiramo, da doista mora biti razlika između 
koloidnih i kristaloidnih otopina. Nema sumnje, da i sva karakteris- 
tična svojstva koloidnih tjelesa u otopini ovise o relativno znatnim di- 
menzijama otopljenih čestica. Jedno je na pr. takovo svojstvo, da se 
koloidi iz svojih otopina, bilo spontano, bilo promjenom temperature, 
bilo djelovanjem drugih tjelesa, na pr. soli, alkohola itd. obaraju, ista- 
ložuju, ili kako se obično kaže, koaguliraju, prelaze iz »sol«-modifikacije 
u »gel« -modifikaciju. Taj prelaz može biti reverzibilan, t. j. istaloženi 
se koloid može opet lakom promjenom povratiti u otopljeno stanje, 
ali može biti i ireverzibilan, kad se koagulirani »gel« -koloid ne vraća 
više uopće u isto i potpuno jednako »sol« -stanje, iz kojeg je postao. 
Prema toj razlici mogu se koloidi podijeliti u dvije skupine, u rever- 
zibilne i ireverzibilne koloide. 

Razbiramo li prostim okom čestice raspršene u tekućini, onda 
zovemo takovu smjesu prema tomu, da li raspršene čestice potječu od 
krutog tijela ili od tekućeg: suspenzija ili emulzija. Na pr. razmu- 


1 SI. 28. Povećanje 1 : 10.000: A crvena krvna tjelešca iz čovječje krvi 
(promjer 7 5 gj, t debljina 1*6 ^). B komadići rižinih škrobnih zrnaca (3—8 [i 
u promjeru). C čestice ilovače, razmućene po vodi. E bakcili sakagije (širina 
oko 1 duljina 4 — 15 ^). F krugljaste bakterije (promjer oko 0*5 — 1 
rijetko 2 ju-). £ £• h čestice iz koloidne otopine zlata (0'006 — 0 015 ^); i, k , / 
čestice koloidnog zlata iz zlatne suspenzije, koje se već staložuju na dno 
posude (0*075 — 0*2 ^). 

2 SI. 29. Povećanje 1:1,000.000: a vodikova molekula (promjer 0*1 |U^), 

b molekula kloroforma (promjer 0*8 c molekula hemoglobinova (oko 

2*5 u promjeru), d koloidne čestice zlata u otopini (promjer 1 ^) f 
e isto (promjer 3 [ijJ,), f isto (promjer 10 |U/i), £ isto (promjer 15 jU|li) f h ko- 
loidna čestica zlata, koje se je počelo taložiti iz svoje otopine. 

timo li fino razribani ugljen u vodi, dobivamo suspenziju, a razmuc- 
kamo li kap ulja dobro u vodi, dobivamo bijelu e m u 1 z i j u. No i o- 
loidne čestice u koloidnoj otopini mogu potjecali jednom od krutog, a 
drugi put od tekućeg tijela. Poradi toga dijele koloide opet u dvije sku- 
pine, u suspenzoide i u emulzoide. 

O O 

<2. h C I 


o □ L — 1 1 — 

d e f 9 


h 


SI. 29. , 

U koloidnoj otopini imamo pred sobom posebnu tvorevinu. Naoko 
je ona posvuda jednaka, homogena, ali uistinu su u njoj vanredno 
fino isprepletena dva sloja, izmiješane dvije faze i to kod suspenzoida 
kruta i tekuća, a kod emulzoida dvije tekućine. Zato takova tvorevina 
mora pokazivati važna svojstva, što ih obične ili prave otopine nemaju 

uopće ili samo u neznatnim granicama. Jedno takovo svojstvo obratilo 
je na sebe pažnju istraživalaca koloida, a zovu ga apsorpcija i 
adsorpcija, t. j. upijan je i navlačenje na sebe drugih plinovitih, 
tekućih i krutih čestica. 

.Već je davno poznato, da porozna tjelesa, na pr. ugljen, štiva, 
(morska pjena, »Meerschaum«) itd. navlače na sebe plinove, boje, otop- 
ljene seli u znatnoj količini, pa se to njihovo svojstvo izrabljuje u in- 
dustri jalne svrhe, na pr. za čišćenje ili rafiniranje slad ara, za odstra- 
njenje patoke (»Fuselol«) iz špirita i za oduzimanje smrdeža raznim 
plinovima. Po'jav se taj zove adsorpcija, a pokazuju ga izrazito i ko- 
loidi u svojoj »g e l«-m o d i f i k a c i j i. Koloidne galerte kadre su 
adsor, birati znatne količine plinovitih i otopljenih tjelesa i to ne samo 
iz kristaloidnih, nego i iz koloidnih otopina. Drži se, da kod tog po- 
java adsorpcije djeluju koloidi svojom posebno građenom površinom, 
na koju se onda nakupljaju i u koju se upijaju razna tjelesa; jer po- 
vršina koloida pravo se zamišlja da je sastavljena od vanredno sićušnih 
šupljinica i okanaca, što ih izgrađuju fino izmiješane i isprepletene 
čestice koloida. 

Predaleko bi nas odvelo, da se upustimo u potanje prikazivanje 
ostalih svojstava koloida, kako ih tumači savremena koloidna kemija. 
Istaknuti nam je samo još to, da se ta nauka nalazi istom u počecima 
i da je još čeka mnogo posla za pravo objašnjenje zamršenih prilika 
na. području anorganskih i organskih koloida. 

Dobro, reći će tkogod, živa stanica i živa bića izgrađena su od ke- 
mijskog materijala, koji se nalazi većinom u koloidnom stanju. 
Pa zar je to od kakove osobite važnosti za kemijske i fizikalne pro- 
cese, što se odigravaju u živim bićima? Zar smo time, što* konstatu- 
jemo, da se u živoj stanici nalaze koloidi, unijeli štogod svijetla u taj- 
novite procese, koji se u njoj zbivaju! 

Nema sumnje, da jesmo*. Dok se je nekad držalo, da se organski 
kemijski materijal stvara i mijenja u živim bićima djelovanjem po- 
sebne mistične vitalne sile, danas možemo* već iz ono malo svojstava, 
što su zapažena kod koloida, sigurno ustvrditi, da koloiidno stanje ke- 
mijske građe organizama, u prvom redu proteina u živoj stanici, omo- 
gućuje ono posebno područje, one svaki čas promjenljive ' labilne 
prilike, u kojima je stvorena povoljna prilika, da se ostvare takovi 
procesi, kakve nismo kadri izvesti u našim laboratorijima i našim tvor- 
nicama. Ali ne omogućuje ono samo za sebe! Jer u živoj stanici, ka- 

Bubanović: Kemija živih bića. 

kogod izgleda naoko jednostavno građena, djeluje u prilikama, što 
ih stvara koloidno stanje, još mnoštvo drugih poznatih i nepoznatih 
faktora. No njihovo djelovanje ovisi baš o toj naoko neznatnoj ali važnoj 
činjenici, da se u živoj protoplazmi neprestano mije- 
šaju i dolaze u doticaj prave i koloidne otopine, a 
ove potonje neprestano prelaze iz »s o l«-m o d i f i k a- 
cije u »gel«-mo dilikaci j u i obrnuto. Svojstva pravih oto- 
pina u jednu ruku, a u drugu ruku svojstva koloidnih otopina i kolo- 
idnih galerta, uz kemijsku narav i kemijske agencije, od kojih su iz- 
građene jedne i druge, a nama su danas slaoo ili nikako poznate, čine 
zajedno velebni kemijski laboratorij', živu stanicu. Evo nekojih pro- 
cesa i faktora iz tog laboratorija! 

1. Osmoza i osmotički tlak. 

0 značenju vode za život organizama bilo je već govora u ovoj 
knjizi. Ona stupa u doticaj sa svim ostalim anorganskim i organskim 
materijalom i na taj način dovodi kemijske sastojine organizama u ono 
posebno stanje, u kojem je moguće, da se zbivaju neprestano na j razli- 
čiti ji kemijski i fizikalni procesi, potrebni za održanje života i životnih 
pojava. Ona stvara i kristaloidne ili prave otopine i koloidne ili pri- 
vidne otopine kemijske građe živih bića, iz kojih se otopina izlučuje i 
stvara kruta modifikacija, kruti i čvrsti sastavni dijelovi živih bića, i u 
kojim se otopinama nadaje najzgodnija prilika za svekolike kemijske i 
fizikalne promjene. Rekli smo već jednom, da se organizmi mogu sma- 
trati posudom, u kojoj se nalaze najraznoličnije vodene otopine, a 
građena je ta posuda ponajviše iz koloidnog materijala. 

Iz toga slijedi, da voda mora neprestano ulaziti u živa bića, pro- 
dirati u stanice i staničja njihova. I doista čaša vode, koju ispijam, 
razilazi se za kratko vrijeme po cijelom mojem tijelu, dospijeva i do 
ganglijskih stanica mojeg mozga i do stanica u mišicama mojeg nožnog 
palca. Isto se tako voda iz tla penje kroz stablo u grane i grančice go- 
rostasnog hrasta, da prodre u žilice zelenog lišća, a preko ovih u sve- 
kolike stanice zelenog lista, u kojima omogućuje najzamršenije i naj- 
važnije kemijske procese na našoj Zemlji. U tim se naime stanicama 
izgrađuje, sintetizira iz jednostavnog anorganskog materijala tla i uz- 
duha organska građa živih bića, u prvom redu ona, što smo je upoznali 
pod imenom ugljikohidrata. 

Pitanje je, šta tjera vodu na taj put? Zašto ona iz želuca i crijeva 
ulazi u našu krv, zašto se penje protiv zemaljske teže do krošnje i lišća 
visokog hrasta? Šta se nalazi već u najjednostavnijem organizmu, u 
jednoj jedinoj stanici, da je kadra upijati u sebe vodu, bez koje joj 
nema života? I to upijati do stanovite granice, da se vodom odviše ne 
razrijedi i ne raskvasi materijal, od kojeg je građena. 

Nema sumnje, da ta pojava nije tako jednostavna, kako se na prvi 
mah čini. Odgovornost za važni proces putovanja i upijanja vode po 
živim bićima nose i njegovi koloidi i kristaloidi, kao i unutarnja, po- 
rozna i kapilarna struktura živih bića, što su je satkale i fino ispre- 
plele koloidne i kristaloidne sastojine žive materije. 

Tko nije vidio, kako se voda penje u suhu vrpcu bugačice do 
znatne njezine visine, ili kako suha želatina upija u sebe znatne ko- 
ličine vode, bubri u vodi i povećava znatno svoje dimenzije! Velimo, 
da bugačica upija vodu uslijed kapilarnosti, a želatina uslijed 
koloidne svoje naravi bubri u vodi, tako da privlači u sebe znatne 
količine vode. 

Očito je, da i u živim bićima kapilarna njihova struktura i kolo- 
idna njihova građa igra kod upijanja voide neku ulogu. Ali živa se bića 
nalaze u ponajviše slučajeva već u vlažnu stanju, imaju u sebi 
znatne količine vode, a ipak je i vlažna stanica kadra upiti u sebe 
onoliko vode, koliko joj treba. Mora dakle biti, da kod toga sudjeluju 
osim kapilarnosti i bubrenja koloida još i drugi faktori. I doista, poka- 
zalo se je, da prodiranje vode u stanice i organizme, a isto tako iz sta- 
nica i organizama, regulira osobito jedan faktor, što su ga nazvali 
osmotički tlak. Nazvan je tako zato, jer se prodiranje vode i u 
vodi otopljenih tjelesa kroz razne sad više sad manje porozne i propust- 
ljive stijenke i membrane uopće nazivlje osmoza. Ujedno ćemo 
odmah istaknuti, da osmoza i osmotički tlak stoje u vezi, s razlikom, 
koija postoji između čiste vode i vodenih sad jačih sad slabijih 
otopina. Iz toga slijedi, da su za pojave osmoze i osmotičkog tlaka 
u živim bićima osobito važne sve one sastojine. koje se lako u vodi 
otapaju i po njima cirkuliraju u otopljenom stanju, a to su oso- 
bito soli, što smo ih upoznali kao anorgansku građu živih bića. 

Evo, kako dolazi do pojava osmoze! 

Uzmimo jednu valjkastu posudu od porozne gline, t. zv. dia- 
fragmu, kakve se primjerice upotrebljavaju za galvanske članke, i na- 
punimo je vodenom otopinom kuhinjske soli. Začepimo je dobro čepom 

od gume, kroz koji prolazi dugačka i uska — ali ne kapilarna! sta- 
klena cijev. (Vidi sliku 30.) Zatim zaronimo tu posudu u čašu čiste, 
destilirane vode. Šta ćemo vidjeti! Tekućina će početi da se penje 
sve više i više u cijev, no za neko će vrijeme pasti opet natrag. Zašto? 
Nema sumnje, zato, jer je voda iz čaše počela ulaziti u diafragmu 
kroz pore njene. Ali je i sol iz diafragme počela difundirati kroz njene 
pore u čistu vodu u čaši. Kad su se pak voda i sol tako izmiješali, da je 
i u diafragmi i u čaši jednako jaka otopina soli, pala je opet tekućina 
u staklenoj cijevi na istu visinu. Ovo prodiranje vodeksoliu dia- 






SI. 30. Pojav osmoze i difuzije. 


fragmu zovemo osmoza, a raširenje otopljene soli po vodi u 
diafragmi i izvan nje zove »difuzija. Jedno i drugo osobito su ka- 
rakteristične pojave za vodene i druge otopine, pa se neprestano odi- 
gravaju ondje, gdje stupaju u akciju otopine, bilo u mrtvoj ili živoj 
prirodi. Zato im je kemijska i fizikalna nauka posvetila vrlo veliku 
pažnju. Evo ukratko glavno, koliko je danas nauka prodrla u te dvije 
važne pojave. 

Pojava difuzije očituje se jasno ponajprije kod plinova. Kap- 
nemo li kap broma — crveno-smeđe tekućine, koja brzo prelazi u isto 
takovu p a r u — na dno boce, to će se od te kapi širiti plinoviti brom 
po cijeloj boci, dok ne bude posvuda u njoj jednaka boja, t. j. jednaka 

količina plinovitog broma. Kad su se fizici pitali, koji je tomu razlog, 
došli su do zaključka, da se pare bromove šire zato posvuda u boci 
jednako, jer ih goni ekspanzija ili tlak bromove pare. Dok je oko 
kaplje bromove gusti sloj, gusti kolut pare bromove, koja ima svoj sta- 
noviti tlaik ili ekspanziju, to se u ostalim slojevima ne nalazi isprva 
nikakovih bromovih para. U njima je samo drugi jedan plin, uzduh! 
U tim je sloj evima ekspanzija bromove pare jednaka 
ništici. Budući pak da se čestice bromove u plinovitom stanju, šio 
ih zovemo molekulama njegovim, slobodno giblju po prostoru, to je 
jasno i prirodno, da će se širiti brzo po takovom prostoru, u kojem 
nema uopće još tih čestica, i to sve dotle, dok se ne izjednači njihov 
tlak posvuda u prostoru, koji im stoji na raspolaganje. Upravo onako, 
kaošto voda pada s višega na niži nivo, kaošto toplina struji s vrućeg 
na hladnije tijelo, kaošto električna struja ide od mjesta jačeg poten- 
cijala na slabiji, tako difundiraju i plinovi u prostoru, koji im stoji na 
raspolaganje, od mjesta veće ekspanzije na mjesta manje ili nikakove 
njihove ekspanzije. A šta je uzrok tomu tlaku njihovu ili ekspanziji? 
Uzrok je energija gibanja, t. zv. kinetička energija, kojom je obdarena 
i snabdjevena svaka slobodna plinska čestica ili molekula; uslijed te 
kinetičke energije udaraju čestice plinova i o stijenke poisude, u kojoj 
su zatvoreni, i proizvode tajko> tlak, što ga zovemo napetost pli- 
nova. 

Slično je i kod difuzije otopljenog tijela u nekom otapalu, na pr. 
kod gore prikazane difuzije kuhinjske soli po vodi. I njene čestice, 
t. j. njene molekule i ionti putuju po vodi od mjesta, gdje ih je više, 
gdje im je veća koncentracija, k mjestima, gdje ih uopće nema ili gdje 
ih je u manjoj količini (koncentraciji), ako im je za to dana prilika. 
I to putuju dotle, dok ne budu posvuda u jednakom broju, u jednakoj 
koncentraciji. Faktor dakle, koji pokreće difuziju otopljenog tijela po 
otapalu, ovdje je koncentracij a i odgovara tlaku kod difuzije 
plinova. A pokretna je sila i opet kinetička energija slobodnih mole- 
kula i ionata. Zato difundiraju čestice otopljenog tijela suprot djelo- 
vanja sile teže, kako se o tom lijepo možemo uvjeriti ovim pokusom: 
Nalijemo na dno visokog staklenog cilindra jaku otopinu bojadisane 
koje soli, na pr. modre galice, pa napunimo polagano i oprezno cilindar 
do vrha vodom. Sasvim ćemo lijepo razabrati, kako će se gornji, 
isprva bezbojni slojevi vode u cilindru za neko vrijeme obojadisati 
modro, a za nekoliko će dana biti voda posvuda jednako modra, 

t. j. i koncentracija modre galice u otopini posvuda jednaka. Postoje li 
dakle u kojoj tekućini razlike u koncentraciji otopljenog tijela, to će 
se one procesom difuzije doskora izravnati. 

Proces difuzije zbiva se neprestano u mrtvoj i živoj prirodi, kod 
plinova i kod otopljenih tjelesa i uloga je njegova važna i u mrtvoj 
prirodi, na pr. kod postanja morskih struja, i u živoj prirodi, na pr. kod 
disanja, kod resorbiranja hrane, djelovanja lijekova itd. 

Ali pogledamo li još jednom našu sliku 30. i dozovemo u pamet 
fakat, da i voda putuje iz izvan je čaše u unutrašnjost diafragme 
k onoj soli, što se nalazi ondje otopljena, t. j. da se uz proces difu- 
zije zbiva i proces osmoze, to nam se odmah nameće pitanje: šta 
tjera vodu, koje ima dosta i u diafragmi i u čaši, s jednoga mjesta na 
drugo? Pokusom se možemo lako uvjeriti u tom. Kad bi u diafragmi 
i u čaši bila samo čista destilirana voda, ne bi voda strujala u dia- 
fragmu i ne bi se uoipće voda u cijevi digla. Iz toga slijedi, da 
je Ona sol, otopljena u vodi, dakle razlika između 
svojstava otopine i svojstava čistog otapala, 
razlog pojavi osmoze! Čini se, kao da čestice (mole- 
kule -|- ionti) otopljene one soli privlače posebnom snagom k sebi vodu 
i da zato ona putuje u diafragmu. Ta snaga privlačivosti vode, što je 
imaju u vodi topljiva tjelesa, nazvana je osmotičkim tlakom, 
pa se drži, da je taj osmotički tlak uzrok osmozi. Stvar očito nije tako 
jednostavna i jasna kao kod difuzije. Jer odmah se rađa pitanje: koji 
je razlog, da čestice soli i drugih u vodi topivih tjelesa privlače vodu? 
Da li možda kemijska srodnost (kemijski afinitet) između čestica oto- 
pljenog tijela i čestica vode? A šta je to zapravo kemijska srodnost? 
Pitanja su to vrlo teška i znanost još nije o njima kazala zaključnu 
riječ. Za nas je važna sama pojava osmoze, t. j. pojava, da čista voda 
putuje uz zgodne prilike k otopljenim tjelesima, a onda fakat, da se 
snaga privlačivosti vode otopljenog nekog tijela može i mjeriti na 
osnovu pojave osmoze. 

Znameniti njemački botanik Pfeffer konstruirao je aparat za 
mjerenje snage privlačivosti vode, t. j. za mjerenje osmotičkog 
tlaka. (Vidi si. 31.) Princip njegova aparata u bivstvu je isti kao i 
onog na slici 30., na kojem smo uopće prikazali, u čemu se sastoji os- 
moza. Samo je razlika ta, što je Pfefferu pošlo za rukom ukloniti mo- 
gućnost difuzije kod tog pokusa; jer difuzija čestica soli iz dia- 
fragme kroz pore njezine u vodu u čaši razlog je, da za kratko vrijeme 

prestaje osmoza i zato pada voda u cijevi na početnu razinu. A kako 
je on to polučio, kako je mogao provesti, da voda može prodirati kroz 
diafragmu unutra, a čestice soli ne mogu iznutra van? On je pore u dia- 
fragmi zabrtvio takovom tvari, koja propušta vodu, a ne propušta 
čestice soli. Zgodnom procedurom oborio je on upravo u stijenci dia- 
fragme, t. j. u njenim porama finu, tanku kožicu^ koja je polupropusna 
ili semipermeabilna, t. j. propušta vodu, ali ne propušta čestice u vodi 



SI. 31. Pfefterov aparat za mjerenje osmotičkog tlaka. 

otopljenih tjelesa. Procedura se ta sastoji u tom, da se u diafragmu 
metne otopina žute krvne soli (kalij evog ferocijanida), pa se tako na- 
punjena diafragma uroni u otopinu modre galice. Obje će se ove oto- 
pine sastati baš u stijenci, u porama diafragme, a budući da stupaju 
u kemijsku reakciju stvarajući talog, to će taj talog, bakreni feroci- 
janid, zabrtviti pore diafragme. Ali ne posve, nego samo utoliko, da 
ne mogu kroz pore diafragme prodirati više čestice otopljenih tjelesa, 
na pr. soli, sladora itd. Opere li se sada tako udešena diafragma, pa 

se u nju nalije otopina, na pr. sladora stanovite koncentracije, i onda 
uroni u čistu vodu, to će moći putovati samo voda u diafragmu i iz nje. 
Začepi li se pako sada tako priređena diafragma čepom, u koijem je 
zgodno smještena sprava za mjerenje tlaka (manometar) , to 
ćemo moći pomoću tog uređenja direktno mjeriti onu veličinu, što smo 
je nazvali osmotički tlak. Slika 31. prikazuje nam Pfefferov 
aparat za mjerenje osmotičkog tlaka vodenih otopina. 

Mjereći pomoću ovakovog aparata osmotički tlak raznih otopina 
došao je već P f e f f e r (god. 1877.) do rezultata, da taj tlak ovisi pra- 
vilno o koncentraciji otopljenog tijela i o porastu tempera- 
ture otopine. Osim toga se je pokazalo, da se kod promjene koncen- 



Sl. 32. Stanice iz lista od Tradescantia discolor : a u izotoničkoj 
otopini (normalno stanje), b u slabo hipertoničkoj otopini (slaba 
plazmoliza) i c u jako hipertoničkoj otopini (jaka plazmoliza). 


tracije otopina mijenja osmotički tlak drugoj ači je kod organskih 
tjelesa, kaošto su na pr. slador, mokraćevina, nego kod otopina anor- 
ganskih kiselina, soli i lužina. Rezultati su ti doveli do posebne t e o- 
r i j e o otopinama, što su je izgradili u prvom redu veliki osnivači 
nauke, koja se zove fizikalna kemija, Holandez I. H. van’t Hoff i 
Šved Svante Arrhenius. Prije nego li iznesemo osnovne misli mo- 
derne van’t Hoff-Arrheniusove teorije o otopinama (god. 1885.) moramo 
istaknuti važna opažanja o pojavi osmoze u živoj prirodi, što su ih kon- 
statovali holandeski botanik H. d e V r i e s i holandeski fiziolog, moj 
učitelj H. I. Hamburger (god. 1883.). 

Evo, što je na stvari. Hugo de Vries stavljao je bilinske stanice 
u vodene otopine raznih tvari, na pr. sladora, pojedinih soli itd. i pro- 

matrao, kakove će se promjene zamijetiti pod mikroskopom u proto- 
plazmi bilinskih stanica prema upotrebi j eno j j ak o s t i (koncentraciji) 
otopine. U tu svrhu pokazale su se osobito zgodne za promatranje sta- 
nice u listu biljke Tradescantia discolor, jer njihova je protoplazma 
lijepo bojadisana. Pa šta je otkrio de Vries? Otkrio je, da ima po- 
najprije vodenih otopina, u kojima stanice ostaju naoko sasvim nepro- 
mijenjene; njihova se protoplazma drži u dotičnoj otopini, kao i u nor- 
malnom stanju stanične membrane. Na Mlinskoj naime stanici (vidi 
si. 2.) razlikujemo u glavnom staničnu stij etiku ili membranu, proto- 
plazrnu sa staničnom jezgrom i jednu ili više vakuola, ispunjenih vodenom 
otopinom, De Vries je najprije konstatovao, da se mogu prirediti 
vodene otopine takove jakosti, te ne oštećuju stanica, t. j. u njima 
ostaje protoplast u normalnom stanju (a od slike 32.). Takove vodene 
otopine nazvao je i z o t o n i č ki m a. Otopine istih tvari, ali veće 
jakosti ili koncentracije, izazvat će takvu promjenu, da će se boja- 
disani protoplast odijeliti od stanične stijenke i stisnuti se sad 
manje, sad jače u samoj stanici (vidi b i c slike 32.). Pojavu je tu na- 
zvao de Vries plazmoliza, t. j. odjeljenje plazme od membrane, a 
otopine, koje izazivaju pojavu plazmolize, zovu se h i p e r to- 
ni č k e. Koncentracija takove otopine veća je od koncentracije oto- 
pine istog tijela, u kojoj stanica oistaje normalna. De Vries je kon- 
statovao još jednu stvar, koija stoji u suglasju s osmotičkim mjerenjima 
P fef fer ovim, Uspoređujući otopine jednake jakosti, jednake t. zv. 
molekularne koncentracije 1 * * * raznih anorganskih i organskih spojeva, 
našao je, da organski spojevi, na pr. slador, mokraćevina itd. nijesu 
s obzirom na plazmoliizu ravnopravni s anorganskim spojevima, na pr. 
sa solima jednake molekularne koncentracije. Tako je izračunao, 
da su tri molekule običnog sladora izotoničke s dvije molekule ku- 


1 Ako u 1 litri vode otopimo toliko neke tvari u gramima, kolika je 
njena molekularna težina (n. pr. Na Cl = 58‘ 5 , dakle 58* 5 gr u 1 1), to je 
molekularna koncentracija njena jednaka 1 grammolekuli. One će otopine 
biti dakle jednake molekularne koncentracije (zovu ih ekvimolekularnima), u 

kojima se budu nalazili otopljeni jednaki brojevi grammolekula. N. pr. oto- 

pina kuhinjske soli od 5*85% ekvimolekularna je s otopinom običnog sladora 

od 34'2°/o (obični slador = C 12 H 22 On = 342). Za takove se otopine drži, da 
su zato ekvimolekularne, jer se u njima u stanovitom volumu nalazi jednaki 

broj molekula. U kemijskom su dakle pogledu ekvimolekularne otopine 
jednake jakosti, a ne jednako postotne! N. pr. 5% otopina sladora 
ne odgovara ni izdaleka 5% otopini kuhinjske soli. 

hinjske soli, t. j. da za jednu trećinu jača otopina sladora odgovara 
istom stanovitoj otopini soli. Taj je fakat bio od značenja za osnutak 
i razvoj moderne van’t Hoff-Arrheniusove teorije otopina, o kojoj će 
doskora biti govora. 

Pa kako ćemo pojavu de Vriesove plazmolize dovesti u sklad 
s osmotičkim tlakom? 

Membrana bilinskih stanica, za koju smo već čuli, da je izgrađena 
iz celuloze, tako je šupljikava ili porozna, da kroz nju sasvim lijepo 
difundira i voda i u vodiotoplj ene anorganske i organ- 
ske tvari. Ali unutar protoplasta nalaze se šupljinice, t. j. 
vakuole, koje su ispunjene vodenim otopinama raznih soli, 
sladora i t. d. Te otopine zatvara protoplast kao stijenka, 
kao njihova posuda; stijenke su vakuola dakle protoplazmatičke. 
A te protoplazmatičke stijenke nemaju ni izdaleka one poroznosti kao 
vanjska celulozna membrana bilinskih stanica. Protoplazmatička sti- 
jenka nalik je donekle na stijenku Pfeffćrove diafragme, u kojoj se 
nalazi polupropusna ili semipermeabilna membrana. Zato i ta 
protoplazmatička stijenka lako propušta vodu iz vana u stanične va- 
kuole i obrnuto, ali ne propušta lako u vodi otopljenih čestica soli, 
sladora itd. Dođe li dakle bilinska stanica u otopinu jače molekularne 
koincentracije, nego li je vodena otopina u njenim vakuolama, to će po- 
četi putovati voda iz vakuola van k česticama jače otopine; protoplast će 
se uslijed gubitka vocje stisnuti, nastupit će pojava de Vriesove 
plazmolize. Obrnuto, dođe li bilinska stanica u čistu vodu ili u takovu 
vodenu otopinu, koja je slabi j e molekularne koncentracije, nego li 
je otopina u vakuolama njenim, to će voda putovati kao i kod Pfef- 
ferova pokusa kroz polupropusnu protoplazmatičku stijenku u unu- 
trašnjost, u stanične vakuole; protoplast će se uslijed toga raširiti, na- 
bubriti i sasvim se pritisnuti uz celuloznu staničnu membranu. Čitava 
stanica, odnosno organ, na pr. bilinski list, nalazit će se zato u stadiju 
posebne napetosti, što ga botanici nazivaju turgor. Tako za žege i 
sparine vidimo na drveću mlohavo i oklopi j eno lišće, a čim pane kiša, 
lišće se opet raširi, napne. Zašto? Za žege su stanice lista izgubile 
mnogo vode, ishlapila je iz njih i zato se je protoplazma njihova stis- 
nula. Čim bude opet svježe vode, počinju žedno upijati nju i privlačiti 
k sebi u vodi topiva tjelesa, pohranjena u vakuolama bilinskih 
stanica; protoplazma njihova bubri i napija se. Zato je osmotički tlak 

tih tjelesa onaj faktor, koji regulira za biljke onu važnu pojavu, što ju 
botanici nazivaju turgor. 

H. I. Hamburger bio je u vrijeme deVriesovih istraživanja 
(god. 1883.) asistenat znamenitog holandeskog fiziologa Dondersa 
na sveučilištu u Utrechtu. Donders je običavao uvijek, kad bi 
se vratio sa sjednice akademije nauka u Amsterdamu, pripovijedati u 
svom laboratoriju o važnijim naučnim rezultatima, koji su na toj sjed- 
nici izneseni. Tako je govorio iodeVriesovim radnjama i ponukao 
Hamburgera, da takova istraživanja protegne na životinjske stanice. 
Hamburger se dao na taj posao i doskora mu je pošlo za rukom, 
da uoči ulogu i važnost osmoze i osmotičkog tlaka kod životinjskih 
stanica. 

U tu je svrhu uzeo kao osobito podesan objekat crvena krvna 
t j e 1 e š c a, sićušne stanice, hemoglobinom crveno obojadisane, što 



plivaju po krvi čovječjoj i životinjskoj i pomoću te crvene boije, hemo- 
globina, prenose kisik po vasci jelom tijelu. Crvena krvna tjelešca ili 
eritrociti nijesu kod svih životinja jednake veličine i izgleda. U čovjeka 
primjerice izgledaju, kako nam ih u povećanom stanju prikazuje slika 
33. No ona su malena gvalica protoplazme, be^ ikakove posebne mem- 
brane, — životinjske su stanice uopće rijetko omeđene posebnom ana- 
tomskom membranom poput bilinskih, — a ta protoplazma zatvara 
sama u sebi vanredno sićušne vakuole, u kojima se nalazi vodena oto- 
pina soli. Hamburger je stavljao crvena krvna tjelešca u vodene 
otopine razne jakosti, pa mu je pošlo za rukom, da pronađe na pr. kod 
vodenih otopina kuhinjske soli, sladora itd, takovu koncentraciju, u 
kojoj crvena krvna tjelešca ostaju nepromijenjena, upravo onakova, 
kao i u onoij tekućini, po kojoj u živom tijelu plivaju, a zove se krvna 
plazma. Takove je otopine nazvao izotoničkima. Taiko je na pr. 
otopina kuhinjske soli u vodi od 0.9% izotonička s crvenim krvnim 
tjelešcima goveđe krvi. Jače je otopine nazvao hipertoničkima, 

a slabije h i p o t o n i č k i m a, I sad je osobito zanimljivo, da se crvena 
krvna tjelešca mijenjaju u hipotoničkim otopinama tako, da otpuštaju 
iz sebe crvenu boju; što je slabija vodena otopina, to se ona jače 
bojaidiše crveno od hemoglobina, koji je izašao iz raspalili crvenih 
krvnih tjelešaca, dok se u čistoj vodi odmah sva crvena krvna tje- 
lešca raspadaju i voda se bojadiše intenzivno crveno. Pojava je ta na- 
zvana hemoliza, raspadanje crvenih krvnih tjelešaca. Nasuprot u 
hipertoničkim otopinama, na pr. u otopinama Na Cl jačim od 0.9%, 
ne dolazi do hemolize; u njima paidaiju u bezbojnoj tekućini crvena 
krvna tjelešca na dno. Ali pobliže promatranje takovih crvenih krvnih 
tjelešaca pomoću posebnih aparatića za mjerenje njihova voluma po- 
kazuje, da su se u hipertoničkim otopinama krvna tjelešca stisnula, 
da im je votum manji, nego li u izotoničkoj otopini, odnosno u vla- 
stitom serumu. 

Kako ćemo protumačiti te pojave? 

Evo ovako. U crvenim krvnim tjelešcima, mada su upravo vanredno 
sićušna, nalazi se unutar protoplazme šupljinica, koje sadržavaju u sebi 
vodene otopine raznih tvari, u prvom redu vodene otopine nekih 
soli i to stanovite jakosti ili koncentracije. Protoplazma ih obuhvata 
kao u neku ruku polupropusna (semipermeabilna) membrana, kroz koju 
može voda prodirati lako, a same soli slabo ili nikako. Dođu li dakle 
krvna tjelešca u hipotoničku solnu tekućinu, t. j. u vodenu oto- 
pinu soli slabije koncentracije, nego li je ona u samim krvnim tje- 
lešcima, to će soli iz krvnih tjelešaca privlačiti vodu u krvna tjelešca. 
Krvna će tjelešca zato bubriti, protoplazma će se njihova sve više širiti 
i uslijed toga početi da puca; hemoglobin će se njihov razići po otopini 
i obojadisat će je crveno. Nastupila je pojava hemolize, a izazvala 
ju je snaga privlačivosti vode, odnosno osmotički tlak u crvenim 
krvnim tjelešcima otopljenih soli. Nasuprot, dođu li krvna tjelešca u 
Jiipertoničku otopinu, to će u tom slučaju voda iz crvenih krvnih 
tjelešaca putovati k otopini i to zato, jer je hipertonička otopina jača 
od otopine soli u krvnim tjelešcima. Drugim riječima, osmotički je tlak 
sada jači izvan, nego li unutar krvnih tjelešaca. Zato sada krvna tjelešca 
gube vodu i uslijed toga se stiskuju, umanjuju svoj volum i padahu na 
dno, a nad njima je bistra i bezbojna vodena otopina. 

Kod ovih svojih pokusa konstatcvao je i H a m b u r g e r, da organ- 
ski spojevi, kaošto su na pr. slador i mokraćevina, ni jesu ravnopravni 
po svom osmotičkom tlaku, odnosno po izazivanju hemolize, s jednako 

jakim t. j. s ekvi molekularnim otopinama anorganskih soli, 
kiselina i lužina, A isto se je tako i kod pojava hemolize pokazala pra- 
vilna ovisnost o temperaturi i koncentraciji otopina. Bilo je to g. 1883. 
S tim jednostavnim, ali važnim otkrićima započela se je era fizikalno- 
kemijskog istraživanja u medicinskim naukama, kojemu je istraživanju 
H. I. Iiamb urger ostao vjeran sve do današnjih dana. Uz njega 
radi na tom području mnogo modernih istraživača života i životnih 
promjena, koji su pomoću osmotičke teorije otopina unijeli svijetla u 
mnoge važne životne pojave. Sam H, I. Hamburger napisao je o 
tim istraživanjima omašno djelo u tri sveska 1 , a holandeska vlada sa- 
gradila mu je i uredila na sveučilištu u Groningenu, gdje je on pro- 
fesor fiziologije, jedan od najljepših laboratorija u Evropi, koji je po- 
glavito uređen za fizikalno-kemijska istraživanja na području fizio- 
logije i medicinskih nauka. 

Prije nego li istaknemo znamenovanje tih istraživanja za nauku 

0 životu uopće, potrebno je, da u glavnim crtama upoznamo samu van’t 
Hoff-Arrheniusovu teoriju o otopinama, koja je između ostaloga i na- 
stala u vezi s gore prikazanim rezultatima fiziologa Pfeffera, de Vriesa 

1 H. I. Hamburgera. 

Moderna teorija- o otopinama uspoređuje otopljeno tijelo, na pr. sol 
ili slador u vodi,s p 1 i n o v i tim stanjem materije. Kod plinova se naime 
očituju neki jednostavni zakoni o snošaju njihova voluma, njihova 
tlaka i njihove temperature, što su ih već davno fizici otkrili, i ti se 
zakoni zovu po njihovim osnivačima B o y 1 e-M ar iot t eo v i Gay- 
Lussacov zakon. U stvari je ovo: Zatvorimo li neki plin, na pr. 
vodenu paru u posudu, to će taj plin izvoditi pritisak, neki tlak na sti- 
jene te posude. Taj se tlak ili ekspanzija može praktički izrabiti i tako 
nam primjerice tlak vruće vodene pare tjera najraznoličnije i nadasve 
korisne naše parne strojeve. I sad se pokusima može uglaviti, da je 
tlak nekog plina ili pare ovisan o obu j mu, što ga on zauzimlje, i 
o temperaturi, u kojoj se nalazi, i to, tlak je taj upravo- raz- 
mjeran ili proporcijonalan s temperaturom, a obrnuto proporcijo- 
nalan s volumom ili obujmom. Na pr. tlak jednakih obujmova vodene 
pare je kod 300° C dva puta veći, nego li kod 150° C, a u drugu ruku 
bit će kod iste temperature vodene pare, na pr. kod 300° C, tlak njen 


1 H. J. Hamburger: Osmotischer Druck und Jonenlehre in den 
medizinischen Wissenschaften. Wiesbaden. J. F. Bergmann. 1902. 

još dva puta veći, ako toj vodenoj pari smanjimo obujam na polo- 
vicu, na pr. natisnemo jednako vruću vodenu paru iz cilindra od 1 m 3 
u cilindar od V 2 m 3 . Zakoni ti vrijede za sve pare i plinove, ali samo 
približno. Kad se neka para nalazi stisnuta velikim tlakom u ma- 
le n o m obujmu, onda se kod daljnje promjene obujma ne očituje pra- 
vilnost u promjeni tlaka potpuno prema B o y 1 e-M ariotteovu za- 
konu. Zato se i kaže, da spomenuli jednostavni zakoni o plinovima 
strogo vrijede samo za »idealne« plinove. A pod »idealnim« se plino- 
vima razumijevaju plinovi u takvom stanju, u kojem ne dolazi u obzir 
volum najmanjih njihovih čestica (molekula) i privlačiva snaga između 
pojedinih molekula; molekule su njihove tek elastične, fizikalne točkice, 
snabdjevene svojom energijom gibanja. Dok kod faktičnih ili »realnih« 
plinova i para treba uzeti obzir i na vrlo malene dimenzije pojedinih 
molekula i njihovu privi ačivu snagu; jedno se i drugo jamačno očituje, 
kad je mnogo molekula u malenom prostoru, t. j. kad je para stisnuta 
velikim tlakom u malenom obujmu, odnosno, kad se već nalazi u bli- 
zini prelaza u tekuće stanje. 

Označimo li slovima: v, p, T volum, tlak i t. zv. apsolutnu, t. j. 
za 273° uvećanu običnu temperaturu nekog plina, to se jedno- 
stavni zakoni 10 plinovima mogu izraziti ovim matematičkim izrazom: 

p. v = R. T. 

To će pak reći: produkt između tlaka i voluma nekog plina mora 
biti proporcionalan apsolutnoj temperaturi, u kojoij se plin nalazi. 
Slovo R u ovoj je jednadžbi faktor praporci jonalniosti, a zove se obično 
»plinska konstanta«. Mi naime možemo kod nekog plina mjeriti pro- 
mjene voluma (v) i tlaka (p) kao i promjene apsolutne temperature 
(T), pa uvrstimo li nađene vrijednosti u gore napisanu jednadžbu, 
ostaje nam samo R kao nepoznanica. R ćemo dakle moći izračunati iz 
te jednadžbe na osnovi naših mjerenja tlaka, voluma i temperature 
nekog plina ili pare. Naime: p. v 

R = t * 

B ovle- Mari otteo v i Gay-Lussacov zakon pak zahtijevaju, da kod 
najrazličitijih promjena tlaka, voluma i temperature R uvijek bude 
jednako velik i stalan broj, pa se zato i zove plinska konstanta. 
Izražen primjerice taj broj u toplinskim jedinicama, — a jedinica je 
topline jedna kalorija, t, j. količina topline, koja je potrebna, da se 1 
gram vode ugrije za 1° C na pr. od 15° do 16° C, — iznosi on okruglo 

2 cal (točno 1.8 cal). U tom slučaju pišemo mi jednadžbu, u kojoj su 
sadržani jednostavni zakoni o plinovima: 

p. v z= 2 T. 

Toliko ukratko o jednostavnim, ali važnim zakonima o plinovima. 
Holandeski kemik van’t Ho-ff dosjetio se je misli, ne postoji li 
možda neka analogija između otopljenog tijela i tijela u plinovi- 
tom ili parovitom stanju. Kaošto se molekule plina ili pare nepre- 
stano giblju uslijed svoje energije gibanja ili kinetičke energije i uda- 
rajući o stijenu posude izazivaju tlak, pritisak na te stijene, što smo 
ga čas prije označili spi prikazali zakonitu njegovu ovisnost o volumu 
i temperaturi plina, tako se giblju neprestano i čestice nekog otop- 
ljenog tijela po otapalu, na pr. čestice (molekule i ionti) soli ili sla- 
dora po vodi. Već smo rekli, da uslijed tog gibanja dolazi do pojava 
difuzije i kod otopina, kao i kod plinova. Ali čestice otopljenog 
tijela udaraju također o stijenke posude, u kojoj se nalazi otopina. 
Uslijed toga izazivaju i one neki pritisak, neki tlak na te stijene. No 
taj tlak ne možemo onako direktno zamijetiti i mjeriti kao tlak nekog 
plina. Taj tlak dolazi do očitovanja istom onda, ako otopinu dijeli od 
otapala polupropusna membrana, t. j. stijenka, koja propušta 
vodu, ali ne propusta čestica u vodi otopljenog tijela. Taj tlak nije ništa 
drugo, nego ona veličina, što ju je botanik Pfeffer mjerio pomoću 
svog aparata (vidi sliku 31.) i nazvao ju osmotički tlak. Iz <Pief- 
ferovih mjerenja slijedi, da je taj tlak, što ga dakle izazivaju čestice 
otopljenog tijela, udarajući o stijene posude, u kojoj se otopina 
nalazi, već kod razrijeđenih otopina dosta velik, t. j. da iznosi 20, da- 
pače 50 do 100 atmosfera. 1 Ako je tomu tako, ne bi mi u našim običnim 
bocama mogli držati iole jaču otopinu koje soli, kiseline, baze ili 
kojeg organskog tijela, jer bi se stijenke morale rasprsnuti od tlaka, 
koji iznosi 50 — 100 atmosfera! A kad tamo, mi ne opažamo tog tlaka, 
te bezbrižno ulijevamo i najjače vodene i druge otopine u posude od 
sasvim tankog stakla, a ipak im se kod toga ne događa ništa! Gdje je 
onda taj osmotički tlak, što bi ga imale izazivati čestice soli otopljene 
u vodi, udarajući o stijenke staklene boce, u koju smo ulili solnu oto- 
pinu? 


1 Kako smo već spomenuli, pod jednom atmosferom razumijevamo 

tlak zraka na svaki cm 2 površine naše Zemije, a iznosi okruglo 1 kg. 

Osmotički tlak je prikriven! On postoji u svakoj oto- 
pini i u svakoj posudi, ali kako je cijela otopina tekuće tijelo, to 
u toj tekućini vladaju još i druge sile i drugi tlakovi i to u prvom redu 
napetost površine i onaj posebni tlak prema unutraš- 
n j o s ti (»Binnendruck«} , što čvrsto drži tekućinu, odnosno čestice, od 
kojih je sastavljena na okupu. Taj tlak prema unutrašnjosti i napetost 
površine tekućina karakterišu upravo tekuće stanje materije za raz- 
liku od plinovitog i krutog. Oni se očituju na slobodnoj površini svake 
tekućine i razlog su onoj pojavi, da se tekućine skupljaju u kapljice, 
t. j. da u obliku krugljica zauzimaju što manju površinu. 

Samo onda, kad je otopina, t. j. tekućina, koja se sastoji od čestica 
otapala i čestica otopi j enog tijela, tako smještena, da ne graniči 
na cijeloj svojoj površini sa zrakom, odnosno s golim stijenkama po- 
sude, nego kad otopina graničiš otapalom preko p o 1 u p r o- 
pusnemembrane, dolazi oismotički tlak do jasnog očitovanja i to 
na stijenkama takove polupropusne posude, koja je još okružena teku- 
ćinom, t. j. otapalom. Kad se otopina nalazi u takovim prilikama, na- 
petost površine i tlak prema unutrašnjosti ne premašuju osmotički tlak, 

t. j. tlak, što ga izazivaju čestice otopljenog tijela, udarajući o> stijenke 
polupropusne posude. Napetost pak površine i tlak prema unutraš- 
njosti ne dolaze zato do očitovanja i prevlasti u tako smještenoj oto- 
pini, jer otopina nije omeđena slobodnom površinom, nego je 
zapravo tekućina u tekućini; istom vanjsko otapalo nosi na sebi sve 
znakove utjecaja napetosti površine i tlaka prema unutrašnjosti, što 
vlada u svakoj tekućini. 

Da je doista tako, možemo se uvjeriti ovim jednostavnim pokusom. 
Napunimo svinjski mjehur vodom, u kojoj je otopljena stanovita 
količina kuhinjske soli i to tako, da nije sasvim pun, da su mu stijenke 
mlohave. Prema teoriji o osmotičkom tlaku morale bi sada čestice soli, 
koje se nalaze u mjehuru, udarati o njegove stijenke i mi bi morali 
zamjećivati neki pritisak, neki tlak na njima. Ali o tom ni traga! Sti- 
jenke ostaju jednako mlohave, kao kad zamijenimo našu solnu o t o- 
pinu u mjehuru jednakom količinom čiste vode. U tim se prili- 
kama ne očituje nikakova razlika između čiste vode, t. j. o t a p a 1 a i 
vode, koja ima u sebi soli, t. j. otopine. No sad zaronimo taj mlo- 
havi, svinj-ski mjehur, u kojem se nalazi solna otopina, pod čistu 
vodu. Pritisnimo ga primjerice rukama pod vodu u velikoj staklenoj 
posudi. Šta ćemo zamijetiti? Stijenke mjehur ove ne će dugo ostati 

mlohave. One će se početi sve više napinjati, pa se može dapače dogo- 
diti, da se raspuknu. Zašto? Očito, jer sada pritiskuje na njih neki tlak, 
neki pritisak! Taj pritisak nije ništa drugo, nego posljedica udaranja 
čestica otopljene soli o stijenke posude, u kojoj se otopina nalazi, t. j. 
osmotički tlak, koji dolazi sada do> očitovanja zato, jer ga ne 
prikrivaju i ne premašuju napetost površine i tlak prema unutrašnjosti 
u tekućini, budući da se mjehur i otopina u njemu nalaze kao tekućina 
u tekućini. Mjehur je polupropusna membrana, a jer je uronjen pod 
čistu vođu, ne graniči otopina sa slobodnom vanjskom površinom, nego 
s otapalom i zato je stvorena prilika za o s m o z u iza osmotički 
tlak. 

U takove pak prilike, u koje je došla otopina soli u ovom pokusu, 
mogu otopine doći vrlo često, osobito u živoj prirodi, u stanicama i tki- 
vima biljaka i životinja; zato se u njima očituju pojavi osmoze i oismo- 
tičkoig tlaka. 

I sad je van’ t H o f f pošao jedan korak dalje! On je izrekao ne 
samo, da je razlog osmotičkom tlaku gibanje i udaranje otopljenih 
čestica o stijenke posude, u kojoj se otopina nalazi, nego i to, da je 
osmotički tlak sasvim analogan tlaku pare ili plina. Kaošto je tlak (p) 
nekog plina ovisan o promjenama voluma (v) i temperature (T), u 
kojoj se plin nalazi, tako je to i s osmotičkim tlakom. I za njega mora 
dakle vrijediti jednadžba: 

p. v = R. T. 

u kojoj nam sada p označuje oismotički tlak, v volum otopine, a T ap- 
solutnu temperaturu, u kojoj se otopina nalazi. A šta je sada R? On 
mora opet biti stalna veličina, stalan broj i konstanta. I doista v a n*t 
Hoff je iz jPfefferovih pokusa uzeo određene brojeve za p, v i T i 
onda izračunao R i našao, da je R doista stalna veličina, što više, da je 
R kod otop i n a jednako velik, jedna te ista konstanta, kao i kod 
plinova uz isti p, v i T. Drugim riječima, van’ tHoff je dokazao, 
da je osmotički tlak (p) otopljenog tijela upravo tolik, kolik 
je i tlak pare (p) istog tog tijela u plinovitom stanju; da- 
kako kod jednake temperature i u jednakom volumu, u kolikom se na- 
lazi i otopina. Time je povukao potpunu analogiju između ot op 1 j e- 
n °g stanja materije i plinovitog stanja njezina. 

Ali kaošto smo istaknuli, da zakoni o plinovima vrijede, strogo 
uzeto, za »idealne« plinove, tako moramo i ovdje naročito' spomenuti, 

Bubanović: Kemija živih bića. 13 

da i van’ t Hoffova zakonitost o ovisnosti asm etičkog tlaka o volumu i 
temperaturi otopine vrijedi samo točno za »idealne«, t. j. za n e i z- 
mj ernorazrij edene otopine. Faktične ili »realne« otopine, s ko- 
jima imamo obično posla i koje dolaze u mrtvoj i živoj prirodi, ne slažu 
se posve s van’ t Hoff ovom teorijom. Što je otopina razređenija, to se 
više približava k idealnoj zakonitosti, pa je zato osobito važno, da se 
baš otopine, koje se nalaze u živim bićima, mogu nazvati razrijeđenima, 
t. j. za njih vrijedi još posve dobro teorija o osmotičkom tlaku, kako 
ju je razvio i dokazao van’ t Hoff. Zato je ta teorija od osobita zname- 
novanja za proučavanje procesa i promjena u živim bićima i prema 
tomu za razvoj moderne fiziologije. 

Još ima jedna stvar, koja je u vezi s teorijom o osmotičkom tlaku 
i nadopunjuje ju do potpune i plodonosne moderne teorije o otopinama. 
Važan i velik taj nadopunjak djelo je švedskog prirodoslovca S. A r- 
rheniusa, 

Evo, šta je u stvari. 

Kako smo već istaknuli, konstatovali suideVriesi. H, I. Ha m- 
burger i Pfeffer, da se jednako jake otopine, t. j. ekvimole- 
kularne otopine, ne vladaju jednako — kako bi se očekivalo — i s ob- 
zirom na plazmolizu i s obzirom na hemolizu kao i s ob- 
zirom na svoj osmotički tlak, mjeren Pfefferovom metodom. 
Osobito jasna razlika upada u oči između organskih, u vodi 
topljivih tvari, kaošto je na pr. slador i mokraćevina, spram 
anorganskih tvari, kaošto su na pr. razne anorganske soli. Ekvimoleku- 
larna otopina, t. j. otopina, koja tobože sadržava jednaki broj mo- 
lekula kuhinjske soli, kao i odgovarajuća otopina sladora, ima veći osmo- 
tički tlak od sladorne otopine i prema tomu izraziti je i jače djelovanje 
s obzirom na hemolizu i plazmolizu. Kao da se u jednoj i drugoj oto- 
pini uistinu ne nalazi jednaki broj čestica, jer o b r o j u čes- 
tica jedino može ovisiti osmotički tlak! Zato je van’ t Hoff našao, da 
za osmotički tlak sladornih otopina vrijedi zakonitost: 

p. v =-. R. T, 

ali za otopine kiselina, baza i soli ne vrijedi. Treba jednadžbu malo 
preudesiti, pa je za kiseline, baze i soli napisao: 

p. v =: i. R. T 

U faktoru i sadržano je, ukoliko otopine kiselina, baza i soli pre- 
mašuju svojim osm etičkim tlakom ekvimolekularne, t. j inače 
jednako jake otopine organskih spojeva, kaošto su na pr. slador i mo- 
kraćevina. Ali zašto? 

Odgovor na to pitanje dao je S. A r r h e n i u s ; on je naime prvi 
uočio znamenovanje i razlog van’ t Hoffova faktora i. 

Proučavajući provađanje galvanske struje ili t. zv. elektrijsku vodi- 
vost vodenih otopina raznih kiselina, baza i soli, Arrhenius se domislio, 
da se sve one tvari, koje su uopće kadre provoditi u vodenoj otopini 
elektrijsku struju, raspadaju već samim otapanjem na čes- 
tice, nabijene * elektricitetom. Prije se je primjerice držalo, da istom 
onda, kad u otopinu neke soli, na pr. u otopinu modre galice uronimo 
polove galvanske struje, molekule se modre galice počinju raspadati 
na bakar i na radikal sumporne kiseline, pa bakar prema svom elek- 
trijskom naboju putuje kao elektropozitivan na negativni pol galvanske 
struje ili katodu, a raidikal sumporne kiseline kao elektronegativan 
na pozitivan pol ili anodu. Raspadanje bi se to predočilo ovako ke- 
mijskim znakovima: 

Cu SO^ = Cu+ + sor 

(modra = bakar _j_ (radikal sura- 
galica) porne kiseline). 

No Arrhenius je osobito naglasio i nastojao dokazati, da se to 
ne zbiva istom, kad u otopinu dođu polovi galvanske struje, nego već 
kod samog otapanja. Zato u otopinama onih tvari, koije uopće prova- 
đaju galvansku struju — zovu ih elektroliti — postoje uvijek uz 
cijele molekule još i dijelovi molekula, čestice molekula, nabijene elek- 
tricitetom, što smo ih već spominjali pod imenom ionti. Svaki jc 
elektrolit u vodenoj otopini donekle disociiran, t. j. stanoviti se je broj 
njegovih molekula u otopini raspao na slobodne čestice, na iont e. 

Slador, mokraćevina, a i mnogi drugi organski spojevi, topivi u 
vodi, ne provode galvanske struje. Zovu ih poradi tog negativnog 
svojstva neelektroliti. Njihove se molekule u otopljenom stanju 
prema Arrheniusovu shvaćanju uopće ne raspadaju još na manje čestice 
od molekula, na ionte. U njihovim otopinama nema elektricitetom na- 
bijenih čestica i zato oni ne provode galvanske struje! 

Da je doista tako, zaključuje Arrhenius iz razlike elektrolita 
1 neelektrolita u jednako jakim otopinama s obzirom na osmotički tlak. 

Već u samoj vodenoj otopini nekog elektrolita ima, prije nego što su u 
nju uronjeni polovi galvanske struje, više slobodnih čestica, nego u 
ekvimolekuilarnoj otopini nekog neelektrolita. Na pr. u otopini kuhinj- 
ske soli, koja je ekvimolekularna s otopinom običnog sladora, postoje 
osim cijelih molekula (NaCl) još i ionti Na+ i Cl , a kako se prema 
tomu svaka molekula raspada na dva ionta, to je jasno, da će broj 
molekula -j- ionata biti veći od isprva jednakog broja molekula običnog 
sladora. U ekvimolekularnoj otopini sladora ostale su samo cijele mo- 
lekule! ' 

Budući pak da osmotički tlak ovisi obroju čestica, jasno je, 
zašto elektroliti pokazuju jači osmotički tlak od ekvimolekularnih oto- 
pina neelektrolita, t. j. zašto za njih vrijedi van ’t Hoffova jednadžba: 

p. v = i. R. T. 

Što više, Arrhenius je odredio za pojedine elektrolite u raz- 
lično jakim otopinama, koliki je stupanj njihova raspadanja na ionte, 
t. j. koliko se je od cjelokupnog broja molekula u otopine disociiralo 
na ionte. I to, odredio je mjereći elektrijsku vodivost elektrolita u 
raznim jakostima. A iz tako određenog stupnja disocijacije izračunao 
je, koliki mora biti van ’t Hoffov i za neku otopinu. Jasno je, da je 
faktor i za neelektrolite = 1; p. v = 1. R. T. Za elektrolit, kaošto je 
na pr. kuhinjska sol, bio bi onda, kad bi se sve molekule kuhinjske soli 
(NaCl) raspale na ionte, (Na + i Cl ) i jednak 2. No disocijacija, 
t. j. raspadanje molekula na ionte, ovisi o razrijeđen osti oto- 
pine. I to, što je otopina nekog elektrolita razređenija, to se u 
njoj nalazi veći broj molekula, raspalili na ionte. Kod t. zv. neizmjerne 
razrijeđenosti istom imale bi se sve molekule nekog elektrolita raspasti 
na ionte, t. j. istom kod neizmjerne razrijeđenosti bio bi za kuhinjsku 
sol (NaCl) faktor i jednak 2. 

Predaleko bi nas odvelo, da se pobliže upustimo u prikazivanje 
potankosti Arrheniusove nauke o otopinama, koja se obično nazivlje 
teorija o elektrolitičkoj disocijaciji. Glavno je, da 
smo uočili, kako se ta teorija naslanja na van’ t Hoffovu nauku o osmo- 
tičkom tlaku i da prema tomu obje zajedno čine osnovu naših modernih 
nazora o otopinama. 

I u našoj krvi i u ostalim tjelesnim sokovima plivaju dakle otop- 
ljene čestice, sad u obliku molekula, sad u obliku ionata, kao i u 

obliku komglomerata molekule, t. j. kao kaloidne čestice. Kako su pak 
mnoge stijenke i stanica i tkiva sad manje sad više p o 1 u p r o p u s n e 
membrane, to u našem tijelu mora doći do- očitovanja osmotički tlak 
otopljenih elektrolita i neelektrolita, A također i ionti sa svojim nega- 
tivnim i pozitivnim elektrijskim nabojima i sa svojim sudjelovanjem 
kod osmotičkog tlaka, gdje su ravnopravni s cijelim molekulama, stu- 
paju dakako u akciju u živim bićima. Mnogi zamršeni proces, koji se 
odigrava u živim bićima, može se svesti na pojave osmotičkog tlaka i 
elektroničke disocijacije. Ali ne tako lako! Neotopljeni materijal živih 
bića, osobito građa staničnih stijenaka i staničnih protoplasla, nije ni, 
pošto idealna polupropusna membrana. Pojave osmoze ne teku 
zato u živim bićima tako jednostavno i pravilno, kao u našim fizikalnim 
aparatima za mjerenje osmotičkog tlaka. Upravo se čini, kao da su se 
u organizmu usredotočile takove prilike, koje prkoise zakonitostima 
i teorijama, koje su osnovane na pokusima u našim laboratori- 
jima. Kao da organizmi hoće da budu iznimke od zakona i učinaka, koji 
vladaju u mrtvoj prirodi! Voda i u vodi otopljene tvari putuju u živim 
bićima često drugoj ači je, negoli bi to moralo biti na osnovi gore prika- 
zane nauke o osmotičkom tlaku. Mi ćemo o tom još pobliže govoriti 
kod probave i upijan ja hrane u živim organizmima i stanicama. 

Ali krivo sude omi, koji odatle zaključuju, da je nauka o osmotič- 
kom tlaku bez znamenovanja za fiziologiju, t. j. za objašnjenje i tuma- 
čenje pojava i promjena u živim bićima. 

Nauka o osmotičkom tlaku svađa otopine i plinove pod jedan 
jednostavni princip. Njena se teorija može izraziti jedno- 
stavnim matematičkim izrazima, koji se nebrojenim pokusima mogu 
najraznoličnije kontrolirati i prema tomu plodonosno nadopunjavati. 
A to nije mala i neznatna stvar! 

Želimo li naime baciti dublji pogled u prirodu otopina, koja dakako 
nije još ni izdaleka objašnjena modernom teorijom otopina, to moramo 
itmtl neku solidnu i izlaznu točku, neki centar, oko kojega se sabira 
eksperimentalni i teoretski rad o otopinama. A taj solidni centar je 
van t H of f - Arrh eniusov a teorija o otopinama! Zato smo je na ovom 
nijestu malo opširnije prikazali. 

Isto je tako i u fiziologiji. Ulogu raznih otopina i promjene, što se 
s njima zbivaju u živim bićima, nije kadra odmah tačno protumačiti i 
° i a ' sn iti jednostavna teorija o otopinama, — pogotovo, kad se 

radi o taiko k omp 1 icir anom sklopu prilika, kakove su u organizmima. 
Ali i na području fizioloških istraživanja, ona je solidna izlazna točka, 
eksaktna osnova, s koje mora polagano koracati nauka o životu, da 
prodre u njegove tajne. Zato je modema nauka o otopinama od upravo 
neprocjenjive važnosti za razvoj fiziologije, t. j. nauke o životu. 


2. Djelovanje fermenata i enzima. 

Glavna organska kemijska građa živih bića, masti, ugljik ovi hi- 
drati (sladori) i proteini kemijski su spojevi, koji su osobito karakte- 
rizovani tim, da su im molekule relativno vrlo velike, t. j. da su 
građene od znatnog broja atoma i atomskih skupina. Baš poradi toga 
raspada se spomenuti organski materijal sad laglje, sad teže na j e d- 
nostavnij e organske spojeve i konačno na anorganske, kaošto su 
voda (H 2 0), ugljični dvokis (C0 2 ) i amonijak (NH 3 ). Tako srno upo- 
znali kao jednostavnije organske spojeve, koji izgrađuju masti, gli- 
cerin i masne kiseline, nadalje dekstrozu (glukozu) kao slador, koji 
izgrađuje molekule kompliciranijih ugljikohidrata, na pr. škroba, gliko- 
gena i celuloze, i napokon aminokiseline kao organske kemijske opeke 
najvažnijeg materijala živih bića, proteina. 

Razgrađivanje ili raspadanje masti, ugljikohidrata i prote- 
ina odigrava se neprestano u živim bićima sad samo do jednostavnijih 
organskih spojeva, sad opet do konačnih anorganskih raspa- 
da jnih gore spomenutih produkata. Ali to se razgrađivanje može pro- 
vesti i umjetno u laboratoriju. Mi možemo kemijskim sredstvima rasta- 
viti masti, ugljikohidrate i proteine na njihove sastojine, na organske 
spojeve, a pomoću jakih oksidaci j onih sredstava možemo iz njih dobiti 
i anorganske spojeve, kaošto su C0 2 , H 2 0, NH 3 itd. 

Jedna je zanimljiva razlika između postupka, kako razgrađuje or- 
ganizam svoju građu i kako to čini organska kemija. Kako smo već 
češće spomenuli, organska kemija upotrebljava u tu svrhu jake kise- 
line i baze, radi kod znatno vis oke temperature, t. j. mora za rastva- 
ran je organske građe živih bića staviti u akciju znatne količine 
energije. Nasuprot u organizmu teku procesi raspadanja organske 
građe sve do jednostavnih anorganskih spojeva kod relativno niske tem- 
perature i bez jakih kemijskih kiselina i lužina. U našem tijelu primje- 
rice izgara mast sasvim lijepo na C0 2 i H 2 0, oslobađajući kod toga 

znatne količine topline, koja nas grije, a taj se proces zbiva kod tem- 
perature od neko + 37° C, dok izvan tijela možemo spaliti i sagorjeti 
mast na C0 2 i H 2 0 istom kod temperature od neko -f- 300° C. 

Tako je kod rastvaranja, razgrađivanja, disimilacije i oksidacije 
masti, ugljikohidrata i proteina! 

Razlika između živih bića i metoda njihovog kemijskog rada i 
onda metoda i putova organske kemije izbija još jače i jasnije s ob- 
zirom na i z g r a đ i v a n j e, na sintezu i asimilaciju spomenutih naj- 
važnijih grupa organskog kemijskog materijala živih bića. 

Fakat je, da to i z g r a đ i v a n j e polazi organizmima sasvim lako 
za rukom, u prvom redu biljkama, koje iz jednostavnih anorgan- 
skih spojeva tla i uzduha izgrađuju spomenutu organsku građu. I to, 
opet im i procesi sinteze teku bez sudjelovanja jakih kemijskih agen- 
cija i bez upotfebe prevelikih količina energije. I organska kemijska 
sinteza prikučila se je na ljestvici umjetno načinjenih produkata već u 
blizinu najkompliciranije organske kemijske građe živih bića, pa je ja- 
mačno samo pitanje vremena, kada će trud njen biti okrunjen konačnim 
uspjesima. Ali putovi, metode, kojima organska sintetička kemija do- 
lazi do umjetnih produkata, sasvim su drugi, nego putovi živih bića. 
Ukoliko to uopće možemo kazati, jer su nam putovi sinteze masti, uglji- 
kohidrata, a osobito proteina u živim bićima još vrlo slabo ili gotovo 
nikako poznati. No i ukoliko su nam poznati, razabiramo, da živa sta- 
nica radi is poisebnim sredstvima, što ih slabo ili nikako još danas ne 
upotrebljava u svom radu organska sintetička kemija. 

Jedno je važno sredstvo uočila biokemija u radu živih bića 
kod njihovih analiza i sinteza, a zove ga fermentima i enzi- 
mima. Vrijedno^ je zato, da se malo pobliže upoznamo s djelovanjem 
tako nazvanih agensa, jer pogled u pravu narav fermenata i enzima 
otkriva nam mnogo od mistične stvaralačke i razaralačke moći žive 
stanice. Dakako da je nauka o fermentima i enzimima još na početku, 
ali i ono malo, što se zna o tako prozvanim faktorima u kemijskom 
djelovanju živih bića, spada među najveće i najvažnije tečevine ke- 
mijske i fiziologiijske nauke. Rad pako na tom području tako je inten- 
zivan, da je u najnovije vrijeme osnovan poseban časopis samo za istra- 
živanje fermenata i njihovih učinaka. 1 


1 Fermentforschung, Leipzig, S. Hirzel. 1916. 

Ponajprije ću prikazati na jednom poznatom procesu, a 
to je alkoholno vrenj e, koje se u glavnom sastoji u raspada- 
n j u sladora na alkohol i ugljični dvokis djelovanjem kvasca, 
kako su se razvijali nazori o prirodi i djelovanju kvasca kod tog pro- 
cesa tokom razvoja kemijske nauke sve do današnjih dana. Kvasac je 
naime takav agens, koji spada među fermente i enzime, pa se lijepo 
razabira na proučavanju alkoholnog vrenja, šta je sve nauka shvatala 
pod fermentima i enzimima i kako je nastojala objasniti njihovo dje- 
lovanje. Ujedno je proces alkoholnog vrenja još danas predmet nauč- 
nog rada i istraživanja, jer još ni danas nije pošlo za rukom objasniti 
potpuno, šta se sve i kako se zbiva kod tog inače praktički svestrano 
izrabljenog procesa. 

Evo, kako se je razvijala stvar. 

Proces alkoholnog vrenja bio je ljudima poznat već od davnine. Sto 
više, već je oko god. 1680. Holamdez Leuwenhoek, izumitelj primi- 
tivnog mikroskopa i otkrivač infuzorija, opazio u kvascu sferička i 
jajasta tjelešca, koja su ga podsjećala na mikroorganizme. No svestra- 
ni je proučavanje alkoholnog vrenja počelo se je istom s osnutkom mo- 
derne kemije, pa su se njime pozabavili mnogi znameniti kemici i fizio- 
lozi počevši od Lavoisiera (1743. — 1794.) do danas. 

Dva su se nazora vrlo žestoko borila o tom problemu kroz cijeli 
razvoj kemijske nauke sve pod konac 19. stoljeća, sve do Buchne- 
r o v a otkrića 1898., o kojem će doskora dolje biti govora. U najnovije 
vrijeme uskrsla je borba ponovo, no Nijemac Buchner ne će moći 
više u njoj sudjelovati, jer ga je u najljepšoj muževnoj dobi zatekla 
smrt od rane, zadobivene na rumunjskom ratištu (god. 1918.). Jedan od 
tih nazora zastupao je i zastupa, da je alkoholno vrenje jedino k e- 
m i j s k i proces i da kod njega ne dolaze u obzir život i životni 
procesi eventualno prisutnih organizama. Prema drugom pak nazoru 
upravo je život kvasca uzročnik i glavni faktor procesa vrenja. 

Sve do god. 1830. obraćali su pojedini istraživači alkoholnog 
vrenja poglavitu pažnju produkciji alkohola i ugljične kiseline i to u 
vezi s kisikom iz zraka i s oksidacijom sladora. Tako na pr. kaže veliki 
Lavoisier : Alkoholno se vrenje sastoji u tom, da se slador — a to 
je jedan spoj s kisikom ili oksid — rastavi na dva nova tijela. I sad se 
prvo od tih tjelesa na račun drugoga oksidira i tako nastaje ugljična 
kiselina, a drugo se tijelo na korist prvoga reducira i tim se iz 

njega stvara alkohol, tvar, koja upaljena gori. Kad bi bilo moguće 
ova tjelesa opet udružiti, dao bi se iz alkohola i ugljične kiseline pri- 
rediti slador. 

God. 1830. istom upotrebljavaju kod proučavanja alkoholnog 
vrenja C a g n i a r d-L a t o u r, a iza njega Schvvann mikroskop i 
dolaze na osnovi mikroskopske pretrage kvasca do uvjerenja, da je 
kvasac živo, organizovano biće. Zrnca pivskog kvasca nalik su im na 
neke, već poznate člankovite gljivice, pa zato zaključuju ispravno, da 
je i kvasac bez sumnje takova gljivica, dakle mikroskopski malena 
b i 1 j k a. (Vidi si. 34.) 

No kemici, na čelu im veliki Berzelius, nijesu se odmah odu- 
ševili za zaključke Cagniard-Latourove i Schwannove. U svom izvješ- 
taju o napredovanju prirodnih nauka za god. 1830. obara se Berze- 
lius nemilo na istraživače, koji su tvrdili, da je kvasac biljka, dakle 



SI. 34. Kvasne gljivice, znatno povećane. 

živo biće. On veli, da su Schwannovi zaključci »lakoumnost u zaklju- 
čivanju«, kakovoj nema mjesta u prirodnim naukama. Jer isto onako, 
kako je on po mikroskopskom izgledu kvasca došao na misao, da je 
to živo biće, mogli bi odjednom drugi ljudi doći do zaključka, da su 
živa bića i neki drugi neuleđeni taloži, na pr. talog gline, koštane 
zemlje, kalcij skog karbonata itd., koji promatrani pod mikroskopom 
pokazuju često neke niti, sastavljene od krugljioa. Pa nadodaj e pod- 
rugljivo: »Razumije se po sebi, da kemija mora sada kvasac brisati 
iz svojih kemijskih spojeva, jer to nije kemijski spoj, nego organizovano 
tijelo, živo biće!« 

Kritika Berzeliusova nosi jamačno biljeg raspoloženja svoga vre- 
mena, jer pada upravo u ono vrijeme, kad je pošla za rukom Berzeliu- 
sovu učeniku, Fridriku W 6 h 1 e r u (god. 1828.), prva sinteza organskog 
kemijskog spoija iz anorganskih tvari, a za tu se sintezu Berzelius oso- 
bito oduševio i stupio u prve redove onih, koji su na osnovi tog rezul- 


202 


tata organske kemije ustali protiv nazora, da kemijski spojevi u živim 
bićima nastaju djelovanjem posebne vitalne sile. Mora mu se zato 
oprostiti, štoi je tako površno prešao preko rezultata znamenitih mikro- 
skopika o naravi kvasca i to s tim više, što je u tom istom izvješću za 
god. 1830, iznesao zanimljivu i istom kasnije pravo shvaćenu ideju o 
analogiji između djelovanja kvasca na slador s djelovanjem t. zv. 
spužvaste platine na vodikov prekis. Kaošto naime kvasac svojom pri- 
sutniošću izazivlje raspadanje slador a na alkohol i ugljičnu kiselinu, 
tako i naskroz anorganska tvar, u prah smrvljena kovina platina, samo 
svojom pristitnošću izazivlje raspadanje vodik ova prekisa na vodu i 
kisik. Ideja je ta istom u novije vrijeme došla do znamenovanja u nauci 
o fermentima i enzimima, pa ćemo se dolje pobliže upoznati s njom. 

I Justusvon Liebig izjavio se je za kemijski nazor o vrenju 
u posebnoj raspravi, izašlo j u analima kemije god. 1839. U toj svojoj 
raspravi veli Liebig u glavnom ovo: Vrenje uopće, a isto tako truh- 
njenje i gnjiljenje treba staviti pod. isti princip. To su oksidacijom pn> 
cesi, različni samio po stupnju oksidacije. Faktori, koji kod tih procesa 
sudjeluju, a zovemo ih f e r m e n t i, ni jesu živa bića, odnosno život 
njihov nije od nikakove važnosti za pojavu, što ju zovemo 1 vrenjem. 
Djelovanje fermenta ima se svesti na to, što je to tijelo, koje se 
samo lako raspada, pa onda taj proces raspadanja prenosi na 
druge tvari, na pr. na slador, kad dođe s njim u doticaj u zgodnim 
prilikama. Prema tomu fermenti vriju i sami, kao i tjelesa, što dolaze po 
njima u vrenje. Zato se fermenat za vrijeme vrenja ne umnaža, 
nego se dapače umanjuje. »Koji su produkti, — kaže Liebig do^ 
slavno, — što se stvaraju kod te pretvorbe fermenata, nije još istra- 
ženo, samo se zna gledom na njihov sadržaj na dušiku, da se taj nalazi 
u provreloj tekućini kaoi a m © n i j a k.« Sami se pak fermenti stvaraju 
u biljkama, i to iz njihovih bjelanjčastih sastojina, premještanjem 
atomskih skupina u njima. Svojim pak raspadanjem, kod kojeg se iz 
njih odcjepljuje amonijak, dalju fermenti poticaj za vrenje sladora. 

Zanimljivo' je, da su ovako razvijeni nazori o vrenju bili gotovo 
općenito priznati — jamačno poradi velikog autoriteta Liebigova — 
ne samo u Njemačkoj, nego i u Francuskoj. 

Istom g, 1857. javljaju se epohalne radnje velikog Pasteura 
o vrenju, koje su skupljene u opsežnoj raspravi: »Memoare sur la fer- 
mentation alooolique«, izašlo j god, 1860. Ta rasprava pobjeđuje sjajno 

nazore Liebigove, kraj sveg žestokog otpora i napadaja Liebiga i nje- 
govih pristaša, 

Pasteur je ponajprije eksperimentalno utvrdio, da su produkti 
alkoholnog vrenja uz ugljičnu kiselinu i alkohol još i glicerin i jantarna 
kiselina, ali da nema am o ni j a ka, koji je Liebiga doveo do njegova 
nazora o vrenju i raspadanju s am o g fermenta. Pogrješka ta o stva- 
ranju amonijaka kod vrenja sladora nastala je tako, što su istom sred- 
stva, upotrebi jena za dokazivanje amonijaka, oslobodila amonijak iz 
bjelančastih tvari kvasca. Što se pak tiče sudjelovanja kvasca kao fer- 
menta, dolaizi pasteur do ovog zaključka: nikada ne će nastupiti 
alkoholno vrenje sladora, ako niijesu kod toga prisutne žive 
stanice kvasca. Obrnuto, kvasne se gljivice umnažaju u 
prisutnosti sladora, koji se nalazi u vrenju. Same stanice kvasca žive 
inače tako, da u povoljnim prilikama s obzirom na temperaturu i vlagu 
rastu na račun tvari, koje izgrađuju njihovo tijelo', a kod toga osloban 
đaju nešto ugljične kiseline, alkohola, glieerina i jantarne kiseline. 
Dođu li pak stanice kvasca u doticaj s vodenom otopinom sladora kod 
povoljne temperaturi, to one nastavljaju svoj život i rast u istom smislu 
kao i prije, ali je u tom slučaju rast i razvoj njihov daleko energičniji, 
jer je zbog prisutnosti sladora količina života vanredno porasla, A 
porasla je zato, jer raspadanjem sladora oslobođena energija stupa 
u akciju u životnim procesima kvaisnih gljivica. »K e m i j s k i proces 
vrenja pojava je u glavnom takova, da prati životni proce s kvasca, 
zato' se vrenje s njim počinje i svršava; alkoholno vrenje bez istodobne 
organizacije, razvoja i umnažanja kvasca, t. j. bez nastavka života 
njegova, ne može postojati. Svikoliki rezultati mojih radova dovode me 
do sasma protivnih nazora, nego što su Liebigovi i Berzeliusovi.« 

God. 1861. nadopunio je Pasteur svoje nazore o alkoholnom 
vrenju još jednim važnim nadodatkom, naime, da kvasac može i bez 
kisika iz zraka živjeti i umnažati se, i to zato, jer potrebni kisik odu- 
žim! je sladoru, pa se slador kod toga raspada na ugljični dvokis i 
alkohol. Imaju li kvasne gljivice dosta slobodnog kisika iz uzduha na 
raspolaganju, to ne izazivlju vrenja sladora. 

Liebig je nemilosrdno ustao protiv Pasteura. Između ostalog 
veli, »da je stara vitalna sila prošloga stoljeća u modernom ruhu uiskrsla, 
da objašnjava dapače sasvim jednostavne kemijske procese^. I zatim: 
»Pitamo li istraživače s mikroskopom, šta je zapravo fermenat alko* 

bojnog, mlijeonokiselog, maislačastog itd. vrenja, to dobivamo za od- 
govor ime jedne vrste gljivica!« 

No činjenice su se sve više množale u korist Pasteurovih nazora i 
tako je Liebigov nazor sve više gubio tlo ispod nogu, ma da su mnogi 
njemački kemici, na pr, znameniti B a y e r, nastojali pomiriti i tako 
opravdati Liebigov nazor o vrenju nepobitnom činjenicom, da je kvasac 
živo biće. Ali im P as te u r još jednom (god. 1875.) dovikuje: 
*' Vrenje je posljedica života bez uzduha, života bez kisika. Općenitije: 
svako živo biće, svaki organizam, svaka stanica, koja ima sposobnost, 
da obavlja kemijsku radnju, a da se kod toga ne služi slobodnim ki- 
sikom iz uzduha, izazivlje pojav vrenja. Drugim riječima, vrenje nije 
drugo, nego posljedica posebnog načina života, hranidbe i asimilacije, koji 
se od načina života i hranidbe svih običnih živih bića tim razlikuje, da se 
ona sagorijevanja, što ih uzrokuje kisik, udiisan iz uzduha, naknadu ju 
toplinom, koja se oslobađa raspadaj em tvari (na pr. sladora), u kojima 
se kisik nalazi u vezanom stanju. A te se upravo tvari mogu nazvati 
sposobnima za vrenje uopće.« 

U toi je doba P asteurova teorija vrenja postigla svoju kulmi- 
naciju. 

Doskora se naime počinju javljati nazori, koji se ne zadovoljavaju 
ni Liebigovim ni Pasteunovim tumačenjem o vrenju. Mi se u prikazi- 
vanje tih nazora ne ćemo upuštati. Istaknut ćemo samo konačno za 
nauku o fermentima i enzimima osobito važno otkriće, koje je pošlo za 
rukom spomenutom već kemiiku Eduardu Buchneru i to god. 1897.. 
te je za ix> dobio i Nobelovu nagradu. 

B uchner je naime kvasne gljivice najprije ribanjem s pijeskom 
razmrvio, dakle usmrtio, a onda istisnuo iz njih jakim fiškalom sok. 
A taj je s o k kadar sam za sebe, bez prisutnosti živih stanica kvasca 
izazvati vrenje sladora. Na osnovi toga u nauci je o vrenju održao 
pobjedu nazor, da je vrenje kemijski proces, koji nije bitno 
vezan na život uzročnika vrenj a. Time je ujedno nauka o 
fermentima stupila u novu fazu, koja se može nazvati enzimo- 
k e m ii j a. Prije nego li se upoznamo s najvažnijim tečevinama te nauke, 
istaknut ćemio još i to, da pitanje alkoholnog vrenja nije s Budi- 
ne r 'Oi v i m otkrićem privedeno sasvim kraju. U najnovije vrijeme po- 
javili su se ozbiljni naučni zaistupnici, koji jasno ističu veliku razliku 
između djelovanja Buchnerova soka iz kvasca i samih živih kvasnih 

gljivica kod jakosti alkoholnog vrenja. Među ovima se nalazi i naš 
jugoslavenski mladi fiziolog, docent beogradske univerze, učenik fran- 
ceskih fiziologa, dr. Ivan G j a j a. 

Nauka o fermentima i enzimima niije se dakako bavila jedino alko- 
holnim vrenjem. Poput kvaisnih gljivica otkriveni su još mnogi drugi 
sićušni organizmi, mnoge druge vrsti gljivica ili bakterija, koje su uzrok 
raznim drugim vrenjima, kod kojih nastaju. iz kompliciranih organskih 
spoijeva jednostavniji, na pr. mliječna kiselina, maslačna kiselina itd. 
ali i anorganski, na pr. amonijak kod t. zv. amionijakalnog vrenja mo- 
kraće. Osim toga su izlučeni p o m o ć u vode i pomoću glicerina iz 
raznih organa životinjskih i bilinskih sokovi, koji posjeduju sposobnost, 
da razgrađuju organski materijal, t. j. masti, ugljikohidrate i proteine. 
Isto je tako konstatovano, da se u bilinskim i životinjskim sokovima, 
na pr. u krvi, u želučanom soku, u slini itd. nalaze također neke sastoi- 
jine, koije imaju sposobnost u živom organizmu, ali i izvan njega uzro- 
kovati raspadanje i rastvaran j e spomenute organske građe živih bića. 
A kako se mikroskopom niijesu dale pronaći u takovim sokovima žive 
stanice, stvorio se je zaključak, da se iz bilinskih i životinjskih stanica 
izlučuju kemijske sastojine, koje imaju slična svojstva s kvaščevim glji- 
vicama. Zato su već odavno razlikovali organizovane fermente 
t. j. žive stanice, koje razaraju organske spojeve, i onda ne organi- 
z o v a n e fermente, t. j. kemijske produkte živih stanica, koji više 
ne nose na sebi životnu strukturu, ali su ipak kadri analogno djelovati 
kao i spomenute žive stanice. Ovi potonji fermenti nazvani su enzimi. 
A otkad je Buchneru pošlo za rukom, te je dokazao, da se i u orga- 
nizovanim fermentima, na pr. u kvaščevim gljivicama također nalaze 
samo posebne kemijske s as toj ine, koje su razlog, da čitava gljivica ima 
svoje fermentativno djelovanje, došla je nauka o fermentima i enzimima 
pod jedinstveni princip, t. j. prešla je u e n z i m o k e m i j u . 1 

Danas znamo, da su prerazlični enzimi onaj faktor u živim bićima, 
kojemu se ima pripisati veliki dio one zasebne i do nedavna mistične 
frnoći žive stanice i živih bića, pomoću koijeg im polazi za rukom kod 
obične, relativno niske temperature i bez jakih kemijskih sredstava 
izazvati najraiznoličnije kemijske promjene. I to ne samo promjene u 
smjeru rastvaran ja i analize organskog materi j ala, 

1 Grčki = u kvascu. Buchner je nazvao enzim iz kvasca : 

ziniaza. 

nego i u obrnutom smjeru, t. j. u smjeru izgrađivanjai sinteze 
masti, ugljik ohidrata i proteina. I nema sumnje, da će nam pogled u 
pravu narav enzima objasniti mnogo od zamršenosti i ne jasnosti sin- 
teza i analiza u živim bićima, što više, da će i organsku sintetičku 
kemiju, koija ide drugim putovima no živo biće u svom radu, dovesti 
jamačno do ostvarenja najviših njenih ciljeva. 

No danas smo još na početku otkrića i objašnjenja prave naravi 
enzima, koji neprestano posluju u živim bićima. 

Ma da je u živim bićima otkriveno u pojedinim organima i tkivima 
mnoštvo raznih enzima, ipak o njihovu kemizmu, t. j. o tom, kakova 
su to tjelesa u kemijskom pogledu, u koju grupu spojeva spadaju, ne 
znamo još gotovo ništa. Iz organa i organizama ni jesmo još danas 
kadri izlučiti enzime u čistom stanju, naime kao kemijske individue; 
kvaseći i drobeći (maeeriraJjući) neki organ u vodi ili u glicerinu dobi- 
vamo otopine enzima, koje se poznaju po svom djelovanju na 
stanovite grupe organskih kompliciranih spojeva, na pr. po djelovanju 
na masti (lipo 1 i t i č k i fermenti ili enzimi!) na ugljikohidrate (dia- 
statički!) i na proteine (p r o t e o 1 i t i č k i fermenti ili enzimi!) . 
Osim toga, što znamo, da se većina do danas tako otkrivenih enzima 
topi u vodi i glicerinu, znamo još i toi, da se u tim vodenim otopinama 
ponašaju slično kao i k o 1 O' i d i. Zato su došli nekoji istraživači — 
među njima i znameniti E. Fischer — na misao, da su enzimi također 
spojevi bjelančaste naravi. Drugi opet istraživači na tom području 
ističu, da enzimi i fermenti uopće ni jesu tjelesa jedne stanovite i stalne 
grupe organskih spojeva, nego da među enzime spadaju spojevi iz 
raznih grupa tjelesa, ali snabdjeveni stanovitim zajedničkim karakteris- 
tičnim svojstvima. Prema tomu imali bi kod enzima više posla sa svoj- 
stvima, nego li sa stanovitim kemizmom! 

Imena do danas otkrivenih enzima građena su obično prema ke- 
mijskoj naravi onog tijela, onog supstrata, na koji je dotični enzim 
kadar djelovati. Navest ću u narednoj tabeli nekoliko najobičnijih i naj- 
važnijih enzima, u toj se tablici ujedno razbira: 1. reakcija, t. j. kemijska 
promjena, kod koje dotični enzim sudjeluje, 2. podloga ili supstrat, na 
koju djeluje, 3. produkti, koji kod toga nastaju i 4. ime dotičnog en- 
zima. Evo te tabele: 

Reakcija 

Supstrat 

P ro dukti v 

Enzim 

Hidroliza 

masti 

masne kiseline + 
glicerin 

lipaza 

99 

škrob, glikogen 

maltoza, (dekstrin) 

amilaza 

u 

inulin 

fruktoza 

inulinaza 

99 

glukozidi 

glukoza + sladorni 
ili alkoholni 
preostatak 

maltaza 

» 

fruktozidi 

fruktoza + sladorni 
preostatak 

invertaza 

99 % 

proteini 

albumoze, peptoni 

pepsin, papain 

99 

proteini, albumoze, 
peptoni, peptidi 

peptidi, 

amidokiseline 

tripsin, erepsin 


mokraćevina 

C0 2 + NH 3 

ureaza 

Prenos kisika 

peroksidi 

redukcijom 
produkti + 0 

peroksidaze 

Raspadaj 

vodikov prekis 

molekularni 
kisik + voda 

katalaze 

nepoznati procesi 
uz koagulaciju 

kazein, fibrinogen 

parakazein, 
netopivi fibrin 

himozin, 

fibrinferment 

vrenje 

mliječna kiselina 

alkohol + C0 2 

laktacidaza 

oksidacija 

aldehidi 

kiseline 

aldehidaze 


Kako se iz navedene tabele razbira, sudjeluju enzimi osobito kod 
rastvaran ja organskih tvari, ali i kod drugih reakcija, na pr. kod pre- 
našanja kisika, oksidacija, a i kod takovih procesa, koji danas još ni jesu 
kemijski objašnjeni. Kako se pak raspadanje organskih spojeva djelo- 
vanjem enzima odigrava obično u prisutnosti relativno znatnih količina 
v 0 d e, to su najobičniji procesi, što ih enzimi izazivaju, hidrolize. 

Već smo spomenuli tvrdnju, da enzimi ne razgrađuju samo kom- 
pliciranu organsku građu, nego da oni jamačno sudjeluju i kod izgra- 
đivanja ili sinteze te građe u živim bićima. A to je osobito važna stvar. 

Kako je to moguće? 

Dok mi možemo dosta lako zamisliti, da neki mikroorganizam, 
neka gljivica ili stanovita njena sastojina, koju zovemo enzim, razara, 
rastvara u prisutnosti vode na pr. škrob u slador ili mast na masne 
kiseline i glicerin, to nam na prvi mah nije lako shvatljivo, da bi isti 
taj enzim bio kadar i obrnuto djelovati u prisutnosti vode, t. j. iz sla- 
dor a izgraditi škrob, odnosno iz glicerina i masnih kiselina samu mast 
ili ulje. 

Da uzmognemo zaviriti malo dublje u te prilike, potrebno je naj- 
prije odgovoriti na pitanje, kako mi tumačimo djelovanje enzima, koja 
je uloga njihova kod kemijskih procesa, kaošto> su hidrolize ili primje- 
rice oksidacije? Šta se zbiva kod toga sa samim enzimima? 

Evo, šta nam je u tom pogledu kadra kazati nauka o enzimima! 

Još god. 1830. nabacio je — kako srno već gore spomenuli — 
Berzelius misaio o sličnosti između djelovanja enzima i između 
nekih naskroz jednostavnih anorganskih tjelesa, na pr. spužvaste pla- 
tine, raznih kiselina i lužina. U to naime vrijeme bilo je već poznato, 
da se vodikov prekis raspada na vodu i kisik u prisutnosti lužina 
(Thenard) i da se škrob raspada na slador u prisutnosti razrije- 
đenih kiselina (Kirchhoff) ; da prisutnost koloidne platine pospje- 
šuje mnoge reakcije, na pr. spajanje vodika i kisika (Dobereinerova 
svjetiljka) ; da nazočnost sumporne kiseline omogućuje stvaranje 
etera iz alkohola uz zagrijevanje do stanovite temperature (Mitscher- 
lich). Takova pak tjelesa, koja svojom prisutnošću pospješuju stano- 
vite kemijske reakcije, u prvom redu raspadanja i oksidacije, nazvana 
su katalizatori. A pojava je sama nazvana kataliza. 

Ali ideja o sličnosti između djelovanja katalizatora u mrtvoj 
prirodi i u laboratoriju, i onda enzima i fermenata u živoj pri- 
rodi, što ju je nabacio Berzelius, ostala je u nauci o fermentima 
dugo neopažena. Razlog je tomu jamačno taj, što ni pojava katalize 
niti uloga katalizatora kod navedenih i sličnih reakcija nijesu još bili 
malo dublje i svestranije proučeni. Istom u novije vrijeme, s razvojem 
zasada fizikalne kemije, uneseno je u to područje nešto više svijetla, 
osobito zaslugom W. O s t w a 1 d a i Brediga. 

Katalizatori prozvani su anorganskim fermentima, odnosnoi fer- 
menti i enzimi katalizatorima. Tako primjerice H. E u 1 e r, jedan od naj- 
marljivih radnika na području enzimokemile, definira enzime ovako: 
»Pod enzimima ili neorganizovanim fermentima razumijevamo tjelesa 
nepoznatog još kemijskog sastava i konstitucije, koja pripadaju živo- 
tinjskom ili bilinskom carstvu. A ta su tjelesa kadra pospješivati 
kemijske reakcije ponajprije u samom organizmu, ali onda i također 
neovisno o organu ili stanici, od koje proizlaze. Pojam enzima pada 
dakle poradi toga pod. daleko širi i dalekosežniji pojam katalizatora«. 1 

Pa. šta to znači, da katalizatori, odnosno i enzimi svojom prisut- 
nošću samo pospješuju kemijske reakcije? 

Da uzmognemo to razumjeti, moramo najprije istaknuti, da se u 
tom pogledu mogu kemijske reakcije, kemijski procesi uopće podijeliti 
na dvije grupe: 

1. Ima vrlo velik broj kemijskih procesa, koji se odmah odigra- 
vaju. Dodamo li na pr. otopini kuhinjske soli nešto otopine srebrenog 
nitrata, to će se odmah oboriti talog srebrenog klorida. 

2. Ali ima i takovih kemijskih procesa, što trebaju stanovito 
vrijeme, koje se dakako može i mjeriti, dok dođu do konačnog 
svog stadija. Dodamo li primjerice masti vruće lužine, to se mast ne će 
odmah pretvoriti u sapun i glicerin, nego će taj proces, što ga zovemo 
osapunjenje ili saponifikacija masti, trebati stanovito vrijeme, da se 
dovrši. 

Kod ovih potonjih kemijskih reakcija može se očito govoriti i o 
njihovoj brzini. Jer neka će reakcija uz stanovite prilike trebati sad 
više, sad manje vremena, da dođe do svog konačnog stadija, pa ćemo 
onda reći, ona teče brže ili polaganije. 

A kako da sebi predočimo brzinu neke kemijske reakcije? 

[Pada li voda s višeg na niži položaj, prelazi li elekriciteta s mjesta 
višeg potencijala na mjesto nižeg elektrijskog potencijala, struji li to- 
plina s tijela od više temperature na tijelo od niže temperature, to se 
može kod tog prelaženja govoriti o brzini. I to, brzinu tog prelaza dat 
ce nam snošaj između količine pale vode, elektricitete i topline spram 
proteklog ’-omena. I kemijska se reakcija može predočiti kao stru- 
janje materije s vi š e g kemijskog potencijala, t. j. s tijela, koje ima u 

1 H. Euler: Allgemeine Chemie der Enzyme. Wiesbaden. 1910. 

Bubanović: Kemija živih bića. 

sebi više kemijske energije, na tjelesa nižeg kemijskog potencijala. 
Kod toga se stanovita tjelesa troše za kemijsku reakciju. Brzinu ćemo 
dotične kemijske reakcije zato naći tako, da odredimo onu ko- 
ličinu tjelesa, što sudjeluju u reakciji, koja se 
troši za tu reakciju u jedinici vremena. 

Još je jedna stvar osobito važna kod onih kemijskih reakcija, koje 
se ne odigravaju odmah, nego trebaju za to stanovito vrijeme. Reakcije 
te ne stižu obično sasvim do kraja, nego se u njima uspostavlja nakon 
stanovitog vremena mirovanje, koje su nazvali stadij kemijske 
ravnoteže. Tako na pr. stvara se djelovanjem kiselina na al- 
kohol tijelo, koje zovemio e s t e r, i onda v o d a. I ta reakcija treba 
za svoj tc)k stanovito vrijeme. Ali ona ne teče sasvim do kraja. Nastali 
naime ester i voda reagiraju u obrnutom smjeru, t. j. počinju stvarati 
opet alkohol i dotičnu kiselinu. Zato tu reakciju bilježimo ovako: 


alkohol -j- kiselina 


iiii ^ 


ester + voda. 


Umjesto znaka jednakosti stavljamo znak »» ^ , koji nam go- 
vori, da prema prilikama teče napisana kemijska reakcija sad u stano- 
vitom, sad u protivnom smjeru. U toj se reakciji nakon stanovitog vre- 
mena uspostavlja mir, t, j. kemijska ravnoteža, točka ili stadij, u kojem 
je očito energija čitavog ovog procesa na najnižem mogućem ste- 
penu i zato više ne mlože da teče reakcija ni na koju stranu. Tu točku 
možemo mi dakako naći. Podvrgnemo li primjerice gore napisanu ke- 
mijsku reakciju nakon stanovitog vremena analizi, to možemo saznati, 
koliko je u dotičnoj tekućini svakog od tjelesa, što> tu dolaze u obzir, 
t. j. koliko je u tekućini alkohola, kiseline, estera i vode. Tako ćemo 
primjerice naći, da će u onom slučaju, kad uzmemo jedan grammolekul 
običnog alkohola, pa mu dodamo jedan grammolekul octene kiseline, 
konačni sastav čitave smjese biti ovaj: 


Y% gram. mol. alkohola -f. i /» gram. mol. kiseline % gram. mol. 
estera -j- 2 /t gram. mol. vode. Taj ćemo pako konačni sastav do- 
biti i u onom slučaju, kad pođemo s protivne strane, t. j. kad pomije- 
šamo jedan grammolekul estera i jedan grammolekul vode. Zato velimo, 
da u ovoj reakciji nastaje kemijska ravnoteža i zato ovu i njoj slične 
reakcije bilježimo: 


alkohol -f kiselina < ester -f voda. 

Iz svega ovoga slijedi, da se sve one reakcije, što smo ih kadri 
uvrstiti u drugu, gOTe istaknutu skupinu, mogu dvojako mijenjati. 

U jednu ruku može im se pospješiti ili usporiti brzina, a u drugu, 
može se u njima točka ravnoteže pomaknuti sad više na lijevo, 
sad više na desno. Budući pak da je u točki ravnoteže došla kemijska 
energija, kojom teče sama reakcija, na najniži s t e p e n, na točku 
mirovanja, to je očito, da u onom slučaju, kad želimo pomaknuti stadij 
ravnoteže više na desno ili više na lijevo, moramo u reakciju privesti 
nove količine energije. Drugim riječima, moramo dodati bilo 
jednih, bilo drugih tjelesa, koja će donijeti sa sobom nove energije, 
da pomakne točku ravnoteže bilo na jednu bilo na drugu stranu. 

Ali i brz ina se spomenutih reakcija može mijenjati. U tu svrhu 
ne treba u reakciju privesti novih količina energije. Treba 
samo udesiti, da već prisutne energije što laglje i brže stupe u akciju. 
I eto! Ta se sposobnost pripisuje katalizatorima a isto tako i 
enzimi m a. 

Budući da se katalizatori kod reakcija, u kojima sudjeluju, ne 
troše, to oni nijesu kadri u samu reakciju unijeti novih količina ener- 
gije. Oni samo pospješuju brzinu reakciji, koje su već u 
toku, ali im je često brzina upravo neznatna. Zato se u tim slučajevima 
čini, kao da katalizatori izazivaju dotičnu reakciju. Tako primje- 
rice spužvasta platina, taj najobičniji i već dugo upotrebljavani katali- 
zator uzrokuje, kad dođe u smjesu plinova vodika i kisika, spajanje 
tih plinova u vodu. Zatvorimo li vodik i kisik u omjeru, u kojem stva- 
raju vodu, u jednu bocu, to će oni kod cbične temperature mirno ostati 
jedan pored drugoga i ne će stvarati vode, ne znam, koliko vremena. 
Tako se čini na prvi mah. Dođe li pak u tu smjesu spužvasta platina, 
vodik i kisik, počet će se odmah udruživati u vodu i kod obične tempe- 
rature. No istraživanja, što ih je izveo Bodenstein, pokazala su, 
da se vodik i kisik u spomenutim prilikama i bez spužvaste platine kod 
obične temperature udružuju u vodu, samo je brzina teg udruživanja 
tako neznatna, da bi se prisutnost producirane vode mogla zamije- 
titi istom nakon dugog niza godina. Spužvasta je platina dakle 
ona j faktor, koji je u tu reakciju kadar tako zahvatiti, da joj po- 
s P j e š i brzinu. Zato se ona kod toga ne troši, jer za pospješenje 
brzine ne treba novih količina energije. 

Zgodno je prikazao W. 0 s t w a 1 d ulogu katalizatora kod kemij- 
skih reakcija ovom slikom. Stavimo metalni uteg, na pr. od 500 gr., 
vrh izbrušene, nagnute ploče. Nagnemo li tu ploču tako, da uteg p o- 
a gano spuzne po njoj na dno, predočili smo tok kemijske reakcije, 


212 


koja treba stanovito vrijeme, da dođe u svoj konačni stadij ravnoteže. 
Namažemo li onda dno utega uljem, to će uteg jamačno spuznuti po 
jednako nagnutoj ploči mnogo brže. Ulje je kod toga obavilo 
ulogu katalizatora. Ulje naime, koje je razlog, da je uteg brže stigao 
na dno ploče, nije nipošto unijelo u sam ovaj proces nove količine 
energije, ali je uplivalo na formu producirane energije. Puže li uteg 
samo uslijed svoje težine po izbrušenoj ploči, to se gotovo sva energija 
poradi trenja pretvara u toplinu, tako da uteg stiže na dno ploče 
s vrlo malo kinetičke energije. Nasuprot, kad je dno utega na- 
mazano uljem (ulje — katalizator), gotovo će sva energija biti pri- 
sutna u utegu na koncu pada u formi kinetičke energije, jer se je samo 
malo energije pretvorilo u toplinu. 

Ova nam slika prikazuje i ulogu katalizatora kod kemijskih re- 
akcija. Spužvasta platina primjerice ne donosi nove energije u kemij- 
ske reakcije, kod kojih sudjeluje, ne pomiče zato točku ravnoteže ke- 
mijske ni na desno ni na lijevo. Ali spužvasta je platina od upliva na 
formu producirane energije kod neke reakcije i zato ta reakcija teče 
kod obične temperature znatno brže, tako da joj rezultate lako zamje- 
ćujemo i brzo dolazimo do njih. 

Katalizatora i katalitičkih reakcija ima vrlo mnogo. Nekoje se i 
tehnički izrabljuju. Tako se u novije vrijeme producira sumporna kise- 
lina na veliko t. zv. kontaktnim postupkom, kod kojega djeluje kolo- 
idna platina ili njoj slični katalizatori tako, da svojim kontaktom, t. j. 
svojom prisutnošću pospješuju znatno spajanje sumpornog dvokisa 
s kisikom iz vrućeg uzduha u sumporni trokis, t. j. u sumpornu kise- 
linu. Ali smjesa sumpornog dvokisa i uzduha mora biti u g r i j a n a 
na visoku temperaturu, t, j. mora imati u sebi znatne količine energije, 
a katalizator onda samo upliva nai to, da ta raspoloživa energija brže 
stupi u akciju, t. j. da se znatno' pospješi reakcija između SO-? i kisika 
iz zraka, koja inače i kod vrlo visoke temperature teče vanredno 
polagano. I sama se voda može smatrati katalizatorom u najširem 
smislu. Potpuno suhi amonijak i potpuno suhe pare klorovodika ne 
udružuju se odmah u satmijak! A i inače velika većina tjelesa, koja bi u 
suhom stainju vanredno polagano stupala u kemijsku reakciju, otop- 
ljena u vodi oć ah reagira međusobno. 

Još nam istaknuti jedno svojstvo katalizatora. Njihovo se 
djelovanje očituje već u relativno malenm količi- 
nama, Bredig je primjerice dokazao, da živa može djelovati kao 

katalizator u tako tankom sloju, koji odgovara tek promjeru jedne 
molekule. Za praktičku upotrebu katalizatora ovo je njihovo svojstvo 
također od osobite važnosti, uz ono već prije spomenuto, da se katali- 
zatori kod svog djelovanja n e t r o š e i to zato, jer niti ne produciraju 
energije niti stupaju u kemijsku vezu i kemijske promjene same reak- 
cije, kod koje sudjeluju. Nakon dovršene reakcije oni su u istom stanju 
kao i onda, kad je reakcija započela. 

To su glavna svojstva katalizatora. Imajući ih pred očima, bit će 
nam jasno, da neki katalizator može sudjelovati u raspadajnom pro- 
cesu, u kemijskom procesu analize i u procesu sinteze. Dođe li naime 
katalizator u doticaj s čistim produktima, što su nastali iz kemijske 
analitičke reakcije, u kojoj nastaje kemijska ravnoteža, to će taj kata- 
lizator sada pospješitii reakciju u sintetičkom smislu. Ali samo do 
točke ravnoteže. Kako smo rekli, katalizator nije kadar te točke po- 
maknuti ni na lijevo ni na desno. Njegov se upliv očituje samo na 
brzini reakcije! 

Sve su to nesamo interesantna, nego i važna svojstva i za procese u 
prirodi i za one, koji se zbivaju u našim laboratorijima i našim kemij- 
skim tvornicama. 

Nema zato sumnje, da se je nauka već odavna pitala, odakle kata- 
lizatorima takova svojstva, kako dolaze oni do toga, da su kadri po- 
spješiti brzinu kemijskih reakcija? Šta se primjerice nalazi u spužvastoj 
platini, da je kadra zapaliti vodik na zraku kod obične temperature? 
Može li se narav katalizatora svesti pod neki jedinstveni princip? 

Mnogi su katalizatori poput spužvaste platine koloidna tjelesa, 
t. j. njihova je građa vanredno rahla i šupljikava, tako da i malena ko- 
ličina predstavlja vrlo veliku površinu. Tako se računa, da 
jedangram koloidne platine reprezentira površinu od neko 300 m 2 . 
Na toj površini, u tim šupljinicama, nakupe se onda tjelesa, na pr. 
plinovi vodik i kisik tako, da su im najmanje čestice njihove vrlo blizu. 

A kako kemijsko spajanje nastaje između najmanjih čestica, to je time 
katalizator dao priliku, da su se te najmanje čestice tako međusobno 
Približile, te moraju doći do očitovanja i djelovanja sile njihove kemij- 
ske srodnosti, koje onda ujedinjuju, spajaju čestice vodika i kisika u 
°vo tijelo, u vodu. Da li je tomu baš tako, nije sigurno, Ovu misao 
° djelovanju katalizatora vanredno velikom površinom izrazio je 
Vec ve kki Faradav, a u novije ju je vrijeme nešto dublje obrazložio 
studij koloidnih tjelesa i djelovanja velike njihove površine. No treba 

odmah nadodati* da svi katalizatori ni jesu koloidi. Kod tih onda ne 
može doći u obzir djelovanje njihove površine. Zato su gore spomenuta 
pitanja o pravom faktoru, ko^ji leži u katalizatorima i opravdava njihov 
učinak, danas još neriješena. No ima nade, da će ih nauka o kataliza- 
torima, koju još čeka mnogo posla, sve dublje i svestrani je osvjetljivati! 

Toliko o katalizi i katalizatorima! 

Rekli smo već, da se i enzimi smatraju katalizatorima po glavnim 
svojim učincima. Ni oni naime ne ulaze u konačne produkte reak- 
cije, kod koje sudjeluju, a isto tako pokazuju malene količine 
enzima jednaki efekat kao i veće. Hammarsten je primjerice do- 
kazao za enzim, što smo ga na našoj tabeli (vidi str. 207.) zabilježili 
kao himozin, da stanovita količina tog enzima (njem. se zove »Lab- 
ferment«) može usiriti 400.000 puta toliko bjelanj časte tvari u mlijeku 
(kazeina). I enzimi su obično koloidna tjelesa, pa prema tomu i po 
tom svojstvu, u prvom redu po velikoj površini, koju malena njihova 
količina predočuje, nalikuju na tipične katalizatore. 

Ma da ima još čitav niz svojstava, koja su zajednička i enzimima 
i anorganskim katalizatorima, tako da je izvan svake sumnje, da en- 
zimatičke reakcije stoje u istoj kategoriji s katalitičkima, t. j. da i za 
enzimatičke reakcije vrijedi sve ono, što smo gore rekli o brzini i ke- 
mijskoj ravnoteži kod kataJitičkih reakcija, to ipak ima i mnogo raz- 
lika i nesuglasja između enzima i katalizatora. To nam ne smije biti na 
čudo, kad znamo, da su katalizatori obično jednostavna anorganska 
tjelesa, i to bilo sami elementi (na pr. koloidna platina), bilo opet an- 
organski spojevi (na pr. kiseline), dok je kod enzima, kao produkata 
žive stanice, kemijski sastav očito mnogo kompliciraniji. Kemijski nam 
sastav njihov nije još danas niti poznat! No ipak je proučavanje enzima 
kao katalizatora objasnilo već danas mnogo od njihove specifične 
naravi. U tom pogledu treba osobito istaknuti rad i ideje E. F i- 
schera, koji je lijepom slikom pokušao prikazati pojavu, da primje- 
rice dva vrlo srodna sladora, koji se razlikuju samo po svojoj op- 
tičkoj aktivnosti, nit jesu kadra stupiti u stadij vrenja u doticaju 
s jednim te istim fermentom. Zato drži E. Fischer, da između 
unutarnje kemijske strukture enzima i onoga kemijskog tijela, na koje 
je dotični enzim kadar djelovati, mora postojati stalan neki odnos aj, 
koji se najbolje može prikazati uporedbom s ključem i ključanicom. 
Samo onaj enzim, koji pristaje uz kemijsku građu nekog supstrata 
kao ključ u bravu, može djelovati na taj supstrat. Za vrijeme 

svog djelovanja, na pr. za vrijeme vrenja sladora, nalazi se enzim kao 
ključ u bravi, t. j. on se nekako bliže udružuje i privezuje uz supstrat, 
ali na koncu procesa ostaje on nepromijenjen i nije se kemijski 
spojio s produktima, što su kod tog procesa nastali. Upravo, kao kad 
izvadimo ključ iz otključane brave! Slika 35. prikazuje nam slikovito, 
kako bi od prilike mogla odgovarati konfiguracija jednog enzima kon- 
figuraciji stanovitog sladora, a ipak može samo desni ili samo lijevi 
slador stupiti sa stanovitim enzimom u bliži odnošaj i prema tome u 
doticaju s njime provreti. Neka nam ta slika predočuje doista konsta- 
tovani fakat, da slador, nazvan a-maltoza, može provreti s jednim 
enzimom, koji se zove mailtaza, a zrcalna slika tog sladora, dakle 
^-maltoza, ne može dakako provreti s maltazom, nego s drugim en- 
zimom, koji odgovara njoj i zove se e m u 1 z i n. 



SI. 35. Sličnost u konfiguraciji između enzima i supstrata. 


Uloga enzima u živini bićima od velikog je znamenovanja osobito 
za procese hidrolize masti, ugljikohidrata i proteina. Oni se kod tih hi- 
droliza, koje se zbivaju u prisutnosti vode, ponašaju u glavnom kao ka- 
talizatori. Zato se drži, da već sama voda, t. j. njezini ionti (voda = 
HOH p p" ^ H+ + OH ), hidroiizira t. j. rastvara masti, ugljiko- 
hidrate i proteine na jednostavnije spojeve. Samo ta hidroliza teče 
upravo vanredno polagan o. Prisutnost enzima pako pospješuje 
znatno brzinu te hidrolize i tako je moguće, da se procesi 
raspadanja organskog materijala lako i brzo i bez jakih kemijskih 
agensa zbivaju uslijed važnog i odlučnog sudjelovanja enzima. 

No u živim bićima izgrađuje se također organski materijal, 
proteini, jamačno iz aminokiselina, ugljikohidrati iz jednostavnih sla- 
dora, na pr. iz defcstroze, a masti iz glicerina i masnih kiselina. Da li i 
kod tih prccesa, t. j. kod osobito za život važnih sinteza, također 
imaju udjela enzimi? Nema sumnje, da imaju. Kako enzimi djeluju kao 

katalizatori samo na brzinu kemijske reakcije, a nijesu kadri pomaknuti 
kemijsku ravnotežu ni na lijevo ni na desno, to oni očituju svoj upliv 
ne samo onda, kad dođu u doticaj s gotovim mastima, ugljikohidratima 
i proteinima, nego i onda, kad dođu u doticaj u prisutnosti vode s nji- 
hovim raspada jnim produktima. Enzim lipaza primjerice djeluje na 
masti. Proces je kod toga ovaj: 


mast 


iif fffr 

^ TO 


glicerin -f- masne kiseline. 


Zadaća je lipaze pospješiti ovu reakciju u jednom ili u drugom 
smjeru, kako nam to pokazuju ove strjelice, i to prema tomu, da li do- 
lazi u doticaj sa samom masti ili pak s glicerinom i masnim kiselinama. 
U prvom se smjeru odigrava hidroliza masti, a u drugom sinteza. I 
doista! Pošlo je za rukom i izvan živih bića, pomoću lipaze, ne 
samo hidrolizirati mast, nego i sintetizirati. Stavimo li lipazu u prisut- 
nosti vode u doticaj s glicerinom i masnim kiselinama, to ćemo nakon 
stanovitog, dosta dugog vremena moći konstatovati, da se glicerin i 
masne kiseline udružuju u mast. Isto se je tako dokazalo i za neke 
druge enzime, pa je danas pošlo za rukom umjetno sintetizirati ne samo 
masti, nego i ugljikohidrate, dapače neki istraživači tvrde i proteine 
ovim putem, koji se može nazvati enzimatička sinteza. Jedna 
je samo stvar kod toga upala u oči, naime, da za takove sinteze treba 
dosta dugo vremena. Razlog je tomu jasan. Enzimi djeluju kao kata- 
lizatori. Oni nijesu kadri pomaknuti točku kemijske ravnoteže ni na 
lijevo ni na desno. Ravnoteža pak nalazi se kod procesa hidrolize 
masti, ugljik ohidraita i proteina daleko na desnoj strani, t. j. hidroliza 
teče gotovo sasvim do kraja, do raspadajnih produkata. To se lijepo 
razabira na ovom primjeru. Enzim invertaza sudjeluje kod raspa- 
danja običnog sladora (saharoze) na voćni slador i grožđani slador 
prema jednadžbi: 


obični slador 


^ ^ grožđani slador 


voćni slador. 


Reakcija se zbiva u prisutnosti obilja vode i teče tako, da se 
jc u točki ravnoteže 99% običnog sladora raspalo na sastojine, t. j. 
na grožđani i voćni slador. To će reći, dođe li invertaza u prisutnosti 
vode u doticaj sa samim grožđanim i voćnim sladorom, to će se stvoriti 
samo 1% običnog sladora i reakcija će doći do mrtve točke, do svoje 
kemijske ravnoteže. Ali ne tako brzo! A. W. V i s s e r izračunao je za 


217 


stanovitu jakost otopine običnog sladora, da je brzina gore napisane 
reakcije takova, te 6 dana treba, da se dođe do ravnoteže, polazeći 
od strane običnog sladora, a polazeći od njegovih sastavnih dijelova, 
t. j. od grožđanog i voćnog sladora, doći će se do ravnoteže, naime do 
toga, da će se sintetizirati samo 1 % običnog sladora, istom za 10 m j e- 
seci. Tako je to i kod drugih enzimatičkih sinteza i nema sumnje, 
da ta okolnost uvelike oteščava etsaktni dokaz za enzimatičku sintezu 
proteina. Ujedno se uslijed ovog fakta rađa pitanje, imaju li takove 
enzimatičke sinteze kakovu važnost za objašnjenje kemijskih sinteza u 
živim bićima. U njima se naime odigravaju sinteze, primjerice proteina 
iz aminokiselina, vrlo brzo. Slaba bi nam korist bila, da se gladni 
najedemo najbolje hrane, kad bi se ona za vrijeme probave hidrolizi- 
rala, — kako to faktički i jest, — a za sintezu bi opet trebalo mjeseci i 
mjeseci. Iz jednostavnih sladora, a isto tako iz aminokiselina, gradi 
naš organizam odmah naše komplicirane ugljikohidrate (glikogen) i 
proteine naše krvi i naših tkiva. Imamo li prema onomu, što smo gore 
konstatovati o trajanju enzimatičkih sinteza, pravo misliti, da se i te 
sinteze u našoj krvi i stanicama zbivaju pod uplivom enzima? Odgovor 
konstatovali o trajanju enzimatičkih sinteza, pravo misliti, da se i te 
sinteze zbivaju pod utjecajem enzima. No budući da su takovom en- 
zimatičkom sintezom nastala tjelesa obično u vodi n e t o p i v a, to 
svaka i najmanja količina nastalog produkta istupa odmah iz same 
reakcije i nije od upliva na daljnji tok njezin baš zato, jer je u vodi 
netopiva, a reakcija se odigrava između topivih tjelesa. A kako to ne- 
prestano teče, to se i neprestano stvara sintetički produkat, a ipak ne 
dolazi tako lako do mrtve točke, do kemijske ravnoteže. To se može i 
pokusom dokazati kod takovih katalitičkih procesa, koji se zbivaju u 
vodenoj otopini, a jedan je od nastalih produkata u vođi netopiv. 

Sve u svemu može se već danas kazati, izvan svake je sumnje, d a 
su fermenti i enzimi po svom djelovanju uglavnom 
katalizatori. Time pak bačen je dublji i jasniji pogled u njihovo 
poslovanje i u živim bićima i izvan njih kod kemijskih procesa, koji se 
odigravaju u doticaju s njima. Istina, analogija između enzima i kata- 
lizatora nailazi na znatne nesuglasice, ali treba imati na umu, da ni 
svojstva katalizatora i njihovo djelovanje nije još dans objašnjeno. 
Istom su fiksirane neke osnovne zasade, koje se mogu ispitivati kod 
kemijski dobro proučenih i poznatih tjelesa. A fermenti i enzimi su 
nam po svom kemizmu još sasvim nepoznata tjelesa. Isto tako ne znamo 

gotovo ništa o tom, kaiko dolazi do stvaranja tih nadasve važnih organa 
u kemijskom poslovanju žive stanice. Kako i zašto oni nastaju u živim 
bićima? 

No gore smo istaknuli, da su na tom području nauke o životu 
koncentrovane ponajbolje sile, pa ima nade, da će nam skora buduć- 
nost donijeti i u tom pogledu zanimljivih i važnih rezultata. 

Nauka o enzimima i fermentima kao o katalizatorima znači za 
pogled u kemizam žive prirode vrlo mnogo. Ona nam naime pokazuje, 
da se svojstva i djelovanja najkompliciranijih tjelesa žive prirode ne 
razlikuju bitno od jednostavnih procesa i promjena u mrtvoj prirodi. 

3. Asimilacija ugljičnog dvokisa. 

/Proces kemijski, što ga zovemo asimilacijom ugljičnog dvokisa, 
spominjali smo već češće i isticali smo njegovu važnost za životne pri- 
like na našoj Zemlji. Kemijska se ta promjena odigrava u zelenim 
biljkama, a kod nje se u jednu ruku stvara iz anorganskog mate- 
rijala i to iz ugljičnog dvokisa i vode (zato bi se i trebala uvijek nazi- 
vati: proces asimilacije ugljičnog dvokisa i vode!) organski 
materijal živih bića, a u drugu ruku, kod tog se kemijskog procesa 
sakuplja i veže u organskom materijalu ona sunčana energija, što 
kasnije sudjeluje kao aktivna i pokretna živa sila u svimkolikim život- 
nim procesima na našoj Zemlji. Ako je tako, onda je bez sumnje po- 
trebno, da malo iz bližega promotrimo taj proces. Što više, naše bi na- 
stojanje moralo ići za tim, da se o tom kemijskom procesu raširi u 
misaonom čovječanstvu ne samo poznavanje, nego i neko dublje po- 
štovanje velikog znamenovanja njegova. A kad tamo, mjesto uz pratnju 
bučnih zvona i himna svećeničkih, asimilacija se ugljičnog dvokisa i 
vode odigrava neopaženo*, mirno i polagano: djevičansko se zeleno 
bilje kupa u blagim sunčanim zrakama, dok vjetrić tiho miluje lišće 
njegovo, a ptice cvrkutom svojim pozdravljaju blagotvorni svjetlosni 
dar, što ga božansko Sunc^ rasiplje širokom rukom na bijednu i mu- 
kotrpnu našu Zemlju. Možda će jednom nastati vrijeme, kada će se 
važnim prirodnim pojavama iskazivati misaono i pjesničko bogo- 
služje, a ne kao danas neprirodni m, iako mističnim, dugotrajnom 
tradicijom i dubokim vjerovanjem posvećenim »čudesima«! Zgodno 
reče jedan naš prirodoslovac, da su u prirodnim stvarima čudesa tako 
potpuna i mnogobrojna, da obično nisu predmet čuđenja. 

Evo, što se u glavnom danas zna o procesu asimilacije ugljičnog 
dvokisa i vode. 

Ponajprije nam je istaknuti, da kraj sve fundamentalne važnosti 
toga procesa za život i biljaka i životinja nije on još danas potpuno 
objašnjen, ma da su se njim bavili i sada se bave naučenjaci iz mnogih 
područja prirodnih nauka, poglavito botanici, kemici i fizičari. 

Da se biljke hrane iz zraka, t. j. da izgrađuju ugljikove spojeve, 
od kojih im se tijelo sastoji, iz plinovitog spoja ugljika i kisika (COy) , 
što ga ima u uzduhu nešto oko 0.05%, a da kod toga otpuštaju iz sebe 
drugi jedan plin i to kisik (0 2 ), može se utvrditi raznim pokusima. Do 

ove su spoznaje istraživači došli na osnovi pokusa već pred više nego 
sto godina i to poglavito I n g e n h om s z (1779.) i Theodor de 
Saussure (1804.). Zaronimo li primjerice zelenu grančicu u cilindar 
s vodom (vidi sliku 36.) i postavimo na sunčano svijetlo, to ćemo vidjeti, 
kako se iz vode dižu neki mjehurići plina. Saberemo li nešto tog plina, 
možemo se uvjeriti pokusom, da je to' kisik. U drugu ruku, stavimo li 
na vagu bocu, u koju je zataknuta zelena grana, (vidi sliku 37.) kojoj 
se je lišće raširilo po uzduhu, a na nj pada sunčano svijetlo, to će za 
neko vrijeme — ma da je vaga bila postavljena točno u ravnotežu — 
prevagnuti na stranu, na kojoj se nalazi zelena grana. Ona je dakle 
iz uzduha primila u sebe hranivi materijal, a mnogostrani su pokusi 
dokazali, da je to bio upravo spomenuti plin, ugljični dvokis. 

Ugljični dvokis došajo je u zelene dijelove bilja iz uzduha kroz 
mikroskopski malene otvore i šupljimice, koje se poglavito nalaze na 
bilinskoim lišću, kako nam to pokazuje mikroskopski prorez kroz bi- 
linski list (vidi sliku 38.). Kroz te pukotine ili puci (s na slici!) zbiva se 
transpiracij a ili izmjena plinova u biljci. 

No ugljični dvokis ne o'staje kemijski nepromijenjen u bilinskom 
listu, odnosno u stanicama, što ih vidimo, kako izgrađuju bilinski list. 
On stupa u kemijsku reakciju s vodom, što je biljka crpe iz tla po- 
moću korijenja, a dolazi u lišće i njegove stanice posebnim cjevčicama, 

koje se na lišću razabiraju kao žilice ili t. zv. nervatura lista. Kaoi prvi 

vidljivi i točno određeni produkt te reakcije može se konsbatovati uglji- 
kohidrat, što smo ga već upoznali pod imenom škroba (amylum) . 
Ali od ugljičnog je dvoikisa i vode do škroba s obzirom na ke- 
mijski njihov sastav vrlo velik skok. Dok ugljični dvokis ima u 
sebi samo jedan atom ugljika, to se u škrobu, ukoliko se to još danas 
sigurno može kazati, nalazi jamačno na stotine, a možda i na tisuće 
ugljikovih atoma. Pred nama se dakle u zelenom bilju zbiva organska 
kemijska sinteza i to vrlo brzo i bez sudjelovanja izvanrednih kakovih 
kemikalija, kakvu još nijesmo kadri izvesti umjetno u laboratoriju. 
Baš zato nijesmo kadri još danas objasniti potpuno kemijski put, 
kojim se dolazi od anorganskih spojeva vode i ugljičnog dvokisa do 
kompliciranog organskog spoja, ugljikohidrata škroba. 

Fakat je , da kod tog procesa sudjeluju: ugljični dvokis, voda, 
sunčano svijetlo, zelena boja bilja (klor of ii) i napokon živa bilinska 
stanica. Da uzmoignemo baciti pogled u sam taj proces, potrebno je, 
da uglavimo točno sudjelovanje svakog od ovih faktora kod asimilacije 
ugljičnog dvokiisa. 

Stavimo li u doticaj vođu i ugljični dvokis, to će voda upiti u sebe 
plin CO 2 , dobit ćemo vodenu otopinu, odnosno fizikalnu smjesu 
tih dvaju tjelesa. Jedno ćemo odijeliti opet vrlo lako od drugoga fizi- 
kalnim putem, na pr. isparivanjem. Zato velimo, voda i ugljični dvokis 
nalaze se svako za sebe kao potpuno zasićeni spojevi u čvrstom i sta- 
bilnom stanju, tako da između njih ne dolazi lako do kemijskog 
procesa, u kojem bi stanovite sastojine iz jednoga tijela prešle u drugov 
A u zelenoj biljci nastaje iz vode (HoO) i ugljičnog dvokisa (C0 2 ) 

škrob, t. j. ugljikov hidrat, koiji ima u sebi ugljika*, vodika i kisika! 
Mora dakle da je kod procesa asimilacije vodik izašao iz vode i stupio 
u ugljični dvokis, dakako na mjesto jednog dijela kisika, koji je zato 
morao izaći iz ugljičnog dvokisa. To je onaj kisik, kojim bilje osvje- 
žuje uzdinh naših šuma, parkova i vrtova. Ali voda i ugljični dvokis 
treba da su najprije bili bačeni iz s volje stabilnosti, treba da je neka 
sila ili e n e r g i j a razdrobila njihove zakićene molekule, da se iz njih 
mogu udružiti one sastoijine, oni atomi, što izgrađuju velike molekule 
škrobove. 

I nema sumnje, da je za to potrebna znatna količina energije! A 
kad se pitamo, odakle je došla ta energija do zelenih bilinskih stanica, 
u kojima se zbiva sinteza škroba iz vode i ugljičnog dvokisa, to je 

odgovor jasan: ona dolazi do njih sa Sunca i to s v j e 1 1 o s n i m nje- 
govim zrakama. Jer bez sunčanog se svijetla ne stvara škrob u zelenim 
bilinskim stanicama, 0 tom se možemo uvjeriti ovim jednostavnim 
pokusom. Uzmemo zelen list bilinski, u kojem u tom momentu nema 
škroba. Kako već otprije znamo, škrob ćemo upoznati po tom, što se 
s otopinom joda u jodkaliju bojadiše ljubičasto. Zatim izvrgnemo takav 
list svijetlu, ali tako, da je na stanovitom mjestu zastrt tamnim pred- 
metom. Kušamo li poslije nekog vremena jodom, ima li u našem listu 
škroba, to ćemo ga naći po cijelom listu, oisim na onom mjestu, koje je 
bilo zastrto. To se mjesto- ne će jodom obojadisati ljubičasto. Taj i 
mnogi drugi pokusi iznijeli su na vidjelo, da je za asimilaciju ugljičnog 
dvokisa neminovno potrebno svijetlo i to kao ona energija, ona 
živa sila, koja miče ugljični dvokis i vodu iz njihova stabiliteta i dovodi 
tako do kemijske reakcije između njih. 

Ali nije u tu svrhu dovoljno samo svijetlo. Voda i ugljični dvokis 
mogu godinama i godinama stajati izvrgnuti svijetlu, a ipak ne će doći 
do kemijske reakcije između njih, A u zelenoj biljci stvara se, eto, 
brzo i lako iz njih škrob! 

Ovdje dolazi do očitovanja sudioništva onog faktora asimilacije, 
što smo ga nazvali zelena boja ili klorofil. Samo biljke, koje imaju 
u svojim stanicama klorofila, (koji dakako ne mora biti uvijek zelen!) 
mogu asimilirati ugljični dvokis, t. j. iz anorganskih spojeva stvarati 
organsku građu. Pa šta je taj klorofil i koja mu je uloga kod našeg 
procesa? Mi smo već govorili o njegovu kemizmu. Istaknuli smo sličnost 
njegove kemijske građe s kemijskom građom crvene boje krvi ili he- 
moglobina, odnosno hematina, Willstatter je dokazao, da se 
u klorofilu mjesto željeza u hematinu nalazi magnezij. Mi znamo i to, 
da se klorofil sastoji iz dviju komponenata, naime iz pravog klo- 
rofila i iz karotina, odnosno oksidacijonog produkta njegova, koji 
se zove k s a n t o f i 1. Prva je komponenta zelena, druga žuta; 
kad lišće u jeseni požuti, izgubilo je iz svojih stanica klorofil, a 
ostao je žuti ksantofil, jer je trajniji i otporniji. 

U svježem zelenom lišću nalazi se klorofil u obliku zrnaca, 
uklopljen u protoplazmi stanica, kako to pokazuje znatno uvećana slika 
jedne takove bilinske stanice. (Vidi sliku 26.) 

I eto, prisutnost tih zrnaca omogućuje asimilaciju ugljičnog dvo- 
kisa! Kako i zašto? Jamačno po svom odnošaju spram svjetlosnih 
rraka. Fakat je naime, da klorofil upija ili apsorbira stanovite zrake 

sunčanog svijetla i to crvene i žute (Frauenhoferove linije B i C). A 
pokusi su pokazali, da je optimum sposobnosti asimilacije koje zelene 
biljke upravo u području ovih svjetlosnih zraka. Misli se zato-, da klo- 
rofilna zrnca upijaju iz sunčanog svijetla spomenute zrake, a upravo 
one donose sa sobom onako transformiranu energiju, da je 
kadra narušiti stabilitet ugljične kiseline i vode i izazvati tako njihovo 
kemijsko udruživanje. Odnosno, da se za taj proces podesna trans- 
formacija sunčane energije odigrava u zrncima klorofilnog zelenila. 
Zato bez njih ne može biti procesa asimilacije. Ali kako se ta trans- 
formacija zbiva i kakove su to forme energije, što se iz žutih i crvenih 
sunčanih zraka oslobađaju i stupaju u akciju, o tom se još ništa ne zna 
pobliže. U drugu se ruku ističe, da klorofil možda sam po svojem la- 
bilnom kemijskom sastavu pogoduje procesu asimilacije. Molekule su 
naime njegove velike, pa je lako moguće, da se u tim velikim moleku- 
lama zbivaju takova premještavanja atoma i atomskih skupina, koja 
povlače za sobom u kemijsku igru inače stalne i zasićene molekule vode 
i ugljičnog dvokisa. No i ta je misao samo hipoteza, koja još nije po- 
bliže utvrđena pokusima. 

Napokon moramo priznati i to, da kraj vode, ugljičnog dvokisa, 
sunčanog svijetla i klorofila, sudjeluje još jedan faktor kod stvaranja 
škroba u zelenoj biljci, ma da i o njegovu sudioništvu ne znamo ništa 
pobliže kazati. Proces se naime asimilacije ugljičnog dvokisa zbiva uz 
spomenute uvjete samo u živoj stanici, živoj protoplazmi. Svi pokusi, 
da se taj proces realizira izvan žive stanice, nijesu još do danas urodili 
uspjehom. Fakat taj ne mora odmah u nama poroditi misao, da se u 
živoj protoplazmi nalaze baš zato, jer je »živa«, neke mistične i natpri- 
rodne sile, koje istom stavljaju u konačnu akciju spomenute prirodne 
uvjete za proces asimilacije. Ni najmanje! On nam samo govori, da još 
nijesmo točno uočili sve fizikalne i kemijske faktore ovog procesa, pa 
da se u protoplazmi nalaze još neotkriveni faktori, jamačno- fizikalne 
i kemijske naravi, koji moraju imati sudioništva kod procesa asimilacije. 
Da li je to labilni fizikalno-kemijski stadij žive protoplazme uslijed 
koloidne naravi njene, ili možda još neotkriveni i nepoznati katalitički 
agensi, koji neprestano u njoj djeluju, o tom će oidlučiti daljnje ekspe- 
rimentalno istraživanje tog procesa. 

Obratit ćemo sada našu pažnju kemijskim produktima procesa 
asimilacije. Rekli smo, da je prvi, točno uglavljeni produkt škrob. 
Škrob pako spada u grupu t. zv. polisaharida, t. j, ugljikovih hidrata, 

kojima su molekule izgrađene iz molekula jednostavnih uglikohidraia, 
od kojih je kao izlazna točka poznat grožđani slador ili dekstroza: 
C 6 His 0 6 . Drži .se da je škrob neki multiplum ovakovih molekula, koje 
su se udružile uz gubitak vode. Dakle: 

c 6 H 12 0 c -H 2 0 = C 6 h 10 o 8 + h 2 o 

A škrob bi bio onda: (C 6 H 10 O 5 ).n, gdje nam nije točno poznata ve- 
ličina faktora n, ali se drži, da je dosta znatna. 

Još godine 1870. iznesao je njemački organski kemik A. pl. 
Baeyer hipotezu, da kod procesa asimilacije nastaje iz ugljičnog 
dvokisa i vode najprije jednostavni organski spoj ugljika, vodika i 
kisika, nazvan formaldehid. Stvar se može ovako predočiti kemijskim 
formulama: 

C0 2 + H 2 O = CH 2 0 + 0 2 

(ugljični _L (voda) — (formal- _i_ (kisik), 
dvoki«) dehid) 

To će reći: iz ugljičnog dvokisa izlazi jedan atom kisika, a na nje- 
govo mjesto dolaze dva atoma vodika iz vode; tako nastaje CH 2 0 t. .j 
formaldehid, a oba se atoma kisika (jedan iz C0 2 i jedan iz H 2 0) 
udružuju u molekulu kisika i to je onaj plinoviti kisik, što izlazi iz ze- 
lenog bilja za vrijeme njegove asimilacije na sunčanom svijetlu. Sad — 
tako veli dalje Baeyerova hipoteza — iz formaldehida, koji kao i svi 
aldehidi ima sposobnost polimerizacije, t. j. udruživanja pojedinih 
molekula u veće komplekse, u veće molekule, lako se stvara : 
6 X C H 2 O = C 6 Hi 2 0,i t. j. dekstroza. A iz dekstroze kao iz jednog cd 
naij nižih ugljikohidrata izgrađuje se onda škrob kao jedan od najviših 
ugljikohidrata i to najviših po veličini svo<je molekule. I to na način, 
kako smo već čas prije istaknuli, t. j. polimerizacijom. 

Kolikogod se ova hipoteza čini jednostavnom i opravdanom, kad 
imamo na umu svojstva aldehida, među kojima je formaldehid najjed- 
nostavniji i prvi član, a onda sposobnost ugljikohidrata, da se u p r i- 
sutnosti fermenataiz viših stvaraju niži i obrnuto iz nižih viši, 
ipak još do danas nije uspjelo potpunoma eksperimentalno utvrditi spo- 
menutu hipotezu. Najveća je poteškoća’, što se u biljkama ne da za vri- 
jeme asimilacije dokazati prisutnost formaldehida. Istom u najnovije 
vrijeme, čini se, pošlo je za rukom naći taj spoj u bilinskim stanicama* 
Razlog pako, zašto je tako teško naći u zelenim biljkama taj inače lako 
uglavljivi organski spoj, jamačno je u onom općenitom pojavu, što se po- 

kazuje kod kemijskih procesa u živim bićima, da se -stanoviti, posredni 
kemijski produkti nalaze i stvaraju u njima u minimalnim količinama. 
Neprestano i neprekidno teče proces dalje, pa se i ne zamjećuju sve 
stepenice, kojima on prolazi. Istom kad dođe u konačni svoj stadij, 
t. j. kad se u našem slučaju stvori škrob, m-ože se naći veća količina 
tako nas talog produkta. Iz toga slijedi, da kod objašnjenja kemijskih 
procesa u živim bićima igraju osobito važnu ulogu mikrokemijske me- 
tode, pa ima nade, da će usavršen j em ovih metoda konačno biti 
objašnjen i postanak škroba u zelenom bilju. Dakako da uz B aeyer o vu 
hipotezu o tom procesu 1 ima još i drugih nazora i hipoteza, no mi se 
ne ćemo pozabaviti njima dalje. Glavna nam je svrha bila, da u kratkim 
potezima prikažemo sudioništvo pojedinih faktora asimilacije i put, 
kojim eventualno teče ovaj bez sumnje najvažniji kemijski proces na 
našoj Zemlji. 

Procesom asimilacije ugljičnog dvokisa stvara se dakle u zelenom 
bilju organska materija, organska građa živih bića! Baš zato je zelena 
biljka prvotno i najsamostalnije biće na našoj Zemlji. Biljke, koje u 
svojim stanicama nemaju klorofila, pa i sve životinje i čovjek, ovise 
potpuno- o zelenim biljkama. Životinjska stanica zaostaje po svojim 
sintetičkim sposobnostima daleko za stanicom, koja ima u sebi kloro- 
fila. Životinjska naime stanica mo-ra za svoj rast i razvoj primati već 
gotovi organski materijal i ona ga je kadra samo prekrajati prema 
svojim potrebama. Mi ćemo u narednom poglavlju čuti, kako i živo- 
tinjska stanica u tom svom poslovanju pokazuje sintetičke spos-o-bnosti, 
no izvan svake je sumnje, da je život njezin izražen i podržavan tro- 
šenjem, oksidacijom već gotove komplicirane organske građe. 
Kod toga razara životinjska stanica pomoću kisika organski materijal 
sve do produkata, ,s kojima je zelena biljka svoj sintetički rad započela, 
t. j. do vode i ugljičnog dvokisa. Iz ovih m-ože sinteza iznova započeti. 
Opet će se kod te sinteze vezati u novo stvorenom materijalu sun- 
canaenergijau obliku t. zv. kemijske energije, koja drži na okupu 
mnogobrojne atome u velikim molekulama organskih spojeva, u prvom 
redu škroba, iz kojeg onda nastaju kemijskim promjenama drugi or- 
ganski spojevi živih bića. Životinja pak preuzimlje s organskim spoje- 
vima -stalnu količinu energije, koja se opet potpuno oslobađa, kad se 
organski materijal konačno razgradi do vode i ugljičnog dvokisa. Naše 
stanice zato rade s pomoću sunčane energije! A kako i bilje diše, t. j. 
pomoću kisika troši i razgrađuje sintezom u njemu nastale organske 
Bubanovie: Kemija živih bića. 

spojeve, to i bilje može upotrebiti pohranjenu sunčanu energiju za 
manifestacije svojega života. 

Posredovanjem asimilacije ugljičnog dvokisa zbiva se neprestano 
u nama i oko nas vječita izmjena materije i energije. Svaka 
biljka i svaka životinja prikuplja u sebi kemijsku građu, materiju i u 
njoj pohranjenu energiju. Kad ugine individuum, t. j. kad se razori i 
razruši organizovana građa njegova, onda preostaje od njega 
organski materijal, koji je izgrađivao stanice i tkiva njegova. Taj ne 
propada za život! No biljka ne može organski materijal uginulih živo- 
tinja i uginulih bilina direktno upotrebiti za svoje kemijske procese 
sinteze i izgrađivanja nove žive materije. Između Mlinskog i životinj- 
skog carstva natiskuje se kao posrednik nebrojeno i silno mnoštvo 
mikroorganizama. Oni priječe, da ne propadnu velike mase 
organske građe za ekonomiju života na našoj Zemlji. Zato su oni naj- 
bliži posrednici harmoničnog odnosa ja između biljaka i životinja, a taj 
odnošaj omogućuje trajan i bujan život jednih i drugih. Mikroorga- 
nizmi razrušuju kemijsku građu uginulih stanica i prevode je konačno 
u početni, anorganski stadij, između ostaloga poglavito natrag u 
ugljičnu kiselinu i vodu. 

No sintetski rad neumorne bilinske stanice namiče toliice koli- 
čine organske materije, da je organizmi nijesu kadri rastočiti sve do 
izlaznih i za život nadasve potrebnih i važnih anorganskih sastojina, 
t. j. ugljične kiseline i vode. Leševi nebrojenih biljaka pohranjeni su 
i pokopani u ogromnim naslagama ugljena pod korom zemalj- 
skom. Ugljik ovih silnih masa potječe također iz ugljičnog dvokisa iz 
uzduha. On se vraća u svoju pradomovinu istom onda, kad ugljen 
izgori. Sve dotle je ugljik ugljenih naslaga mrtav za život. No ne samo 
biljke, nego i nebrojene životinje ne dospješe, da se raspadnu u svoje 
početne anorganske sastoj ine. Petrolej, što ga sišemo ispod kore 
zemaljske, smjesa je ugljikovih organskih spojeva, za koje se oprav- 
dano drži, da su nastali nepotpunim raspadanjem, t. zv. suhom desti- 
lacijom uz povišeni tlak životinjskih organizama. Kad gori pe- 
trolej, onda se istom ugljik tih organizama vraća u atmosferu kao 
ugljični dvokis uz oslobađanje energije svijetla i topline. Svijetlo dakle, 
što slabo tinja i dršće u petrolejskoj svjetiljci, nije ništa drugo, nego 
sunčano svijetlo, koje je pred tisućama i tisućama godina obasjavalo 
našu Zemlju! 


I 

Kako smio već u svoje doba istaknuli, troši se ugljični dvokis iz 
uzduha i time, što ga upija voda, a takova voda veže onda na sebe 
kovine, na pr. vapnik, magnezij, željezo, stvarajući tako karbonatno 
kamenje. I taj je ugljični dvokis oduzet iz kola života i mrtav za sumu 
života na našem planetu. No iz karbonatskog kamenja može jača koja 
kiselina istisnuti ugljični dvokis. Za prilike na našoj Zemlji dolazi u 
tom pogledu u obzir kremična kiselina, koja je kadra samo 
kod povišene temperature istisnuti C0 2 iz karbonata, pa zato stupa 
u akciju u unutrašnjosti naše Zemlje i istiskuje tako na vulkanske 
otvore silne mase ugljičnog dvokisa u atmosferu, da ondje stupi u igru 
života. Baš o toj borbi između kremične i ugljične kiseline — kako je 
već bilo govora — uvelike ovisi život našeg planeta, pa je opravdana 
bojazan, da će se ugljični dvokis iz uzduha postepeno i polagano ve- 
zati na kovine i izgraditi kamenu koru zemaljsku i tako zauvijek ne- 
stati iz igre života, kolja bi poradi toga mogla sve više malaksavati 
te konačno zapeti i prestati. 

Jz svega ovog razabiramo, od kojeg je znamenovanja proces asi- 
milacije ugljičnog dvokisa za postanak organske tvari u svijetu organi- 
zama. Razabiramo, kako je stanica, koja ima u sebi klorofila, osnovka, 
izlazna postaja za građu svih živih bića. Vidimo, kako se kod toga pro- 
cesa obavlja tok i prelaz tvari i energije iz t. zv. mrtve prirode u živu. 
Vidimo putovanje ugljika, bitnog elementa svih organskih spojeva, 
važnih za građu živih bića, tim procesom do na prag života. Put se 
njegov nastavlja prelazom iz biljke u životinju, a iz ove opet u ponaj- 
više slučajeva natrag u mrtvu prirodu. No to putovanje i ta igra ne 
prestaje, nego se opet iznova nastavlja. 

Nema u svijetu mirovanja. Stanica, koja očituje znakove života, 
nikada ne miruje. Nalazi se u neprestanom poslu, u neprestanoj iz- 
mjeni sa svojom okolinom. I baš taj kontinuitet njezina poslovanja 
osobito je karakterističan za njen život u vezi s brzim slijedom pro- 
cesa i promjena, što se u njoj zbivaju. Jer i t. zv. mrtva priroda ne mi- 
ruje. Ali promjene, što se u njoj zbivaju, teku obično vanredno sporo 
i polagano, tako da ih jedva i zamjećujemo. Baš zato nam se i čini 
»mrtva«. Nasuprot: zapne li samo na čais tok procesa i promjena u 
živoj stanici, teško je opet uspostaviti kontinuitet; stanica pogiba. Ali 
kemijske opeke, što* su je izgrađivale, ne propadaju. Prelaze od indi- 
vidua k individuu, sad u carstvu biljaka, sad opet u carstvu životinja, 
ili opet u carstvu mrtve prirode. Elementi svih ovih carstva jesu isti 

i jednaki, ma da nastupaju u najraznoličnijem međusobnom vezu i 
društvu. Jednu činjenicu treba kod toga naglasiti. Da neki elemenat, 
odnosno kemijski spoj bude uveden u igru životnih procesa, 
potrebno je uvijek posredstvo žive stanice. To nam najljepše govori 
proces asimilacije. Dio danas poznatim kemijskim i fizikalnim metodama 
ni jesmo još u Stanju od anorganskih, a ni od najkompliciranijih or- 
ganskih spojeva sastaviti ma i najjednostavnije živo biće. Zato je život 
za nas još uvijek neriješena tajna, koja se počinje već kod prve stanice. 
Nastojanje biokemije ide za tim, da prema skromnim svojim silama 
neumorno, postepeno i polako izluči iz zamršenog sklopa životnih pro- 
cesa sve one, koji se daju svesti na fizikalne i kemijske procese u pri- 
rodi. Opravdana je nada, da se tim putem sve bliže prikučujemo k ri- 
ješen ju konačne tajne, kakogod se činilo, da smo od tog riješenja još 
nedogledno daleko. 

Dojakošnji pogled u proces asimilacije ugljičnog dvokisa jedan je 
korak na tom putu, koji nam ujedno jasno iznosi na vidjelo, koliko 
još biokemijskih lijepih i velikih pitanja zove na rad i istraživanje 
ustrajnu i neustrašivu misaonu snagu čovjekovu. 

4. Naša hrana i hranidba. 

Prirodne su nauke mnogim dokazima utvrdile činjenicu, da naša 
Zemlja nije bila uvijek ovakova, kakovu je danas vidimo. Prohujale su 
na njoj mnogostruke i najraznovrsnije promjene, prije nego što su se 
na njoj pojavili prvi organizmi. Ti su morali biti biljke, jer samo sta- 
nice, koje imaju u sebi klorofila, mogu se hraniti anorgan- 
skim tvarima iz uzduha i tla. Osim toga, tijelo je njihovo moralo biti 
naskroz jednostavno, t. j. građeno od jedne stanice ili saimO* malena 
broj a stanica. Onako otprilike, kakove su danas razne morske i slatko- 
vodne alge ili resine. 

Ali organizmi su se na našoj Zemlji sve više usavršivali, a nema 
sumnje, da će se i nadalje usavršivati. Građa njihova tijela postala je 
s obzirom na broj stanica, tkiva i organa sve sastavljenijom i kompli- 
ciranijom. I tako je kroz tisuće vi jek ova došlo oid jednostavnih bića, 
što su nesvi jesno tražila svoju hranu u pradavnim morima, do razvoja 
razumnih ljudi, koji su se velikim svojim tjelesnim i duševnim sposob- 
nostima održali u borbi za opstanak u teškim i lagodnim prilikama 
života na našoj Zemlji. 

Očito je, da se je divlji pračovjek hranio daleko primitivnije, nego 
što se mi danas hranimo. Zubalo diluvijalnog čovjeka puno je jače — 
kako se to na pr. vidi iz preostataka krapinskog čovjeka — nego mo- 
dernog čovjeka. Ali već taj primitivni pračovjek bio je prvi prirodo- 
slovac na našoj Zemlji. Svakidanjim iskustvom dolazio je on do 
raznih otkrića u prirodi, a ta su poglavito bila vezana uz one prilike i 
uz onaj rad, kojim je pračovjek tražio sebi i svojoj djeci hranu. 

Historija kulturnog čovječanstva razvijala se je pod uplivom 
brojnih faktora, ali nema sumnje, da je i u tom razvoju igrala važnu 
ulogu potraga i borba za hranu. 

I u sadanjem, velikom svjetskom pokolju, koji je krvavo otvorio 
novu epohu u razvoju država i naroda, zauzimlje pitanje hrane i pre- 
hrane jedno od osobito istaknutih mjesta. Nauka, državna vlast, indu- 
strija i poljodjelstvo našle su se rukom o ruku, da to pitanje što us- 
pješnije riješe. Duž nekoliko godina nametnut je kulturnom čovječan- 
stvu silom prilika teški eksperimenat u pogledu hrane i hranidbe, u 
kojem su se imali okušati i snaga i znanje njegovo. Rezultat tog gran- 
dioznog, ah krutog eksperimenta razabira se u glavnim crtama već 
danas. Problem hrane i hranidbe u svojim je pojedinostima i moguć- 
nostima tako zamršen, prema najraznoličnijim prilikama promjen- 
ljiv, pa poradi toga još neproučen i neriješen, da su uvelike zatajile 
one naučne maksime u pogledu hrane i hranidbe, na koje je doslije 
osobito čvrsto i nepopustljivo prisezala njemačka nauka na tom 
području. 0 tom se možemo uvjeriti, čitajući mnogobrojne rasprave o 
hrani i hranidbi, što ih je rat donesao sa sobom. 1 

Zato ne mislimo na ovom mjestu propisivati ljudima neke nepo- 
grešive i jedino ispravne naučne propise c našoj hrani i hranidbi. I 
nakon ratnih iskustava moramo s rezignacijom priznati opravdanost 
riječi njemačkog kemika Justusa Liebiga, što ih je izrekao još pred 
neko 70 godina: »Vođen instinktom i ukusom iskusni je kuhar došao 
u pogledu izbora, sastava i priredbe jela i njihova slijeda do tečevina, 
koje nadvisuju sve, što su postigle kemija i fizika s obzirom na nauku 
o hranidbi.« Jer nehotice se pitamo, kako je došlo do togi, da su na- 


Na pr. E. A b d e r h a 1 d e n : Die Grundlagen unserer Ernahrung 
unter besonderer Beriicksichtigung der Jetztzeit. Berlin. 1917. Na hrvatskom 
leziku raspravice: V. Njegovan: Želudac i rat. Zagreb. 1918. i F. 
Bubanović: Naša hrana. Zagreb. 1915. 

rodi sviju zemalja i vijekova izabirali iz svoje okoline, iz prirode, sto 
ih okružuje, upravo ono za jelo, što im je neminovno potrebno i to bez 
najmanjeg poznavanja fiziologije hranidbe? Tko im daje direktivu u 
tom izboru? 

Ja mislim, da je do tog došlo jamačno tako, što se je čovjek 
postepeno i polako razvio, doduše u »borbi za opstanak«, ali 
ipak rukom o ruku, u harmoniji s vascijelim vanjskim svijetom, koji ga 
okružuje, a nije — kako se obično misli — bačen na našu Zemlju kao 
čedo drugog nekog svijeta u prolaznu svoju domovinu i dolinu suza. 
Iz te harmonične veze niklo je prokušano iskustvo čovječje. I dok se 
divimo sposobnostima dugotrajnog i zato gotovo nezamjetivog djelo- 
vanja i znamenovanja životnog iskustva, moramo također priznati i 
važnost i dubljinu onim pogledima i mislima, što ih je utvrdila i izrekla 
nauka premećući, ispitujući i ispoređu jući one činjenice iskus- 
tva, što su, reklo bi se, same po sebi izrasle. Nauka i nije drugo, — 
kako veli filozof Herbert Spencer, — nego jedino neki viši stupanj 
svakidanjeg iskustva. Idući pak za višim ciljevima lako se posrne, — 
es irrt der Mensch, so lang' er strebt! Nema tako idealne nauke, a da 
u njoj ne bi bilo zabluda. A te su zablude često veće poticalo za na- 
predak nauke, nego čvrste i nepromjenljive istine. 

Iznijet ćemo zato ovdje u kratkim potezima najvažnije i najzna- 
čajnije rezultate nauke o hranidbi i hrani, jer se i iz njih razbira u 
jednu ruku, -ukoliko je čovjek zavirio u tajne prirodine, a u drugu 
ruku, kako mu to znanje može biti i od koristi i pomoći u teškoj borbi 
za opstanak. Ponajprije* nam je istaknuti neke općenite poglede i za- 
sade. 

Poput najnižeg organizma, koji sačinjava samo jedna stanica, čo- 
vječje je tijelo kao i tijelo svakog živog bića izgrađeno iz ovih kemij- 
skih sastojina: 1. vode i anorganskih soli; 2. organskog dušičnatog (a 
to su uglavnom proteini ili bjelančevine!) i bezdušičnatog materijala 
(a to su uglavnom masti i nešto malo ugljikohidrata!). Sastojine su te 
već sadržane u oplođenom jajetu, kotjim se započinje individualni rast 
i razvoj čovjekov. 

U utrobi materinoj hrani se embrio čovječji direktno iz krvi mate- 
rinje. Oplođeno se jaje razvija dalje asimilacijom hranivih tvari mate- 
rije krvi tako, da iz njih nastaje vaskoliki anorganski i organski materijal, 
potreban za stanice, tkiva i organe, što polagano rastu. Narođenjem 
otkida se dijete iz utrobe materinje poput zrelog ploda sa stabla i 

Trr, , SV f m Prima U krV SV ° ju sam °stalno, preko svojih 
ashhh pluća, jedru važnu hranivu sastojim., a to je kisik iz uz- 

uz ma " reĆi ’ kad " ^ 0tiđ “ Ula Placenta ’ k °ia je vezala dijete 
, j , Cm ° rga ™ Zam ’ Stuipila su u akoi )' u njegova pluća, da budu pla- 
centa, koja ga direktno spaja sa svijetom, čovjek je stupio samostalno 
na prag života i svijeta! 

Ali doista samo na prag. Jer organi za primanje i probavljanje 

i sokl ni,eSU * r , raZV11)em 1 ® n abdjeveni svim potrebnim pomagalima 
i sokovima tako da je napršče prirodno upućeno na posebno izabranu 
! udesenu hranu, a te je majčino mlijeko. Zadaća je majčinog 
ijeka za zdravi rast i razvoj djeteta od neprocjenive vrijednosti. 

I o upravo majčinog mlijeka, mlijeka žene, čovjeka, a ne drugih vrsta 
m ijeka, za kojima ljudi posežu bilo iz komoditeta, bilo iz nužde. Točne 
i svestrane kemijske analize čovječjeg mlijeka i onda mlijeka životinja 
u vezi s kemijskom građom čovječjeg tijela- i proučavanja njegovih or- 
gana za probavljanje hrane, doveli su do sigurnog zaključka, da čo- 
vjecje mlijeko sadržaje ne samo sve hranive sastojine, t .j. vodu soli 

«. a. ^ ,«ba u 

i razvitak nego da su te hranive sastojine i po svom omjeru i po 
svom suptilnijem k e m i z m u upravo specifično udešene za organizam 
čovječjeg dojenčeta. Istina, i u kravljem se mlijeku nalaze i soli i voda 

1 T * U ) gl ’ ,fecm hidrati 1 proteini (bjelančevine), što ih čovjek može 

ako i dobro upotrebi« za hranu svojega tijela, ali ponajprije nije 
mjer, primjerice između masti i sladova, isti kao i u čovječjem mli- 
jeku a onda to je osobito važno - mast, što se nalazi u kravljem 
ijeku (maslac), nije posve kemijski identična s mašću u čovječjem 
lijeku. Hram li se zato dojenče kravljim, umjesto materinjim mlijekom 
o se na njegove organe probavne stavljaju prenno zahtjevi, kojima 
. nije kadro da lako udovolji. Poradi toga dolazi lako do poreme- 
ćen, a u tim organima, a to poremećenje može povući sa sobom i teže 
pos jedice, pa se prema nazorima na j odlični j ih fiziologa golemi pomor 
do,e nca di ima upravo svesti na zlo izabrano mlijeko, što služi za hranu 
prvim m jesecima života. N i k a o u č i t e 1 j i c a, n i k a o 1 i j e č- 
nic a, ne će žena učiniti više za dobrobit rr> ’ 
stva, nego kao zdrava dojiteljica svoje djele! 0 ^"* 


mlijeko. U t0m S£ P ° gledu podudara bo b e s čovječjim mlijekom kobilje 

No ni materinje mlijeko nije za dojenče hrana u idealnom smislu. 
Kako smo rekli, preko pluća, disanjem, ulazi u krv njegovu kisik, da 
se raziđe po svem tijelu i da obavlja u svim tkivima i stanicama neop- 
hodno važne procese oksidacije, bez kojih nema rada i života njihova. 

A taj kisik, kako nam je već otprije poznato, nosi po krvi crvena njena 
boja, nazvana h e m o g 1 o b i n. Taj hemoglobin ima u sebi željeza 
i baš to željezo igra važnu ulogu kod prenašanja, vezanja i otpuštanja 
kisika u našem tijek. Ne radi se tu o kakovoj znatnijoj količini željeza: 
odrastao čovjek jedva će u pet litara svoje krvi imati i dva grama 
željeza! Ali u majčinom mlijeku gotovo nema željeza. Zato se ne smije 
period dojenja naprščeta jedino majčinim mlijekom protegnuti preduge. 
Jer novorođenče raste tako, da u roku od šest mjeseci podvostmeuj e 
svoju težinu, na pr. od 3 kg na 6 kg. Nema sumnje, da mu se je kod 
toga podvostručila i količina krvi. A hemoglobin te krvi treba željeza 
i kako ga u majčinom mlijeku gotovo i n e m a, to treba najkasnije nakon 
9 mjeseci dojenče početi hranitii drugom, dakako zgodno izabranom 
hranom. Jer bude li se dijete predugo hranilo jedino mlijekom, lako 
se može dogoditi, da bude blijedo i slabokrvno. 

Pod nježnim utjecajem blagog majčinog mlijeka razvijaju se pola- 
gano u dojenčeta organi i sokovi, potrebni za probavu hrane. 1 oni 
su isprva nježni. Zato dijete ne podnosi odmah jednaku hranu kao i 
odrastao čovjek. Zdravi materinji instinkt i baštinjeno iskustvo ravna 
njenom rukom u poslu hranjenja i izabiranja hrane za dijete. Ali i tu 
se događaju svijesno i nesvijesno pogrješke, koje rađaju zlim i teškim 
posljedicama. Zato treba majka da potraži savjeta i pouke sa stručne, 
osobito liječničke strane. 

Odrastao čovjek upućen je i po prilikama, u kojima se nalazi, po 
svom dojakošnjem razvoju i po građi svog tijela na mješovitu, t. j. 
bilinsku i životinjsku hranu. To govori i građa njegovih zubi i izgled 
njegovih probavnih organa. Svi mi znamo, kakovi su zubi u travo jednih 
životinja i kako je primjerice želudac u govečeta složen od tri dijela, 
što ih zovu burag, kaputa i knjižišće. Hranive su naime tvari u biljkama 
zatvorene u celuloznim membranama, pa zato mora biljožderna živo- 
tinja imati sredstva, da do njih što Bolje dođe: tu su zubi hrapave povr- 
šine, da bilinsku hranu što bolje razmrve, tu su dijelovi želuca, u kojima 
se hrana najprije kvasi i umekšava, da se onda ponovnim žvakanjem, 
t. zv. preživanjem što bolje usitni. Istina, i čovjek može da izrabi i pro- 
bavi bilinsku hranu, ali po svojim sposobnostima zaostaje u tom pogledu 

daleko za pravim travojedima. I to ne samo da čovjek vrlo malo može 
iizrabiti hranive tvari iz bilina i bilinskih dijelova, koji su uklopljeni 
čvrsto u celulozu (sijeno, slama!), on probavlja dapače puno teže i one 
bjelančevine bilinskog porijekla, što se nalaze u plodovima i sjemenkama 
(grah, grašak!), do kojih lako mogu doći njegovi probavni sokovi, nego 
li bjelančevine životinjskog porijekla (meso, sir!). Zato drže najodlič- 
niji savremeni fiziolozi, da je za čovjeka najpodesnija mješovita hrana. 

Dvojaku zadaću ima hrana u čovječjem tijelu. U jednu ruku mora 
unositi u čovječje tijelo takove opeke, takove kemijske saistoijine, iz 
kojih se zida kemij ska građa čovječjeg tijela, a to su primjerice 
anorganske soli naših kostiju, proteini našeg mesa, lipoiidi našeg mozga 
itd. Krivo je mišljenje, da je takav građevni materijal potreban čovjeku 
samo dok raiste. Nije! I potpuno odrastao individuum troši i izmjenjujs 
kemijsku građu svojega tijela, dapače i onu najčvršću, t. j. građu svojih 
kostiju, pa je zato potrebno donositi nove opeke za tu građu. U drugu 
ruku služi hrana čovjeku za produkciju energije, za oslobađanje 
one žive sile, koja stavlja u akciju i rad pojedine organe čovječjega 
tijela (srce, mišice, želudac, mozak itd.) i koja u obliku topline grije 
krv njegovu i drži na konstantnoj temperaturi od -f- 37° C. 

Prema toj dvojakoj zadaći izaibira onda čovjek svijesno i nesvijesno 
(dugotrajnim iskustvom!) hranivi materijal iz prirode, koja ga okru- 
žuje. Jela bilinskog i životinjskog porijekla najraznoličnija su i s ob- 
zirom na formu i s obzirom na dnevnu cijenu, ali im hraniva vrijednost 
ovisi jedino o gore spomenutoj dvojakoj zadaći, što je hrana ima u 
našem tijelu. A tu zadaću obavljaju posebne, djelotvorne kemijske sa- 
stojine naših jela i naše hrane. One su, kao i građa našeg tijela, od 
česti anorganske, a od česti organske kemijske naravi. Naša je anor- 
ganska hrana: 1. kisik iz uzduha, 2. voda i 3. soli. A organska je hrana 
zastupana s tri, nama već dobro poznate grupe prirodnih organskih 
spoijeva, a to su: 1. ugljikovi hidrati, 2. masti i 3. proteini. 

A) Probava i resor p čija hrane. 

Svakidašnje iskustvo, a i točno provedeni pokusi pokazuju, da se 
razne životinjske vrsti mogu hraniti potpuno jednakom hranom, a ipak 
će svaka od njih izgrađivati u svom tijelu svoije zasebne proteine, masti 
i ostale sastojine. Jedu li primjerice pas i mačka svinjsko meso i 
svinjsku mast, to će svako od njih iz tog hranivog materijala izgraditi 

svoje specifično meso i svoju specifičnu mast, koja se doduše ne raz- 
likuje bitno od svinjske, ali ipak pokazuje neka posebna karakteristična 
svojstva. U drugu ruku prima primjerice dojenče u majčinom mlijeku 
samo stanovite proteine, (mliječni albumin, mliječni globulin i kazei- 
nogen!) iz kojih se onda izgrađuju u njegovu tijelu najrazličitiu proteini 
krvi i mesa, dapače i takovi, koji su po svom kemijskom sastavu znatno 
udaljeni od onih u mlijeku, a to su na pr. proteini nokata, kose itd. 

Kako je to moguće? 

Jamačno tako, da hranive s as toj ine naše hrane ne dolaze u našu 
krv i u naše stanice u onom kemijskom obliku, kako su se nalazile u 
biljci ili životinji, od koje naša hrana potječe. One budu podvrgnute 
opreznoj ali temeljitoj kemijskoj reviziji, koja doduše ne ide tako da- 
leko, da bi kod te revizije stvorena kemijska tjelesa izgubila svaku 
vezu s ugljikovim hidratima, mastima i proteinima, — jer onda bi hrana 
izgubila svoju hranivu vrijednost, — ali po svoj prilici dotle, da uglji- 
kovi hidrati, masti i proteini, što ih primamo u našoj hrani, gube spe- 
cifične biljege svojegabilobilinskog biloživotinj- 
skog porijekla. Ta se revizija obavlja za vrijeme onog procesa, 
što ga nazivi jemo probavom naše hrane. Probava dakle naše hrane 
nema samo tu zadaću, da hranive sastojine naše hrane dođu u takovu 
formu, da ih naš organizam može što laglje u svoju krv primiti i upiti, 
t. j. da u vodi netopljive ugljikove hidrate, masti i proteine pretvori 
iz koloidne modifikacije u kristaloidnu i u vodi topljivu, nego ima i tu- 
zadaću, da se iz ugljikovih hidrata, masti i proteina načine takova indi- 
ferentna tjelesa, takove jednolične kemijske opeke, iz kojih može onda 
naš organizam samostalno i po volji brzo i jednostavno izgraditi svoje 
specifične maisti, ugljikove hidrate i proteine. Da je tomu tako, dokazuje 
ovaj svakidanji primjer. Mi se primjerice hranimo sladorom iz sla- 
dorae repe. Kako nam je poznato, to je obični slador ili saharoza, koja 
po svom kemijskom sastavu spada među t. zv. disaharide t. j. sla- 
dore, koji se dadu rastvoriti na dvije molekule jednostavnije građenih 
sladora. No sama saharoza sasma se lijepo topi u vodi i iz tc bi vodene 
otopine lako prodrla, došavši u naše probavilo, iz njega u našu krv. 
No to se ne događa tako. Hranimo li se saharozom, to će u našoj krvi 
nastupiti jednostavnije građen slador i to baš onaj slador, na koji se 
saharoza, a i većina ugljikohidrata raspada, kao na najjednostavniji 
slador, a to je dekstroza (grožđani slador), koja se još nazivlje baš 
zato, jer dolazi u krvi, i krvni slador. Probava dakle u ovom slučaju 

nije hranivu sastojinu pretvorila iz netopive u topivu modifikaciju, 
nego je iz nje načinila takovu indiferentnu opeku, iz koje onda može 
naš organizam po volji sazidati onakav ugljikov hidrat, kakav upravo 
treba i kakav je za naše tijelo i za našu vrst živih bića karakterističan, 
a to je g 1 i k o g e n. Zato je s pravom rekao Hamburger, da se uz 
pomoć probavnih organa i procesa, što se u njima zbivaju, najjače čuva 
stalnost životinjskih vrsta na našoj Zemlji! 

Čovječji je probavni organ relativno dosta dugačka (oko 11 m), 
sad šira, sad uža cijev, samo na krajevima otvorena, a glavni su joj di- 
jelovi usna šupljina, jednjak, želudac, dvanaesterac, tanko i debelo cri- 
jevo. S tom cijevi stoje u vezi vrlo važne ž 1 i j e z d e, koje u nju i to 
u stanovite njezine dijelove otpuštaju probavne sokove: 1. pljuvačku, 
2. želučani sok, 3. trbušnu slinu, 4. žuč i 5. probavne sokove tankog i 
debelog crijeva. Preko ovoj a, što ornata želudac i crijeva, dolaze u 
stijenke probavila krvne kapilare i limfne žilice, koje se po njima raz- 
granjuju, ali ni jesu otvorene; one se završuju slijepo među stanicama na 
unutarnjoj površini probavila. 

Probavilo i svi njegovi aktivni dijelovi od početka do kraja djeluju 
dvojako na hranu: fizikalno i kemijski. Fizikalne poslove obavljaju 
razni mišići, naslagani u stijenkama probavila ili opet u najbližem 
kontaktu s probavilom, akemijske poslove obavljaju znatne količine 
proibavnih sokova, što se dnevice i to osobito za vrijeme jela i pro- 
bave izlijevaju u probavilo. Gotovo se čini nevjerovatnim, da čovjek 
izlučuje na dan otprilike IV 2 litre sline (pljuvače), IV 2 1 želučanog soka, 
y% 1 trbušne sline i y 2 1 žuči. Posebno treba istaknuti, da je rad mi- 
šića probavila, a i izlučivanje probavnih sokova uvjetovano živčanim 
podražajima, dakle u vezi s živčanim sustavom. To se najljepše raza- 
bira iz onog pokusa znamenitog ruskog fiziologa Pavlova sa psom, 
kod kojega se je zgodnom operacijom, t. zv. fistulom, koja odvađa 
probavne sokove kroz kožu napolje, dalo pokazati, da pas, kojemu se 
je dalo, da pomiiriše komad mesa uz istodobni zvuk trublje, izlučuje 
kasnije slinu već i na sam zvuk trublje. 

Većinu naših jela mi prije uživanja kuhamo i pečemo i dodajemo 
soli i raznih začina, kao što su papar, paprika, ocat, vanilija itd. Ku- 
hanjem i pečenjem naših jela, kao i dodavanjem raznih začina, dajemo 
im stanoviti tek i miris, t, j. mi udešavamo naša jela tako, da već 
prije dolaska u naša usta, a i u našim ustima, koja su u vezi s nosnom 
šupljinom i s nosnim živcima — mi izabiramo više jela po mirisu nego 

li po okusu — izazovemo takove podražaje za naš živčani sustav, koji 
stavljaju u što življu akciju probavne naše žlijezde. Osim toga ima ku- 
hanje osobito b i 1 i n s k e hrane tu zadaću, da se što bolje razmekšaju 
i raspucaju membrane stanica, koje zatvaraju hranivi sadržaj, i da 
tako ugljikovi hidrati i proteini, zatvoreni u neprobavljivoj celuloznoj 
stijenci, dođu na slobodu i u doticaj s našim probavnim sokovima. Što 
se tiče mesa, meso je jednako probavljivo sirovo, kao i kuhano i pe- 
čeno. No miris i tek sirovog mesa ne prija nama. Nadalje se kuhanjem 
i pečenjem, t. j. povišenjem temperature, uništavaju klice mikroorgani- 
zama, što se eventualno nalaze u sirovoj hrani, pa. se tim sprečava 
e d c b a 



SI. 39. Prorez kroz čovječji želudac i dvanaesterac ; 
b cardium, e pylorus. 

širenje različitih bolesti, kao na pr. sušice, griže, pošaline itd. No 
kuhanje naših jela ima i neke slabe strane. Budući da su za nas hrana 
i pojedine, u vodi topive soli, to se često događa, da se bacanjem vode, 
u kojoj se kuha naše jelo, umanjuje hraniva njegova vrijednost. Zato 
se preponiča (Abderhalden) , osobito u skupa današnja vremena, jelo 
dobro kuhati, ali uživati zajedno s vodom i sokovima, što su se 
kuhanjem izlučili iz njega. Kuhanjem i pečenjem uništavaju se također 
i razni fermenti ili enzimi, koji se nalaze u sirovom jelu, a 
dobro 1 bi došli našoij probavi. Zato se kod stanovitih bolesti probavila 
propisuje sirova hrana. 

Za uživanje priređeno jelo dolazi najprije u usta. Ako je tekuće, 
guta se odmah, a ako je kruto, treba ga dobro sažvakati i usitniti. Taj 

je posao vrlo važan za daljnji povoljni tok probave i resorpcije naše 
hrane. 0 njemu uvelike ovisi iskorišćivanje hranivih sastojina 
našeg jela, o kojem će biti govora kasnije. Za vrijeme žvakanja izmiješa 
se jelo sa slinom. Slina nije čista voda. U njoj ima soli, proteina 
(mucin!) i fermenata. Fermentu je ime p t i a 1 i n i ima sposobnost ami- 
lolitičku, t. j. kadar je u prisutnosti vode rastvarati škrobnate tvari 
(amylum) na jednostavnije ugljikove hidrate, dekstrine. Dakako da se 
taj proces rastvaranja ugljikohidrata, dakle probave u ustima, može 
poradi kratkog držanja hrane u ustima tek započeti. On se nastavlja 
dalje u želucu, kamo je hrana stigla omaknuvši se naglo kroz jednjak, 



SI. 40. Mikroskopski prorez kroz želučanu stijenku ; 
b žljezdasti sloj. 

čemu je pomogao i onaj sluzavi mucin iz sline, jer je učinio zalogaj 
skliskim. 

U želucu se istom počinje intenzivnija probava, koja je poglavito 
uperena na ugljikohidrate i proteine, što su u nju došli sa hranom. 
Brojni su faktori, kej i kod nje sudjeluju. Ponajprije, hrana je u želucu 
zatvorena kao u toplom loncu. I ulaz (cardium) i izlaz (pvlorus) za 
vrijeme su probave zatvoreni. (Vidi si. 39.) Mišičje želučane slijenke 
ne miruje. Ono se u raznim smjerovima steže i rasteže i tako uzrokuje 
neprestano miješanje hrane u toplom prostoru. Temperatura je u že- 
lucu za vrijeme probave porasla na neko -j~ 40° C. A baš kod te tem- 
perature leži optimum kemijskog djelovanja želučanog soka. Taj se 

izlučuje iz žljezdastog sloja želučane stijenke. (Vidi si. 40.) Kao aktivne 
sastojine želučanog soka za probavu ističu se fermenti i slobodna solna 
kiselina. Ove potonje ima nešto oko 0.1— 0.2%. Fermenti su što 
amilolitički, a što opet proteolitički, t. j. takovi, da rastvaraju proteine 
na jednostavnije sastojine, na albumoze, peptone, polipeptide i amino- 
kiseline. Dakle iz netopivih ugljikovih hidrata (škroba) i iz netopivih 
proteina fermenti su proizveli u vodi topljive hranive sastojine. Posao 
im je omogućila prisutna slobodna kselina, jer pokusi izvan želuca 
s glavnim želučanim prote olitičkim fermentom, što ga zovu p e p s i n, 
pokazuju, da je djelovanje njegovo na hidrolitioki raspadaj proteina 
pogodovano i pospješeno slobodnom solnom kiselinom i to upravo kod 
jakosti od neko 0.2% i kod temperature od + 40° C. Osim toga slo- 
bodna solna kiselina — i kraj te malene koncentracije — djeluje anti- 
septički na sadržaj želuca, tako da za vrijeme probave ne mogu nor- 
malno stupiti u akciju i u razvoj razne gljivice, razne bakterije, koje su 
eventualno s hranom došle u želudac. Uslijed toga dolazi samo do 
raspadaja škrobnatih i sladornih sastojina u najjednostavniji 
ugljikohidrat, u dekstrozu, — i kod toga raspadaja pomaže fermentima 
®olna kiselina, — a ne do raznih vrenja sladornih tvari, što bi ih 
inače lako izazvale gljivice kod povoljne temperature, koja vlada u 
želucu za vrijeme probave. Iz svega se ovoga razabira važnost slobodne 
solne kiseline u želučanom soku. A kako u živim bićima rijetko dolaze 
slobodne kiseline i lužine, to su se istraživaoci mnogo bavili pitanjem, 
odakle i kako se stvara slobodna solna kiselina u želučanom soku? 
Pitanje ovo nije još danas riješeno. Zna se samo, da slobodna solna ki- 
selina nastaje iz kuhinjske soli, koja dolazi po krvi do žljezdastog 
sloja želučane stijenke, u kojoj se stvara želučani sok. No kako, kojim 
procesom kemijskim, o tom postoje tek danas razne hipoteze, u koje se 
mi ovdje ne ćemo upuštati. Istaknut ćemo samo ovo: fakat, da se slo- 
bodna solna kiselina stvara iz kuhinjskih soli, govori za to, da je dobro 
gladnu i izmorenu čovjeku dati prije jela nešto soli, da mu želučani sok 
uzmogne što brže i što agilnije probavljati hranu. Inače se opaža, da se 
i kraj velike gladi izgubi doskora tek za jelo! 

U želucu se zadržava hrana već prema prilikama neka 3 do 7 sati. 
Sadržaj želuca, koji je sada znatno razmekšan, razvodnjen i rastopljen, 
ali sadržava još uvijek krutih i koagulovanih sastojina, potiskuje se 
na mahove kroz pilom« u komad crijeva, što se nastavlja na želudac, 
a zove se — jer je dugačak dvanaest palaca — dvanaesterac ili duo- 

denum. U taj dvanaesterac izlijeva se jedan novi probavni sok, a to je 
trbušna slina, koju stvara posebna trbušna žlijezda ili pankreas. 
Ujedno se izlijeva u dvanaesterac iz žučnoga mjehura žuto bojadisani 
sok, zuč. Sve to govori, da je dvanaesterac važno mjesto probave. 
I trbušna slma sadržava naime u sebi fermente ili enzime, koji su kadri 
djelovati hidrolitički na glavne sastojine naše hrane, na ugljikove hi- 
đrate, proteine i masti. Tako se ističu u toj slini proteolitički fermenti, 
nazvani tripsin i erepsin, koji nastavljaju rastvaranje proteina 
na peptone i aminokiseline, što ga je već pepsin započeo. Osim toga 
nastupaju u ovom probavnom soku osobito lipolitički fer- 
menti, t. j. fermenti, koji imaju sposobnost, da masti i njima slično 
građene spojeve (lipoide) rastvaraju, hidroliziraju na njihove sastojine, 
a to su nama već poznata tjelesa: glicerin i masne kiseline. U dva- 
naestercu se dakle odigrava osobito probava masne hrane, koja se je do- 
duše već i u želucu započela, jer i u želučanom soku ima lipolitičkih 
fermenata. Uopće ne teče proces probave — kako se jo često misli — 
sasma različno u želucu, dvanaestercu i tankom crijevu* nego se on 
duž cijele probavne cijevi, dapače i u debelom crijevu, kontinui- 
rano nastavlja, dakako prema promijenjenim prilikama, u kojima 
se nalazi. Tako primjerice nema više u probavnim sokovima dva- 
naesterca i tankog crijeva slobodne solne kiseline; zato ne može više 
djelovati pepsin, nego novi proteolitički fermenti, tripsin i erepsin, 
koji imaju sposobnost, da i u tekućini, koja je neutralne ili dapače 
slabo lužnate reakcije, razvijaju svoje djelovanje na proteine i drobe ih 
na aminokiseline. Do nedavna se je pripisivala prevelika važnost tomu, 
što je sok u dvanaestercu lužnat. Držalo se je naime, da je to od osobita 
znamenovanja za probavu masti. Lipolitički naime fermenti cijepaju 
masti na glicerin, koji je u vodi 1 a koto p 1 j iv, i na masne kiseline, 
kaošto su stearinska, palmitinska i oleinska kiselina, koje se u vodi n e 
otapaju. Time probavi nije pomoženo. Ima li pako prisutne natri- 
jeve ili kalijeve lužine, to> će spomenute kiseline stupiti s njom tako u 
reakciju, da se stvore natrij eve ili kalijeve soli tih kiselina. Te pak 
soli, zovu ih sapuni, u vodi su topljive i prema tomu je probava 
masti postigla svoj cilj, jer su se u vodi netopljive masti raspale na gli- 
cerin i sapune, sve tjelesa u vodi topljiva. No u dvanaesterac ulazi i 
žuč, pa se drži, da taj sok igra važnu ulogu kod probave masti. Žuč 
naime ima sposobnost, da otapa masne kiseline, pa zato nije potrebno, 
da se masne kiseline pretvore u sapune, da bude probava masti dovr- 

šena. Uopće je probava masti pitanje, koje još nije potpuno riješeno. 
Drži se naime, da se masti za vrijeme probave ne moraju kemijski 
promijeniti, a da ipak uzmognu doći u našu krv. Miješanjem naime 
i protresivanjem sa žuči i s ostalim probavnim sokovima prelazi mast 
i ulje naše hrane u posebno stanje, koje zovemo emulzijom. U 
takovoj emulziji raspršile ®u se čestice masti u tako sićušne krugljice 
po tekućini, da se cijela tekućina gotovo ponaša kao homogena otopina. 

A time je i mast došla u takovo agregatno stanje, te se misli, da je kadra 
prodirati u stijenke probavila jednako kao i čestice uistinu otopljenih 
tjelesa. 

I ostalo crijevo, što se nastavlja na dvanaesnik, a to je najprije 
t. zv. tanko crijevo ili ileum i onda debelo crijevo, izlučuje probavne 
sokove, koji dovršavaju probavu, ukoliko se nije već prije privela 
kraju. 

Sadržaj se crijeva pomiče po njemu gibanjem crijeva, koje se zove 
peristaltika, a izvađa ga mišičje, naslagano u stijenkama crijeva. 
Dokazano je, da je za tc gibanje potreban neki pritisak na unutarnje 
stijene crijeva, što djeluje kao podražaj na živce, koji stavljaju u 
akciju mišiće crijevnih stijenki. Taj pritisak izvađaju osobito neprobav- 
ljive sastojine naše Marte, a to su poglavito odrvenjeni (celulozni) dije- 
lovi Mlinske hrane. Crni kruh, voće, salata itd. sadrže u sebi znatne ko- 
ličine odrvenjenih ili celulozndh tvari, koje su zato indirektno od zna- 
menovain j a za normalni tofk naše probave. 

U čemu se dakle sastoji probava? 

Ona, kako smo čuli, ide za tim, da sve ono, što smo primili u naše 
probavilo, prema sredstvima, koja nam stoje na raspolaganje, prevede 
u takovu kemijsku formu, da je u jednu ruku kadro iz probavila preći 
dalje u naše tijelo, u krv i stanice njegove, a u drugu ruku, da se na 
hranivim tvarima bilinskog i životinjskog porijekla izbriše specifični 
njihov karakter, a od njih da ostanu samo indiferentna kemijska tje- 
lesa, iz kojih je naš organizam kadar izgrađivati svoje specifične sasto- 
iine. A kako se naš organizam, kao i svako živo biće uopće, sastoji 
u glavnom od vode, soli, ugljikohidrata, masti i proteina, to je jasno, 
da nam upravo ta tjelesa u prvom redu služe za hranu. Mi ih uzimljemo 
iz prirode, koja nas okružuje. Voda i soli kemijski su naskroz jedno- 
stavna tjelesa, pa ih zato proces probave u našem tijelu ne mijenja. 
No ugljikovi hidrati, masti i proteini nose na sebi biljege svoga pori- 
jekla, t. j. one životinje ili biljke, kojom se hranimo. Zato uh probava 

kemijski preudešava prema našem vlastitom kemijskom karakteru. A 
to je najjednostavnije tako, da ih razgradi do onakove stepenice, s koje 
može brzo i lako poći naš organizam sintetičkim putem, te doći 
do svojih vlastitih masti, ugljikovih hidrata i proteina. To se doista i 
zbiva. Proučavanje procesa probave dovodi nas do zaključka, da se 
za vrijeme probave svi ugljikovi hidrati, potjecali oni od biljaka ili od 
životinja (glikogen), raspadaju na glukozu ili dekstrozu, masti na gli- 
cerin i masne kiseline, a proteini na svoje početne opeke, na aminokise- 
line. Proces se taj odigrava sudjelovanjem fizikalnih i kemijskih agensa. 
Među ovim potonjima igraju odlučnu ulogu fermenti ili enzimi. Upravo 
zato možemo probaviti samo one ugljikove hiđrate, masti i proteine, 
za koje se u našem probavilu nalaze enzimi, koji su podobni djelovati 
na njih. Takovi enzimi, koji po svojoj kemijskoj strukturi pristaju u njih 
kao ključ u ključanicu! Tako primjerice nije čovječje probavilo kadro 
da prokuha ngljikohidiat c e 1 u 1 o z u, koju dosta izdašno prokuhavaju 
naše travojedne životinje. U našoj probavnoj cijevi nema fermenta, 
koji bi doveo do hidrolize celuloze, t. j. do prelaza njena u slador, u 
dekstrozu. Ali u našoj probavnoj cijevi ima bakterija, koje su kadre 
rastvarati celulozu, a i druge sastojine naše hrane dapače do jedno- 
stavnih anorganskih i organskih spojeva, kaošto su plinovi ugljični 
dvokis, metan (močvarni plin), sumporovodik, merkaptani i t. d. 
Carstvo bakterija u našoj probavnoj cijevi u debelom je crijevu. U 
želucu im ne da solna kiselina da stupe u akciju, a i sokovi, koji uinilaze 
u dvanaesnik i u tanko .crijevo, još su znatno baktericidni, t. j. ubijaju 
bakterije. To vrijedi poglavito za žuč poradi kiselina, što se u njoj na- 
laze. Zato flora našeg probavila, koja broji na milijune bakterija, istom 
u debelom crijevu razvija svoje djelovanje. Produkt toga djelovanja 
jesu i razni organski spojevi neugodna mirisa, (indol, skatol!), koji 
su nastali stanovitim vrenjem i truhnjenjem još preostalog i neiscrp- 
ljenog materijala, što prolazi kroz probavnu cijev. Redovito ispraž- 
njenje ili defekacija debelog crijeva sprečava, da se djelovanje bakte- 
rija odviše ne osili i da se u našem tijelu ne skupljaju njemu štetni 
raspadajni produkti naše hrane. Boja izmetina potječe od žuči. 

Isto tako ima i Mlinskih i životinjskih masti (na pr. lanolin), a i 
proteina (na pr. hondrin, glutin), što ih nijesu kadri pravo probaviti 
naši probavni sokovi, jer im nedostaju za to potrebne agencije, t. j. 
enzimi. Masti su uopće najteže probavljiva sastojina naše hrane. Ma 
da želudac pušta u dvanaesterac na mahove samo malene količine 

masti, ipak se vrlo rijetko događa, da bi vascijela mast, što smo je pri- 
mili s hranom, bila probavi jena i prešla u našu krv. Zato izmetine imaju 
sad više sad manje masti u sebi. Fakat se taj iskorišćuje i tehnički. 
Pripovijeda se dapače, da je u blizini nekog velegrada otkrivena potajna 
tvornica, koja je iz izmetina vadila mast i slala je u trgovinu kao jelo! 

Toliko ukratko o probavi naše hrane. 

Uporedo s probavom hrane teče u našem probavilu počevši od že- 
luca dalje i proces u p i j a n j a probavom nastalih produkata, a i onih 
sastojina naše hrane, što se u tu svrhu nisu ni trebale probavljati, t. j. 
kemijski mijenjati. Taj se proces zove resorpci j a. 

Unutarnja površina želuca i crijeva nije glatka. Ona je navorana, 



SI. 41. Komadić unutarnje stijenke tankog crijeva. 

a O'sim toga vise s nje osobito u tankom crijevu mnogobrojne resice 
(vidi si. 41.), Uslijed tog reprezentira unutarnja površina probavila 
znatno veliku površinu. Promatramo li pod mikroskopom takovu cri- 
jevnu resicu (vidi si. 42.), to ćemo vidjeti, kako je obrubljena nizom 
cilindričkih stanica, do kojih dopire tanko kapilarno limfno i krvno 
žilje. Točnim mikroskopskim promatranjem one stijenke svake ovakove 
stanice, koja graniči s unutrašnjošću crijeva, zapazilo se je, da je na 
toj stijenki protoplazma nekako mlohava, rasparčana u krpice, što više, 
neki posmatrači tvrde, da se u toj stijenci razbiraju i malene šupljinice, 
koje vode u unutrašnjost stanice. Sve je to od važnosti za proces 
apsorpcije i upijan ja hranivog sadržaja. Taj se proces najintenzivnije 
vrši upravo u tankom crijevu, gdje je i najviše gore prikazanih crijevnih 

resica, ali započinje se već u želucu, a nastavlja se i u debelom crijevu. 
Pitanje, kako voda i u vodi otopljene i dapače samo emulgirane tvari 
(mast!) prelaze iz probavila u crijevne resice, odnosno u krvne i limfne 
kapilare, sto su se razapele po resicama, nije tako jednostavno, kako se 
na prvi mah čim. Ono je bilo, a i sada je predmet dugotrajnih istra- 
živanja i diskusija, u kojima su sudjelovali prvaci fiziološke nauke. No 
do danas nije još uspješno dokončano. Još nijesu uočene sve sile i svi 
fizikalni i ini faktori, koji kod tog procesa resorpcije sudjeluju. Još 
uvijek leži neki mistični veo nad onom sposobnošću ovakove crijevne 

resice, odnosno njene stanice, da je kadra stanovitim tjelesima u 

prvom redu hramvim tvarima — dozvoliti pristup u svoju unutrašnjost, 



SI. 42. Jedna crijevna resica (povećana). 

a drugima, na pr. pigmentima, zabraniti. No biokemija i biofizika ne 
ostaje skrštenih ruku pred tom zanimljivom sposobnošću žive stanice. 
Ona je nastoji svesti na jednostavne fizikalne i kemijske faktore, pa 
joj je to od velike česti i pošlo za rukom. 

Nema naime sumnje, da se upijanje hrane iz želuca i crijeva obavlja 
sudjelovanjem ovih triju procesa: 1. filtracijom, 2. difuzijom i 3. os- 
mozom. Dakako da uz to sudjeluju jamačno još i drugi faktori, pa ima 
nade, da će se i oni danas sjutra otkriti i svesti na poznate fizikalne 
i kemijske procese. 

Pod filtracijom razumijevamo prodiranje tekućine kroz pore 
neke stijenke uslijed tlaka, uslijed pritiska same tekućine. Ako na 
lijevak, u kojem se nalazi zgodno složena bugačica, ulijemo tekućinu, 

to će ona uslijed svoga hidrostatičkog tlaka prodirati i teći kroz pore 
bugačice; mi velimo, da tu tekućinu filtrujemo, Kroz pore obične buga^ 
čiče i običnog papira za filtrovanje prolaze sasvim lako prave, a i ko- 
loidne otopine, dapače i suspenzije, na pr. defibrinovana krv zajedno 
s krvnim tjelešcima. Samo relativno grubi taloži zaostaju na filtru. 
Nema sumnje, da se ovakav proces filtra čije zbiva i u našoj probavnoj 
cijevi, odnosno u njenoj stijenci. Sadržaj probavila potiskuje se dosta 
snažno iz želuca u crijevo, pa uslijed toga ima na nekim mjestima sad 
veći sad manji hidrostatički tlak, koji natisknje vodu i u vodi otopljene 
tvari kroz sićušne pore u unutrašnjost stanica crijevnih stijenaka. 

Šta je difuzija i osmoza, govorili smo podrobno već prije. I za jedan 
i za drugi proces ima mjesta kod resorpcije hrane iz probavila. Do 
difuzije naime dolazi onda, kad stoje u doticaju otopine razne ja- 
kosti i to tako, da otopljeno tijelo putuje s mjesta jače koncentracije 
na mjesto slabije ili nikakove koncentracije. Takove se prilike dešavaju 
i u našem probavilu. Vodena otopina hranivih tvari, primjerice u že- 
lucu, stoji na domaku želučane stijenke, odnosno njenih stanica, ta- 
kođer napunjenih i prokvašenih vodenom otopinom. Ako je dakle kon- 
centracija vodene otopine u želucu veća, nego koncentracija vodene 
otopine u stanicama želučane stijenke, to će otopljene tvari putovati 
na mjesta slabije koncentracije i tako doći u stanice i tkiva želučane 
stijenke. 

A šta je osmoza? Do osmoze dolazi samo onda, kad su otopine 
ili otopina i otapalo odijeljeni polupropusnom membranom. 
Onda putuje otapalo, na pr. voda, za koju je dotična membrana pro- 
pustljiva, u prostorije, gdie se nalazi jača i koncentriranoj a otopina. 
I za oismozu ima mjesta u prilikama, što vladaju u našem probavilu. 
Stanice crijevnih resica imaju u sebi vodenu otopinu soli, koja iznaša 
nešto oko 1 %. Dođe li dakle u crijevo čista voda ili voda, koja u sebi 
ima manje od 1% otopljenih tvari, to će je pomoću oismotičkog tlaka 
privlačiti i upijati ona u stanicama zatvorena 1% otopina i to preko 
svoje protoplazme. Baš tako i upija naš organizam najlaglje i najbiže 
vodu iz proibavne cijevi! No isto tako može voda ići iz crijevne stijenke 
obrnuto u proibavnu cijev, ako je vodena otopina u probavnoj cijevi 
znatno j a č a od one u stanicama stijenke. Istina je, pokazalo se je, - 
pokusima Engleza S t a r 1 i n g a, — da se događa i protivno od onoga* 
kako bi moralo biti po zakonima osmoze, ali to ne dokazuje, da osmoza 
ne igra uopće nikakovu ulogu kod apsorpcije u crijevu, nego da uz nju. 

koja je jamačno neki fundamentalni faktor, sudjeluju još i drugi, danas 
još nepoznati i neotkriveni čimbenici. 

U novije vrijeme iznesena je misao (0 verton i njegovi učenici), 
da protoplazmatička granica epitelnih stanica crijevne stijenke, građena 
od tjelesa sličnih masti, naime od 1 i p o i d a, vrši odlučnu ulogu kod 
toga, koje će tvari prodrijeti kroz tu lipoidnu fiziološku membranu u 
stanice, a koje opet ne će. I doista, sva kemijska tjelesa, koja se lako 
otapaju u lipoidima, na pr. alkohol, lako se i brzo resorbiraju. No i u 
tom pogledu nismo još došli do jedinstvenog i sigurnog zaključka, pa 
će istom budućnost pokazati, ukoliko je tok upijan ja hrane u stijen- 
kama našeg probavila ovisan o lipoidima. Predaleko bi nas odvelo, 
da se ovdje upuštamo u raspravu o tom pitanju. 

Kako se dakle resorbiraju i onda asimiliraju hranive 
sastojine naše hrane? Evo uglavnom, što se zna: 

Voda prodire u našu krv što filtracijom, što osmozom. To se 
zbiva od najveće česti u tankom i debelom crijevu. Kako naime pokusi 
potvrđuju, iznosi resorpcija vode, računana po 1 cm 2 površine u 1 satu: 

U želucu 0*0 

„ dvanaestercu . . 0'7 
„ tankom crijevu . . 1*3 

debelom „ . . 2*7 

U želucu dakle ne prodire uopće voda u stijenke. Naj većina je upija 
debelo crijevo. Zato i postaje sadržaj probavila sve gušći i čvršći prema 
kraju probavne cijevi. 

Anorganske soli resorbiraju se samo, ako su u vodi topive. 
Ali ni u vodi topive ne resorbiraju so sve jednako lako i brzo. Resorp- 
cija ovisi u jednu ruku o brzini difuzije, a u drugu jamačno o re- 
akciji stanovitih soli s anorganskim, u vodi otopljenim sastojinama 
onih stanica, kroz koje moraju soli da difundiraju. Resorpcija se dakle 
odigrava u glavnom difuzijom i to obično* već u želučanoj stijenci. 
Kako se pak u stanicama epitela, kroz koji soli moraju da difundiraju, 
nalazi otopljenih kalci j evih soli, to će zapeti difuzija soli onih 
kiselina, koje s kalcijem stvaraju teško, topive spojeve. Dok će pri- 
mjerice kloridi, bromidi i jodidi lako difundirati, to natrij ev fluorid, 
inače lako topiv u vodi, ne će biti resorbiran, jer stvara s kalcijem 
netopivi kalcij ev fluorid. S istoga se razloga ne resorbiraju lako ni sul- 
fati i zato oni služe, kao n. pr. magnezij ev sulfat ili gorka sol, za purga- 

ti V na sredstva. Dakako da kod resorpcije soli igraju ulogu još i drugi 
faktori, kao na pr. koncentracija itd. Resorbirane soli putuju krvlju 
po našem tijelu, gdje nastupaju kao građevni materijal tkiva i stanica 
ili opet ravnaju osmotičke i ine prilike krvi i staničja, kako je o tom 
već bilo govora. 

Ugljikovi se hidrati probavom pretvaraju, koji su god 
uopće probavljivi, u dekstrozu (glukozu), iako su nekoji, na pr. obicm 
slador, sasvim lako topivi u vodi. Koji su tomu razlozi, već smo istakli. 
Pitanje je sada, kako se ta dekstroza resorbira i šta se s njom dalje 
zbiva, t. j. u kojoj je formi naše tijelo asimilira? Resorpcija dekstroze 
zbiva se jamačno difuzijom i filtracijom i tako dospijeva u crijevne 
resice, gdje se sabira u sabiralištima limfe. Ali ne putuje dalje po limf- 
nom žilju, nego osmozom prodire u krvne kapilare, koje su se pre- 
plele po crijevnim resicamđ. Tako dolazi dekstroza u našu krv, gdje 
nastupa kao- normalna sastojina njena. Ali se ne širi n o r m a .. n 0 1 po 
krvi u znatnijoj količini. Krvne naime žile, što idu od naših probavmh 
organa, ulaze doskora u naša j e t r a, a kad krv izađe iz jetra, njezin 
se" je sadržaj na dekstrozi znatno snizio. U jetrima se naime zbiva 
s dekstrozom asimilatorna kemijska promjena; izgrađuje se od nje 
za naše tijelo osobito karakterističan ugljikov hidrat, što ga znamo pod 
imenom g 1 iko g e n. U formi toga polisaharida koncentriraju se uglji- 
kohidrati u našem tijelu i to ponajviše u samim jetrima (oko 10—18%) 
a onda i u mišićima (oko'l— 3%), da izvršuju svoju zadaću u našem 
tijelu, o kojoj će doskora biti govora. 

Masti dolaze po svoj prilici dvojako do resoTpcije. I to kemijski 
rastavljene na glicerin i masne kiseline, a u drugu ruku jamačno ke- 
mijski nepromijenjene u obliku vanredno sićušnih zrnaca ili uljevne 
emulzije. Glicerin je u vodi topiv, a masne kiseline drži u vodi otopljena 
žuč. Postoji dakle mogućnost, da glicerin i masne kiseline budu protis- 
nute kao takove kroz epitel probavne cijevi i crijevnih resica. Ali s onu 
stranu epitela nema više ni glicerina ni masnih kiselina. Moradakle 
da se glicerin imasnekiseline ne udružuju odmah u 
crijevnoj stijenci natrag u mast. I to u mast, koja je 
upravo karakteristična za naš organizam. U drugu se ruku drži mo- 
gućim, da zrnca same masti prodiru kroz crijevni epitel u sabirališta 
limfe, hranive tekućine nalik na krv, koja je bijele boje upravo od 
masne emulzije. Kako pak masti nijesu u vodi topive, to ne mogu pro- 


drijeti poput sladora (dekstroze) i soli u krvne kapilare, nego putuju 
po limfnom žilju, da ih ono na t. zv. ductus thoracicus izlije u krv. 
Koja je to sila, što natiskuje masnu emulziju kroz crijevni epitel, ne 
može se sigurno kazati. Ističe se, da kod tog prodiranja masti u naš or- 
ganizam zapada važna uloga lipoidnu membranu epitelnih sta- 
nica, jer se masti u njoj otapaju i zato lako prodiru kroz nju. Fakat 
je, da po našoj krvi pliva masna emulzija kao normalna njena sasto- 
jina, preko krvi dolazi do naših stanica i tkiva, a ima li je u većoj koli- 
čini, to će se nakupiti kao rezerva i zaliha u posebnim masnim stani- 
cama i tkivima. Što više, mast se može izgraditi i iz drugog hranivog 
materijala i to u prvom redu iz ugljikovih hidrata, osobito kad se oni 
preobilno upotrebljavaju za hranu. Kakogod je to davno poznata i 
praktično izrabljivana spoznaja, — na njoj se osniva primjerice tov- 
ljenje svinja, — biokemija nije u stanju objasniti kemijsku proceduru, 
kojom iz ugljikova hidrata, na pr. iz dekstroze (C e H± 2 0 6 ), postaje 
odjednom mast, na pr. tripalmitin (CsiHasO«). Tu su u poslu sinteze 
i redukcije, koje su nam zasad još potpuno prekrivene tajnom. Mast 
je najbolje i najizdašnije skladište latentne kemijske energije u našem 
tijelu. 

Proteini su kao i masti takova sastojina naše hrane, koja se 
slabo topi u vodi ili i nikako. Zato ih i pretvaraju probavni sokovi u 
topivu modifikaciju, t. j. u raspadajne produkte kristaloidne naravi, a 
to su nama već dobro poznate aminokiseline. Prije se je držalo, da pro- 
bava ide kod razaranja proteina samo do peptona i albumoza, a onda se 
ta tjelesa resorbiraju. Novija istraživanja govore, da se i peptoni i albu- 
mioze raspadaju prije resorpcije na jednostavne građevne opeke pro- 
teina, na aminokiseline. I baš zato, jer se ove naglo resorbiraju, ne na- 
laze se nikada u većoj i znatni joj količini u probavnoj cijevi. No on- 
kraj crijevne stijenke, ni u našoj limfi, ni u našoj krvi, nije pošlo za 
rukom, da se uza sve marljivo pretraživanje nađu ni peptoni, ni albu- 
moze, a ni karakteristične aminokiseline. Ondje su samo naši vlastiti 
i našoj krvi srodni proteini. Zato je i opet potrebno, da su se već u 
crijevnoj stijenci, u stanicama crijevnog epitela, aminokiseline udru- 
žile u naše proteine. Ako je tako, to moraju stanice crijevnih resica i 
crijevnog epitela doista biti neko čudovište. Jer ne samo da posjeduju 
tajne moći, kojima upijaju u sebe samo one sastojine crijevnog sa- 
držaja, koje nam služe za hranu, nego izvode brzo i kao od šale takove 

kemijske sinteze, pred kojima kemiku staje pamet. Iz glicerina i masnih 
kiselina prave nove masti, iz aminokiselina sasvim nove naše pro- 
teine! Ali tu tajnu moć nemaju u sebi samo stanice našeg crijevnog 
epiteta. U njima ona osobito jasno izbija na vidjelo. Tu moć imaju sve 
naše stanice, jer svaka je od njih kadra iz proteina, što ih do nje do- 
nosi naša krv, a nastali su za vrijeme resorpcije, izgraditi ponovo opet 
svoje specifične proteine. I to izgraditi tako, da jamačno najprije raz- 
drobi j uje proteine naše krvi u njihove građevne opeke, u aminokiseline, 
a onda iz ovih po novom planu i slijedu izgrađuje svoje proteine. Nema 
sumnje, da je kemijska analitička i sintetička moć žive stanice i njenih 
agensa (a to su enzimi!) dosegla ovim prekrajanjem proteina svoju 
kulminaciju. Ujedno se iz ovoga razabira, da i naše stanice, kao i sta- 
nice ostalih životinja, ne zaostaju po svojim sintetičkim sposob- 
nostima za bilinskim stanicama. Jedino klorofilom snabdjevena stanica 
zauzimlje izuzetno mjesto! Inače su obične bilinske i životinjske stanice 
u glavnom jednakih kemijskih sposobnosti. 

Proteini nastupaju u našem tijelu kao glavna građa njegovih sta- 
nica i tkiva. 

B) Disanje i procesi disimilacije. 

Čovječje je pluće placenta, što ga veže sa svijetom, rekao je zgodno 
jedan sjevernjački književnik. Preko pluća dolazi u naše tijelo onaj 
sastavni, plinoviti dio naše hrane, pomoću kojega može istom hrana 
da obavlja potpuno svoju zadaću, što je u našem tijelu ima. A to je 
kisik! 

Hrana naime, što je ušla u naše tijelo, ne reprezentira jedino 
građevni materijal, opeke i maz, kojima naše stanice zidaju 
sastavne dijelove stanica i tkiva, ukoliko se oni troše i ukoliko even- 
tualno rastu i umnažaju se. Ne. Hrana — i to hrana organskog pori- 
jekla: ugljikohidrati, masti i proteini — reprezentira i stanovitu koli- 
činu k e mi j ske energije, koja je u nju za vrijeme sinteze u biljci 
kapnula sa Sunca, a baš to je ona energija, što stavlja u život i u akciju 
vascijelu građu našega tijela. 

Ali ne odmah jedino prisućem hrane. Treba najprije izvaditi na- 
polje u hranivom materijalu sakrivenu i pohranjenu energiju. A to se 
zbiva osobito pomoću kisika, pomoću procesa oksidacije, što ih on iz- 

vodi u našem tijelu, ali i pomoću ostalih kemijskih promjena, u kojima 
sudjeluje komplicirano složeni organski materijal našeg tijela tako, 
da se kemijski mijenja i raspada, da se postepeno disimilira.u pro- 
dukte, što ih naš organizam više ne treba, pa ga zato i ostavljaju. Jer 
kemijsko poslovanje naših stanica ne miruje nikada. Neprestano 
teku u njima rukom o ruku kemijski procesi asimilacije i disimi- 
lacije na žalost u nama još slabo poznatim i slabo proučenim smje- 
rovima. No jedno je stalno. Između procesa asimilacije i disimilacije 
postoji sklad, međusobno harmoniziranje i s obzirom na materiju i 
s obzirom na energiju. I baš taj sklad nosi u sebi onu tajnu moć, koju 
zovemo životom! Čim se naime poremeti ravnoteža između procesa 
asimilacije i procesa disimilacije, jenjava život stanica, a ako se po- 
remećen je ne ukloni za vremena, prestaje on sasvim. I dok su procesi 
asimilacije većinom procesi sintetične naravi, koji troše i trebaju ener- 
gije, procesi su disimilacije procesi analize i raspadanja, kod kojih se 
energija oslobađa. U tom i jest njihova važnost za život! A zato 
i troši naš organizam neprestano novi materijal, hranu. 

Vrlo je čest običaj, da se naš organizam uspoređuje s parnim 
strojem. Što je za parni stroj ugljen, to je za nas naša hrana. I ugljen 
i naša hrana akumulatori su sunčane svjetlosne energije u obliku k e- 
mijske energije. U parnom se stroju oslobađa ta kemijska ener- 
gija procesom gorenja u novom obliku, u obliku topline. A toplina 
je onda ona živa sila, koja tjera kolesa parnoga stroja prelazeći dalje 
u novi oblik energije, što ga mi najviše trebamo, t. j. radn j u. 

I mi radimo. Ne samo rukama, nogama i glavom, nego i naši unu- 
tarnji organi, srce, želudac, crijeva, razne žlijezde i mišići, rade nepre- 
stano, Za tu radnju trebamo neki izvor; jer energija, kao i materija, 
ne može postati iz ničega. 

Do danas još nije pošlo za rukom da se načini perpetuum mobile. 
A ni naš organizam nije perpetuum mobile. I on se posve pokorava 
zakonima o neuništivosti ili stalnosti (konstantnosti) materije i ener- 
gije. To je utvrđeno točnim pokusima, koji su u razvoiju nauke o životu 
jedna od najvećih tekovina. Jer oni utvrđuju, da živi organizam nije ni- 
kakovo mistično čudovište, nego da je — kraj sve nerazrješive zamrše- 
nosti procesa, što se u njemu odigravaju — i on podvrgnut općenitim 
zakonima, koji vladaju u t. zv. mrtvoj prirodi i u mrtvim strojevima. 
A to nije mala i neznatna stvar! Jer time je uglavljeno sigurno težište, 

sigurna izlazna točka, oko koje se moraju kretati i s kojom moraju biti 
u skladu svakolika istraživanja života i životnih procesa. 

Kakogod se čini usporedba našeg organizma s parnim stroijem 
gledom na zakone o energiji na prvi mah opravdana, ipak treba istak- 
nuti, da cirkulacija energije nije potpuno jednaka u parnom stroju i 
u našem tijelu. 

U parnom stroju prelazi toplina u mehaničku radnju. Jedno i 
drugo oblici su energije. Zakon o stalnosti ili konstantnosti energije 
zahtijeva, da stanovitoj količini jednoga oblika energije odgovara 
stalna odgovarajuća količina drugoga oblika. Točni su pokusi utvr- 
dili, da mehanička radnja od 427 kilogrammetara odgovara uvijek koli- 
čini topline od 1 velike kalorije. Ali proučavanja raznih oblika energije i 
njihovih prelaza, koji se mjerenjem mogu točno pratiti, dovela su ta- 
kođer do spoznaje, da moramo razlikovati više i niže oblike energije. 
Tako su viši oblici energije elektricitet, kemijska energija i mehanička 
radnja, a niži toplina i svjetlost. Zašto? Evo zato, jer viši oblici ener- 
gije mogu potpuno preći jedan u drugi ili u niži koji oblik, dok 
niži oblici prelaze u viši — doduše u skladu sa zakonom o konstant- 
nosti energije — samo djelomično. Ostatak ne propada u ništa, 
ali ostaje neupotrebljen! Tako je primjerice u parnom stroju kadro 
preći u mehaničku radnju samo 10 do 15 postotaka topline, koja se je 
u njemu oslobodila gorenjem ugljena. I to samo ona toplina, koja 
prelazi ili teče s više na nižu temperaturu, t. j. koja ide u parnom 
stroju iz vruće vodene pare u parnom kotlu na toplinski niveau vode 
u kondenzatoru (hladilu), kadra je pretvoriti jedan, baš o toj tempera- 
turi ovisni dio, u višu formu energije, u mehaničku radnju, lo je ne- 
umoljivi i nepromjenljivi princip Car no tov, koji nadopunjava 
zakon o konstantnosti ili neuništivosti energije tako, da točno određuje 
putanju i smjer jednom obliku energije u drugi. Fatalno je pak to, da 
je oblik energije, što ga mi najviše trebamo, baš mehanička radnja; a 
nju najlaglje dobivamo iz kemijske energije tek posredstvom topline. 
A toplina je niži oblik energije! Prelazi li primjerice kemijska energija 
u elektricitetu, — kako je to u galvanskom članku, - onda je prelaz 
gotovo potpun, t. j. sva kemijska energija (100%) prelazi u elektri- 

citetu. 

Kako stoji naš organizam i energetičke promjene u njemu s ob- 
zirom na neumoljivi Carnotov princip? Već sam fakat, da je naš 

organizam kadar obavljati naj razno lični je radnje, a da u pojedinim 
organima ne postoje znatne (najviše 2° C) razlike u temperaturi, go- 
vori nam, da prilike u našem organizmu ni jesu identične s onima u 
parnom stroju, gdje razlika u temperaturi između vodene pare i vode 
u kondenzatoru iznosi preko 100° C. Kemijska dakle energija, koja u 
naše tijelo ulazi u obliku naše hrane, prelazi doduše procesima oksi- 
dacije u toplinu, no ta toplina nije j edini oblik energije, koji bi 
mogao biti izvor radnoj snazi naših organa. Opravdano je zato, da ke- 
mijska energija naše hrane prelazi bilo direktno u mehaničku radnju, 
bilo posredovanjem kojeg drugog oblika energije, koji do danas nije 
još točno uglavljen. I to svakako oblika energije, koji spada u katego- 
riju viših, kakovi su na pr. elektriciteta i elasticiteta. U tom i leži za- 
sebnost i tajnovitost čudesnog i velebnog stroj' a, kakov je naš orga- 
nizam, a i organizam svakog živog bića! 

Djelotvorne forme energije nijesu još u živim bićima potpuno raz- 
mršene, — ali nas zaokuplja osobitim ponosom, što je nauci pošlo 
za rukom uglaviti bar to, da i te još neotkrivene forme energije moraju 
biti u skladu s osnovnim zakonima o energiji, što smo ih gore prikazali, 
a i već prije, kad smo govorili o Suncu. 

Mogućnost, da možemo točno proučavati cjelokupnu bilansu 
energetičkih procesa u našem tijelu, dana je tim, što se sve energije 
našeg tijela očituju konačno bilo kao toplina, bilo kao radnja, a ti se 
oblici mogu zgodnim aparatima mjeriti. Postupak je ovaj. Kalorime- 
tričkim mjerenjem, t. j. određivanjem, koliko kalorija razvija stano- 
vita količina neke sastojine naše hrane gorenjem, može se uglaviti, ko- 
liko je energije (topline) pohranjeno u njoj. Tako su na pr. utvrđeni 
ovi okrugli brojevi za naj glavni je sastojine naše hrane i to za 1 gram 

Ugljikohidrati ... 4 velike kalorije 
Masti ....... 9 velikih kalorija 

Proteini 4 velike kalorije. 

Pojedemo li dakle stanovitu količinu, na pr. 500 grama ugljikohi- 
drata, 50 gr. masti i 100 gr. proteina, to je s tom količinom došlo u 
naše tijelo 500 X 4 = 2000 + 50 X 9 = 450 + 100 X 4 400 

= 2850 velikih kalorija. No cjelokupna se količina spomenutih hra- 
nivih tvari nije jamačno probavila i resoi birala. Moramo zato od tog 
broja odbiti onoliko kalorija, koliko nam daje kalorimetrička ana- 
liza onih sastojina ekskremenata, koje su preostale od gore spomenute 

hrane u takovom obliku, da bi još uvijek mogle u našem tijelu produ- 
cirati stanoviti broj kalorija. Istom tako dobivamo broj kalorija, koje su 
mogle stupiti u akciju u našem tijelu. Tko će ih osloboditi? Kemijski 
procesi, što se u našem tijelu s hramvim materijalom zbivaju, i to u 
prvom redu procesi polaganog sagorijevanja, procesi oksidacije. Ko- 
načni produkt energetičkih promjena — • u koje mi na žalost imamo vrlo 
slabo uvida — jest toplina, što je naše tijelo producira. A ta se može 
zgodnim mjerenjem točno odrediti. U tu su svrhu udešeni aparati i 



SI. 43. Kalorimetar, sprava, kojom se mjeri količina producirane 
topline u živom biću. 

pokusi, kojima se osobito savjesna bavi amerikanski fiziolog Atwa- 
ter, a nekoji su prikazani i na našim slikama. (Vidi si. 43. i 44.) 

Na osnovi takovih mjerenja može se izračunati, koliko je od 
energije, unesene u naše tijelo, moglo preći u mehaničku radnju. Re- 
zultati dugotrajnih i točnih mjerenja pokazuju, da ni naše tijelo kao ni 
tijelo drugih živih bića nije takov stroj, da bi u njemu mogla sva ras- 
položiva energija preći u rajdnju. I u njemu se energija rasipava, to 
jest u obliku topline pada na razinu, sa koje više ne može stupiti u 
akciju, u radnju. Rendement ili iskorišćivanje energije u našem tijelu 
iznosi samo nešto malo više, nego u parnom stroju, t. j. oko 20%. Že- 

limo li dakle da mjerimo radnu snagu našega tijela s količinom ener- 
gije, što je primamo u našoj hrani, moramo imati na umu, da je samo 
jedna petina broja kalorija, sadržanih u hranivom materijalu, 
kadra preći u mehaničku radnju. 

Iz svega ovoga slijedi, da se u našem tijelu moraju neprestano 
zbivati procesi, koji oslobađaju u hrani zapretanu energiju; inače ne bi 
mi mogli ni raditi ni držati našu krv na konstantnoj temperaturi od 
37° C. Onaj poglaviti kemijski agens, kojim se ti procesi zapodije- 



Sl« 44. Uredba aparata za određivanje materijalne i ener^ijske 
bilancije u živom biću. 


vaju, jest kisik. Kisik, što ga udišemo i što ga prima naša krv u plućima 
iz uzduha, a prenosi ga tako po tijelu, da ga veže na svoju crvenu boju, 
na hemoglobin, pretvorivši ovaj u oksihemoglobin. A kako obavlja taj 
kisik svoje oksidacije? U našem tijelu primjerice oksidira se sasvim li- 
jepo mast, oslobađajući lijep broj kalorija, koje nas griju, i to kod 
temperature našeg tijela, kod neko -|- 37° C, Izvan organizma ne spaija 
se mast kod te temperature tako lako s kisikom. Treba je ugrijati na 
par stotina gradi, da počne sagorijevati. U našem tijelu poisto>je dakle 
jamačno faktori, koji djelovanje kisika pomažu! I doista* istraživanja 

u tom pogledu govore sigurno, da u našim stanicama postoje posebni 
fermenti, koji nastupaju kao neki aktivatori kisika, a zovu ih o k s i- 
daze, 

A kako teku oksidacije u našem tijelu, t. j. koji se kemijski pro- 
dukti stvaraju iz ugljikohidrata, iz masti, iz proteina, a i drugih sa- 
stoj ina naše krvi i naših stanica kod procesa oksidacije? Kakogod nema 
sumnje, da oksidacije navedenih tjelesa teku preko čitavog niza zanim- 
ljivih kemijskih promjena, to u drugu ruku moramo priznati, da nam 
je danas poznat u glavnom samo konačni rezultat tih sagorijevanja, 
t. j . dim i pepeo. Dim je ugljični dvokis i vodena para, što 
je izdišemo, a pepeo nije ništa drugo, nego naša mokraća, što je 
iz naše krvi izluču je vanredni organ, naši bubrezi. I zato kopamo po tom 
pepelu i pišemo debele knjige o normalnim i patološkim sastojinama 
naše mokraće, jer preko njih želimo da zavirimo u tajnovite putove 
kemijskih disimilacija i promjena u našim stanicama i organima. Otkrili 
smo u tom pepelu mnogo tjelesa, od kojih nam svako govori o vam- 
rednoj sposobnosti naših stanica. One nam često govore i o poremeće* 
njima u kemijskom djelovanju njihovu. Ima zato nade, da ćemo preko 
njih uhvatiti i onu crvenu nit, koja će nas danas s jutra točno uvesti 
u mistični laboratorij žive stanice. Ali to je još vrlo daleko! 

A kako dolazi kisik do naših stanica? 

Nekada se je mislilo, da se procesi oksidacije zbivaju u našem 
tijelu odmah u plućima. Kasnije, da se odigravaju posvuda u našoj krvi. 
Danas znamo sigurno, da je pravo mjesto oksidaciji hranivog materi- 
jala istom u našim stanicama i tkivima. Mora dakle da kisik iz krvi 
ulazi u stanice i tkiva! Ali kako? 

Ponajprije dolazi kisik iz uzduha u naša pluća. Naše je pluće — da 
se drastično izrazimo — nakupina malenih mjehurića, što ih zovemo 
alveolama, a tanke su stijenke tih mjehurića isprepletene kapilarnim 
žilicama. U alveolama se nakuplja dakle onaj uzduh, što ga udahnemo. 
D^a su jamačno faktora, što kisik povlače iz alveolarnog uzduha u našu 
krv. Ponajprije je razlika u napetosti (ekspanziji) kisika u alveolama 
i u krvnim kapilarama takova, da kisik difundira, prodire u krvne 
kapilare, jer kao plinovito tijelo nastoji po zakonima o plinovima, da 
se u svem prostoru, što mu stoji na raspolaganje, izjednači njegov 
tlak, bez obzira na tlak drugih plinova. To je fizikalni povod, što po- 
tiskuje kisik iz alveola u našu krv, u kojoj je tlak kisika znatno manji 

nego u Plućnim mjehurićima. Drugi je faktor kemijske prirode. U krv- 
nim se kapilarama, što isprepleću stijeni« plućnih alveola, nalazi nama 
već dobro poznati hemoglobin, koji je kadar da lako i rado veže 
kisik na svoje velike molekule. Drži se, da kod tog posla igra odlučnu 
u Ogu zeljezo (Fe), što ga ima hemoglobin u svojim molekulama. Po- 
znajemo naime u željeznim spojevima dvije njegove modifikacije, t. zv. 
ero-zeljezo i feri-željezo. I sad fero-modifikacija vrlo rado veže na 
sebe kisik, vrlo se rado oksidira, prelazeći u feri-modifikaciju. To čini 
jamačno i ono željezo, što se nalazi u hemoglobinu. 

Iz pluća ide kisik zajedno s krvlju najprije u srce, a iz srca krvnim 
žilama, koje zovemo arterijama, po čitavom našem tijelu. I arterije 
se zavrsuju kapilarnim žilicama, koje se raspleću između stanica u 
svimkolikim tkivima našeg tijela. A baš te stanice i ta tkiva trebaju 
kisika ,er u njima istom stupa kisik u akciju, obavlja procese oksida- 
cije. Ah kako dolazi kisik sada u naše stanice i tkiva? Nema sumnje 
da i ovdje dolazi do difuzije kisika iz kapilara, t. j. iz krvi u stanice! 
poradi razlike u tlaku kisika u krvi i u stanicama. Kako se kisik u sta- 
nicama troši, zapravo kemijski veže s elementima, koji izgrađuju ke- 
mijske sastojine stanica i njihove opeke, to je onda tlak plinovitog 
kisika u stanicama i tkivima slabiji, no tlak kisikov u arterijelnoj krvL 
Zato putuje iz krvi u stanice! 

A kako stupa u akciju u stanicama i tkivima i šta su produkti nje- 
gova djelovanja? 

Kemijska građa stanica i tkiva, u prvom redu masti, proteini i 
ugljik ovi hidra« (glikogen) jesu kao organski t. j. ugljikovi spojevi 
po esni materijal za oksidaciju. No jedno treba imati na umu. Želimo 
i da spomenute spojeve oksidiramo izvan organizma, to nam je po- 
trebno staviti ih u doticaj s kisikom kod relativno visoke tempera- 
ture. Tako na pr. masti gore, t. j. spajaju se s kisikom istom kod neko 
-f 300° C, dok se to obavlja u našim stanicama i tkivima kod relativno 
niske temperature od + 36- C. Mora dakle da kod oksidacije u 
živim bicima sudjeluju stanoviti faktori i stanovite prilike, koje omogu- 
ćuju oksidaciju organskog materijala sve do konačnih produkata oksi- 
dacije, do ugljičnog dvokisa (C0 2 ) i vode fH-,0). 

Nema sumnje, da u tim stvarima moraju imati udjela fermenti. 
Om jamačno u jednu ruku razgrađuju najprije masti, ugljikove hidrate 
proteine na njihove opeke, na njihove sastavne česti, a možda i na 

takove, naima dakako još nepoznate i neuglavljene spojeve, koji su 
osobito podesni za oksidaciju, za spajanje s kisikom. U drugu ruku po- 
sebni fermenti, zovu ih oksidaz e, aktiviraju sam kisik, t. j. pretvaraju 
ga u nascentno stanje, u kojem može laglje zahvatiti u molekule organ- 
skog materijala i razgraditi ih sve do anorganskih spojeva: voae i 
ugličnog dvokisa. 

Imajući sve to na umu, ne smijemo oksidacione procese u našim 
stanicama i tkivima — kako se to često čini — uspoređivati naprosto 
s gorenjem, kako ga možemo realizovati s istim organskim materi- 
jalom izvan organizama kod povišene temperature. Procedura oksida- 
cije u našim stanicama teče jamačno postepeno preko čitavog niza 
intermediarnih procesa i produkata, dok konačno ne dođe do ugljič- 
nog dvokisa i vode. A do tih konačnih produkata ide oksidacija 
samo kod ugljikohidrata i masti, dok se proteini, odnosno njihove 
opeke, od velike česti drobe samo na jednostavnije dušikove organske 
spojeve, među kojima se svojom količinom ističe osobito mokraće- 
vina [karbamid = CO. (NH 2 ) 2 ], koja nastupa u mokraći gotovo 
ekvivalentno s potroškom proteina u našem tijelu. No opravdano se 
drži, da neki organski spojevi u mokraći, na pr. glukuronska ki- 
selina, potječu od oksidacije ugljikohidrata u našim tkivima, koja se 
nije provela do konačnog stadija, do ugljičnog dvokisa i vode. 

Fakat je, da glavna masa masti i ugljihovih hidrata, kojom se na- 
miruje potrošak energije u našem tijelu, prelazi konačno u plin, 
ugljični dvokis. Nastaje zato pitanje, na koji način izlučuje naš 
organizam taj plin, koji se u njemu naiuuplja kao nepotrebni dim u sta- 
nicama i tkivima, preko krvi i pluća napolje u uzduh, što ga izdišemo? 
Šta ga tjera i prenosi na tom putu? 

I ovdje je jedan faktor fizikalne prirode, t. j. uslijed razlike u 
napetosti (tlaka) putuje, difundira ugljični dvokis iz stanica u krv, 
a iz krvi u plućima u alveolarni uzduh i s ovim napolje. No kod toga 
sudjeluju i pomažu i kemijske sastojine krvi. U prvom redu u krvnoj 
tekućini otopljeni karbonati i fosfati, na pr. Na 2 CO3 i Na 3 PO4, natrijev 
neutralni karbonat i natrijev neutralni fosfat. Te naime soli 
prelaze u prisutnosti vode, u kojoj ima ugljičnog dvokisa, u NaHC0 3 
i Na 2 HPO4, t. j. u k i s e 1 e soli. Za taj prelaz troše one dakle ugljični 
dvokis iz krvne tekućine; tlak ugljičnog dvokisa u njoj zato pada, 
namakla se je prilika za difuziju ugljičnog dvokisa iz stanica i tkiva 

u krv. Osim toga se drži (Abderhalden) , da .su i velike molekule hemo- 
globina kadre primiti u sebe nešto ugljičnog dvokisa i ponijeti ga sa 
sobom venoznom krvlju do srca, a iz ovoga konačno u pluća. Ako je 
tako, izlazi na vidjelo, kako je velika i nenadoknadiva uloga hemoglo- 
bina u našoj krvi, pa zato svako oštećenje hemoglobina u njoj mora 
potegnuti za sobom znatne i sudbonosne poremetnje u našem tijelu. 

Tako se, evo, izmjenjuju i putuju po tijelu kisik i ugljični dvokis, 
kao plinovite saistojine živih bića! 

Još nešto. Rekli smo, da se velike molekule najvažnijeg materijala 
svake stanice, proteina, ne raspadaju kod oksidacija u našim tki- 
vima sve do vode, amonijaka i ugljičnog dvokisa. Raspadaj ni su njihovi 
produkti — bair od velike česti — organski spojevi, koji bi se dakako 
još uvijek mogli oksidirati, t. i, spajanjem s kisikom oslobađati ener- 
gi j u. Zato i ne dolazi u našem tijelu u akciju vascijeli broj kalorija, 
što ih proteinska hrana donosi sa sobom u našu krv, stanice i tkiva. 
Treba od toga odbiti kalorije, što ih dobivamo sagorijevanjem organ- 
skih spojeva u mokraći. Oni naime od najveće česti vuku svoje pori- 
jeklo iz proteina naših stanica i tkiva. 

Među njima kako smo već istaknuli — količinom premašuje 
mokraćevina. No ima u mokraći čitav niz organskih dušikovih spojeva, 
a i spojeva organskih bez dušika, za koje se opravdano drži, da stoje 
u vezi s kemijskim promjenama, što se zbivaju u našem tijelu s naj- 
važnijom njegovom građom, s proteinima. To su primjerice dušikovi 
spojevi: mokraćna kiselina, kreatinin, hipurna kiselina, razne amimo- 
ki/seline itd., a organski spojevi, u kojima nema dušika: fenol-sumporna 
kiselina, aceton itd. Biokemijska je nauka utrošila mnogo truda u to, 
da obja-sni, gdje i kako nastaju ti spojevi iz matice svoje, iz pro- 
teina, jer u jednu ruku nastoji u vezi s tim pitanjima da baci dublji 
pogled u zamršene kemijske procese, što se odigravaju u raznim našim 
stanicama, tkivima i organima, a u drugu ruku, raspadajni su ovi pro- 
dukti proteina često putokaz za poremetnje, za bolesti stanovitih naših 
tkiva i organa. Predaleko bi nas odvelo, da se pobliže upuštamo u ta pi- 
tanja. Svrha je naša, da u glavnim potezima predočimo i uočimo ulogu 
i procese važne pojave disanja u našem tijelu, i s njim u vezi procese 
disimilacije i ra, stvaranje organske građe naših tkiva i stanica. Jer 
njima se oslobađa ona energija, pomoću koje se jedino možemo 
očitovati, da smo živi. 


Bubanović: Kemija živih bića. 

C) Nekojapraktički važna pitanja iz nauke o hrani 

i hranidbi. 

Rat ie svojim poteškoćama u prehrani čovječanstva na cijelom 
svijeta JviH« mnogobrojne i — 

tićnim pitanjima ie — ‘ ^ a b ^“, eto., np»- 

l 0(? a koji nije aktivno sudjelovao kod tog posla, b » 

ili i utjehama, bilo »ovim p*-~ i £ 

nivog materijala. Rezultati tog naučnog rada i nasto > 
bože urodili osobitim i praktički važnim i novim plodovi • 

Evo nekojih pitanja, o kojima su se već i prije rata razilazi 
mišljenja naučenjačka, a od važnosti su za prehranu čov 3 ecanstv . 

1 Koliko grama proteina mora čovjek pojesti na an. ^ 

, ta onoga, šio smo dosad govorili « proteinima kao grad, zrv,^ 

kiga, protalazi jas^d^sn^o^a^P^ . ka<) sv e- 

ukupne'tjelesne 1 duševne snage ljudske. Baš zato se i ravna .1 i .« 

si; i- zzžz z szizzu 

lZ2 °Z*»o po svoj; branivoj vrijediti, a ta leći » prvom red« 
u proteinima u njima. 

Budući da odrastao ćovjek dnevno izlućnje oko 30 gn mokraee- 
i " količina odgovara disimilaciji od nek Š 

vine „ ^ Te „dtti, zakljućnje, da odrastao ćovjek 

proteina u našem tije . proteina. Mora imati 

mora ima« koji izgradnju 

z „o, je, se mace TrTtl. se organizam oštećuje, propada. Tu su 

bar 230 gr. mesa, da ostane na snazi. 

Protiv te nauke, t. j. protiv toga, da ćovjek mora dnev™ pr.m.t. « 

hrani oko 100 f . »OS.,. 

rit - 


259 


rima čovjek velikom količinom proteina preopterećuje svoj organizam 
i natovaruje mu posao probave, asimilacije i disimilacije proteina, koji 
mu je nepotreban. 

Imaju li oni pravo, onda naučna zasada o dušikovoj ravnoteži i 
bilanci mora biti podvrgnuta dugotrajnoj i svestranoj reviziji. A o tom 
se i radi! Čitamo li novije rasprave fiziologa o tom pitanju, to vidimo, 
da idu za tim, kako bi dnevnu produkciju mokraćevine u mokraći do- 
veli u sklaid s činjenicom, da se i s manjom količinom proteina u našoj 
hrani, nego što je pređašnji teoretski i praktički zahtjev, naime 100 gr., 
može sačuvati t. zv. dušikovo ravnotežje u našem tijelu. Rezultati tih 
istraživanja, u koja se mi ondje ne možemo pobliže upuštati, trijesu 
još doveli do konačnog i odlučnog zaključka i odgovora na pitanje, 
koliko grama proteina mora čovjek pojesti na dan. No čini se, da će 
to pitanje biti riješeno u vezi i s obzirom na mnoge prilike, koje kod 
hranidbe raznih ljudi treba uzeti u obzir, i da ne će dovesti do neke 
aipsolutne maksime u pogledu broja gramova proteina u našoj dnevnoj 
hrani. Ratno se iskustvo priklanja znatno nauci spomenutog ameri- 
kanskog i danskog istraživača. 

2. Koliko čistih kalorija mora ostaviti naša hrana dnevno u našem 
tijelu? 

Uz proteine treba se u našoj hrani obazirati u prvom redu na koli- 
činu k a 1 o r i j a, t. j. na količinu energije, što je ona oslobađa u našem 
tijelu. Kako nam je poznato, masti su i ulja ona sastojina naše hrane, 
koja kod oksidacije u našem tijelu oslobađa najviše topline (1 gr. masti 
daje 9 velikih kalorija!). Zato i jest mast i ulje tako skupo i traženo. 
No i ugljikovi hidraiti i proteini oslobađaju kalorije. Samo treba uvijek 
imati na umu, da za energetičke prilike u našem tijelu dolaze u obzir 
samo one kalorije naše hrane, koje su doista oslobođene u našim 
stanicama i tkivima. Treba zato od totalne kaloričke vrijednosti naše 
hranfe odbiti neprobavljivi dio (kaloričku vrijednost izmetina) i onda 
onaj dio, koji je ostao nakon procesa disimilacije još uvijek u formi 
organskih ugljikovih spojeva (kaloričku vrijednost mokraće). Tako do- 
bivamo čiste kalorije, kojima broj ovisi ne samo o prirodi naše hrane, 
nego i o individualnoj našoj sposobnosti, t. j. o> zdravlju probavnih 
organa, pluća itd. 

Čiste kalorije treba naše tijelo za uzdržavanje konstantne tempe- 
rature od -j- 36° C, nadalje za rad srca, disaćih mišića, peristaltiku ili 

gibanje crijeva i želuca, za rad žlijezda itd- Ali i za vanjski rad, rad 
naših mišića i organa! Zato treba razlikovati potrebu kalorija za vri- 
jeme mirovanja i potrebu kalorija za vrijeme intenzivnog rada. 

Već je bilo govora o tom, da naš organizam nije »idealna« mašina, 
t. j. da se i u njemu, kao i u parostroju, može samo stanoviti procenat 
privedene energije pretvoriti u mehaničku radnju. Rendement 
(»Nutzeffekt« = iskorišćivanje) iznosi samo nešto malo više nego u 
parnom stroju, t. j. oko 20%. 

Fiziolozi su na osnovi mnogih pokusa povukli zaključak (Rubner, 
Tiegerstedt), da normalan, odrastao čovjek uz običnu hranu i miro- 
vanje treba na dan 2400 velikih kalorija za pokriće svojih energe- 
tičkih potreba. No izvodi li takav čovjek stanovitu radnju, to mu nije 
dosta 2400 kalorija. 0 tom nas može uvjeriti ovaj račun, osnovan na 
faktičnom pokusu. Osoba, koja je radila i obavila u danu mehaničku 
radnju od 108.800 kgm. (kilogrammetara), izdala je u 24 sata 3726 velikih 
kalorija. Budući da jednoj velikoj kaloriji odgovara radnja od okruglo 
425 kgm., to na obavljenu radnju otpada 108.800 : 425 = 256 kalorija. 
No ta osoba nije zato, da može obavljati toliku radnju, trebala jedno- 
stavno 256 kalorija više, nego za vrijeme mirovanja. Jer samo 20% 
kalorija može preći u radnju, to je trebalo 5 X 256 = 1280 kalorija 
više. Pokus je pokazao na osnovi mjerenja svekolike izdane topline, 
da ta iznosi 3726 kalorija. Odbijemo li od tog broja one, što su se po- 
trošile na radnju, dakle 3726 — 1280 = 2446 kalorija, t. j. dobivamo 
broj kalorija, što su ga Rubner i Tiegerstedt postavili kao po- 
trebu na dan za odraslu osobu za vrijeme mirovanja. Ta je dakle osoba 
trebala dnevno toliko hrane, da izbije iz nje preko 3500 velikih kal Di- 
nja! 

Tako uče poglavito njemački fiziolozi. 

Hrana, što su je dnevno trošili kod svojih pokusa već spomenuti 
istraživači Chittenden i Hindhede, nije kadra ni izdaleka do- 
seći tog broja čistih kalorija. A ipak oni tvrde, da su i radili i dobro 
im je bilo! 

Zato ni norme o broju kalorija, što ih treba čovjek na dan za svoj 
rad i eksistenciju, nemaju nepokolebive stalnosti. Jer i iz onoga, što 
smo ovdje ukratko naveli, proizlazi, da kod oslobađanja i upotrebe ka- 
lorija naše hrane igraju ulogu vrlo mnoge individualne sposobnosti i 

razlike. Čovjek primjerice, koji je dobro navikao nekom poslu, pro- 
ducirat će jamačno više radnje uz manji potrošak kalorija, nego nena- 
vikao! 

3. Zašto ideja o vegeterijanstvu kraj sve skupoće mesa ne može 
da uhvati dublji korijen u kulturnom čovječanstvu? 

I nakon ratnih prehranbeoih iskustava ističu najodličniji fiziolozi, 
da je za čovjeka najpodesnija mješovita hrana. No mnogo se je pisalo 
i raspravljalo o što boljem iskorišćivanju bilinske hrane. Kako je već u 
našoj knjizi bilo govora, protoplazma je bilinskih stanica zatvorena u 
celuloznu membranu. Da naši probavni organi iskoriste hramive 
tvari bilinske protoplazme, potrebno je, da naši probavni sokovi do 
nje dođu. I sad je nevolja, što naši probavni sokovi nijesu kadri razo- 
riti, rastopiti i probaviti celulozu. To je onda zapreka, da u jednu ruku 
teže iskorišćujemo i inače lako probavljive i vrijedne sastojine bilinske 
hrane, a u drugu ruku silna masa organskog materijala, koja je u bilju 
pohranjena u obliku ugljikohidrata, što ga zovemo celuloza, za naše je 
prehranbene prilike bez direktne vrijednosti. Preživači, na pr. goveda, 
mogu istom, poradi uređenja svojih probavnih organa, donekle isko- 
ristiti taj materijal. Bilo je doduše za vrijeme rata pokusa u Njemačkoj 
(H. Friedenthal), da se sijeno i slama učini i hranom za čovjeka. Smrvi 
li se slama u vanredno fini prah, to su se tim razdrobile i celulozne 
tvari tako, da naši probavni sokovi mogu doći do ono malo probavljivih 
proteina i ugljikohidrata u slami, ali postizava se i to, da i sama celu- 
loza (kako tvrdi spomenuti H. Friedenthal) postaje donekle probav- 
ljiva. Mnogi su se oduševili za te pokuse. Tako na pr. kaže bečki pro- 
fesor F ii r t h u jednom svom god. 1915. održanom predavanju do- 
slovno ovo: »Pred kratko vrijeme pokazao je Friedenthal u društvu 
njemačkih gospodara u Berlinu kruh sasma dobra teka, načinjen iz 
slame. Time izlazi na vidjelo mogućnost, da široke površine zemlje, 
koje su doslije služile hranidbi čovječanstva samo preko marvogojstva, 
budu ljudima direktno i racijonalnije od koristi. Mnogom će se činiti 
malo smiješnom pobožna želja, da ljudi postanu travojedi. Ali treba se 
sjetiti, da su i prvi pokusi o praktičnoj uporabi parnog stroja, rasvjet- 
nog plina i elektricitete bili savremenicima posve humoristični, a ipak su 
se kasnije ispostavili kao sasvim ozbiljne stvari. Možda se ovdje susre- 
ćemo s jednom od onih mogućnosti, koje su pozvane, da boravak na 
Zemlji poznijiim pokoljenjima učine lakšim, nego što je bio sadanjima« 
Teško je reći, hoće li od tog brašna biti pogače! 

Dakako, da se vegeteri jamstvo ne smije identificirati s travojed- 
stvom. Mi imamo čitav niz kulturnog bilja, kao što su grah, grašak, leća, 
bob itd., kojima se plodovi odlikuju i znatnim sadržajem na proteinima 
i znatnom kaloričkom vrijednošću. A i biilinske masti (ulje uljikino, 
ceres itd.) zauzimlju važno mjesto kao hramive sastojine naših jela. 
Čovjek bi dakle mogao sasma lijepo namiriti svoje hranidbene potrebe 
jedino iz biljevnog carstva. No kraj sve vike na meso životinj- 
sko kao hranu, ipak se čini, da su u njemu osobito zgodno sadržane 
sve važne hramive sastojine u koncentriranoj formi. A čini se, da je i 
probavljivost životinjskih proteina izdašnija nego bilimskih. Zato će 
hrana životinjskog porijekla i u budućnosti sačuvati svoje dominantno 
mjesto. 

4. Zašto solimo naše jelo? 

Od kojeg su znamenovamja anorganske soli kao građa našeg tijela, 
bilo je već govora. Dok sve soli, što ih treba naš organizam, primamo u 
dovoljnoj količini s ostalom hranom, jedina je kuhinjska sol, 
koju dodajemo još posebno našoj hrani. Zašto? 

Ovim se je pitanjem svestrano bavio fiziolog Bungc, pa evo u 
kratko njegovih misli i rezultata. Ponajprije je konstatovao na osnovi 
raznih historijskih i putopisnih podataka, da ne upotrebljavaju svi na- 
rodi i plemena kuhinjsku sol kao dodatak jelu. Ljudi, koji se hrane 
jedino mesom i životinjskom hranom, (na pr. finska i sibirska ple- 
mena,) ne upotrebljavaju uopće soli, iako je imaju došla na raspola- 
ganje. Što više, osjećaju odvratnost od hrane (dakako mesnate), kađ 
im se posoli. Nasuprot narodi, koji se hrane pretežno ili isključivo 
biljevnom hranom, cijene osobito sol, pa su se odvajkada poljodjelski 
narodi borili za naslage soli na našoj Zemlji. Putopisci su nadalje za- 
bilježili za neka afrička divlja plemena, koja se hrane gotovo jedino 
biljevnom hranom, da uživaju u komadu soli kao djeca u komadu sla- 
dora. U suglasju s ovim opažanjima stoji i statistički konstatovan lakat, 
da u Franccskoj dolazi na glavu pet puta manje soli u gradovima, nego 
u selima. Očito zato, jer se gradski stanovnici hrane više mesnatom, a 
seljaci biljevnom hranom. 

No zašto tako? Kuhinjska je sol spoj n a t r i j a s klorom (NaCl). 
U biljkama i prema tomu u biljevnoj hrani ima relativno malo te soli. 
U biljkama su više zastupani kalijevi spojevi. Naš pak organizam 
ima u svojim tkivima i stanicama nešto oko 1 % kuhinjske soli. I nema 

sumnje, da naš organizam nastoji da sačuva tu količinu kuhinjske soli 
kao normalnu svoju sastojinu bez obzira na hranu, kojom se hranimo. 
Budući da s biljevnom hranom dolaze u našu krv kalijeve soli, to 
drži Bunge, da njihov kalij — poradi veće afinitete spram klora — 
istiskuje natrij iz kuhinjske soli i oduzima mu klor. Natriju onda ne 
preostaje drugo, nego da se udruži s drugim kojim kiselinskim radika- 
lom, na pr. s ugljičnom kiselinom u krvi. No spoj natrija s ugljičnom 
kiselinom nije u većoj količini normalna sastojina naših stanica i tkiva, 
a isto tako ni spoij kalija s klorom. Zato naši bubrezi izlučuju obadva 
napolje. Tako gube naše stanice i tkiva svoj natrij ! A taj im treba 
kao normalna sastojina, pa nam zato prija hrana, kojoj smo dodali 
natrij eva spoja s klorom, t. j. kuhinjske soli. Osobito bilinska, na pr. 
grah, krumpir itd. 

Osim toga drži Bunge, da je kuhinjska sol i neko probavno dra- 
žilo, pa i zato posežu ljudi za njim često i preko mjere. 

Da li je Bungeovo razlaganje doista opravdano ili nije, ne ćemo se 
na ovom mjestu pobliže upuštati. Istaknut ćemo samo još jednu mi- 
sao, koju ističe Bunge, naime, da je kuhinjska sol takova sastojina 
hrane, da njenu potrebu osjećaju osobito siromašniji slojevi, pa 
zato nije opravdano, da se udara na kuhinjsku sol onoliki porez, koliko 
su to učinile neke države. 

5. Sta je umjetna hrana i da li ona može zamijeniti prirodnu? 

Nama je dobro poznato, da do danas još nije pošlo za rukom 
umjetna sinteza proteina, a ni viših ugljikohidrata (škroba), koji do- 
laze u obzir kao sastojine naše hrane. Opravdano se zato misli, da 
nema ni govora o umjetnoj hrani sve donde, dok ne pođe za rukom 
sinteza proteina. Jer proteini su hrana u apsolutnom smislu, t. j. 
dok se ostale sastojine naše hrane (masti i ugljikohidrati!) mogu na- 
doknaditi, bar na neko vrijeme, jedino proteinima (dakako uz vodu 
i soli!), to su proteini u našoj hrani neminovno patrebni. Ako njih 
nema u hrani, naš organizam troši i disimilira svoje vlastite proteine i 
tako oštećuje sam sebe; potraje li to dulje vremena, dolazi do pro- 
pasti, do smrti organizma. 

No ipak se već danas može reći, da je biokemijska nauka u prin- 
cipu riješila i eksperimentalno pitanje o umij etno j hrani, t. j. pošlo je 
za rukom fiziologu E. Abderhaldenu, da održi životinje, pse, a i 
ljude ne samo u dušikovoj ravnoteži, nego da i postigne prirast na 

težini organizma jedino umjetno priređenim hranivim tjelesima. 
Kako se to slaže s gore istaknutim činjenicama o proteinima naše 
hrane? 

Tko je dobro pazio na ono naše razlaganje, u kojem je govora o 
probavi naše hrane, sjetit će se, da se za vrijeme probave raspa- 
daju sve komplicirano građene sastojine naše hrane na prilično jedno- 
stavne, organske kemijske spojeve, na neke indiferentne kemijske 
opeke, iz kojih istom sam naš organizam izgrađuje svoje vlastite pro- 
teine, masti i ugljikove hidrate. I sad je E. Abderhalden došao 
na misao, bi li se prirodna naša hrana dala nadoknaditi direktno 
tim indiferentnim organskim kemijskim spojevima, što smo' ih upoznali 
kao: glicerin, masne kiseline, dekstrozu i aminokiseline. A ti se organski 
spojevi mogu sasma lijepo* i umjetno načiniti. Tu je svoju misao 
okušao Abderhalden na pokusima i došao je do zaključka, da ove 
opeke prirodne hrane mogu doista zamijeniti samu prirodnu hranu, 
t. j. proteine, maisti i ugljikove hidrate. Time je u principu riješio pro- 
blem u m j e t n e hrane. 

No riješen je je toga pitanja u glavnom jedino od teoretske važ- 
nosti. Iz njega naime zaključujemo, da mi doista već danas poznajemo 
sve bitne kemijske opeke, koje izgrađuju materijal naših stanica i tkiva. 
Zato se je Abderhalden, kad je neposredno iza njegovih rezultata i misli 
o našoj hrani došao C. F u n k sa svojim vitaminima i s tvrdnjom, 
da su i oni bitni sastavni dio naše hrane, usprotivio toj misli i na- 
stojao ju eksperimentalno oboriti. 

U praksi ne će tako lako* umjetna hrana zamijeniti prirodnu. Ne 
će zato, jer je bilinska zelena stanica najjeftinija kemijska tvornica na 
našoj Zemlji. 

* * * 

Mogli bi tako iznijeti još čitav niz pitanja, koja su u vezi s naukom 
o našoj hrani i hranidbi. Mogli bi brojnim tabelama predočiti kemijski 
sastav naših najobičnijih jela i njihovu kaloričku vrijednost. No i iz 
ovo nekoliko pitanja razbira se, kako je fiziološka nauka daleko od 
toga, da nameće čovječanstvu neke stalne i nepogrešive propise o na- 
činu i sredstvima njegove hranidbe, jedino na osnovi kemičke analize 
hranivih tvari. Bez obzira na kemijski sastav prirodnih tjelesa čovje- 
čanstvo je d u g o t r a j n i m iskustvom izabralo i pronašlo iz pri- 
rode ono, što mu u danim prilikama najbolje prija i služi za održanje 

njegovo. Kod toga igraju posebnu i važnu ulogu mnogobrojni faktori u 
životu pojedinaca i naroda, koji čine, da pred nama iskršava takova 
šarovita slika života čovječanstva, koja nas zaokuplja i divljenjem 
i grozom svojim mnogostranostima, dubinama, strastima i stra- 
danjima tako, da nam iznemažu sile, kad bi tu cjelinu da obuhva- 
timo i objasnimo slabim svojim naučnim rezultatima. Nauci preostaje 
tek, da iz te cjeline izrezu je pojedine komade i da ih međusobno uspo- 
ređuje i ocjenjuje. Ali je vodi jedna snažna i velika misao: Svi ti po- 
javi života u nama i oko nas mora da se podvrgavaju zakonima o ener- 
giji i materiji, što ih polako otkrivamo na tim dvjema posljednjim in- 
stancijama vascijelog svijeta! 


i 


\ 


/ 

Zaglavak. 


diki ruski književnik Lav T olstoj stavio je u tusta sim- 
patično prikazanom robijašu Simonsonu u »Uskrsnuću« ove 
zanimljive riječi: »Kad bi bakterija promatrala i istraživala 
nokat čovječji, ona bi ga smatrala neorganskom tvar ju. 
Upravo tako smatramo i mi zemaljsku kruglju neorganskom tvarju, jer 
joj promatramo samo koru, A to nije pravo.« 

I doista, što se dublje zamišljamo u prirodne pojave oko' nas, lo 
nam je teže povući granicu između žive i mrtve prirode, kakogod se 
ona činila na prvi mah jasna i izrazita. Ali odmah moramo priznati, da 
prirodnim naukama nije još do danas pošlo za rukom eksaktnim puto- 
vima kemije i fizike riješiti problem života. Kako smo već na 
uvodnom mjestu ove knjige istaknuli, nauka o životu, fiziologija, sa- 
bira i proučava polagano ponajprije sve one pojave i promjene, koije 
su u vezi sa životom, a mogu se svesti na zakone materije i energije, 
što su otkriveni laboratorijskim pokusima, a vladaju u t. zv. mrtvoj 
prirodi. Nauka o životu drži, da se na taj način približava sigurnim i 
čvrstim putem svojem konačnom cilju, t. j. riješen ju problema života. 
No sve donde, dok taj problem nije tim putem riješen, ostaje dakako 
slobodno svakom misaonom čovjeku, da izrađuje sebi svoje filozof- 
ske nazore i zamisli o odnošaju mrtve i žive prirode na našoj Zemlji. 
I tako vidimo, kako pojedini prirodoslovci, a još više filozofi u djelima 
sad manje sad više duhovitim, poletnim i dubokim, razvijaju svoje 
misli o problemu života. One su vrlo često međusobno najoprečnije, a 
daju se obično svrstati u dva tabora. U prvom se nalaze mislioci, koji 
svim marom i osobitim naglašavanjem sakupljaju sve one pojave ži- 
vota, što se zasad ne mogu još dovesti u sklad s poznatim zakonima 
kemije i fizike, pa zato ističu, da u živoj prirodi posluju sile i faktori, 
koji stoje izvan i iznad tih zakona. Pristaše tog tabora zovu se obično 
v i t a 1 i s t i, jer ističu, da u živim bićima posluju sile specijalno ka- 
rakteristične samo- za živa bića, t. j . da u životu organizama izlazi na 
vidjelo posebna djelotvorna tendencija, koja se očitu- j e u organizmima 

i po organizmima i bitno je svojstvo samo »života«. Tu tendenciju zove 
primjerice D r i e s c h posebnim imenom »entelehija«, Reinke pajk 
»dominanta«, a naš prirodoslovac Car jednostavno »duša«. No bio- 
kemija i biofizika ne znaju kraj najbolje volje, šta bi počele s tim en- 
telehijama i dominantama, radeći svojim eksperimentalnim i eksaktnim 
metodama. Vitalne naime sile te još su uvijek zavijene u neko mistično 
velo i ni jesu pristupne kvantitativnim mjerenjima, kojima bi se 
uglavilo njihovo sudioništvo i važnost kod životnih procesa i pojava. 
Zato velika većina naučnih radnika na području kemije i fizike živih 
bića zastupa o životu i životnim pojavama nazore, koji provijavaju i 
poglavlja ove naše »Kemije živih bića«, a zovu ih obično »m e h a n i s- 
tim a«. Time se želi kazati, da oni tobože svode život i životne pojave 
jedino na zakone mehanike, na zakone gibanja, uglavljene u mrtvoj 
prirodi. No to nije ispravno. T.zv. mehanisti ne puštaju ispod nogu ni- 
kako i nikada jedino siguno tlo naučnog rada i naučnih rezultata ke- 
mije i fizike, te izražuju nadu, da će jednom poći za rukom tim 
putem riješiti problem života u vezi i na osnovi zakona, koji vladaju 
i u »mrtvoj« prirodi. Onaj, koji misli, da se već i sama »mrtva« pri- 
roda može sputali u neki uskogrudni mehanički ili materijalistički 
nazor, ne poznaje rezultata i zasada moderne kemije i fizike. Za nj je 
riječ »mehanički« prazna fraza i on ne vidi pravi domašaj njen ni u 
mrtvoj ni u živoj prirodi. Jer nama je, na žalost, istom neznatno i 
slabo poznat i talj tobože jednostavni »mehanizam« i mrtve i žive pri- 
rode. A dotle, dok nam nije on u rukama, slaJbo će nam pomoći lijepe 
i velike riječi o entelehijama i dominantama. Zato moramo* sile svoje 
posvetiti proučavanju toga mehanizma. 

No krivo bi bilo misliti, da su rasprave o mehanizmu i vitalizmu 
naskroz izlišne. U njima kao da se ljudski duh slobodno zaletava na 
krilima slobodne misli daleko iznad rezultata suhih i ukočenih ek- 
saktnih nauka u gustu i nerasvijetljenu tamu, što* ih još obavija sa svih 
strana. Pa kakogod bila vrijednost tih misli relativna i nesigurna, one 
su svakako potrebna predigra za konačno riješenje velikih pitanja. 
I u njima se okušava snaga čovjekova, kojom nastoji uroniti u tajne 
prirodine. Nitko primjerice ne može poreći, da savremeni francuski 
filozof Henry Bergson nije iznio zanimljivih misli o razlici i po- 
stanku razlike između mrtve i žive prirode. On naime veli: »Ovaj dvo- 
jaki rezultat — mrtva i živa priroda — postignut je u našem planetu 
stanovitim jednim procesom. No moglo* je do njega doći i sasvim 

drugim sredstvima! Nije bilo potrebno, da život upotrebi za svoje 
oružje upravo ugljik iz ugljične kiseline u uzduhu. Ono, što je za život 
bitno, to je sakupljanje sunčane energije; ali mjesto da Sunce rastavlja 
atome ugljika i kisika, mogli su se (teoretski i bez obzira na praktične, 
često nesavladive zapreke) naći i drugi elementi, koji bi se po sasvim 
drugim fizikalnim utjecajima spajali ili razdvajali. Kad bi onaj ka- 
rakteristični elemenat u tvarima, koje opskrbljuju organizme energijom, 
bio drugi, a ne ugljik, onda bi morao i najkarakterističniji elemenat 
bitne građe živih bića biti drugi, a ne dušik, pa bi tada kemija živih bića 
bila sasvim drugojačija, nego li je ona, kojom se danas bavimo. Re- 
zultat tog drugog procesa bila bi živa bića, koja ne bi imala nikakove 
sličnosti s bićima, što su nama poznata, a i njihova bi anatomija i fizio- 
logija bila sasma druga. Samo funkcija osjećanja i gibanja morala bi 
ostati, iako ne jednakog mehanizma, ali jednakog djelovanja. Zato je 
vjerovatno, da se život odigrava i na drugim planetima i u drugim sun- 
čanim sustavima uz fizikalne prilike, koje nam se sa stajališta naše 
fiziologije čine nepovoljnima, a o oblicima tamošnjeg života ne možemo 
imati ni pojma. Ako je bitna zadaća života, da sabira upotrebivu sun- 
čanu energiju i da je onda upotrebljava za eksplozivne (nenadane) 
učinke, onda život izabira u svoju svrhu jamačno na svakom planetu 
i u svakom sunčanom sustavu ono sredstvo, koje je u danim prilikama 
najpodesnije, upravo onako, kako se je to zbilo na našoj Zemlji. Stvar 
je zapravo takova, da je život svagdje ondje moguć, gdje silazi i teče 
energija po zakonu Car no tovu i gdje se nalazi faktor, koji radi 
suprot ovoga zakona, t. j. koji može silaženje energije zaustaviti, a to 
je jamačno na svim svjetovima i u svim sunčanim sustavima. Mi ćemo 
poći još i korak dalje; nije gotovo ni potrebno, da se život koncentrira 
u organizmima u pravom smislu riječi, t. j. da se ograničuje na bića, koja 
pružaju silaženju energije gotove, premda elastične putove ili kanale. 
Mi možemo uzeti — iako nam je teško stvar predočiti da se energija 
sakuplja i onda opet troši u raznim smjerovima, što idu kroz materiju, 
koja još nije u potpuno krutom stanju. Kao bitni uvjet života je dostatno, 
da se negdje energija polagano zaustavlja, a onda spontano oslobađa i 
stupa u akciju.« Tako evo shvata znameniti francuski filozof bitne oznake 
i kriterije života na najširoj osnovci, ma da ga principijelno luči od 
procesa i promjena u carstvu anorganizama, t. j. ruda i kamenja, kako 
se to razbira iz misli, što ih razvija o životu i životnom elanu u po 
znatom svom djelu »L’ Evolution Creatrice« (Pariz, t907.). 

Predaleko bi nas odvelo, da se upustimo u prikazivanje pojedinih 
filozofskih nazora o životu. No svakako držimo, da nam je ovdje na 
koncu naše knjige ukratko iznijeti, da se filozofski nazori prirodoslo- 
vaca razilaze prema tomu, kako oni shvaćaju odnos između vanj- 
skog i unutarnjeg svijeta u čovjeka. U tom su pogledu došla 
do izražaja dva nazora o čovjeku i njegovu unutrašnjem svijetu, što 
ih obično krste idealizmom i realizmom. Budući da je od 
važnosti za svakog misaonog čovjeka, da prema svojoj duševnoj snazi 
i naobrazbi zauzme stanovito stajalište spram tih nazora i onih kardi- 
nalnih pitanja, o kojima se u njima radi, to ću iznijeti ponajprije, kako 
zastupaju i obrazlažu dva prirodoslovca idealizam, a onda ko- 
načno, kako i zašto ima i realizam među prirodoslovcima gorljivih 
pristaša. Evo, što je u stvari: 

L 

Još u početku prošloga stoljeća utvrdio je njemački fiziolog Ivan 
M ii 1 1 e r (1801. — 1857.) zakon o odnosu završetaka naših živaca spram 
podražaja t. zv. vanjskog svijeta, koji se zakon obično nazivlje »zakon 
specifične energije osjetila«. Sadržaj toga zakona je ukratko ovaj: 
Mehanički učinak, na pr. udarac u naše oko, izazvat će upravo onako 
osjet svijetla, kao i elekrični podražaj očnih živaca ili podražaj tih ži- 
vaca pomoću valova svijetla, kako je to obično u normalnim prilikama. 
U drugu ruku podražaj jedne te iste vrste, n a pr. električki, što ga iza- 
zovemo, ako provodimo galvansku struju raznim osjetilima i završecima 
živaca, rodit će razne dojmove, razneosjete, tako na pr. u oku bli- 
jesak, u uhu šuim i zvuk, na koži, već prema tomu, s kojim će okraj- 
cima živaca doći u doticaj, sad osjet studeni, sad opet topline ili bola. 

Iz tog se je zakona povukao interesantan, ali i fatalan zaključak, 
da pojavi i promjene vanjskog svijeta nemaju ništa zajedničko s našim 
osjetilima i predodžbama, s vraćanjem i obrađivanjem predodžaba (mi- 
šljenjem), t. j. s našim unutarnjim svijetom. Drugim riječima: vanjski 
je svijet za nas knjiga sa sedam pečata i baš poradi zakona specifične 
energije naših osjetila ne možemo mi nikada ništa pravo saznati o 
kakvoći, o kvaliteti pojava i promjena u izvan j em svijetu. Je- 
dino, što možemo neposredno spoznati, jesu stanja 
i procesi naše vlastite svijesti. Zato su naši nazori o iz- 
vanjem svijetu samo spekulacije i hipoteze, slike, izrađene na osnovi 

stanja i procesa naše vlastite svijesti, a ne na poznavanju faktičnih 
pojava i promjena u prirodi. 

Na tom stajalištu stoje nasamo najodličniji stariji i noviji filozofi, 
nego i mnogi, pa i najmoderniji prirodoslovci. Prikazat ću ukratko, na 
koji način obrazlažu to stajalište i njegovo znamenovanje za prirodne 
nauke, — jer u tom pogledu nas ono osobito interesu je, — dva uva- 
žena, savremena prirodoslovca: f iziologij ski psiholog Teodor 
Z i e h e n i f iziologij ski kemik Gjuro pl. B u n g e. 

Z i e h e n je utoliko prirodoslovac, što je po prvotnoj svojoj ^truci 
medicinar, psihiatar. Kao profesor živčanih bolesti na medicinskom 
fakultetu najprije u Jeni, zatim uUtrechtuu HoJandiji, a kasnije 
u Berlinu držao je niz predavanja iz f iziologij ske psihologije za 
medicinare. Radeći pak na tom području, prešao je polagano iz po- 
dručja prirodnih nauka u područje čiste filozofije. Najnovije mu je 
n. pr. djelo »Osnovi psihologije«, od kojeg prva knjiga obrađuje filo- 
zofijske probleme, kako se već iz naslova vidi: »Erkenntnistheoretische 
Grundlegung der Psychologie« (Berlin 1915.) 

Ziehenova predavanja iz f iziologij ske psihologije vrlo su uvažena 
i raširena kao udžbenik psihologije, a izašla su i u dobrom srpskom 
prijevodu. Na koncu tih svojih predavanja ističe Ziehen spomenuto 
stajalište o snošaju vanjskog i unutrašnjeg svijeta u glavnom ovako: 

Kal^o dolaizmo do toga, da razlučujemo dva reda pojava: psihički 
i materijalni? Koji nam je od njih najprije dan? Ispitujte, molim, sami 
sebe! Vi vidite n. pr. drvo. Čini se, da su vam kod toga dana oba reda: 
Vaš vidni osjet — psihički, i drvo — materijalni. No drugo je pitanje, 
da li je to eksaktni izražaj empirijskog stanja činjenica. Ja mislim, 
da nije. Ono, što vam je kod toga dano, jedino je i samo vidni 
osjet drva, dakle isključivo psihički proces i pojav. I sad mi obrađu- 
jemo taj osjet na sasma poseban način, da izgradimo predodžbu o 
jednom predmetu, o drvu, koje bi imalo biti uzrok našem osjeti, drva. 
Vi ćete mi možda dobaciti, kao i neki moj znanac: »Šta, drvo dakle 
ne postoji? Ja ću vas udariti o drvo, tada ćete ga već zamijetiti!« Ja 
sam na to odgovorio: »Tada ćete mi k vidnom osjetu pribaviti još i 
opipni osjet, ali iz k r u g a osjeta ne ću izaći!« 

Jednako je tako sa svim drugim predmetima t. zv. vanjskog svi- 
jeta. Svuda nam je dan samo psihički red osjeta i slika, koje nas na 
osjete sjećaju, pa je samo jedna univerzalna hipoteza, kad držimo, da 
s ovim psihičkim redom stoji u uzročnoj vezi materijalni red. 0 oprav- 

danosti te hipoteze — koliko uopće o toj opravdanosti može biti go- 
vora — odlučuju teorija spoznaje i metafizika. Za nas je od važnosti 
sam stavak, da nam materijalni red činjenica nije dan jednako prvotno 
kao i psihički. Samo potonji je empirijski tu, a prvi se t. j. materijalni 
istom po njemu za nas otvara; ili ako hoćete, materijalni red je red 
predodžaba, što smo ih dobili apstrakcijom iz naših osjeta i njihovih 
slika, koje o osjetima ostaju u našem sjećanju. S tim stajalištem slaže 
se i modema fizika. Od t. zv. materije nije prirodoslovcu preostalo 
ništa drugo nego fizičke točke u prostoru, što se zamišljaju kao sre- 
dišta sila ili kao »prostorno sastavljeni kompleksi energije« (Ostwald), 
koji su kadri izazvati osjete ili ih promijeniti. Sve empirijske činjenice, 
koje su dovele do pojma mase materije, daju se isto tako jedno- 
stavno opisati i ujediniti — kako je to učinio M ac h — stavimo li na 
mjesto odnosa masa obrnuti odnos med jusobnih ubržen ja (akceleracija) . 

Inače nam je t. zv. materija potpuna nepoznanica bez obzira na 
njezinu hipotetsku uzročnu vezu spram naših osjeta. A što vrijedi za 
sve materijalne procese, vrijedi i za materijalne procese u našem 
mozgu. I do njih dolazimo istom preko psihičkih procesa, ni oni nam 
za to nijesu prvotno dani. Tijek je, strogo uzevši, ovaj: mi posjedujemo 
premnoge osjete, a po njima i predodžbe. Kao uzroke osjetima uzim- 
ljemo predmete vanjskog svijeta. Među našim osjetima nalaze se i oni, 
do kojih smo došli anatomskim i fiziološkim proučavanjem mozga. 
Sasma analogno, kao i za sve druge osjete, držimo, da i ovi imaju 
materijalni svoj uzrok, a to je mozak. Daljnje nas istraživanje uči, da 
upravo materijalni procesi u mozgovnoj kori, u ganglijskim stanicama 
mozga, imaju sasma poseban odnos spram svih psihičkih procesa, 
naime, da nikada ne nastupaju prvi bez drugih i obrnuto'. Daljnjim 
razrešenjem ovoga kompliciranoga kruga ne može se baviti empirijska 
psihologija. Kod svakog pokusa, da ga razriješi, morala bi napustiti 
svoj empirijski osnov. Zato prepušta daljnju obradbu tog problema, 
koliko je uopće moguće neko njegovo razrešenje, t. zv. metafizici i 
teoriji spoznaje, koje više nijesu prirodne nauke, među koje se ubraja 
i fiziologijska psihologija. 

Baš zato mora fiziologijska psihologija počivati na iskustvenom 
faktu, da nam je prvotno dan samo psihički red pojava i ništa više 
izvan i osim njega. Ona ostaje tako u granicama prirodnih nauka i 
vjerna svom empirijskom karakteru. Zanimljivo je zato-, da se naša 
nauka ovim svojim posljednjim stavkom najbliže dotiče s osnivačem 


273 


kritičke filozofije, s Kantom. Locke, Berkeley i Hume pri- 
pravili su veliku istinu, što ju je napokon Kant izrekao, a to je, da nam 
je prvotno dan samo psihički red činjenica, red pojava (»Erscheinun- 
gen«), kako ga je Kant nazvao. Hipotetski uzrok tih pojava, t. j. 
vanjski svijet, prvo su istom oni otvorili, a drugo je potpuna nepozna- 
nica za nas. 

Poradi toga postoji samo prividno t. zv. dualizam tijela i duše 
ili psihofizički paralelizam! Prvotno nam je dan samo psi- 
hički red činjenica. To svoje stajalište nazivlje Teodor Z i e- 
h e n kritički monizam. 

Gjuro pl. B u n g e autor je znamenitog udžbenika fiziologije čo- 
vjeka, koji sadržava u dva omašna sveska niz predavanja, što ih je 
on održao kao profesor u medicinskom fakultetu sveučilišta u B a- 
s e 1 u. Iz Bungeova laboratorija potekle su i mnoge fiziologijsko-ke- 
mijske analize, na pr. krvi, mlijeka itd., koje su još i danas na glasu 
sa svoje točnosti i preciznosti. Sam se je bavio osobite pitanjem ku- 
hinjske soli kao hrane i pitanjem željeza u hrani i krvi. Ali na glas je 
došao osobito po tom spomenutom udžbeniku fiziologije, koji je raširen 
i dalje od stručnih krugova, jer je obrađen pregledno, jasno i u lite- 
rarnom pogledu vanredno zanimljivo. Čitav naime udžbenik provijava 
autorovo originalno stajalište o odnosu vanjskog i unutarnjeg svijeta, 
što ga je i napose razvio u prvom predavanju drugog sveska pod na- 
slovom: Idealizam i mehanizam. Sadržaj tog predavanja je 
ukratko ovaj: 

Miillerov je zakon specifične energije osjetila doduše jedno- 
stavna istina, ali najveća i najdublja, što ju je čovjek ikada otkrio. 
Zakon je taj najveća tečevina fiziologije, a ujedno eksaktni osnov 
svake idealističke filozofije. Taj nam zakon govori, da je jedini 
i ispravni put, kojim mora stupati fiziologija kao nauka o životu, da 
polazimo od poznatoga, od unutarnjega našega života, hoćemo li 
objasniti nepoznato, t. j. vanjski svijet. Zato udaraju materijalizam 
i mehanizam sasvim krivim putem, jer hoće pomoću izvanjeg svijeta, 
pomoću hipoteličkih objekata naših osjeta da objasne poznato, naš 
unutarnji svijet i ono, što nazivi jemo životom, Sasma je krivo očeki- 
vanje, da ćemo pomoću naših osjetila otkriti u živoj prirodi nešto 
drugo nego u mrtvoj. Naša naime osjetila zamjećuju i percipiraju 
sasma ograničeni niz procesa, ko»ji su svi u biti gibanja. Gibanje ie 
n. pr. ono, što se vođeno našim vidnim živcem do mozga očituje našoj 

Bubanović: Kemija živih bića. 18 

svijesti kao svijetlo i boja, gibanje je i ono, što se posredovanjem 
slušnog živca prikazuje našoj svijesti kao zvuk, gibanja, i to samo 
gibanja izazivaju sve naše nj usne, okusne, temperaturne i tlačne osjete. 
Bar fizika nas tako uči. 

Ali mi imamo za promatranje žive prirode jedno osjetilo više, a 
to je t. zv, unutarnje osjetilo (»der innere Sinn«), kojim pro- 
matramo i pratimo stanja i procese svijesti. Protivan sam nauci, da su 
i ovi potonji procesi po svojoj biti također procesi gibanja, S' tim se 
naime ne slaže jednostavna činjenica, da ni jesu sva stanja i sve pro- 
mjene u našoj svijesti prostorno poredane. Prostorno je poredano 
samo ono, što je ušlo u našu svijest na vrata vidnog, opipnog i mišićnog 
osjetila. Svi ostali osjeti, sva čuvstva, efekti, nagoni i nepregledni red 
predodžaba nijesu nikada prostorno poredani, nego uvijek samo vre- 
menski. O mehanizmu zato tu nema ni govora. Moglo bi se doduše 
navesti protiv ovog shvatanja, da se to tako samo čini, a uistinu su i 
spomenuta stanja naše svijesti prostorno poredana. Ali ovaj je navod 
potpuno labav. Razlog naime, da su objekti vanjskog svijeta, što ih 
zamjećujemo svojim osjetilima, prostorno poredani, nije ništa drugo 
nego to, što nam se oni prostorno poredani privida ju, jer ih zamje- 
ćujemo ujedinjenim posredovanjem našeg vida i opipa. Za vascijeli 
pak svijet, što ga zamjećujemo unutarnjim našim osjetilom, pada i ovaj 
prividni razlog. Nema dakle nikakvog povoda rečenom prigovoru. 

Zato mora fiziologija kao nauka o životu početi s fiziologijom 
čovjeka, jer je čovječji organizam — premda najkompliciraniji — je- 
dini, kod kojeg nije istraživanje upućeno samo na naša osjetila, na 
rezultate fizike i kemije, kojima istražujemo vanjski svijet, mrtvu pri- 
rod^ nego prodiremo u njegovu najdublju unutrašnjost pomoću »nu- 
tarnjeg osjetila«, pomoću opažanja samoga sebe, koje onda pruža ruku 
fizici, što dolaizi izvana. 

Polazeći s tog stajališta izrazu je B u n g e, da su život i životni 
procesi takovi, da ih nikada ne ćemo moći spoznati i protumačiti re- 
zultatima fizike i kemije, kako to zastupaju mnogi drugi fiziolozi. Svoje 
je stajalište nazvao najprije vitalizam, no u najnovijem izdanju 
svog udžbenika prekrstio ga je u idealizam, a završava ovdje 
ukratko prikazano predavanje ovim karakterističnim riječima: Solite 
nicht vielleicht jede Zelle und jedeš Atom ein beseeltes Wesen sein 
und alles Leben nur Seelenleben, — nije li možda svaka stanica i svaki 
atom duševno biće, a sav život samo duševni život? 

Tako, evo, opravdavaju odlični njemački prirodoslovci Ziehen 
i B u n g e u prirodnim naukama i u filozofiji idealističko staja- 
lište, što ga je prvi u filozofiji jasno razvio njemački filozof K a n t, 
pa se zato često i nazivlje »Kantov Kopernički čin«, kojim su Nijemci 
osobito ponosni. To je onaj filozofijski idealizam, o kojem 
je i u današnje ratno vrijeme bilo često govora kao o najhitnijoj ka- 
rakteristici njemačkog duha i nastojanja u kulturnom radu i raz- 
voju čovječanstva. 

Nasuprot idealističkoj filozofiji, kojoj s nm osnovu gore prikazali, 
stoje dakako nazori drugih filozofijskih struja starijeg i novijeg da- 
tuma, kao n. pr. filozofija Engleza Herberta Spencera, No ja sam 
stavio sebi za zadaću, da prikažem, kako odnos vanjskog i unutarnjeg 
svijeta shvataju prirodoslovci, a ne filozofi, pa ću zato sada 
iznijeti nazore dvojice drugih i opet suvremenih i jednako uvaženih 
njemačkih prirodoslovaca, da vidimo, koliko se udaljuju od pri- 
kazanoga idealističkog stajališta. 


II. 

Kad naš hrvatski seljak pogleda na široku livadu, na kojoj je po- 
rasla bujna zelena trava, puna šarenog cvijeća, govori: nije još vrijeme 
košnji, još se livada odviše žuti od žutih cvjetova; kad se zacrveni od 
crvenih cvjetova, kosit ćemo. I doista promatramo li boju cvjetova po 
našim lijepim livadama, vidjet ćemo, da u rano proljeće prevladavaju 
najprije bijeli cvjetovi, nešto kasnije dolazi prevlast žutih, a iza 
ovih napokon crvenih. Očito je, da ta izmjena boja stoji u vezi sa 
sve jačim svijetlom, kojim Sunce blagotvorno obasjava naše livade. 

Sunce! Roditeljica naše Zemlje, izvor sve žive sile i svega gibanja, 
svega života i rada na Zemlji! 

A sad da nabacimo pitanje: da li se je naše oko, kojim gledamo 
šarene boje po livadama:, razvilo utjecajem Sunca ili je naše oko stvo- 
rilo veličanstveni fenomen, što ga zovemo Suncem? 

Prirodoslovci, t. j. naučenjaci, koji svestrano proučavaju upravo 
vanjski svijet, koji su u tom vanjskom svijetu otkrili ne samo' neiscrp- 
ljivo blago interesantnih činjenica, nego su ujedno počeli ulaziti u trag 
silama i faktorima, što izazivlju i pokreću pojave i promjene u mrtvoj 
i živoj prirodi, ne mogu se zadovoljiti sa stajalištem, da je taj izvan j i 

svijet, objekat njihova marne,! i mučnoj istraživanja, knjiga sa sedam 
pečata, « koje nikada ne č. moči dublje i pravo savint,. Ne mogu se 
pomiriti s misiju, - premda je zastupaju na|odl,cm,r U«™*, 
da smo i mi sami, onako, kako se znamo, kao , sva šarena , jrand.ozna 
priroda i svijet oko nas onoliko, koliko smo ga kadr, spoznati, uk 
» o m e „ i » a i e g m o z g a, odnosno naiega unut.rn.eg sv„cto Zato 
su neki prirodoslovci nastojali obrazložiti, da pona,pn,e obi ek- 
tivno eksistiraju pojave i promjene u t. zv, mrtvo, prirodi, , 
onda, da mi neprestano npozn.vamo tjeles« u prirodi oko nas uprav 
onako, kakova doista i jesu. Kao primjer navest cu misi. o tok- 
blemu, Sto ih je razvio jedan od n.jvečih modernih iizmar. ko« . 
»entu, Nijemac Ljudevit Bo ltz m ann, u svom predavao, u u s|ed„,c, 
ces. akademije nauka u Beču god, 18«. (.Ub.r d,e Frage nach 

objektivan Eaistenz der Vorgknge i« “ č \tg stajališta 

Polazeći Boltzmann na, pri, e s idealistu g ) 
dolazi do zaključka, da upravo onako, kaošto posto, e za nas P 
materijalnoga svije,, samo " o ^^" u I^em, ii 

srnsrr: 

tarniem svijetu uopće dopušta eksistencija, a promjenama i pi 
viJa u t zv. zvanjem svijetu ne. Aut - aut! Jer za nas ,e sve 
d„7e, dlk izgrađujemo sliku svijei. .amo ir. nalik 
predodžbi, oboje ravnopravno. Potpuno se dakle vara, tko 
je n. osnovu idealističke lilozoiije dokazao, da ,e mrtva malen, 
večma neki tek misaoni ienomen (.Gedankending-l, nego dm ne 
čovjek ili živo biče uopče, jednako kao i dulevni život . sv„et ,zv 
vlastitog. Samo su nam naši osjeti neposredno dam. 

AH koji osjeti? Oni, lio ih upravo momeniano posuđujemo, 
je očjto za izgradnju »aie slike svijeta vrlo malo i nedostatno! Zato 
L pomoču sječanj, vračamo nekad.Sn.e naše osjete 
mi pomoći kod izgradnje naše slike svijeta No 

tranje lako če nas uvjeriti, kako sječanje, da smo doista »okt o.,et 
TI ili ne, nije još nipošto d*-, da je taj osjet do, s.a za »s p o- 
ctoiao Djeca od tri godine ne razliku, u s,ecan,a na svo,e pr 
TI ! ZT » -oie fantazije, Ljndi, koji trpe od I nočnih polu- 
čija ne mogu, kad se ujutro sjećaju toga, biti uvijek sigurni, 
d7ta bitom su samo sanjali. U drugu ruku imali -,»»».* 
T tktičnih osjeta i predodžaba, kojih se apsoln.no ™« ne s,ecuno. 

Zato moramo i sa subjektivnoga, idealističkog stajališta priznati eksi- 
stenciju mnogcčemu, što ne stoji više ni u kakovoj direktnoj vezi 
s našim sadašnjim misaonim životom, što se ne nalazi više u našem 
unutarnjem svijetu. A kako naše sjećanje nije u svako vrijeme jednako, 
kako mnogi naši faktični osjeti nastupaju u našoj svijesti često puta, 
premda se naš unutarnji svijet njima protivi i želi ih pače ukloniti, to 
nas sve ovo dovodi do spoznaje i priznanja eksiistencije svijeta izvan 
naše svijesti. 

K tomu dolazi činjenica, da najvažniji materijal za izgradnju naše 
slike svijeta crpemo od drugih ljudi. A gdje nam je pravo za to? 
Osjeti drugih ljudi ne mogu imati jednaku vrijednost kod izgradnje 
naše slike svijeta kao i naši vlastiti. Jer ideolog govori drugim lju- 
dima* dok sam ja neposredno svijestan svojih osjeta, to je ono, što 
nazivljem vašim osjetima, za mene samo misaoni simbol stanovitih pra- 
vilnosti mojih vlastitih -osjeta. Samo poradi toga, što se stanoviti kom- 
pleks mojih osjeta, koji zovem vašim tijelom, konsekventno onako mi- 
jenja, kao da je gonjen analognim impulzima volje, kako ih i ja izvodim 
na druge komplekse osjeta, t. j. na moje tijelo, postupam ja spram vas 
onako, kako postupaju spram mene vaši za mene dakako prividni im- 
pulzi volje. 

A sad se pita, da li je tim načinom izražavanja saobraćaj i razu- 
mijevanje između ljudi moguće i opravdano, da — kako to faktično i 
jest — crpemo materijal za našu sliku svijeta i od drugih ljudi. Zar 
ne bi bilo puno bolje, da se stavimo na »objektivno« stajalište? Jer i 
prema idealističkom stajalištu ne eksistiraju »objektivno« ni za mene 
ni za druge ljude samo oni ljudi, lica i predmeti u svijetlu, što ih sebi 
tako zamišljamo i predočujemo, a da to zamišljanje nije izazvano pra- 
vilnim i faktičnim osjetima. A svaki se čovjek odnosi prema svojim 
faktičnim osjetima kao i ja prema svojima. Hoću li se dakle s drugim 
ljudima sporazumjeti, to se moram prilagoditi i priključiti njihovu 
prirodnom načinu izražavanja, njihovu govoru. A taj priklju- 
čak općenitom načinu izražavanja sviju ljudi, koji 
je iskustvom dan, može se nazvati objektivno sta- 
jalište. 

Istina, moglo bi se dogoditi, da se svi ljudi slože u tom, da treba 
razlikovati pojave vanjskog svijeta od psihičkih po tom, što pojave 
vanjskog svijeta ne postoje objektivno, nego samo toliko, koliko ih za- 

mjeeuje biće, koje je kadro stvarati osjete Moglo bi se dogoditi, da 
se svi ljudi slože u tom, da eksistira samo ono, što je živo, što osjeća 
i stvara osjete! Ali ponajprije treba istaknuti, da takav općeniti nazor 
ne bi bio u suglasju s idealističkim stajalištem; jer prema ovomu je sve 
izvan naše svijesti, bili to sad procesi u mrtvoj prirodi, bila živa bića 
i njihovi psihički procesi, za nas ravnopravno. A kako se svi ljudi m- 
jesu složili u tom, što eksistira, a što ne eksistira, nastaje pitanje, ima 
li doista kakovog smisla neprestano isticati i na to sjećati, da materija, 
i to baš t. zv. mrtva materija ne eksistira objektivno. Ako netko tvrdi, 
da je o tom već a priori osvjedočen, onda to može biti jednaka varka, 
kao kad dijete drži, da sve u svijetu osjeća i zamjećuje kao i ono samo. 

Potpuna analogija između naših vlastitih osjeta i osjeta drugih 
ljudi dovodi nas do zaključka, da eksistiraju i osjeti drugih ljudi. Zato 
držimo, da eksistiramo i mi sami i drugi ljudi. Ali ovdje ne smijemo 
presjeći put analogiji, kojim smo pošti. Ponajprije su jamačno t. zv. 
više životinje, koje po svojim osjetima stoje najbliže čovjeku, takove, 
da i njima moramo priznati eksistenciju. A gdje je sad granica? Pola- 
gano se spuštamo stepenicama razvoja od najviših k sve nižim orga- 
nizmima, pa ako svima tima priznamo eksistenciju, onda je posve ne- 
opravdan skok, da zaniječemo taj predikat i neorganizmima, t. j. 
mrtvoj prirodi, mrtvoj materiji. Tako, evo, možemo psihologijski oprav- 
dati i dovesti u suglasje s težnjom, da naše mišljenje služi saobraćaju 
sviju ljudi j da postoji nesamo naš unutarnji duševni svijet, nego i svijet 
izvan nas, što ga obično nazivi jemo materijalnim svijetom. 

Postavimo li se pak na to stajalište, rađa se pitanje, da li mi mo- 
žemo istim slikama i predodžbama, kojima predočujemo i tumačimo 
vanjski svijet, predočiti i objasniti naš unutarnji, psihički svijet. Što 
više, ni je su li možda psihički procesi takovi, da se odnose spram mate- 
rijalnih kao specijalni slučajevi spram općenitih! Daje li se na tom 
stajalištu izgraditi slika svijeta, koja ima bar toliko* vrijednosti, da 
smije i može postojati uz sliku svijeta, koju izgrađuje idealizam? 

Iskustvom nam je dano, da se naši osjeti međusobno razlikuju 
tako, da su jedni drugima sad više, sad manje slični, da jedni imaju 
s drugima sad više, sad manje zajedničko, kao i to, kojim slijedom u 
vremenu jedan za drugim slijede. 0 kvaliteti osjeta, o plemenitoj ili 
neplemenitoj, o materijalnoj ili nematerijalnoj njihovoj naravi ne 
znamo ništa direktno iz našeg iskustva Zato ne mogu razumjeti, kad 

se kaže: mi znamo ili saznali smo a priori ili mi smo tomu neposredno 
svijesni ili što bilo drugo, da su osjeti nešto jednostavno i da se oni 
kvalitativno razlikuju od procesa u mrtvoj prirodi, što više, da su ple- 
menitiji, uzvišeni j i itd. od ovih. 

Svakako je krivo, ako kažemo, da materija ili pače atomi osjećaju. 
Ali opravdamo smijemo kazati, da nije nemoguće, da se promjene 
osjeta i zakoni, po kojima se one zbivaju u našem unutarnjem svijetu, 
najtočnije mogu prikazati onako, kako prikazujemo fizično i kemijski 
materijalne procese u našem mozgu. U tom nema ništa, što bi procese 
naše unutarnjosti ponizivato. Obično se naime misli, kad bi naši du- 
ševni procesi tekli tako, te bismo ih mogli potpuno predočiti slikama 
materijalnih procesa u našem mozgu, da bismo mi morali biti isto tako 
mrtvi i bezosjećajni kao i mrtvi mehanički strojevi. Ali ta bojazan nije 
opravdana. Vascijeli intenzitet, šarovitost i bogatstvo našega duševnog 
i osjećajnog života nije tim uvjetovano, što su dotični procesi kvali- 
tativno plemenitiji i uzvišeniji od onih u mrtvim strojevima, nego 
jedino tim, što su kompliciraniji, bogatiji, a i tim, što naš »ja« pripada 
istoj vrsti živih bića, koja se je prema Darwinovoj teoriji razvila 
i održala u borbi za opstanak, u kojoj su borbi nastale kao pomagalo 
u tom razvoju reakcije živih bića, praćene izrazitim osjećajima boli i 
radosti. 

Do danas doduše nije još pošlo za rukom da se predoči postanak 
osjeta, t. j. psihičkih procesa kompliciranim slikama kemije i fizike, 
no to još ne dokazuje, da to uopće nije moguće. Istina, psihičke pojave 
i procesi stoje jamačno dalje od materijalnih, nego na pr. termički (to- 
plinski) ili električni od mehaničkih, ali da se psihički i materijalni 
razlikuju kvalitativno, a ovi drugi međusobno samo kvantitativno, očito 
je predrasuda. 

Pa usporedimo savršen materijalni stroj s čovjekom! 

Ponajprije moramo imati dobro na pameti, da između strojeva, 
poznatih nama do danas, i mrtve prirode uopće postoji također jaz, 
jer mi nipošto još ne znamo, da se svi procesi mrtve prirode moraju 
dati predočiti slikama i zakonima kemije i fizike. Baš zato je krivo, 
kad se o »mrtvoj« prirodi govori kao o nečem podređenom, jedno- 
stavnom, jedino podvrgnutom mehaničkim zakonima, a o »živoj« pri- 
redi i psihičkim pojavama kao o nečem, što je daleko iznad mehaničkih 
zakona. 

Zamislimo li iako savršeno konstruirani stroj, da nesamo reagira 
na podražaj izvana, nego da taj savršeni, mehanički stroj zadobiva od 
podražaja i »osjet«, t. j. ono, što zovemo psihičkim procesom i po- 
javom, to će za onoga, koji ne pozna točno građu toga mehaničkoga 
stroja, njegovi »osjeti« biti pojava, koja se ne će moći mjeriti i meha- 
nički protumačiti upravo onako, kako mi ne možemo još danais predo- 
čiti i objasniti slikama kemije i fizike naših faktičnih osjeta, jer ne 
poznajemo točno i potpuno kemijsku i fizičnu građu i komplicirani 
ustroj našega tijela. Zato nema principijelne zapreke, da se me- 
hanički realizira sve, što nam je iskustveno dano o psihičkim procesima. 

Iz svega toga dolazimo do zaključka, da nije nemoguće, da bi nam 
isti oni misaoni simboli i zakoni, pomoću kojih dobivamo najbolje slike 

0 procesima u mrtvoj prirodi, stvorili — dakako u kompliciranom 
sklopu — najjednostavniju i najjasniju sliku psihičkih pojava i pro- 
mjena. Zato uz idealizam ima svoj raison d' etre i drugo stajalište, koje 
se za razliku od idealizma može nazvati realizam. Pa kaošto je idea- 
lizam samo slika svijeta za jednog čovjeka, a nipošto za vascijelo čo- 
vječanstvo, tako se čini, — želimo li nesamo čovječanstvo, nesamo živu 

1 mrtvu prirodu na Zemlji, nego i univerzum obuhvatiti i ujediniti, — 
da je realizam opravdaniji oid idealizma. 

Tako Boltzmann. 

Njemački fiziolog Max Verworn, sada profesor fiziologije u 
medicinskom fakultetu u Bonnu, razvio je u uvodu svoga omašnoga 
djela »Allgemeine Physiologie« (posvećeno upravo uspomeni Ivana 
Miillera!) također nazore o odnosu vanjskog i unutarnjeg svijeta, ko- 
jima obrazlaže, nesamo da nije vanjski svijet za nas knjiga sa sedam 
pečata, nego da ga mi neprestano spoznajemo onako, kakav doista i 
jest. Svoje razlaganje upire Verworn osobito na važnost uvjeta 
ili kondicija kod svake pojave i unutarnjeg i vanjskog svijeta, pa 
poradi toga nazivlje svoje stajalište kondicionizam. Evo ukratko 
njegova razlaganja: 

U mnoštvu iskustava, što ih je čovječanstvo steklo tijekom dušev- 
noga svoga razvitka, nalazi se jedno od općenite i dominantne važnosti, 
a to je spoznaja zakonitosti u prirodi. Ta zakonitost ne znači 
ništa drugo nego činjenicu, da je svako stanje i svaki proces potpuno 
određen sumom svih svojih uvjeta. Gdjegod se nalaze isti uvjeti, po- 
javljuju se i ista stanja, isti procesi i promjene. Iz te spoznaje slijedi 

jasno, koja je zadaća naučnog istraživanja. Ona se sastoji u tom, da 
uglavi svekolike uvjete neke pojave i promjene. Ako su pak svi 
uvjeti određeni, onda je i dotična pojava ili promjena potpuno znan- 
stveno objašnjena. 

Krivo je zato, kad se od naučnog istraživanja zahtijeva t. zv. 
»kauzalno objašnjenje«« neke pojave ili promjene, jer se kod toga 
drži, da svaka pojava ima svoj stanoviti »uzrok« i da je istom onda 
objašnjena, kad se zna taj njen uzrok. Ali analiza pojma uzroka dovodi 
nas do toga, da nema uopće u svijetu pojave ili promjene, koja bi imala 
samo jedan uzrok. Ono, što mi faktično možemo uglaviti, jesu uvjeti, 

0 kojima pojava ili promjena ovisi. Svaki eksperimenat nam to jasno 
pokazuje. Zato uz uvjete nema više mjesta za uzrok ili uzroke. To je 
stajalište nazvano kondicionizam. 

No mogao bi tkogod dobaciti, da, još nijesmo objasnili neku po- 
javu time, što smo uglavili njene uvjete ili kondicije; jer oni nam ništa 
ne govore o kakvoći, o kvaliteti te pojave. Ali to ne stoji. Jer 
»uvjeti« opet sami za sebe ni jesu ništa drugo nego stanja i procesi, 
dakle stvari određenih kvaliteta. Zato svaki uvjet reprezentira sasma 
specifični kompleks kvaliteta, koje mi poznajemo kao osjete naših osje- 
tila. Kaid mi dakle neku kompliciranu pojavu ili promjenu svodimo 
na njene uvjete, rastavljamo ju na sastavine i utvrđujemo ujedno njenu 
zakonitu ovisnost o njima. Proces neki ili neko stanje nije 
zapravoništa drugonego cjelokupni kompleks nje- 
govih uvjeta. Ako je taj cjelokupni kompleks uvjeta ispunjen, to 
postoji ili se odigrava stanovita pojava ili promjena, jer su one iden- 
tične s njim. Analiziramo li dakle uvjete nekog stanja ili neke pro- 
mjene, to analiziramo i dotično stanje i promjenu. 

Zato ne poznajemo apsolutnih, izolovanih, sasma neovisnih pojava 

1 stvari. Svuda ćemo u prirodi naći točnim ispitivanjem, da postoje sno- 
šaji između pojedinih stvari i pojava, da je svaka stvar uvjetovana dru- 
gima, ali ujedno i ona uvjet za druge stvari. Poznajemo li dakle sveko- 
like uvjete, o kojima ovisi neko stanje ili neka promjena, to smo ujedno 
potpuno upoznali i samo stanje ili promjenu. 

Kondicionizam drži: 

1. Svaka je pojava i svaka promjena suglasno određena cjelokup- 
nošću svojih uvjeta. 

2. Svaka. je pojava i svaka promjena identična s cjelokupnošću 
svojih uvjeta. 

Pa što nam govori kondicionizam o odnosu vanjskog i unutarnjeg 
svijeta? Istražujemo li neko tijelo, n, pr. komad krede, to kažemo, kreda 
je bijela, tvrda, teška itd., a sve ,su to samo naši vlastiti osjeti. 
Drugo ništa osim naših osjeta ne možemo naći ni na kredi, ni na kojem 
drugom tijelu izvan jeg svijeta. I sad se obično odatle povlači zaključak: 
budući da ne možemo na stvarima izvan jeg svijeta naći ništa drugo 
nego naše vlastite oisjete, to je eksistencija svijeta izvan nas hipotetična, 
a vanjski je svijet samo igra naših osjeta. Ali kondicionizam nadove- 
zuje na to: istina, rečena se tvrdnja osniva na našem iskustvu, no mi se 
nijesmo poslužili vaskolikim iskustvom, što nam u tom pogledu 
stoji na raspolaganje. Tvrdnja naime ta počiva samo na primarnom 
iskustvu, na osjetima, a mimoilazi posve ono sekundarno iskustvo, 
koije nas dovodi do spoznaje zakonitosti. Iz prvog naime stavka 
kondicionizma slijedi, da se mora neumoljivom nuždom i zakonitošću 
odigrati neka promjena ili pojava, ako su ispunjeni i oživotvoreni svi 
njegovi uvjeti, bez obzira na to, da li ta pojava ili promjena stoji u 
vezi s našim osjećanjem i zamjećivanjem, osim ako i to nije svakako 
nuždan uvjet dotične pojave ili promjene. Stotinu i stotinu pokusa 
možemo izvesti za potvrdu tog zaključka. Ako je pak tako, onda se 
promjene odigravaju u vanjskom svijetu po stanovitoj zakonitosti i onda, 
kad mi ne zamjećujemo; drugim riječima, postoje tjelesa, postoji svijet 
i izvan naše svijesti. Mi dakako ne moramo biti uvijek u vezi sa svim 
stvarima vanjskog svijeta, a to je onda, kad ni jesu udešeni uvjeti za 
stvaranje osjeta, kad naša osjetila ni jesu u kontaktu sa stanovitim 
stvarima vanjskog svijeta. 

Što su dakle prema tom stajalištu stvari same za sebe (»Die Dinge 
an sich«), t. j. onda, kad su odriješene od mojih osjetila, kad ih više 
ne z am j ećit j em ? 

Na to pitanje, kojim su toliko razbijali glavu filozofi, odgovara, 
kondicionizam: ono ne znači ništa drugo nego zahtjev, da spoznamo, 
šta su stvari, a da ih kod toga razriješimo od naših pomagala spoznaje; 

a to će reći, mi bismo htj eli spoznati stvari, a da ih ne 

spoznamo! Zato je gornje pitanje samo prividni problem, onakav 
na pr. kao onaj o »kvadraturi kruga« i o realizovanju »perpetuuma 
mobilc«, kojima se ozbiljna nauka danas više i ne bavi. 

Nemamo poradi toga prava zaključivati na osnovu toga, što ne 
možemo riješiti jedno* krivo* postavljeno pitanje, naime, što su »die 
Dinge an sich«, da nam je vanjski svijet zauvijek zatvoren kao knjiga 
sa sedam pečata. Nasuprot mi spoznajemo neprestano faktični svijet, 
jer neprestano stvaramo' o njemu osjete i predodžbe, i to uvijek onda, 
kad realiziramo za to potrebne u v j e t e, t. j. kad stavljamo svijet u do- 
ticaj sa samim sobom. Tim upozna vam o zbilju i stvari iz van jeg svijeta 
upravo onako, kakove jesu. A kod toga su i pojave našega unutarnjeg 
svijeta, naše svijesti jednako zbilja, jednako »die Dinge an sich«, kao 
i stvari, pojave i promjene vanjskog svijeta. Sve zajedno jesu sastavine 
zbilje, faktičnog svijeta. 

Ima li prema tomu stvari, koje nam je nemoguće staviti s nama u 
doticaj, jer ni jesu osjetno zamjetljive, stvari, koje će nam poradi toga 
ipak zauvijek ostati tajne i nepoznate? Možemo li upoznati ono, što 
se zove naša unutrašnjost, naša psiha? Može li se sa stajališta komdi- 
cionizma premostiti jaz između vanjskog i unutarnjeg svijeta? 

Sasma je krivo, kad mislimo, da se spoznaja nekog akta naše 
unutrašnjosti, na pr. stvaranja osjeta o nekom predmetu, recimo o 
ruži, ima sastojati u tom, da ćemo mi gledajući u mozak čovjeku, u 
čijoj se svijesti stvara osjet o ruži, vidjeti ili upoznati neku maglovitu, 
n e m a t e r i j a 1 n u, umanjenu sliku ruže! Sa stajališta kondicionizma 
ne može o tom biti ni govora; jer jednake promjene i jed- 
naka stanja mogu nastupiti samo ondje, gdje su jed- 
na k i u v j e t i. Gledam li dakle mozaik drugog čovjeka, dok on zamje- 
ćuje ružu, to dakako ne mogu dobiti osjet ruže, nego osjet njegova 
mozga. Kod njega i kod mene postoje sasma različiti osjeti. Ali zato, 
jer nisam kadar u mozgu zamijetiti materijalnu sliku ruže, ne slijedi 
odatle, da ta'j osjet kao psihički akt nije uopće zamjetljiv i 
pristupačan našoj spoznaji. Prema našem stajalištu svaka je stvar 
potpuno određena cjelckupnošću svojih uvjeta, jer ona je s njima 
identična. Analiziramo li uvjete osjeta, to analiziramo i sam oisjet. 
Kad bi raspolagali potpunim znanjem o svim procesima, što su se od- 
igrali, otkad je upalo od ruže reflektirano svijetlo u naše oko, sve do 
podražaja i procesa u ganglijskim stanicama vidne sfere našeg mozga, 
to bi time bio i osjet sam potpuno izražen i upoznat, pa bi bilo apsurdno 
tražiti još neki nepoznati ostatak ili pače držati, da uopće ne možemo 
spoznati osjet. Sa stajališta kondicionizma svaki je osjet isto tako 

objekt sj etilnog zamjećivanja kao i svako drugo tijelo, i zato pada 
dualizam, t. j. principijelna razlika između vanjskog i unutarnjeg 
svijeta sama po sebi 

Ipak treba priznati, da je prahistorijska misao o razlici duše i ti- 
jela, koju kondicionizam smatra zabludom, bila u razvoju ljudskog 
mišljenja o<d vanredno velike važnosti; jer zablude su gdjekada većma 
poticale čovjeka na istraživanje i misaoni rad nego istine. 

Kondiciouiizam drži, da ne postoje dva niza procesa, koji teku pa- 
ralelno, kako to hoće t. zv. psihofizički paralelizam, nego samo jedan 
jedini. Ono, što može psihofizički paralelizam dokazati, samo je 
to, da su pojave unutarnjeg svijeta uvjetovane između ostaloga 
i stanovitim procesima u našem mozgu. A kako mi možemo stvarati 
osjete i predodžbe o fiziologijskim kao i o svim drugim procesima u 
prirodi i svijetu, to su i pojave naše svijesti, našega unutarnjeg svijeta 
pristupačne našem istraživanju upravo onako, kan i sve druge stvari 
u svijetu. Ako smo jedanput uglavili sve njihove uvjete, to nam 
ne preoistaje više ništa tajno i sakriveno zauvijek u njima. A principi 
za istraživanje našega unutarnjeg svijeta mogu biti samo principi istra- 
živanja uopće, t. j. utvrđivanje uvjeta pojava i promjena. Na tom pak 
putu ne nailazi istraživanje na principijelno nepremostive za- 
preke i granice. Istraživanje je slobodno i neograni- 
čeno i dopire donde, dokle i beskonačni svijet. 

* * * 

Na taj način obrazlažu svoje stajalište o odnosu unutarnjeg i vanj- 
skog svijeta četiri nj emačka prirodoslovca: Ziehen, pl. Bunge, Boltz- 
mann i Verworn. Ja sam zato prikazao baš njihovo razlaganje, jer su 
mi poznati po svom stručnom naučnom radu, pa mi je svaki od njih 
na svom specijalnom poiduirčju osobito simpatičan: Ziehen kao fi- 
ziologijski psiholog, pristaša t. zv. asocijacionoga smjera, t. j. nasto- 
janja, da se duševne pojave svedu jedino na asocijaciju, pl. Bunge 
kao fiziolog originalnog i širokog pogleda, Boltzmann kao fizik, 
genijalni pobornik atomističke teorije, koja u današnje dane slavi svoj 
pobjednički triumf, i napokon V e r w o r n, fiziolog, koji svojim udžbe- 
nikom fiziologije i časopisom, šio ga sam uređuje, neprestano ističe 
važnost celularne fiziologije, t. j. važnost proučavanja života najprije 
u najmanjoj životnoj jedinici, naime u celuli ili stanici. 

Ostaje dakako slobodno svakomu čitaocu, da prema izlaganju 
spomenutih prirodoslovaca zauzme svoje vlastito stajalište u pitanju 
odnosa vanjskog i unutarnjeg svijeta, t. j. da se prikloni bilo idealizmu 
bilo realizmu ili da možda izgradi neki posredni, pače i sasma samo- 
stalni nazor. Znak je kulturne snage i kulturne visine narodne, kad se 
pojedinci razilaze u riješenju filozofijskih problema, ali gdje na osnovu 
studija i razmišljanja izgrađuju svoje nazore, a ne primaju onako 
đuture, što im se narine i dobaci. 

Neka mi bude dopušteno na koncu, da u prikazanom pitanju s ne- 
koliko riječi označim svoje stajalište: 

Vanjski svijet, istina, upoznajemo preko naših osjetila, ona su 
vrata u naš unutarnji svijet. Ali prema teoriji evolucije i descendence 
razvio se je čovjek, kao i vascijela šarena sadašnja živa priroda na 
našoj Zemlji, iz primitivnih početaka, iz jednostavnih organizama, iz 
sićušnih prvotnih klica i stanica. Pokretne su sile tog razvoja jamačno 
vrlo različne: uz Darwinov princip »borbe za opstanak«, La- 
ni arckov princip prilagođivanja i »adaptacije« organizama, Kra- 
potkinov princip međusobnog potpomaganja itd. sudjelovali su i 
drugi prirodni faktori u tom, da je došlo do grandiozne slike života, 
kako je mi danas gledamo. 

Ako je tako, onda nema sumnje, da se je i naš živčani sistem, da su 
se i naša o s j e t i 1 a i njihovi završeci, koji su prema Miillerovu zakonu 
»specifične energije osjetila« udešeni za apercepciju podražaja vanj- 
skoga svijeta, razvili postepeno iz jednostavnih sjetilnih organa 
nižih organizama. 

Zato ima i naš unutarnji svijet svoj razvoj, svoju evoluciju. 
Ni on nije od iskona snabdjeven Kantovim kategorijama! 

Bile pokretne sile tog razvoja (evolucije) koje mu drago, to one 
ne mogu biti ništa drugo, nego rezultanta sila i zakona, koji vladaju 
i koji su vladali u izvanjem svijetu i mi ih polagano upoznavamo pro- 
učavajući energiju i materiju, posljednje instancije, do kojih dolazimo 
ispitivanjem prirode. Naše je znanje o materiji i energiji doduše još 
uvijek krnje i neznatno, ali to nije nipošto razlog, da držimo, kao da 
pojave i procesi naše unutrašnjosti i života uopće slijede posve druge, 
principijelno različne zakone, nego procesi i pojave vanjskog svijeta, 
pod čijim su se utjecajem i u vezi s njima bez sumnje razvile i pojave 
života i pojave naše svijesti. Zato držim, da svestranim proučavanjem 

fiziologiijskih procesa naših osjetila i živčanog sustava metodama fizike 
i kemije, zatim proučavanjem izvanjskih utjecaja, na pr, otrova, pato- 
logij&kih procesa, narkotika itd. na naš duševni život, i to u vezi s fizio- 
logijskim procesima, sakupljamo polagano i postepeno materijal, koji 
će jednom, ma i u dalekoj budućnosti, poslužiti kao osnov za ek- 
s aktni pogled i objašnjenje naše unutrašnjosti, naše svijesti. Obrnuti 
put, put iznutra, kojim idu idealisti, bio on ne znam kako interesantan 
i uzvišen, nema po mojem skromnom shvatanju ni izdaleka one co- 
lidnosti i s i g u r n o s t i kao čas prije označeni. Kao dokaz tomu neka 
služi kaos, zbrka, babilonski toranj u nazorima o našem unutarnjem 
svijetu počevši od najstarijih filozofa do današnjih. 










